ZECHARIA SITCHIN 


La începutul timpului 


Prima Nouă Eră 
e De ce Stonehenge a fost reconstruit şi reamenajat între 2100 şi 2000 


î.H. şi în ce măsură această reorganizare se leagă de întâmplările uluitoare care 
s-au petrecut în Sumerul antic cam la aceeaşi vreme? 

e Ce descoperiri surprinzătoare s-au făcut la Pedra Furada, pe care să se 
sprijine credinţa potrivit căreia această zonă a fost populată de oameni cu mai 
bine de 32 000 de ani în urmă, stabilind relaţii chiar şi cu alte culturi de peste 
oceane? 

e Ce legătură există între Templul celor Trei Ferestre din Machu Picchu 
şi întâmplările străvechi ieşite din comun din Lagash şi Marea Britanie? 

e Cum se explică faptul că cele trei faze identificabile ale construirii 
ansamblului Stonehenge coincid cu cele trei etape evidente ale popularii 
Pământului? 


La începutul timpului 
„Sitchin este un cercetător remarcabil" 
Kirkus Reviews 


Cuvânt înainte 


Din cele mai vechi timpuri, pământenii şi-au înălţat privirile către cer. 
Cuprinşi de venerație şi fascinaţie, au luat cunoştinţă de fenomenele cereşti: 
poziţia stelelor, ciclurile Lunii şi Soarelui, mişcarea de rotaţie a unui Pământ 
înclinat. Insă cum a început totul, cum se va termina şi ce se va petrece în tot 
acest răstimp? 

Cerul şi Pământul se întâlnesc la linia orizontului. De mii de ani, oamenii 
au văzut cum, la linia de întâlnire, stelele nopţii cedează locul lor razelor 
Soarelui şi au ales ca punct de referinţă momentul în care ziua şi noaptea sunt 
egale, anume echinocțiul. Ajutat de calendar, omul a calculat Timpul Terestru 
pornind de la acel moment. 

Pentru ca cerurile înstelate să poată fi identificate, bolta cerească a fost 
divizată în douăsprezece părţi, cele douăsprezece case ale zodiacului. Dar pe 
măsură ce alte mii de ani s-au scurs, „stelele fixe" s-au dovedit a nu fi deloc 
fixe, iar ziua echinocţiului, ziua Anului Nou părea să se schimbe de la o casă 
zodiacală la alta. La Timpul Terestru a mai fost adăugat Timpul Astronomic, fapt 
care a corespuns cu începutul unei noi epoci, unei Noi Ere. 

Pentru că ne aflăm în pragul unei Noi Ere, când răsăritul din ziua 
echinocţiului de primăvară va avea loc în casa Vărsătorului, spre deosebire de 
acum 2000 de ani, când s-a întâmplat să fie în casa Peştilor, mulţi se întreabă 
ce ar putea aduce cu sine această schimbare: ceva benefic ori malefic, un nou 
început sau un sfârşit, sau lucrurile vor rămâne neschimbate? 

Pentru a cunoaşte viitorul, trebuie să cercetăm trecutul, pentru că, de 
când a început să măsoare Timpul Terestru, omenirea a înţeles deja ce ar putea 
să determine Timpul Astronomic-venirea unor Noi Ere. Ceea ce a precedat şi a 
urmat după o asemenea Nouă Eră reprezintă o lecţie esenţială cu privire la rolul 
pe care-l avem noi înşine în curgerea Timpului. 


1 Ciclurile timpului 


Se spune că Augustin de Hipona, episcop în Cartagina romană (354 430 
d.H.), cel mai mare gânditor din primele secole ale Bisericii creştine, cel care a 
îmbinat religia Noului Testament cu tradiţia platoniciană a filozofiei greceşti, a 
fost întrebat: „Ce este timpul?", iar răspunsul său a fost: „Dacă nu mă întreabă 
nimeni, atunci ştiu ce este; însă dacă vreau să-i explic cuiva care mă întreabă, 
nu ştiu ce să-i răspund." 

Timpul este esenţial pentru Pământ şi pentru tot ceea ce se găseşte pe 
suprafaţa sa, ca şi pentru fiecare dintre noi. Şi asta pentru că ştim, din 
experienţa proprie şi din observaţiile noastre, că ceea ce ne separă de 
momentul în care ne naştem şi de clipa în care încetăm să mai existăm este 
chiar TIMPUL. 

Deşi nu ştim ce anume este Timpul, am descoperit diferite modalităţi 
prin care să-l măsurăm. Ne măsurăm durata vieţii în ani, ceea ce-dacă stăm să 
ne gândim-este un alt mod pentru a spune „orbite“, pentru că asta reprezintă 
de fapt un „an" pe Pământ: durata de timp necesară Pământului, planeta 
noastră, pentru a parcurge o orbită completă în jurul astrului nostru, Soarele. 
Nu ştim ce este timpul, dar modul în care-l măsurăm ne îndeamnă să ne 
întrebăm: am trăi oare mai mult, ciclul vieţii noastre ar fi diferit dacă ne-am afla 
pe o altă planetă unde durata unui „an" ar fi mai mare? Am fi oare „nemuritori" 
dacă am trăi pe o „Planetă de milioane de ani'-aşa cum credeau, de fapt, 
faraonii egipteni, că vor trăi o viaţă de apoi eternă, odată ce li se vor alătura 
zeilor de pe „Planeta de milioane de ani"? 

Chiar aşa, există „dincolo" şi alte planete, ba chiar unele unde viaţa să fi 
avut o evoluţie similară cu cea de pe Pământ-ori sistemul nostru planetar este 
unic, viaţa pe Pământ unică, iar noi, oamenii, suntem cu totul singuri-ori 
faraonii au ştiut ei bine despre ce au vorbit în Textele Piramidelor? 

„Priveşte către cer şi numără stelele", i-a spus Yahweh lui Avraam, pe 
când încheia legământul cu acesta. Din timpuri imemoriale, omul şi-a înălţat 
privirea către cer, întrebându-se dacă se mai află şi alţii ca el dincolo, pe alte 
pământuri. Logica şi probabilitatea matematică, indică un răspuns afirmativ 
clar. Dar se pare că abia în 1991 astronomii au descoperit, pentru prima dată, 
alte planete care să orbiteze în jurul altor sori din Univers. 

Prima descoperire, în iulie 1991, s-a dovedit a nu fi în întregime corectă. 
Anunţul venea din partea unei echipe de astronomi britanici care, bazându-se 
pe observaţiile făcute în decursul a cinci ani, au ajuns la concluzia că un astru 
care se roteşte extrem de repede şi care a fost identificat ca fiind Pulsar 1829- 
10 este însoţit de un „companion de mărimea unei planete", cu o masă de 
aproape zece ori mai mare decât a Pământului. Se presupune că Pulsarii sunt 
nişte stele neutronice foarte dense, care au colapsat pentru un motiv sau altul. 
Rotindu-se într-un mod ametitor, ei emit pulsuri de energie radio în explozii 
regulate, de mai multe ori pe secundă. Asemenea pulsuri pot fi monitorizate cu 
ajutorul radiotelescoapelor. Detectând o fluctuaţie ciclică, astronomii au 
presupus că o planetă care orbitează în jurul Pulsarului 1829-10, o dată la şase 
luni, poate să determine şi să justifice fluctuaţia. 

Dar astronomii britanici au fost nevoiţi să admită, câteva luni mai târziu, 
imprecizia calculelor efectuate, fapt care i-a împiedicat să-şi menţină concluzia 
potrivit căreia pulsarul ar avea, la o distanţă de circa 30 000 de ani lumină, un 
satelit planetar. Însă deja până în acel moment, o echipă americană făcuse o 
descoperire similară, referindu-se la un pulsar mult mai apropiat, identificat 
drept PSR 1257+12-un soare care a colapsat la o distanţă de numai 1300 de 
ani lumină de noi. Astronomii estimează că a explodat aproximativ cu numai un 


miliard de ani în urmă şi că are, indiscutabil, două sau chiar trei planete care 
orbitează în jurul său. Cele două planete, despre care care se ştie cu siguranţă, 
ar orbita în jurul soarelui lor cam la aceeaşi distanţă la care o face Mercur faţă 
de Soarele nostru; cea de-a treia planetă posibilă ar orbita în jurul soarelui său 
aproximativ la aceeaşi distanţă la care Pământul orbitează în jurul Soarelui 
nostru. 

„Descoperirea a stârnit speculaţii potrivit cărora sistemele planetare sunt 
nu doar un lucru destul de obişnuit, dar pot apărea chiar în anumite 
circumstanţe bine determinate", scria John Noble Wilford în ediţia din 9 ianuarie 
1992 a cotidianului New York Times; „oamenii de ştiinţă au afirmat că este 
foarte puţin probabil ca pe planetele ce orbitează în jurul pulsarilor să se 
găsească vreo formă de viaţă; însă rezultatele cercetărilor le-au dat speranţe 
astronomilor care vor întreprinde în toamna aceasta un studiu sistematic 
asupra spaţiului ceresc, în căutarea unor forme de viaţă extraterestră 
inteligentă." 

Au avut atunci dreptate faraonii? 

Cu mult înaintea faraonilor şi a Textelor Piramidelor, o civilizaţie antică- 
prima civilizaţie umană despre care se cunosc amănunte-se afla în posesia unei 
cosmogonii avansate. Cu şase mii de ani în urmă, în Sumeria antică, lucrurile 
despre care astronomii au aflat în 1990 erau deja cunoscute: nu doar adevărata 
natură şi alcătuire a sistemului nostru solar (incluzând cele mai îndepărtate 
planete), ci şi ideea că în Univers se mai află şi alte sisteme solare, că stelele 
lor („sorii") pot colapsa ori exploda, că planetele lor pot fi aruncate afară din 
circuit, că Viaţa, într-adevăr, poate să fie astfel purtată de la un sistem solar la 
altul. Cosmogonia lor era una detaliată, explicată pe larg în scris. 

Un text de mare întindere, scris pe şapte tăblițe, a ajuns iniţial la noi în 
versiunea sa babiloniană de mai târziu. Denumit Epopeea Creației şi cunoscut 
pentru cuvintele sale de început, Enuma elish’, era citit în public de sărbătoarea 
Anului Nou, care începea în prima zi din luna Nissan?, totodată prima zi de 
primăvară. 

Prezentând în linii mari procesul prin care sistemul nostru solar a luat 
fiinţă, textul de mare întindere descria cum Soarelui („Apsu") şi mesagerului 
său Mercur („Mummu") li s-a alăturat o planetă bătrână care se numea Tiamat, 
cum o pereche de planete, Venus şi Marte-(„Lahamu" şi „Lahmu") s-au inserat 
atunci între Soare şi Tiamat, urmate de alte două perechi de planete dincolo de 
Tiamat-Jupiter şi Saturn („Kishar'" şi „Anshar") şi respectiv Uranus şi Neptun 
(„Anu" şi „Nudimmud"), ultimele două fiind nişte planete necunoscute 
astronomilor până în 1781 şi 1846 şi cu toate acestea, cunoscute şi descrise de 
către sumerieni cu mii de ani în urmă. Dar „zeii cereşti" care abia apăruseră au 
început să se împingă şi să tragă unii de alţii, astfel încât din unii dintre ei au 
apărut sateliții sau lunile. Din Tiamat, aflat în mijlocul unei familii planetare 
instabile, s-au desprins unsprezece sateliți. Unul dintre aceştia, „Kingu", a 
crescut atât de mult în dimensiuni, încât a început să-şi însuşească atributele 
unui „zeu ceresc", adică ale unei planete. Astronomii moderni au ignorat întru 
totul posibilitatea ca o planetă să aibă mai multe luni, până când Galileo a 
descoperit cele mai mari patru luni ale lui Jupiter în 1609, ajutându-se de un 
telescop. Dar sumerienii erau conştienţi de aceste lucruri cu mii de ani în urmă. 


1 Când în înălţimi, n.tr. 
Luna Nisan, deosebit de importantă în calendarul iudaic, este luna 
eliberării poporului evreu, a leşirii din Egipt, n.tr. 


Potrivit Epopeii Creaţiei, veche de mii de ani, în acel sistem solar instabil, 
şi-a făcut apariţia un invadator dintr-un spaţiu îndepărtat, care nu se născuse în 
familia lui Apsu, ci aparținuse unei alte familii solare, dar fusese împins afară şi 
rătăcea prin spaţiu. Cu milenii înainte ca astronomia modernă să afle despre 
pulsari şi stele care colapsează, cosmogonia sumeriană a preconizat existenţa 
altor sisteme planetare şi a unor aştri care colapsează şi explodează, 
expulzându-şi planetele în univers. Şi astfel, se povestea în Enuma elish, o 
asemenea planetă alungată, ajungând la marginile sistemului nostru solar, a 
început să fie atrasă spre interiorul acestuia. (Fig. 1). 


Orignal Path- Traiectoria originală. New Pathe Noua irmecione. Outer Space= 
Spațiul cosmic 
Figura 1 

Pe măsură ce a trecut de planetele din exterior, a provocat modificări 
prin care s-ar putea explica numeroasele enigme care încă dau de furcă 
astronomiei moderne-cum ar fi motivul pentru care axa lui Uranus este aproape 
paralelă cu elipsa, cauza orbitei retrograde a celei mai mari luni a lui Neptun, 
Triton, sau ce anume l-a împins pe Pluto din poziţia sa de lună, încât a devenit o 
planetă cu o orbită ciudată. Cu cât invadatorul era atras în centrul sistemului 
solar, cu atât avea să intre în coliziune cu Tiamat, ceea ce a provocat „Bătălia 
Cerească". În urma seriilor de coliziuni în care sateliții invadatorului au izbit în 
mod repetat în Tiamat, planeta mai bătrână s-a despicat în două. O jumătate a 
fost sfărâmată în fragmente şi bucățele, formându-se aşa numita „Centură de 
asteroizi" (între Marte şi Jupiter) şi nenumărate comete. Cealaltă jumătate, 
vătămată dar rămasă totuşi intactă, a fost împinsă pe o nouă orbită, devenind 
planeta căreia îi spunem Pământ („Ki" în sumeriană). Deviat odată cu aceasta, 
a fost şi cel mai mare satelit al lui Tiamat, care avea să devină Luna. 
Invadatorul însuşi a fost reţinut să orbiteze în permanenţă în jurul Soarelui, 
devenind cel de-al doisprezecelea membru al sistemului nostru solar (Soarele, 
Luna şi zece planete). Sumerienii i-au spus Nibiru-,„Planeta traversării". 
Babilonienii au redenumit-o Marduk, în onoarea zeului lor naţional. După cum 
se afirmă în epopeea antică, în timpul Bătăliei Cereşti „sămânţa vieţii", adusă 
de Nibiru din alte părţi, a fost transmisă pe Pământ. 

Filozofii şi oamenii de ştiinţă, în încercarea lor de a înţelege universul şi 
de a formula cosmogonii moderne, ajung inevitabil la problema Timpului. Este 
Timpul o dimensiune de sine stătătoare ori poate unica dimensiune veritabilă 
din univers? Oare Timpul este, într-adevăr, ireversibil? Prezentul face parte din 
trecut, ori este începutul viitorului? Pentru că, dacă aşa stau lucrurile, va mai 
avea oare vreun sfârşit? Dacă Universul există dintotdeauna, fără să aibă un 
început sau un sfârşit, atunci şi Timpul este lipsit de început şi de sfârşit, sau 
Universul a avut, într-adevăr, un început, fiind poate vorba de Big Bangul la 


care numeroşi astrofizicieni fac trimitere, iar Timpul a început să existe odată 
cu Universul? 

Cei care au conceput cosmogonia sumeriană de o uimitoare precizie au 
crezut, de asemenea, într-un început (şi, în mod inexorabil, într-un Sfârşit). Este 
evident că ei au conceput Timpul ca pe o măsură, cel care impune ritmul şi care 
marchează începutul în saga cerească, întrucât cuvântul care deschide 
străvechea Epopee a Creaţiei, Enuma, înseamnă Când: 


Enuma elish la nabu shamamu 

Când în înălțimi cerul nu fusese numit 

Shaplitu ammatum shuma la zakrat 

lar dedesubt, suprafața statornică (Pământul) nu primise niciun nume. 


Trebuie să fi fost nişte minţi strălucite acelea care au închipuit o fază 
primordială când „nu a existat nimic în afară de Apsu, părintele lor, Mummu şi 
Tiamat'"-când Pământul nu se formase încă şi şi-au dat seama că „big bangul" 
Pământului şi a tot ceea ce s-a găsit pe suprafaţa sa nu s-a produs în momentul 
creării Universului ori a Sistemului Solar, ci cu prilejul Bătăliei Cereşti. Abia în 
momentul acela a început Timpul Pământului, atunci când, separându-se de 
jumătatea din Tiamat care a devenit Centura de asteroizi („cerul"), Pământul a 
fost deviat către noua sa orbită şi a început să numere anii, lunile, zilele, 
nopţile, să măsoare Timpul. 

Această perspectivă ştiinţifică, esenţială în cosmogonia, religia şi 
matematica antice, a fost formulată în multe alte scrieri sumeriene, în afară de 
Epopeea Creaţiei. Un text considerat de savanţi drept „mitul lui „Enki şi al 
ordinii lumeşti", dar care este de fapt povestirea autobiografică a lui Enki, zeul 
sumerian al înţelepciunii, descrie momentul în care-Când-Timpul a început să 
ticăie pentru Pământ: 


În zilele de demult, 

când cerul a fost despărțit de Pământ, 
In nopțile de demult, 

Când cerul a fost despărțit de Pământ... 


Într-un alt text, în cuvinte care se repetau pe tăbliţele de lut sumeriene, 
a fost formulată noţiunea de început prin înşiruirea numeroaselor aspecte ale 
evoluţiei şi civilizaţiei care nu apăruseră înainte de evenimentul crucial. Până în 
acel moment, se afirma în text, „numele Omului nu fusese încă rostit", şi 
„lucrurile necesare nu apăruseră încă". Toate acele transformări au început să 
se producă numai „după separarea cerului de Pământ, după ce Pământul a fost 
despărţit de cer". 

Nu este surprinzător faptul că aceleaşi noţiuni legate de începuturile 
Timpului erau frecvente în credinţele egiptenilor, care s-au dezvoltat după cele 
ale sumerienilor. În Textele Piramidelor (paragraful 1466) întâlnim următoarea 
descriere a începutului lucrurilor: 


Când cerul nu exista, 

Când omul nu luase ființă, 

Când zeii nu se născuseră, 

Când moartea nu apăruse încă... 


Aceste cunoştinţe antice universale, provenind din cosmogonia 
sumeriană, s-au oglindit în primul verset alGenezei, în prima carte a Bibliei 
evreieşti: 


La început 

Elohim a creat cerul şi pământul. 
Pământul era lipsit de formă şi de viaţă 
intunericul pusese stăpânire pe Tehom!, 
lar vântul Domnului îi tulbura apele. 


Acum este clar că această poveste biblică despre creaţie are la bază 
texte mesopotamienene precum Enuma elish, unde Tehom înseamnă Tiamat, 
„Vvântul" semnifică sateliții, în sumeriană, iar „cerul“, descris ca „brăţara care a 
fost plăsmuită", Centura de asteroizi. Oricum, în privinţa Pământului, Biblia 
vorbeşte mult mai clar despre momentul de început. Versiunea biblică alege 
cosmogonia mesopotamiană numai din perspectiva separării Pământului de 
Shama'im, Brăţara care a fost plăsmuită, ca urmare a sfărâmării Tiamatului. 

Pentru Pământ, Timpul a început odată cu Bătălia Cerească. 

Povestea creaționistă mesopotamiană începe cu formarea sistemului 
nostru solar şi cu apariţia lui Nibiru/Marduk, într-o vreme când orbitele 
planetare nu fuseseră încă fixate. Se sfârşeşte cu atribuirea formei actuale a 
sistemului nostru solar lui Nibiru/Marduk. Aceasta a constat în stabilirea unui 
anumit loc („poziţie") pentru fiecare planetă („zeu ceresc"), a unui traseu 
orbitar („destin") şi a unei mişcări de rotaţie, până şi a lunilor corespunzătoare, 
într-adevăr, s-a considerat că planeta care le depăşea prin orbita sa pe toate 
celelalte, cea care „traversa cerurile şi cerceta împrejurimile" trebuie să asigure 
stabilitatea Sistemului Solar: 


EI a fixat poziția lui Nibiru 
pentru a determina limitele lor cereşti, 
pe care nimeni nu trebuie să le depăşească sau să le poată ajunge... 


El a stabilit pentru planete 
divinele lor ceruri, 

El veghează asupra lor, 
determinându-le mişcarea. 


Astfel, afirmă Enuma elish (a cincea tăbliță, rândul 65), „El a creat Cerul 
şi Pământul"-aceleaşi cuvinte care apar în Cartea Genezei. 

În urma Bătăliei Cereşti, Tiamat a fost eliminată din vechiul sistem solar, 
jumătate din aceasta fiind azvârlită pe o nouă orbită şi devenind Pământul, 
Luna a fost menţinută ca o componentă vitală a noului Sistem Solar, Pluto a fost 
detaşat pe o orbită independentă, iar Nibiru a fost adăugat ca cel de-al 
doisprezecelea membru al Noii Orânduiri cereşti. Pentru Pământ şi locuitorii săi, 
acestea aveau să devină elementele esenţiale care au determinat Timpul. 

Rolul emblematic pe care cifra doisprezece l-a avut în ştiinţa sumeriană 
şi în viaţa de zi cu zi (în legătură cu cele douăsprezece planete ale Sistemului 
Solar) ne-a însoţit milenii întregi, până-n zilele noastre. Sumerienii au împărţit 
„Ziua" (de la afinţit la asfinţit) în douăsprezece „ore duble", păstrate în timpurile 


1 Abisul de ape de la începutul lumii, oceanul primordial, n.tr. 


moderne sub forma celor douăsprezece ore ale ceasului sau a celor douăzeci şi 
patru de ore ale zilei. Cele douăsprezece luni ale anului s-au menţinut de 
asemenea, ca şi cele douăsprezece case ale zodiacului. Acest număr ceresc are 
şi alte semnificaţii, precum cele douăsprezece triburi ale lui Israel sau cei 
doisprezece apostoli ai lui lisus. 

Sistemul matematic sumerian se numeşte sexagesimal, adică „bazat pe 
raportul dintre unu şi şaizeci", spre deosebire de sistemul bazat pe raportul 
dintre unu şi o sută, aşa cum este cel metric (în care un metru este egal cu o 
sută de centimetri). Printre avantajele sistemului sexagesimal, se numără 
divizibilitatea cu doisprezece. Sistemul sexagesimal a progresat prin înmulţirea 
alternativă a lui şase şi zece: începând cu şase, înmulţind şase cu zece 
(6x10=60). Apoi înmulţind acest număr cu şase şi obţinând 360-numărul aplicat 
de sumerieni cercului şi încă folosit atât în geometrie, cât şi în astronomie. 
Acesta, la rândul său, a fost înmulţit cu zece pentru a obţine sar-u/ 
(„conducătorul, stăpânul"), numărul 3600, care era reprezentat prin gravarea 
unui cerc imens, şi aşa mai departe. 

Sar-ul, 3600 de ani ai Pământului, era perioada de orbitare a lui Nibiru în 
jurul Soarelui. Pentru oricine s-ar fi aflat pe Nibiru, acesta însemna numai un an 
al lui Nibiru. Potrivit sumerienilor, pe Nibiru se aflau, într-adevăr, alte fiinţe 
inteligente, care au cunoscut o evoluţie mult mai rapidă decât a hominizilor de 
pe Pământ. Sumerienii le spuneau anunnaki, însemnând de fapt „Cei care au 
venit din Cer pe Pământ". Textele sumeriene afirmă în repetate rânduri că 
anunnakii au venit pe Pământ de pe Nibiru în timpurile străvechi, iar când au 
ajuns aici au calculat timpul nu prin raportare la Pământ, ci la orbita lui Nibiru. 
Unitatea Timpului Divin, un an al zeilor, era aşa-numitul sar. 

În textele cunoscute sub numele de Lista regilor sumerieni, în care este 
descrisă prima venire a anunnakilor pe Pământ, sunt enumerate domniile 
primilor zece lideri din rândul anunnakilor, înainte de Diluviu, măsurate în sari, 
ciclurile de 3600 de ani pământeşti. De la prima aterizare până la Diluviu, 
potrivit acelor texte, au trecut 120 de sari: Nibiru a orbitat de o sută douăzeci 
de ori în jurul Soarelui, ceea ce reprezintă 432 000 de ani pământeşti. S-a 
întâmplat ca, la a o sută douăzecea orbitare, atracţia gravitaţională a lui Nibiru 
să fie atât de mare încât a făcut ca învelişul de gheaţă care se acumulase pe 
suprafaţa Antarcticii să alunece în oceanele din sud, dând naştere valului de 
reflux imens care a înghiţit Pământul-marea inundație sau Potopul, preluată de 
Biblie din surse sumeriene mult mai vechi şi mai amănunțite. 

Legendele şi înţelepciunea străveche au atribuit numărului 432 000 o 
semnificaţie ciclică ce depăşea ţinutul care se numea atunci Sumer. In Hamlet's 
MIIE, Giorgio de Santillana şi Hertha von Dechend, căutând un „punct de 
legătură între mit şi ştiinţă", au ajuns la concluzia că „432.000 era un număr 
plin de semnificaţii în străvechime". Printre exemplele pe care le citau, se 
număra legenda teutonică şi scandinavă a Valhallei, locaşul mitic al 
războinicilor ucişi, care în Ziua Judecăţii vor ieşi pe porţile Valhallei pentru a se 
alătura zeului Odin sau Woden în lupta împotriva giganţilor. Aceştia vor trece 
prin cele 540 de porţi ale Valhallei. Prin fiecare dintre acestea vor ieşi opt sute 
de războinici. Numărul total al eroilor războinici, au specificat Santillana şi von 
Dechend, era astfel de 432 000. „Acest număr", au continuat ei, „trebuie să fi 
avut o semnificaţie străveche, de vreme ce reprezintă şi numărul silabelor din 
Rigveda", „Cartea sacră a versetelor", în limba sanscrită, în care sunt povestite 


1 Moara lui Hamlet, n.tr. 


legendele indo-europene despre zei şi eroi. Patru sute treizeci şi două de mii, 
scriau cei doi autori, „reprezintă o revenire la cifra de bază 10 800, numărul de 
strofe ale Rigvedei, fiecare strofa cuprinzând patruzeci de silabe" (10 
800x40=432 000). 

Tradițiile hinduse asociază în mod clar numărul 432 000 cu yugas sau 
vârstele pe care le-au traversat Pământul şi omenirea. Fiecare catitryuga 
(„mare yuga") era împărţită în patru yuga sau vârste ale căror durate mai 
reduse erau expresii ale numărului 432 000. Prima dintre ele, vârsta împătrită 
(4x432 000 =1 728 000 de ani), era de fapt vârsta de aur; aceasta era urmată 
de vârsta întreită a cunoaşterii (3x432 000 =1 296 000 de ani), vârsta dublă 
sau îndoită a sacrificiului (2x432 000 =864 000 de ani) şi, în sfârşit, era 
prezentă, vârsta discordiei, care va dura numai 432 000 de ani. Altfel spus, 
aceste tradiţii hinduse închipuie zece eoni, în analogie cu cei zece conducători 
sumerieni ai epocii dinaintea Diluviului, dar într-un interval de timp extins până 
la 4 320 000 de ani. 

Într-un sens mai larg, astfel de numere astronomice bazate pe 432 000 
erau aplicate în religia hindusă şi în tradiţiile legate de kalpa, „ziua" Stăpânului 
Brahma. Aceasta era definită ca un eon care cuprindea douăsprezece milioane 
de deva („ani divini"). Fiecare an divin era echivalentul a 360 de ani 
pământeşti. Prin urmare, o „zi a zeului Brahma" era echivalentă cu 4 320 000 
000 de ani pământeşti-un interval de timp foarte apropiat de estimările 
moderne ale vârstei sistemului nostru solar-calculată prin înmulţirea lui 360 cu 
12. 

Totuşi 4 320 000 000 reprezintă multiplul de o mie al marilor yuga- 
amănunt asupra căruia a stăruit, în secolul al XI-lea, matematicianul arab Abu 
Rayhan al-Biruni, care a explicat că un kalpa este format din 1000 de cicluri 
caturyuga. Calculele calendarului ceresc hindus ar putea fi interpretate, cu alte 
cuvinte, în acord cu teoria potrivit căreia în ochii Stăpânului Brahma o mie de 
cicuri nu însemnau decât o singură zi. Acest lucru ne trimite cu gândul la 
afirmaţia enigmatică din Psalmi (90:4) cu privire la ziua divină a lui Dumnezeu: 


Căci înaintea Ta, o mie de ani 
[sunt] ca ziua de ieri, care a trecut. 


În mod tradiţional, afirmaţia a fost înţeleasă ca o trimitere simbolică la 
veşnicia lui Dumnezeu. Însă din perspectiva numeroaselor indicii ale influenţei 
sumeriene din Cartea Psalmilor (ca şi în alte părţi ale Bibliei evreieşti), este 
posibil să se fi dorit o formulă matematică precisă, oglindită de asemenea în 
tradiţiile hinduse. 

Tradițiile hinduse au fost aduse pe subcontinentul indian de către 
nomazii arieni sosiți de pe malurile Mării Caspice, înrudiţi cu indoeuropenii care 
erau hitiţii din Asia Minor (Turcia de astăzi) şi cu hurrienii de pe cursul superior 
al râului Eufrat, de la care indoeuropenii deprinseseră credinţele şi 
înţelepciunea sumeriană. Se crede că valurile de migraţie ale arienilor au avut 
loc în mileniu al II-lea î.Hr., iar Vedele! n-ar fi fost compuse de om, ci de către 
zeii înşişi, într-o epocă anterioară. Cu timpul, diferitele părţi ale Vedelor şi 
literatura auxiliară derivată de la acestea (Mantrele, Brahmanele, etc.) au fost 
completate de Puranel/e non-vedice („Scrieri antice") şi marile poeme epice 
Mahabharata şi Ramayana. Şi în acestea predomină vârstele derivate din 


1 Cărţile sfinte ale hinduşilor, n.tr. 


multiplii lui 3600. Astfel, conform Vishnu Purana, „ziua în care Krishna va trebui 
să părăsească Pământul va fi prima zi a vârstei Kali; aceasta va continua pentru 
360 000 de ani efemeri". Aceasta este o aluzie la faptul că vârsta prezentului, 
Kaliyuga, se împarte într-un revărsat al zorilor sau „crepuscul de dimineaţă", 
alcătuit din 100 de ani divini, care sunt echivalentul a 36 000 de ani pământeşti 
sau efemeri, vârsta însăşi (1000 de ani divini reprezentând 360 000 de ani 
pământeşti) şi un amurg sau „crepuscul de seară", format din ultimii 100 de ani 
divini (36 000 de ani pământeşti), care se adaugă la 1200 de ani divini sau 432 
000 de ani pământeşti. 

Profunzimea unor astfel de credinţe într-un Ciclu divin de 432 000 de ani, 
reprezentând echivalentul a 120 de orbitări ale lui Nibiru, fiecare a câte 3600 
de ani pământeşti, ne îndeamnă să ne întrebăm dacă sunt numai nişte calcule 
abile de aritmetică ori, într-un mod inexplicabil, un fenomen natural ori 
astronomic elementar, recunoscut în Antichitate de către anunnaki. În A 
douăsprezecea planetă, prima carte din seria Cronicilor pierdute ale 
Pământului, am arătat că Potopul a fost o calamitate globală anticipată de către 
anunnaki şi care s-a produs datorită atracției gravitaționale exercitate de către 
Nibiru, planeta care se apropia de Pământ, asupra învelişului de gheaţă instabil 
de pe suprafaţa Antarcticii. Evenimentul a culminat cu sfârşitul abrupt al 
Ultimei Ere Glaciare cu circa 13 000 de ani în urmă, care a rămas drept o 
schimbare geologică şi climatică majoră în evoluţia Pământului. 

Astfel de schimbări, cele mai îndelungate fiind ale epocilor geologice, au 
fost verificate prin studii efectuate asupra suprafeţei Pământului şi a 
sedimentelor oceanice. Ultima epocă geologică, numită Pleistocen, a început cu 
aproximativ 2 500 000 de ani în urmă şi s-a încheiat în vremea Diluviului. 

Este perioada în care au evoluat hominizii, anunnakii au sosit pe Pământ, 
iar Omul, Homo sapiens, a luat fiinţă, şi tot Pleistocenului i-a corespuns un ciclu 
de aproximativ 430 000 de ani, care a fost identificat în sedimentele marine. 
Potrivit unor studii efectuate de o echipă de geologi coordonaţi de Madeleine 
Briskin de la Universitatea din Cincinnati, schimbările de la nivelul mării şi 
înregistrările climatice din largul mării indică „o ciclicitate cvasiperiodică de 430 
000 de ani". O asemenea ciclicitate periodică este în acord cu teoria 
astronomică a variațiilor climatice, care ia în considerare schimbările datorate 
oblicităţii (axei înclinate a Pământului), precesiunii (deplasării lente a axei de 
rotaţie) şi excentricităţii (formei orbitei eliptice). Milutin Milankovitch, cel care a 
formulat teoria în anii 1920, a estimat că periodicitatea însemnată care a 
rezultat a fost de 413 000 de ani. Ciclul formulat de el şi mult mai recentul ciclu 
Briskin aproape confirmă ciclul sumerian de 432 000 de ani, pământeşti datorat 
efectelor pe care le-a avut Nibiru: convergenţa orbitelor, perturbațiile şi ciclurile 
climatice. 

Astfel, „mitul" vârstelor divine părea să fie confirmat de adevărurile 
ştiinţifice. 

Noţiunea de Timp apare în textele antice, deopotrivă în cele sumeriene şi- 
n cele biblice, nu doar ca punct de început-,„Când". Procesul creaţiei este dintr-o 
dată pus în legătură cu măsurarea timpului, iar aceasta este, la rândul ei, 
legată de mişcările cereşti determinabile. Conform versiunii mesopotamiene, 
pentru ca Tiamat să fie distrusă şi pentru ca în urma coliziunii să ia naştere 
Centura de asteroizi şi Pământul, Stăpânul Ceresc (invadatorul Nibiru/Marduk) a 
trebuit să parcurgă două orbite în sens invers. Potrivit versiunii biblice, i-a luat 
două „zile" divine pentru a realiza acest lucru. Să sperăm că până şi 
fundamentaliştii vor fi de acord că acestea nu erau zile cu alternanţa zi noapte, 


aşa cum le percepem noi astăzi, pentru că este vorba de două „zile" care au 
trecut înainte de formarea Pământului (şi oricum, ar trebui să luăm în 
considerare cuvintele Psalmistului, unde se spune că ziua Domnului era egală 
cu aproximativ o mie de ani). În mod evident, în versiunea mesopotamiană, 
Timpul Creaţiei sau Timpul Divin este măsurat în funcţie de parcurgerea unei 
orbite de către Nibiru, echivalentul a 3600 de ani pământeşti. 

Înainte ca legenda Creaţiei să înceapă să vorbească despre formarea 
Pământului şi despre apariţia formelor de viaţă pe suprafaţa sa, aceasta este o 
poveste despre stele, planete, orbite cereşti, iar timpul menţionat în ea este 
Timpul Divin. Dar imediat ce Pământul şi apoi Omul încep să fie punctele 
centrale ale legendei, percepţia asupra timpului se modifică şi se vorbeşte de 
un Timp Terestru, măsurat nu doar pe o scală aplicabilă spaţiului locuit de om, 
ci pe o scală ale cărei diviziuni (ziua, luna, anul) pot fi înţelese de întreaga 
omenire. 

Chiar şi când menţionăm aceste elemente binecunoscute ale Timpului 
Terestru, trebuie să ţinem cont de faptul că toate trei sunt şi expresii ale 
mişcărilor cereşti-ale mişcărilor ciclice-presupunând o legătură complexă între 
Pământ, Lună şi Soare. Astăzi ştim că alternanţa zilnică dintre lumină şi 
întuneric, pe care o numim „zi" (sau douăzeci şi patru de ore) rezultă ca urmare 
a faptului că Pământul se roteşte în jurul axei sale, astfel încât este luminat de 
razele Soarelui pe o parte, în timp ce cealaltă parte rămâne în întuneric. Astăzi 
suntem conştienţi de faptul că Luna este întotdeauna la locul ei, chiar dacă nu o 
vedem, şi că este în creştere sau în descreştere nu pentru că ar dispărea, ci 
pentru că, în funcţie de poziţiile Pământului, Soarelui şi Lunii.[Fig.2] Luna ne 
apare fie luminată în întregime de razele Soarelui, fie întunecată pe de-a- 
ntregul de umbra Pământului, fie în fazele intermediare. Tocmai datorită 
acestei relaţii ternare, s-a observat, perioada de orbitare a Lunii în jurul 
Pământului creşte de la circa 27,3 zile („luna siderală") la ciclul de aproximativ 
29,53 de zile („luna sinodică") şi are loc fenomenul reapariţiei Lunii noi, cu 
toate consecinţele sale calendaristice şi religioase. lar anul sau Anul Solar este, 
după cum bine ştim astăzi, perioada de timp necesară Pământului pentru a 
parcurge o orbită completă în jurul Soarelui, astrul nostru. 

Însă nici aceste adevăruri fundamentale despre cauzele care au generat 
ciclurile Timpului Terestru (ziua, luna, anul) nu sunt tocmai evidente şi a fost 
nevoie de cunoştinţe ştiinţifice avansate pentru a se ajunge la ele. Şi asta 
pentru că timp de aproape două mii de ani s-a crezut, de pildă, că alternanţa zi- 
noapte rezultă în urma rotirii Soarelui în jurul Pământului sau pentru că, din 
vremea lui Ptolemeu din Alexandria (secolul al II-lea î.H.) şi până la „revoluţia 
copernicană" din 1543 d.Hr., părerea necontestată de nimeni era că Soarele, 
Luna şi planetele vizibile se roteau în jurul Pământului, care era considerat 
centrul Universului. 

Ipoteza formulată de Nicolaus Copernic, potrivit căreia Soarele se află în 
centru şi Pământul nu este decât un corp ceresc care orbitează în jurul lui, ca 
orice altă planetă, a fost atât de revoluţionară din punct de vedere ştiinţific şi 
eretică din perspectiva religioasă, încât acesta a amânat scrierea marelui său 
tratat astronomic (De revolutionibus coelestium!), iar prietenii săi au amânat 
tipărirea sa până în ziua în care a fost omorât, 24 mai 1543. 

Cu toate acestea, este evident că în timpurile străvechi sumerienii aveau 
cunoştinţe despre relaţia ternară Pământ-Lună-Soare. Textul Enuma elish, 


1 Despre mişcările de revoluţie ale corpurilor cereşti, n.tr. 


descriind cele patru faze ale Lunii, le interpretează clar în raport cu poziţia Lunii 
faţă de Soare, în timp ce Luna se roteşte în jurul Pământului: o lună nouă la 
jumătatea lunii calendaristice, atunci când aceasta „rămâne nemişcată în 
opoziţie cu Soarele" şi o lună care descreşte la sfârşitul lunii calendaristice, 
când „Luna este în conjuncţie cu Soarele" [vezi Fig.2]. 

Figura 2 
Aceste mişcări au fost atribuite „destinelor" (orbitele) cu care Stăpânul 
Ceresc (Nibiru) a înzestrat Pământul şi Luna sa, în urma Bătăliei Cereşti: 
El a făcut ca Luna să strălucească 
şi i-a încredințat noaptea; 
A zilelor trecere s-o anunţe cu fiecare noapte 
i-a cerut [zicând]: 
In fiecare lună, fără încetare, a ta coroană să se preschimbe. 
La începutul lunii, înălțându-te deasupra Pământului, 
Să ai câte-un corn de lumină pentru fiecare şase zile, 
care să se facă o semilună în a şaptea zi. 
La jumătatea lunii în opoziție cu Soarele să te aşezi, 
căci el va trece de tine la orizont. 
Pe urmă a ta coroană să descrească şi să se-ntoarcă în lumină, 
atunci când de Soare te vei apropia; 
lar în cea de-a treizecea zi te vei afla față-n față cu Soarele. 
Acesta e destinul hărăzit de mine; ti-e dat să îl urmezi. 


„Astfel“, textul antic spune la sfârşit, Stăpânul Ceresc a „numit zilele şi a 
delimitat ziua de noapte". (Este demn de luat în consideraţie faptul că tradiţia biblică 
şi iudaică, unde ziua de douăzeci şi patru de ore începe odată cu asfinţitul din seara 
precedentă-,„şi seară, şi dimineaţă, şi se făcu o singură zi"-este deja exprimată în textele 
mesopotamiene. Potrivit Enuma elish, Luna a fost desemnată „a zilelor trecere s-o anunţe 
cu fiecare noapte".) 


Chiar şi în forma sa condensată, spre deosebire de aceea mult mai 
detaliată a textelor mesopotamiene, Biblia (Genesa 1:14) înfăţişa relaţia 
ternară dintre Pământ, Lună şi Soare cu consecinţe asupra ciclurilor zilei, lunii şi 
anului: 


Dumnezeu a zis: Să fie nişte luminători în întinderea cerului 
care-a fost plăsmuit ca să despartă ziua de noapte; 
lar aceştia să fie nişte semne care să vestească lunile, zilele şi anii. 


Termenul evreiesc Mo'edim, folosit aici pentru „luni calendaristice", care 


semnifică adunarea rituală din serile cu Lună nouă, stabileşte dintru început 
perioada de orbitare şi fazele Lunii ca o componentă de bază a calendarului 
mesopotamian-evreiesc. Menţionând cei doi luminători (Soarele şi Luna), care 
ar fi responsabili pentru delimitarea lunilor, zilelor şi anilor, este prezentată 
astfel natura lunaro-solară complexă a acelui calendar străvechi. De-a lungul 
mileniilor în care omenirea a depus eforturi considerabile pentru a construi un 
calendar cu ajutorul căruia să măsoare timpul, unele popoare (cum sunt 
musulmanii, care păstrează şi astăzi tradiţia) s-au orientat numai după ciclurile 
Lunii. În alte cazuri, (cum ar fi, de pildă, în cazul egiptenilor antici sau al 
calendarelor occidentale din era noastră), a fost adoptat anul solar, care a fost 
divizat în mod convenabil în „luni". Însă calendarul alcătuit cu aproximativ cinci 
mii opt sute de ani în urmă în Nippur (centrul religios al Sumerului) şi încă 
menţinut de evrei reţinea complexitatea biblică a măsurării timpului, care avea 
la bază relaţia orbitală dintre Pământ şi cei doi luminători. Astfel, faptul că 
Pământul orbitează în jurul Soarelui era atestat de termenul Shanah pentru 
„an", care-şi are rădăcinile în cuvântul de origine sumeriană shatu, un termen 
astronomic care însemna „a circula, a orbita" şi prin formula Tekufath ha- 
Shanah-,rotaţie sau orbită anuală", care desemnează trecerea unui an întreg. 

Savanţii au fost bulversaţi de faptul că Zohar (Cartea Splendorii), o 
scriere aramaică şi ebraică şi o operă literară fundamentală a misticismului 
evreiesc, cunoscut drept Kabbalah, explica clar-în secolul al XIII-lea al erei 
creştine-că motivul pentru care ziua se preschimbă în noapte îl constituie 
mişcarea de rotaţie a Pământului în jurul axei sale. Cu vreo două sute cincizeci 
de ani înaintea afirmației lui Copernic, potrivit căreia alternanţa zi-noapte se 
datorează nu rotirii Soarelui în jurul Pământului, ci rotirii Pământului în jurul 
axei proprii, Zoharul menţiona că „Tot Pământul se roteşte, învârtindu-se ca o 
sferă. Când una dintre jumătăţi este jos, cealaltă este sus. Când o parte este 
luminată, cealaltă este întunecată; când în prima este zi, în cealaltă este 
noapte". Sursa Zoharului o constituie scrisorile lui Rabbi Hamnuna din secolul al 
III-lea! 

Deşi puţin cunoscut, rolul pe care savanții evrei l-au avut în Evul Mediu în 
transmiterea cunoştinţelor astronomice Europei creştine este clar dovedit de 
cărţile de astronomie care mai există şi astăzi, scrise în ebraică şi cuprinzând 
ilustraţii grăitoare (cum este aceasta dintr-o carte datând din secolul al XII-lea 
şi care a apărut în Spania, Fig. 3). 

Figura 3 


Într-adevăr, scrierile lui Ptolemeu din Alexandria, cunoscute de lumea 
occidentală sub denumirea de Almagest, au fost păstrate inițial de cuceritorii 
arabi ai Egiptului în secolul al VIII-lea, iar europenii au avut acces la ele prin 
intermediul traducerilor realizate de către cărturarii evrei. Un amănunt 
semnificativ este că unele dintre aceste traduceri conţineau comentarii care 
aruncau o umbră de îndoială asupra acurateţei teoriilor geocentrice ale lui 
Ptolemeu, cu secole înaintea lui Copernic. 

Alte asemenea traduceri ale lucrărilor de astronomie arabe şi greceşti, ca 
şi tratatele de sine stătătoare, au constituit cea mai importantă sursă de studiu 
a astronomiei în Europa medievală. În secolele al IX-lea şi al X-lea, astronomii 
evrei au compus tratate asupra mişcărilor Lunii şi ale planetelor şi au calculat 
coordonatele ecliptice şi poziţiile constelaţiilor. De fapt, compilarea tăbliţelor 
astronomice, comandată fie de regii europeni, fie de califii musulmani, era 
specialitatea astronomilor evrei de la curte. 

Aceste cunoştinţe avansate, în mod evident depăşindu-şi vremea, s-ar 
putea explica numai prin raportarea lor la informaţiile complexe din vechime, 
care s-au răspândit prin intermediul Bibliei şi al surselor sale mai vechi 
sumeriene. Căci Kabbalah înseamnă literalmente „ceea ce a fost recepționat", 
misterioasele cunoştinţe străvechi, transmise din generaţie în generaţie. 
Cunoştinţele savanților evrei din timpul Evului Mediu ar putea proveni din 
cercurile erudite din ludeea şi Babilon, care au comentat şi păstrat informaţiile 
biblice, Talmudul, înregistrând astfel de comentarii de pe la 300 î.Hr. Până pe la 
500 d.Hr., este plin de fragmente de astronomie. In acestea este cuprinsă şi 
afirmaţia potrivit căreia Rabbi Samuel „cunoştea căile cereşti" de parcă ar fi 
fost străzile cetăţii în care locuia, sau cuvintele lui Rabbi Joshua ben-Zakai 
referitoare la o „stea care apare numai o dată la şaptezeci de ani şi-i năuceşte 
pe marinari"-fapt care demonstrează cunoaşterea la acea vreme a Cometei 
Halley, care revine periodic la aproximativ şaptezeci şi cinci de ani, dar despre 
care se presupune că nu se ştia nimic înainte să fie descoperită de către 
Edmund Halley în secolul al XVIII-lea. Rabbi Gamliel din Jabneh deţinea un 
instrument optic tubular cu ajutorul căruia observa stelele şi planetele, cu 
cincisprezece secole înainte de inventarea „oficială" a telescopului. 


Nevoia de a cunoaşte tainele Universului s-a datorat naturii lunaro-solare 
a calendarului evreiesc (adică nippurian), care necesita o ajustare complexă- 
„intercalare"-între anul solar şi cel lunar, cel din urmă fiind mai scurt decât 
primul cu 10 zile, 21 de ore, 6 minute şi aproximativ 45,5 secunde. Acest deficit 
era echivalentul a 7/19 dintr-o lună sinodică şi, prin urmare, un an lunar putea fi 
reglat după un an solar prin adăugarea a şapte luni selenare la fiecare 
nouăsprezece ani solari. Cărţile de astronomie îl prezintă pe astronomul Meton 
(circa 430 î.Hr.) ca fiind cel care a descoperit acest ciclu de nouăsprezece ani. 
Dar cunoştinţele sunt mult mai vechi, datând din vremea Mesopotamiei antice. 

Oamenii de ştiinţă au fost surprinşi să afle că în panteonul sumerian- 
mesopotamian, Shamash („zeul Soarelui") era identificat ca fiu al lui Sin, „zeul 
Lunii", fiind astfel situat pe o treaptă ierarhică inferioară, deşi situaţia inversă ar 
fi fost de aşteptat. Explicaţia s-ar putea găsi în originile calendarului, unde 
notarea ciclurilor Lunii a precedat măsurarea ciclului solar. In The Roots of 
Civilization!, Alexander Marshack sugera că însemnele de pe uneltele din os şi 
piatră din Neanderthal nu erau nişte decoraţii, ci calendare selenare primitive. 

În calendarele lunare propriu-zise, aşa cum este astăzi calendarul 
musulman, datele sărbătorilor rămân în urmă cu aproape o lună la fiecare trei 
ani. Calendarul nippurian, conceput să menţină un echilibru între ciclul 
sărbătorilor şi anotimpuri, nu putea permite acest decalaj continuu: Anul Nou, 
de exemplu, trebuia să înceapă întotdeauna în prima zi a primăverii. Pentru 
aceasta a fost nevoie, de la începuturile civilizaţiei sumeriene, de o cunoaştere 
riguroasă a mişcărilor Pământului şi Lunii, a raporturilor acestora cu Soarele şi 
astfel a secretelor intercalării. De asemenea era necesară înţelegerea modului 
în care au luat naştere anotimpurile. 

Astăzi ştim că mişcările anuale ale Soarelui de la nord la sud şi înapoi, 
determinând apariţia anotimpurilor, rezultă din faptul că axa Pământului este 
relativ înclinată faţă de planul de rotaţie în jurul Soarelui. Această „oblicitate" 
este în prezent de aproximativ 23,5 grade. Punctele cele mai îndepărtate la 
care Soarele poate ajunge, atât la nord, cât şi la sud, părând că ezită şi revine 
înapoi, se numesc solstiţii (însemnând literalmente  „opririle Soarelui"), 
fenomene care se petrec pe 21 iunie şi respectiv 22 decembrie, şi descoperirea 
solstiţiilor i-a fost atribuită tot lui Meton şi colegului acestuia, astronomul 
atenian Euctemon. În realitate însă, aceste cunoştinţe sunt mult mai vechi. 
Bogatul vocabular astronomic al Talmudului folosise deja conceptul de Neti'yah 
(de la verbul Watoh,a apleca, a înclina, a întoarce într-o parte"), un echivalent al 
termenului modern de „oblicitate". Cu o mie de ani mai devreme, Biblia 
admitea noţiunea de axă a Pământului, prin atribuirea ciclului zi-noapte unei 
„linii" care trecea prin inima Pământului (Psalmi 19:5). lar în Cartea lui lov, 
unde se vorbea despre formarea Pământului şi despre tainele sale, Stăpânului 
Ceresc îi era atribuită crearea unei linii înclinate, a unei axe aplecate a 
Pământului (lov 38:5). Folosind termenul Natoh, Cartea lui lov se referă la axa 
înclinată a Pământului şi la Polul Nord, acolo unde se spune (26:7): 

El apleacă miazănoaptea pe deasupra vidului 

Și spânzură Pământul de nimic. 

În Psalmi (74:16-17) este recunoscută nu doar legătura dintre Pământ, 
Lună şi Soare şi faptul că rotirea Pământului în jurul axei sale stă la baza 
formării zilei, a nopţii şi a anotimpurilor, ci şi punctele extreme, „limitele" 
mişcărilor aparent regulate ale Soarelui, pe care le numim solstiţii: 


1? Rădăcinile civilizaţiei, n.tr. 


A Ta este ziua 

a Ta este şi noaptea; 

Luna şi Soarele Tu le-ai aşezat. 

Toate hotarele Pământului le-ai statornicit 

ŞI ai creat vara şi iarna. 

Dacă s-ar trage o linie între punctele de răsărit şi de apus ale celor două 
solstiţii, rezultatul ar fi acela că cele două linii s-ar întretăia pe deasupra 
observatorului, formând un X uriaş care ar împărţi Pământul şi Cerurile de 
deasupra sa în patru părţi. Această diviziune era cunoscută în Antichitate şi 
menţionată în Biblie atunci când se vorbea de cele „patru colţuri ale 
Pământului" şi de cele „patru colţuri ale cerului". Diviziunea rezultată din 
împărţirea cercului Pământului şi al cerurilor în patru părţi, care arătau ca nişte 
triunghiuri rotunjite la bază, a creat în mintea popoarelor antice imaginea unor 
„aripi". Astfel, în Biblie se vorbeşte despre cele „patru aripi ale Pământului" ca 
şi despre cele „patru aripi ale cerului". 

O hartă babiloniană a Pământului din mileniul | î.Hr. ilustrează acest 
concept al celor „patru colţuri ale Pământului" înfăţişând chiar patru „aripi" care 
sunt ataşate Pământului circular [Fig-4]. 


Figura 4 


Mişcarea aparentă a Soarelui de la nord la sud şi înapoi a dat naştere nu 
doar celor două anotimpuri opuse, vara şi iarna, ci şi celor două anotimpuri 
intermediare, toamna şi primăvara. Ultimele două au fost asociate cu 
echinocţiile, când Soarele trece pe deasupra ecuatorului Pământului (o dată 
înainte, o dată înapoi)-momente în care ziua şi noaptea sunt egale. În 
Mesopotamia antică, Anul Nou începea în ziua echinocţiului de primăvară-prima 
zi a primei luni (Nissanu-luna „când semnul se arată"). Chiar şi în vremea 
Exodului, când Biblia (Leviticul, capitolul 23) a statornicit ca Anul Nou să fie 
sărbătorit în ziua echinocţiului de toamnă, luna respectivă (Tishrei) s-a numit 
„cea de-a şaptea lună", arătând că Nisannu fusese prima lună. In orice caz, 
cunoştinţele despre echinocţii, atestate de zilele în care se sărbătorea Anul 
Nou, datează clar din timpurile sumeriene. 

Împărţirea în patru a sistemului solar (două solstiţii, două echinocţii) a 
fost combinată în Antichitate cu mişcările Lunii pentru a da naştere celui dintâi 
calendar riguros cunoscut, calendarul lunaro-solar din Nippur. A fost folosit de 
akkadieni, babilonieni, asirieni şi de alte popoare după ei şi a rămas până astăzi 


în uz, fiind cunoscut drept calendarul evreiesc. 

Pentru omenire, Timpul Terestru a început în 3760 î.H. Cunoaştem data 
exactă pentru că anului 1992 al erei noastre îi corespunde anul evreiesc 5752. 

Între Timpul Terestru şi Timpul Divin se află Timpul Astronomic. 

Din clipa în care Noe s-a dat jos din arcă, trebuind să se asigure că 
sfârşitul tragic al vieţuitoarelor de pe pământ nu se va repeta în curând, 
omenirea a trăit cu noţiunea zădărniciei-să fie numai o amintire?-a ciclurilor, 
eonilor sau Vârstelor distrugerii şi resurecţiei Pământului şi şi-a înălţat privirile 
spre cer, în căutarea semnelor cereşti. 

Din rădăcinile sale mesopotamiene, limba ebraică reţine termenul Maza/ 
însemnând „soartă, destin", care poate să fie fericit sau nefericit. Insă nu mulţi 
îşi dau seama că termenul este de fapt unul astronomic, însemnând casă 
zodiacală şi că îşi are originile în vremea când astronomia şi astrologia 
însemnau unul şi acelaşi lucru, iar preoţii din fruntea templelor-turnuri 
urmăreau mişcările Zeilor Cereşti pentru a vedea în care casă zodiacală-în care 
Manzalu, în akkadiană-se aflau în noaptea respectivă. 

Însă nu Omul a fost cel care a grupat miriadele de stele în constelații uşor 
de recunoscut, le-a identificat şi le-a numit pe cele care acoperă ecliptica sau 
le-a împărţit în douăsprezece pentru a forma cele douăsprezece case ale 
zodiacului. Anunnakii sunt cei care au făcut toate acestea pentru ei înşişi. Omul 
le-a preluat ca pe o legătură, ca pe o cale de a se ridica la Ceruri după viaţa sa 
muritoare pe Pământ. 

Pentru cineva care ar fi venit de pe Nibiru, planeta cu un „an" orbital 
foarte întins, pe o planetă cu o viteză mare de orbitare (Pământul, „cea de-a 
şaptea planetă", cum o numeau anunnakii), al cărei an reprezintă numai o 
singură parte din cei 3600 de ani de pe Nibiru, măsurarea timpului trebuie să fi 
fost o reală problemă. Din Lista regilor sumerieni şi din alte texte care vorbesc 
despre Anunnaki, reiese clar că aceştia au reţinut pentru multă vreme -cu 
siguranţă până la venirea Potopului-sarul, respectiv cei 3600 de ani pământeşti 
ai lui Nibiru, ca unitate divină a timpului. Dar ce puteau face pentru a stabili un 
raport convenabil, altul decât 1:3600, între Timpul Divin şi Timpul Terestru? 

Soluţia a fost oferită de fenomenul numit precesiune. Din cauza oscilaţiei 
axei sale, orbitarea Pământul în jurul Soarelui este uşor întârziată în fiecare an. 
Întârzierea sau precesiunea se ridică la 1* la fiecare şaptezeci şi doi de ani. 
Împărţind ecliptica (planul orbitelor planetare din jurul Soarelui) la doisprezece- 
pentru a corespunde numărului de doisprezece membri ai sistemului solar- 
Anunnaki au inventat cele douăsprezece case ale zodiacului. Aceasta a făcut ca 
fiecărei case zodiacale să-i corespundă 30* şi-n consecinţă întârzierea pentru 
fiecare casă ajungea la 2160 de ani (72x30=2,160), iar Ciclul precesional 
complet sau „marele an" la 25 920 de ani (2,160x12=25,920). In /ntoarcerea la 
Geneză am sugerat că, raportând 2160 la 3600, anunnakii au ajuns la raportul 
de aur 6:10 şi, mai important, la sistemul matematic sexagesimal, care 
înmulţea 6 cu 10, cu 6, cu 10 şi aşa mai departe. 

„Printr-un miracol a cărui explicaţie nu am găsit-o nicăieri", scria 
mitologul Joseph Campbell în The Masks of God: Oriental Mythology! (1962) 
„Sistemul aritmetic care a fost dezvoltat în Sumer încă de pe la 3200 î.Hr., fie 
ca o coincidenţă, fie printr-un proces deductiv, s-a potrivit atât de bine ordinii 
cereşti încât pare o adevărată revelaţie". „Miracolul“, aşa cum am arătat, s-a 
datorat ştiinţei avansate a anunnakilor. 


1 Măştile lui Dumnezeu: mitologie orientală, n.tr. 


Astronomia modernă, ca şi ştiinţele exacte moderne, datorează mult 
primelor realizări sumeriene. Dintre acestea, esenţială este împărţirea cerurilor 
de deasupra noastră şi a tuturor cercurilor în 360 de părţi („grade“). Hugo 
Winkler, care la cumpăna dintre secole a îmbinat ca puţini alţii arta 
„asiriologiei" cu informaţiile din astronomie, a ajuns la concluzia că numărul 72 
este fundamental, fiind o legătură între „Cer, Calendar şi Mit" (A/torientalische 
Forschungen!). Astfel, cu ajutorul aşa-numitului Hameshtu, adică „de cinci ori", 
scria el, a fost creat numărul fundamental 360, prin înmulţirea numărului 
ceresc 72 (schimbarea precesională de 1 *) cu cifra umană 5, corespunzătoare 
degetelor de la o mână. Ipoteza sa, explicabilă pentru vremea aceea, nu a luat 
în considerare rolul pe care l-au avut anunnakii, a căror ştiinţă a fost necesară 
pentru a afla de precesiunea Pământului. 

Printre miile de tăblițe de matematică descoperite în Mesopotamia, multe 
dintre cele care erau folosite ca tabele de împărţire începeau cu numărul 
astronomic 12 960 000 şi se terminau cu 60, reprezentând a 216 000-a parte 
din 12 960 000. H.V. Hilprecht (The Babylonian Expedition of the University of 
Pennsylvania”), care a cercetat mii de tăblițe de matematică provenite din 
biblioteca din Nineveh? a regelui asirian Ashurbanipal, a ajuns la concluzia că 
cifra 12 960 000 era una astronomică, căci se trăgea dintr-un Mare Ciclu 
enigmatic de 500 de ani mari de mişcări complete de precesiune 
(500x25,920=12 960 000). Acesta, ca şi alţi cercetători, nu s-a îndoit de faptul 
că fenomenul de precesiune, din câte s-ar părea primul care a fost menţionat 
de către grecul Hipparchus în secolul al Il-lea î.Hr., era deja cunoscut şi 
observat în vremea sumerienilor. După cum vom mai preciza, numărul 1 296 
000, obţinut prin împărţirea precedentului la zece, apare în tradiţia hindusă ca 
durată a vârstei înţelepciunii, fiind multiplul de trei al ciclului de 432 000 de ani. 
Ciclurile circumscrise altor cicluri, influențate de numerele 6 şi 12 (cei 72 de ani 
ai unei decalări zodiacale de 1°), de 6 şi 10 (raportul dintre 2160 şi 3600) şi de 
432 000 şi 12 960 000, ar putea să reflecte astfel micile şi marile cicluri 
astronomice-secrete nedescifrate încă, numerele sumeriene fiind numai nişte 
palide indicii în această privinţă. 

Alegerea echinocţiului de primăvară (sau invers, a echinocţiului de 
toamnă) ca moment al începerii noului an nu a fost întâmplătoare deoarece, 
datorită axei de înclinaţie a Pământului, numai în aceste două zile Soarele 
ajungea în punctele în care ecuatorul ceresc şi cercul eclipticii se intersectează. 
Datorită  precesiunii-exprimarea pe larg ar fi aceea de „precesiune a 
echinocţiilor-casa zodiacală în care se produce această intersectare este 
decalată, apărând cu 1* mai în urmă în banda zodiacală la fiecare şaptezeci şi 
doi de ani. Deşi acest punct continuă să fie văzut ca primul punct al Berbecului, 
în realitate ne-am aflat în „Era" (sau zodia) Peştilor încă de pe la 60 î.Hr. Şi, 
încet dar sigur, curând vom intra în Era Vărsătorului [Fig.5]. 


1 Cercetări asupra vechiului Orient, n.tr. 

? Studiu al Universităţii din Pennsylvania asupra istoriei Babilonului, 
n.tr. 

3 Ninive, n.tr. 


AD=d.H.; BC=LH.; Aries=Borbec, Taurus Taur, Gomini-Gomeni 

Cancerefiac; LeosLeu: Virgo=Fecionră; Libra=Balanţă; Scorpio=Scorpior 
Sagtaris= Sâgetitor. Capricom=Capricorm 

Aquarius*Vârsâtor., Pisces=Peṣă, Winter Sotstice=Soistițul de iam. Summer 
Soistice= Soistițul de vară. Spring. Equinox=Echinociiul de primăvară, Autumnal 
EquinoxsEchinocțiul dè toamnă; Tropic of Cancor=Tropicul Raculu 
Equator* Ecuatorul, Tropic of Capricom=Tropiad Capricornului 


Figura 5 


Trecerea de la o eră zodiacală pe sfârşite la o alta, aflată abia la început, 
este foarte importantă, căci simbolizează venirea unei Noi Ere. 

In timp ce omenirea îşi pune speranţe în această schimbare, mulţi se 
întreabă ce va aduce cu sine-ce Mazal va fi prevestit? Fericire sau revoltă, un 
sfârşit sau un nou început? Sfârşitul ordinii vechi sau începutul unei noi ordini 
pe Pământ, ori împlinirea profeţiei cu privire la întoarcerea Regatului Ceresc pe 
Pământ? 

Filozofii s-au întrebat dacă timpul curge numai înainte sau poate rămâne 
uneori şi în urmă. De fapt, timpul rămâne, într-adevăr, în urmă, căci aceasta 
este esenţa fenomenului de precesiune: întârzierea mişcării de orbitare a 
Pământului în jurul Soarelui care face ca, odată la circa 2160 de ani, răsăritul 
soarelui din ziua echinocţiului să aibă loc nu în casa zodiacală următoare, ci în 
cea precedentă... 

Timpul Astronomic, după cum l-am definit, nu curge în direcţia Timpului 
Terestru (şi al tuturor planetelor), contrar acelor unui ceasornic, ci mai degrabă 
în sens invers, în concordanţă cu direcţia de orbitare a lui Nibiru (în sensul 
acelor ceasornicului). 

În ceea ce ne priveşte pe noi, pământenii, Timpul Astronomic curge în 
sens invers şi astfel, în termenii zodiacului, Trecutul este Viitorul, 

Să ne concentrăm asupra Trecutului. 


2 Un calculator din piatră 


Conştiinţa sau memoria influenţei pe care vârstele ciclice au avut-o 
asupra Pământului şi a omenirii nu ţin numai de Lumea Veche. Când Fernando 
Cortez a fost întâmpinat de regele aztec Montezuma, cu onorurile care i s-ar fi 
cuvenit unui zeu reîntors, acesta a primit în dar un disc de aur pe care erau 
gravate simbolurile vârstelor ciclice, în care credeau aztecii şi strămoşii lor din 
Mexic. Acel obiect valoros s-a pierdut pentru totdeauna, fiind topit imediat de 
spanioli, dar s-au găsit nişte replici făcute după el în piatră [Fig. 6]. 


Figura 6 


Însemnele gravate simbolizau ciclul „sorilor" ori al vârstelor, dintre care 
cea prezentă ar fi a cincea. Cele patru dinaintea ei se sfârşiseră toate din cauza 
unui dezastru natural-inundaţie, vânturi puternice, cutremure şi furtuni ori din 
pricina animalelor sălbatice. 

Prima vârstă fusese aceea a uriaşilor cu părul blond, iar cea de-a doua, 
vârsta de aur. A treia fusese vârsta oamenilor cu părul roşcat (care, potrivit 
legendelor, au fost primii care au debarcat în America), iar cea de-a patra, 
vârsta oamenilor cu părul brunet, împreună cu care sosise zeul suprem 
mexican, Quetzalcoatl. 

Prin toată partea de sud a Peruului din epoca precolumbiană, locuitorii din 
Anzi vorbeau şi ei despre cinci „sori" sau vârste. Prima era vârsta aşa-numiţilor 
Viracochas, zeii cu barbă şi cu părul deschis la culoare; a doua era vârsta 
uriaşilor, după care urma vârsta omului primitiv. A patra era vârsta eroilor, iar a 
cincea vârsta contemporană, vârsta regilor, dintre care ultimii au fost regii Inca. 
Durata acestor vârste era măsurată în mii, iar nu în zeci sau sute de mii de ani. 
Multe monumente şi morminte maiaşe erau decorate cu „fâşii de cer", ale căror 
hieroglife s-a descoperit că simbolizau casele cerului. S-a stabilit că obiectele 
făcute de mâna omului găsite printre ruinele şi în capitala incaşă Cuzco serveau 
drept calendare astrologice. Chiar oraşul Cuzco s-ar părea că era, (după cum 
afirmă S.Hagar într-o comunicare ţinută la cel de-al paisprezecelea Congress of 
Americanists!), „o mărturie în piatră" a cunoştinţelor pe care populaţia din 
America de Sud le avea în legătură cu împărţirea în cele douăsprezece case ale 
zodiacului. Concluzia inevitabilă este că împărţirea eclipticii în semnele 
zodiacale era un lucru ştiut de mii de ani în Lumea Nouă şi că vârstele erau 
măsurate în unităţile de 2160 de ani ale Timpului Astronomic. 

Ideea unor calendare din piatră ar putea să ne pară bizară astăzi, dar 
acest lucru nu era deloc ieşit din comun în Antichitate. Un asemenea calendar 
care a ridicat numeroase semne de întrebare se numeşte Stonehenge. Astăzi 
Stonehenge se prezintă sub forma unor blocuri uriaşe de piatră care stau tăcute 
într-un şes măturat de vânturi din Anglia, în nordul oraşului Salisbury, la vreo 
optzeci de mile distanţă de sud-vestul Londrei. Ruinele reprezintă o enigmă 
care a suscitat curiozitatea şi imaginaţia oamenilor generaţii de-a rândul, 
provocându-i deopotrivă pe istorici, pe arheologi şi pe astronomi. Misterul 


1 Congresul americaniştilor, n.tr. 


asupra căruia aceşti megaliţi atrăgeau atenţia s-a pierdut în ceţurile timpurilor 
străvechi, dar noi credem că Timpul este cheia sa. 

Despre Stonehenge s-a spus că este „cel mai important monument 
preistoric din toată Britania" şi numai acest lucru este în măsură să justifice 
atenţia care i s-a acordat secole de-a rândul şi mai ales în timpurile recente. 
Monumentul a fost descris-cel puţin de către povestitorii englezi-ca fiind unic, 
pentru că „nimic din lumea întreagă nu se aseamănă cu el" (R.J.C. Atkinson, 
Stonehenge and Neighbouring Monuments!), iar asta poate să explice de ce un 
manuscris din secolul al XVIII-lea menţiona mai bine de şase sute de lucrări 
care aveau ca subiect ansamblul Stonehenge, în lista sa de monumente antice 
din Europa Occidentală. Stonehenege este, într-adevăr, cel mai mare şi mai 
elaborat dintre cele mai bine de nouă sute de cercuri antice din piatră, lemn 
sau pământ din Insulele Britanice, dar şi cel mai mare şi mai complex din 
Europa. 

Însă în opinia noastră, nu faptul că Stonehenge este unic reprezintă lucrul 
cel mai semnificativ. Mai important este ceea ce sugerează asemănarea sa cu 
anumite monumente din alte regiuni, scopul cu care a fost construit şi timpul 
când a fost construit, căci pentru aceasta a fost inclus în Cronicile pierdute ale 
Pământului. Numai îmbrăţişând o astfel de perspectivă mai cuprinzătoare, 
credem noi, va fi posibil să găsim o posibilă rezolvare a acestei enigme. 

Chiar şi cei care nu au vizitat Stonehenge trebuie să fi observat, din 
fotografii sau de la televizor, trăsăturile cele mai pregnante ale acestui complex 
arheologic antic: perechile de blocuri uriaşe de piatră verticale, cu o înălţime de 
circa treisprezece picioare? şi prinse la capăt cu un lintou de piatră la fel de 
masiv, astfel încât să formeze nişte triliţi? de sine stătători; iar aceştia, plantați 
într-un semicerc înconjurat, la rândul său, de un cerc masiv de pietre gigantice 
asemănătoare, prinse în partea lor superioară cu lintouri atent cioplite astfel 
încât să formeze un cerc neîntrerupt de jur împrejurul perechilor de blocuri de 
piatră verticale. 


Figura 7 


Deşi unele dintre blocurile de piatră care formează aşa-zişi triliţi de 


1 Stonehenge şi monumentele învecinate, n.tr. 

2 1 picior =30,48 centimetri, n.tr. 

3 Monument megalitic format din două pietre verticale şi una 
transversală, n.tr. 


sarsen şi Cercul Sarsen (după denumirea materialului, un fel de gresie din care 
sunt făcute aceste blocuri) lipsesc, iar unele s-au prăvălit, ele alcătuiesc de fapt 
priveliştea pe care cuvântul „Stonehenge"! o evocă [Fig.7]. 

In interiorul acestui cerc masiv de piatră, au fost aşezate alte blocuri mai 
mici din aşa-numita „piatră albastră"?, astfel încât să formeze Cercul de piatră 
albastră dinafara triliţilor şi un semicerc din piatră albastră (unii îi spun 
Potcoava din piatră albastră) în interiorul semicercului de triliţi. Ca şi în cazul 
blocurilor de gresie, nici cele din piatră albastră care alcătuiau respectivele 
cercuri şi semicercuri (sau „potcoave") nu se mai găsesc la locul lor. Unele 
lipsesc iar altele sunt culcate la pământ asemenea unor uriaşi doborâţi. 
Impresia de loc bântuit este întreţinută şi de alte blocuri uriaşe de piatră care 
se găsesc prin apropiere şi ale căror denumiri (de origine incertă) contribuie la 
crearea misterului; acestea includ Piatra de Altar, o placă şlefuită imensă de 
vreo şaisprezece picioare, din gresie micacee, pe jumătate îngropată sub un 
bolovan vertical şi lintoul unuia dintre triliţi. În ciuda eforturilor susţinute de 
reconstituire, mare parte din gloria trecută a acestei construcţii fie s-a pierdut, 
fie a decăzut. Cu toate acestea, arheologii au putut să reconstituie, pe baza 
dovezilor existente, felul în care arăta în trecut acest incredibil monument din 
piatră. 

Ei au ajuns la concluzia că cercul din exterior, alcătuit din blocuri de 
piatră verticale prinse de lintouri curbate, fusese iniţial format din treizeci de 
blocuri de piatră aşezate vertical, dintre care s-au păstrat doar şaptesprezece. 

In interiorul aşa-numitului Cerc Sarsen, se afla Cercul de piatră albastră, 
alcătuit din blocuri mai mici (dintre care s-au păstrat douăzeci şi nouă). In 
interiorul acestui al doilea cerc se aflau cinci perechi de triliţi, alcătuind 
Potcoava Sarsen, formată din zece blocuri masive de gresie; acestea apar de 
obicei numerotate pe hărţi de la 51 până la 60 (lintourile sunt numerotate 
separat, într-o serie la care este adăugată cifra 100, faţă de numerotarea 
blocurilor de piatră corespunzătoare; astfel, lintoul care lega blocurile 51-52 
este numerotat ca 152). 

Ultimul cerc din interior cuprindea nouăsprezece blocuri de piatră 
albastră mai mici (pe care unii le numerotau de la 61 la 72), alcătuind aşa- 
numita Potcoavă din piatră albastră, iar în interiorul acestui cerc, chiar pe axa 
întregii construcţii, se afla Piatra de Altar, conferind acestor cercuri concentrice 
de piatră aspectul redat în Fig. 8a. 

Subliniind şi mai mult forma circulară deja evidentă, cercurile de piatră 
sunt, la rândul lor, încadrate de o structură circulară imensă. Este un şanţ 
adânc şi larg, din care pământul fusese scos afară şi folosit chiar la întărirea 
malurilor sale. Acesta formează un cerc perfect care împrejmuieşte întregul 
complex Stonehenge, un cerc cu diametrul mai mare de trei sute de picioare. 
Aproape jumătate din şanţ a fost excavată pe la începutul secolului şi apoi 
parţial reumplută. Cealaltă porţiune a şanţului şi malurile sale înălțate poartă 
semnele prefacerilor naturale ori ale influenţei omului în decursul mileniilor. 

Aceste cercuri concentrice se regăsesc şi în alte variante. La câteva 
picioare de malul interior al şanţului, se află un cerc format din cincizeci şi şase 
de gropi adânc săpate, care poartă denumirea de Gropile Aubrey, după numele 
celui care le-a descoperit în secolul al XVII-lea, John Aubrey. Arheologii au 
excavat aceste gropi în căutarea oricăror acumulări de sfărâmături care ar 


1 Stonehenge s-ar putea traduce prin expresia piatră suspendată, n.tr. 
2 Dolent, o rocă magmatică efuzivă, n.tr. 


putea să ofere informaţii despre ansamblu şi despre constructorii săi şi au 
astupat gropile cu nişte discuri albe de ciment. Rezultatul a fost că cercul 
perfect pe care-l formează aceste gropi apare ieşit în relief. In plus, împrejurul 
cercurilor de gresie şi de piatră albastră au fost săpate, la o dată incertă, nişte 
gropi nefinisate şi mai neregulate, care astăzi sunt cunoscute drept gropile Y şi 
Z. 

Două pietre mari, diferite de celelalte, au fost găsite pe malurile opuse 
ale şanţului; iar cumva în josul liniei formate de Gropile Aubrey (în mod evident 
separate de acestea), au fost descoperite două movile circulare, la distanţă 
egală de cele două pietre, care prezentau nişte adâncituri. Cercetătorii sunt 
convinşi că acele adâncituri conţineau nişte pietre asemănătoare cu celelalte 
două şi că împreună cele patru-numite Pietre de Poziţie (de data aceasta 
numerotate de la 91 la 94)-serveau unui scop precis, mai ales că, dacă ar fi fost 
unite cu ajutorul unor linii, ar fi format un dreptunghi perfect, probabil cu 
conotaţii astronomice. Un alt bloc masiv de piatră, denumit Piatra Sacrificiului, 
se află culcat în locul unde şanţul taluzat prezintă o deschizătură largă, care 
servea în mod clar drept cale de acces înspre (sau dinspre) cercurile 
concentrice formate din blocuri de piatră, gropi sau întărituri de pământ. Se 
pare că aceasta nu se aflase dintotdeauna acolo şi nu fusese singură, după cum 
o sugerează gropile din pământ. 

Deschizătura din şanţ este orientată exact în direcţia nord-est. Aceasta 
duce spre (sau permite întoarcerea dinspre) un drum de piatră, cunoscut sub 
numele de Bulevard. Două şanţuri taluzate paralele pun în evidenţă acest 
bulevard, oferind un loc de trecere mai lat de treizeci de picioare. Acesta se 
întinde drept înainte pentru mai bine de o treime de milă, când se desparte în 
două ramuri, dintre care una se îndreaptă spre nord, spre o întăritură de 
pământ întinsă cunoscută drept Calea Procesională, aşezată în unghi faţă de 
Bulevard. Cealaltă ramură a Bulevardului se arcuieşte în jos, înspre râul Avon. 

Cercurile concentrice, împreună cu Bulevardul care duce spre nord-est, 
[Fig. 8b] reprezintă un indiciu important cu privire la scopul cu care a fost 
construit Stonehenge. Faptul că orientarea spre nord-vest a Bulevardului nu 
este întâmplătoare devine evident în momentul în care ne gândim că, dacă am 
trasa o linie prin centrul Bulevardului, aceasta ar trece prin centrul cercurilor 
alcătuite din blocuri de piatră sau gropi formând o axă a întregii structuri 
[Fig.8a]. 


Figura 8a şi 8b 


Mai multe gropi care sugerează că Pietrele de Poziţie fuseseră plasate 
odinioară de-a lungul axei ne arată că direcţia de orientare a axei a fost bine 
gândită. Una dintre Pietrele de Poziţie, aşa-numita Piatră Călcâi, stă şi astăzi ca 
un martor tăcut al intenţiilor şi scopului cu care a fost construit situl; fără 
îndoială, era unul astronomic. 

Ipoteza potrivit căreia Stonehenge a fost un observator astronomic ridicat 
cu minuţiozitate, mai degrabă decât un loc de desfăşurare a unor practici 
păgâne ori oculte (idee sugerată, de pildă, de numele unei pietre răsturnate, 
„Piatra Sacrificiului", ducându-ne cu gândul la sacrificiile umane), nu a fost 
acceptată cu uşurinţă. De fapt, cu cât situl era investigat mai atent, cu atât 
lucrurile se complicau mai mult, ieşind la iveală o dată din ce în ce mai veche la 
care acesta a fost construit. 

Într-o cronică din secolul al XII-lea (Historia regum Britanniae, scrisă de 
Geoffrey din Monmouth) se povesteşte că „Inelul Uriaşilor" era un „grup de 
bolovani pe care pe care niciun om de la acea vreme nu ar fi fost în stare să-i 
ridice şi fusese pentru prima dată alcătuit în Irlanda din bolovani aduşi de uriaşii 
din Africa“. În momentul acela, la îndemnul vrăjitorului Merlin (pe care 
legendele arturiene îl menţionează şi în legătură cu Sfântul Graal), regele 
Vortigen a mutat bolovanii şi i-a „aşezat din nou în picioare într-un cerc din jurul 
unui mormânt, în aceeaşi poziţie în care fuseseră aşezaţi pe muntele Killaraus" 
din Irlanda. (Faptul că legenda are la bază fapte reale a fost confirmat de 
descoperirea modernă potrivit căreia pietrele albastre proveneau din munţii 
Prescelly din sud-vestul Ţării Galilor şi au fost transportate printr-o metodă 
anume, atât pe uscat, cât şi pe apă, pe o distanţă de două sute cincizeci de 
mile-iniţial într-un loc situat la nord-vest de Stonehenge, la circa douăsprezece 
mile distanţă, unde este posibil să fi fost plantate într-un cerc deja existent, iar 
apoi aduse la Stonehenge). 

În secolele al XVII-lea şi al XVIII-lea, templul de piatră le-a fost atribuit fie 


romanilor, grecilor, fenicienilor sau druizilor. Ceea ce aveau în comun toate 
aceste atribuiri atât de diverse era că îndepărtau perioada de construire a 
ansamblului Stonehenge care-i fusese atribuită în Evul Mediu, până la începutul 
erei creştine şi chiar mai devreme, sporind astfel şi mai mult vechimea locului. 
Dintre toate teoriile, cea mai susţinută la vremea aceea a fost cea referitoare la 
druizi, iar la aceasta au contribuit în mare parte cercetările şi scrierile lui 
William Stukeley, mai ales lucrarea sa din 1740, intitulată Stonehenge, A 
Temple Restored To The British Druids!. Druizii reprezentau clasa învăţaţilor 
sau grupul profesorilor-preoţi din rândul celților din Antichitate. Potrivit lui Julius 
Caesar, principala sursă de informare în privinţa druizilor, aceştia se reuneau 
odată pe an într-un loc sacru pentru împlinirea unor ritualuri secrete, săvârşeau 
sacrificii umane, iar printre materiile pe care le predau nobililor celți se 
numărau „puterile zeilor", ştiinţele naturii şi astronomia. Deşi nu s-a descoperit 
nimic în urma cercetărilor efectuate asupra sitului care să sugereze vreo 
legătură cu druizii din era precreştină, celții sosiseră acolo până în acel moment 
şi nu există nicio dovadă care să ateste contrariul, anume că druizii nu se 
adunau în acest „Templu al Soarelui", indiferent dacă au avut sau nu vreo 
legătură cu cei care l-au construit înainte. 

De asemenea, deşi legiunile romane îşi aşezaseră tabăra în preajma 
şirului, nu există nimic care să demonstreze că între Stonehenge şi romani ar fi 
vreo legătură. Dar ar putea fi susţinută, într-o oarecare măsură, o legătură cu 
grecii sau cu fenicienii. Istoricul roman de origine greacă Diodor din Sicilia 
(secolul I î.Hr.)-contemporan cu Julius Caesar-care a călătorit în Egipt, a scris o 
istorie voluminoasă a lumii antice. In primele volume vorbeşte despre egiptenii, 
asirienii, etiopienii şi grecii timpurilor preistorice, aşa-numitele „timpuri mitice". 
Având ca punct de plecare scrierile istoricilor mai vechi, el citează dintr-o carte 
(care nu s-a păstrat până azi) scrisă de Hecateu din Abdera, în care acesta 
afirma, pe la 300 î.Hr., că pe o insulă locuită de hiperboreeni „se află o incintă 
sacră minunată dedicata lui Apollo şi un templu impresionant, cu o formă 
sferică". Numele de hiperboreeni desemna în limba greacă un popor din nordul 
îndepărtat, de unde suflă vântul de miazănoapte, „Boreu'". Aceştia se închinau 
zeului grec (mai târziu roman) Apollo, astfel încât legendele cu privire la 
hiperboreeni s-au întrepătruns cu miturile legate de Apollo şi sora sa geamănă, 
zeiţa Artemis. După cum spuneau anticii, cei doi gemeni erau copii marelui 
Zeus şi ai lui Leto, fiica unui titan. După ce a rămas însărcinată cu Zeus, Leto a 
rătăcit pe pământ în căutarea unui loc în care să nască ferită de mânia Herei, 
soţia oficială a lui Zeus; astfel Apollo a fost asociat cu nordul îndepărtat. Grecii 
şi romanii îl considerau un zeu al divinaţiei şi profeţiei; el a înconjurat zodiacul 
în carul său. 

Fără să atribuie vreo valoare ştiinţifică unei legături legendare şi 
mitologice cu Grecia, se pare că arheologii au găsit totuşi dovezi ale unei 
asemenea legături în urma descoperirilor făcute în perimetrul complexului 
Stonehenge, care este plin de întărituri de pământ preistorice, structuri de 
rezistenţă şi morminte. Ruinele acestor structuri antice realizate de om includ 
Cercul Averbury care, desenat schematic, se aseamănă cu sistemul unui ceas 
modern [Fig-9a, aşa cum reiese din schiţa realizată de William Stuckeley] sau 
chiar cu roţile angrenate din calendarul antic maiaş [Fig. 9b]. 


1 Stonehenge, un templu restituit druizilor, britanici, n.tr. 

Figura 9a şi 9b 


Ele includ şi şanţul lung de câteva mile care poartă numele de Calea 
procesională, apoi un cerc care nu mai este din piatră, ci fixat cu ajutorul unor 
ţăruşi din lemn, aşa-numitul Woodhenge! şi proeminentul deal Silbury-un deal 
conic artificial, perfect circular, care măsoară 520 de picioare în diametru, cel 
mai mare de acest tip din Europa (unii consideră semnificativ faptul că este 
situat la o distanţă precisă de şase „mile megalitice" de Stonehenge).Din punct 
de vedere arheologic, cele mai importante descoperiri din această zonă (ca şi 
din alte părţi) s-au făcut în preajma mormintelor, răspândite peste tot prin 
perimetrul Stonehenge. Arheologii au găsit în acestea pumnale de bronz, 
securi, buzdugane, ornamente din aur, obiecte decorative din lut şi pietre 
preţioase  şlefuite. Multe dintre aceste descoperiri întăresc perspectiva 
arheologică potrivit căreia măiestria cu care pietrele de la Stonehenge au fost 
cioplite şi şlefuite indică influenţe din Creta Minoană (insulă mediteraneeană) şi 
Grecia Miceniană (porţiunea principală de uscat). S-a observat de asemenea că 
o parte din îmbinările de cepuri şi şănţuleţe folosite la Stonehenge pentru a ţine 
laolaltă blocurile de piatră erau identice cu cele care fuseseră folosite la porţile 
de piatră din Micena. Mulţi areheologi au susţinut că toate aceste amănunte, 
puse cap la cap, ar sugera o legătură cu Grecia. 

O reprezentantă de seamă a acestei şcoli a fost Jacquetta Hawkes care, în 
cartea ei Dawn of the Gods’, în care aborda problema originii minoane şi 
miceniene a civilizaţiei greceşti, nu s-a putut abţine de la a dedica o bună parte 
din capitolul despre „Morminte şi regate" ansamblului Stonehenge. 

Micena este situată în partea de sud-vest a Greciei, care se numeşte 
Pelopones (şi astăzi separată de restul Greciei prin Canalul Corint, făcut de 
mâna omului) şi a funcţionat ca o punte de legătură între civilizaţia minoană 


1 însemnând „structură circulară din lemn", n.tr. 
2 Zorii zeilor, n.tr. 


timpurie de pe insula Creta şi civilizaţia clasică greacă de mai târziu. A 
cunoscut o înflorire în secolul al XVI-lea î.Hr., iar comorile nedescoperite din 
mormintele regilor săi au scos la iveală legăturile care au existat cu alte 
popoare şi care includeau, fără îndoială, Britania. „Chiar în acea vreme în care 
regii micenieni cunoşteau o sporire a puterii şi a bogăției", scria Jacquetta 
Hawkes, „sudul Angliei cunoştea o dezvoltare asemănătoare, deşi în proporţii 
mai mici. Tot acolo, o aristocrație războinică stăpânea peste agricultori şi 
păstori, începuse să practice comerţul şi să prospere, iar după moarte era 
îngropată cu tot fastul corespunzător. Printre bunurile îngropate cu acel prilej 
se numără câteva obiecte care demonstrează că aceste căpetenii avuseseră 
contacte cu lumea miceniană." Asemenea obiecte, a adăugat ea, n-ar fi fost de 
mare însemnătate şi ar fi putut să fie doar o urmare a comerţului sau a 
imitaţiei, dacă n-ar fi fost vorba de „evenimentul unic-construirea marelui cerc 
de gresie împreună cu triliţii de la Stonehenge". 

Cu toate acestea, nu toate descoperirile arheologice au indicat astfel de 
„influenţe" timpurii ale Greciei. Printre obiectele descoperite în mormintele din 
jurul complexului Stonehenge se numărau, de pildă, mărgele pictate şi discuri 
de chihlimbar înrămate în aur printr-o metodă care se folosea în Egipt şi 
nicidecum în Grecia. Aceste descoperiri sporeau posibilitatea ca toate acele 
obiecte meşteşugite să fi fost aduse în sud-estul Angliei nu de către greci sau 
egipteni, ci probabil de către negustorii de pe coasta de răsărit a Mediteranei. 
Este foarte posibil să fi fost aduse de fenicieni, renumiţii navigatori şi negustori 
ai Antichității. 

Se ştie că fenicienii porneau din porturile lor de pe coasta Mediteranei şi 
navigau până la Cornwall în sud-vestul Angliei, destul de aproape de 
Stonehenge, în căutarea cositorului cu care spoiau bronzul obţinut din cupru 
moale. Insă erau oare aceşti navigatori, ale căror legături comerciale înfloriseră 
în mileniul cuprins între 1500 î.Hr. şi 500 î.Hr., responsabili pentru proiectarea şi 
construirea Stonehengeului? Obişnuiau măcar să meargă acolo? Pentru a da un 
răspuns parţial la toate acestea ar trebui să cunoaştem, bineînţeles, cam în ce 
perioadă a fost proiectat şi construit Stonehenge sau cine se mai afla acolo 
care să ajute la ridicarea sa. 

In absenţa izvoarelor scrise ori a reprezentărilor sculpturale ale zeilor 
mediteraneeni (obiecte făcute de mâna omului care s-au găsit, de altfel, printre 
ruinele minoane, miceniene şi feniciene), nimeni nu ar putea da un răspuns 
ferm la această întrebare. Dar întrebarea a fost readusă în discuţie în momentul 
în care arheologii au dezgropat la Stonehenge mai multe resturi de origine 
organică, cum ar fi coarne de cerb cioplite. In urma datării cu carbon a 
rămăşiţelor descoperite în şanţ, s-a obţinut o dată între 2900 şi 2600 î.Hr.-cel 
puţin o mie de ani şi poate chiar mai bine înainte ca navigatorii să sosească de 
pe coasta Mediteranei. Pentru o bucată de mangal găsită într-una din gropile 
Aubrey s-a stabilit data de 2200 î.Hr. Vârful unui corn de cerb găsit în 
apropierea unui trilit a fost datat undeva între 2280 şi 2060 î.Hr. În urma datării 
cu carbon a descoperirilor din regiunea Bulevardului, au fost stabilite date între 
2245 şi 2085 î.Hr. 

Cine s-a aflat acolo atât de demult încât a pus la cale şi a construit 
minunatul complex de piatră? Savanţii susţin că până pe la 3000 î.Hr, zona abia 
era populată de mici grupuri de aşa-zişi cultivatori ai Pământului şi păstori care 
foloseau unelte din piatră. Undeva stop 2500 î.Hr., au sosit noi triburi de pe 
continentul european; aceştia au adus cu ei meşteşugul prelucrării metalelor 
(aramă şi aur), foloseau unelte din lut şi-şi îngropau morţii în movile de pământ. 


Ei au fost supranumiţi Beaker!, după forma recipientelor din care obişnuiau să 
bea. Cam în jurul anului 2000 î.Hr., în zonă a apărut bronzul, dar şi nişte 
locuitori mult mai înstăriți şi mai numeroşi, cunoscuţi drept saxonii de vest, 
care se ocupau cu creşterea vitelor şi cu prelucrarea metalelor şi practicau 
comerţul cu populaţiile din vestul şi centrul Europei şi de pe coasta Mediteranei. 
Până pe la 1500 î.Hr., această epocă de prosperitate a cunoscut un declin brusc 
care a durat aproape un mileniu, iar Stonehenge trebuie să fi fost de asemenea 
afectat. 

Au fost oare fermierii şi păstorii din Neolitic, triburile Beaker sau saxonii 
de vest din Epoca bronzului timpuriu capabili să construiască ansamblul 
Stonehenge? Sau au contribuit numai prin puterea de muncă şi prin forţa 
bărbaţilor la construirea unui mecanism complex din piatră, care a fost 
conceput de vreo altă populaţie care deţinea nişte cunoştinţe ştiinţifice mult 
mai avansate? 

Chiar şi o susținătoare declarată a legăturii miceniene, Jacquetta Hawkes, 
a fost nevoită să admită că Stonehenge, „acest sanctuar, construit din blocuri 
de piatră colosale şi totuşi atent şlefuite, care făceau ca zidăria ciclopică din 
Micena să pară un joc de cuburi pentru copii, nu avea nimic cu care să 
rivalizeze în toată Europa preistorică." Pentru a susţine în continuare legătura 
dintre populaţia miceniană şi primii englezi, ea a dezvoltat teoria potrivit căreia 
„unii dintre stăpânii locali care deţineau controlul asupra păşunilor din câmpia 
Salisbury şi poate, precum Odiseu, se aflau în posesia a douăsprezece cirezi de 
vaci, ar fi putut să aibă bogăţia şi puterea necesare pentru a transforma ceea 
ce fusese odată un sanctuar modest din Epoca de Piatră într-un nobil şi 
neasemuit monument cu o arhitectură megalitică. Impresia generală a fost 
întotdeauna că, mânaţi de o ambiţie nemăsurată ori de fanatismul religios, 
nişte oameni au pus la cale construcţia sa, însă datorită faptului că întregul 
proiect şi metoda de construire sunt atât de avansate încât depăşesc toate 
cunoştinţele care existaseră până atunci pe insulă, a părut foarte posibil ca 
ideile să fi provenit dintr-o tradiţie mai evoluată". 

Însă care să fi fost acea „tradiţie mai evoluată", care a dat naştere 
acestei structuri superioare a tot ceea ce a existat vreodată în Europa 
preistorică? 

Răspunsul trebuie să se sprijine pe o datare strictă a complexului. lar 
dacă, aşa cum sugerează datele ştiinţifice, momentul construirii sale a precedat 
cu o mie până la două mii de ani apariţia civilizaţiilor miceniană şi feniciană, 
atunci trebuie căutată o sursă mai veche pentru acea „tradiţie evoluată". Dacă 
Stonehenge a fost construit în mileniul al Ill-lea î.Hr., atunci singurii care ar 
putea să fie responsabili de acest lucru sunt locuitorii Sumerului şi ai Egiptului. 
Când Stonehenge a fost conceput, civilizaţia sumeriană, cu ale sale oraşe, 
temple înalte care serveau şi ca observatoare astronomice, cu sistemul său de 
scriere şi cunoştinţele sale ştiinţifice, era deja veche de o mie de ani, iar 
regalitatea înflorise deja de secole în Egipt. 

Pentru a da un răspuns cât mai corect, trebuie să punem cap la cap 
cunoştinţele pe care le-am adunat până acum legate de diferitele etape în care, 
potrivit cercetărilor recente, a fost construit Stonehenge. 

La început, Stonehenge nu apărea chiar ca o construcţie din piatră. S-a 
stabilit că pe atunci nu existau decât şanţul şi valul de pământ, un mare cerc 
de pământ cu o circumferință de 1,050 picioare la bază. Lărgimea sa este de 


1 însemnând cupă sau pocal, n.tr. 


aproape douăsprezece picioare, iar adâncimea de până la şase picioare, iar 
acest lucru a tăcut necesară evacuarea unei cantităţi importante de pământ 
(sol calcaros) care să fie dispusă astfel încât să formeze două maluri înălțate. În 
interiorul acestui cerc a fost conceput cercul celor 56 de Gropi Aubrey. 

Secţiunea nord-estică a cercului de pământ nu a fost săpată, lăsând loc 
unei intrări în interiorul cercului. Două pietre care astăzi lipsesc flancau această 
intrare. Ele serveau şi ca puncte de focalizare ajutătoare pentru Piatra Călcâi, 
care fusese ridicată pe axa rezultată în urma construirii. Acest bloc natural din 
piatră se află la şaisprezece picioare deasupra pământului şi intră în pământ 
preţ de patru picioare. A fost proiectat cu un unghi de înclinaţie de 24°. Este 
posibil ca numeroasele gropi din preajma intrării să fi fost făcute pentru ca în 
ele să fie înfipţi nişte stâlpi de lemn mobili, fiind astfel denumite gropi de 
susţinere a pilonilor. In sfârşit, cele patru Pietre de Poziţie rotunjite erau 
aşezate astfel încât să formeze un dreptunghi perfect. Toate acestea au 
contribuit la completarea primei etape de construire, la aşa-numitul 
Stonehenge l: cercul de pământ. Gropile Aubrey, o intrare în dreptul axei 
principale, şapte pietre şi câteva cepuri din lemn. 

Resturile organice şi uneltele din piatră asociate cu această fază le-au 
indicat savanților că Stonehenge | a fost construit undeva între 2900 şi 2600 
î.Hr. Autorităţile britanice au stabilit data de 2800 î.Hr. 

Oricine ar fi construit Stonehenge | şi indiferent cu ce scop, cert este că i- 
a găsit o utilitate de-a lungul a mai multe secole. Nu există niciun indiciu că, în 
toată perioada în care regiunea a fost ocupată de populaţia Beaker, s-ar fi dorit 
schimbarea sau îmbunătăţirea construcţiei de pământ şi piatră. Apoi, pe la 
2100 î.Hr., chiar înainte de venirea saxonilor de vest (sau poate în aceeaşi 
perioadă), a avut loc înflorirea unei activităţi intense. Evenimentul care a 
generat acest fenomen a fost introducerea în construcţia ansamblului a 
pietrelor albastre, făcând ca Stonehenge II să devină pentru prima dată un grup 
de pietre „suspendate". 

Nu exista însă nicio modalitate prin care pietrele albastre, cântărind 
fiecare până la patru tone, să fie transportate pe uscat, pe mare sau pe firul 
râului, pe o distanţă totală de circa două sute cincizeci de mile. Nici până în 
ziua de azi nu se ştie de ce au fost alese tocmai aceste stânci de dolerit şi de ce 
s-a depus un efort atât de mare pentru a le aduce de-a dreptul până la sit sau 
numai cu câteva opriri scurte. Oricare ar fi fost ruta precisă, se bănuieşte că în 
cele din urmă pietrele au fost aduse până în apropierea şirului pe firul râului 
Avon, fapt care explică de ce Bulevardul a fost prelungit în această porţiune cu 
aproape două mile şi anume pentru a face legătura dintre Stonehenge şi râu. 

Au fost aduse cel puţin optzeci (unii apreciază că e vorba de optzeci şi 
două) de pietre albastre. Se crede că şaptezeci şi şase dintre ele erau menite 
să intre în gropile care alcătuiau cele două cercuri concentrice Q şi R, treizeci şi 
opt pentru fiecare cerc. Se pare că cercurile aveau nişte deschizături pe partea 
de vest. 

La aceeaşi vreme, o piatră imensă de sine stătătoare, aşa-numita Piatră 
de Altar, fusese ridicată în interiorul cercurilor chiar pe axa monumentului 
megalitic, faţă în faţă cu Piatra Călcâi, pe partea de nord-est. Dar pe când 
verificau alinierea şi poziţia pietrelor din exterior cercetătorii au descoperit că, 
spre surprinderea lor, Piatra Călcâi fusese mutată în etapa Stonehenge II cumva 
spre răsărit (spre dreapta, dacă am privi din centrul locului împrejmuit). În 
acelaşi timp, alte două pietre au fost aşezate în şir dinaintea Pietrei Călcâi, 
astfel încât să accentueze noua linie vizuală. Pentru a fi adaptată la aceste 


schimbări, intrarea în spaţiul împrejmuit a fost lărgită spre dreapta (pe partea 
cu răsăritul) prin umplerea unei porţiuni din şanţ, iar Bulevardul a fost şi el 
lărgit tot în aceeaşi direcţie. 

Spre uimirea cercetătorilor, principala inovaţie din timpul celei de-a doua 
etape a construirii ansamblului Stonehenge, nu a fost introducerea pietrelor 
albastre, ci introducerea unei noi axe a cărei orientare spre răsărit era ceva mai 
accentuată decât în cazul primei axe. 

Spre deosebire de cele aproape şapte secole de inactivitate în cazul 
Stonehenge |, trecerea de la Stonehenge II la Stonehenge III s-a făcut în numai 
câteva decenii. Indiferent cine a reuşit să facă acest lucru, cu siguranţă şi-a 
propus să confere construcţiei o întindere monumentală şi durabilitate. La 
vremea aceea, blocurile uriaşe de sarsen, cântărind fiecare până la cincizeci de 
tone, au fost aduse la Stonehenge de pe dealurile Marlborough, adică de la o 
distanţă de vreo douăzeci de mile. În general, se vorbeşte despre un număr de 
şaptezeci şi şase de blocuri. 

Oricât de laborioasă ar fi fost transportarea acestor bolovani care 
împreună cântăreau mii de tone, şi mai înfiorătoare trebuie să fi fost ridicarea 
lor. Aceştia au fost ciopliţi cu grijă, astfel încât să fie aduşi la forma dorită. 
Lintourilor li s-a asigurat o linie curbă şi au fost prevăzute cu cepuri care ieşeau 
în afară pentru a intra în şănţuleţele, realizând împreunarea bolovanilor. Pe 
urmă acei bolovani şlefuiţi trebuiau să fie plantați fix într-un cerc sau în 
perechi,iar lintourile pentru fixare să fie transportate pentru a fi aşezate în vârf. 
Nimeni nu ştie cum a fost realizată această sarcină, îngreunată şi mai mult de 
caracterul înclinat al locului. 

În această perioadă, axa realiniată a fost fixată prin ridicarea a două 
blocuri masive de piatră la intrare, care le-au înlocuit pe cele vechi. Se 
bănuieşte că Piatra Sacrificiului, culcată astăzi la pământ, ar fi fost una dintre 
cele două noi blocuri de piatră de la intrare. 

Pentru a face loc cercului Sarsen şi potcoavei sau ovalului din triliţi, cele 
două cercuri din piatră albastră din etapa a ll-a au trebuit să fie complet 
demolate. Din acestea, nouăsprezece pietre au fost folosite la alcătuirea 
potcoavei interioare din piatră albastră (care astăzi arată ca un oval 
neterminat), iar cincizeci şi nouă se crede că s-a dorit să fie amplasate în alte 
două cercurile de gropi (Y şi Z), care împrejmuiau Cercul Sarsen. Cercul Y era 
menit să susţină treizeci de pietre, iar cercul Z douăzeci şi nouă. Alte pietre din 
cele optzeci şi două de la început ar fi putut să fie folosite ca lintouri sau, după 
cum crede John E. Wood, în Sun, Moon and Standing Stones!, ar fi putut să 
completeze ovalul. Cu toate acestea, cercurile Y şi Z nu au fost niciodată 
construite. În schimb, pietrele albastre au fost dispuse într-un cerc mare, Cercul 
din piatră albastră, alcătuit dintr-un număr necunoscut de pietre (unii cred că 
este vorba de şaizeci de pietre). Necunoscută este şi perioada în care acest 
cerc a fost ridicat-poate imediat sau cu un secol sau două mai târziu. Unii cred 
că pe Bulevard au fost făcute şi nişte lucrări suplimentare pe la 1100 î.Hr. 

Dar indiferent de motivele sau intenţiile care au dus la construirea sa, 
cert este că în 2100 î.Hr. Stonehenge a fost proiectat, în secolul care a urmat a 
fost ridicat, iar pe la 1900 î.Hr. a cunoscut forma finală. Metodele de cercetare 
moderne au confirmat descoperirile-uimitoare la acea vreme, în 1880- 
renumitului egiptolog Sir Flinders Petrie, potrivit cărora Stonehenge data de 
prin anul 2000 î.Hr. (Petrie a fost cel care a pus la punct sistemul de 


1 Soarele, Luna şi pietrele neclintite, n.tr. 


numerotare al pietrelor, folosit şi astăzi). 

În mod normal, primele cercetări ştiinţifice ale siturilor arheologice sunt 
întreprinse de arheologi, urmaţi de antropologi, metalurgi, istorici, lingvişti şi 
alţi experţi. In cazul complexului Stonehenge, cei care au întreprins primele 
cercetări au fost astronomii. Şi asta nu neapărat pentru că ruinele se aflau, în 
mod evident, la suprafaţa pământului, nemaifiind necesară efectuarea unor 
săpături pentru a ajunge la ele, ci pentru că de la început s-a văzut că axa care 
pornea din centru spre Piatra Călcâi şi traversa Bulevardul era în direcţia „nord- 
est, cam pe unde răsare Soarele în zilele cele mai lungi" (aşa cum spunea 
William Stukeley pe la 1740)-până spre punctul de pe cer unde Soarele răsare 
la solstițiul de vară (cam pe 21 iunie). Stonehenge era un instrument pentru 
măsurarea timpului! 

După două secole şi jumătate de progrese ştiinţifice, această concluzie 
rămâne în picioare. Toţi cercetătorii sunt de acord că Stonehenge nu era sediul 
unei autorităţi locale, nicidecum un mormânt colectiv. Nici palat, nici criptă, era 
de fapt un templu şi-un observator astronomic, în genul ziguratelor (piramidelor 
în trepte) din Mesopotamia, sau al celor întâlnite la civilizațiile din America în 
perioada Antichității. lar datorită faptului că era orientat în direcţia răsăritului 
de Soare la solstițiul de vară, ar putea fi supranumit Templul Soarelui. 

Acest lucru fiind de necontestat, nu e de mirare că astronomii continuă să 
cerceteze ansamblul Stonehenge. O figură importantă în rândul lor este, pentru 
începutul acestui secol, Sir Norman Lockyer, care a condus un studiu 
cuprinzător despre Stonehenge în 1901 şi a confirmat orientarea în funcţie de 
solstițiul de vară în principala sa lucrare, Stonehenge and Other British Stone 
Monuments!. De vreme ce numai axa asigură această orientare, cercetătorii au 
început să se întrebe cu timpul dacă elementele adiţionale ale monumentului: 
diferitele cercuri, ovaluri, dreptunghiuri, stâlpi care marcau o anumită poziţie ar 
putea să indice că la Stonehenge puteau fi observate şi alte fenomene cereşti şi 
alte cicluri ale timpului, în afară de răsăritul din ziua solstițiului de vară. 

In primele tratate despre Stonehenge au existat câteva sugestii în 
această privinţă. Insă abia în 1963, când Cecil A. Newham a descoperit nişte 
aliniamente care sugerau că şi echinocţiile puteau să fie observate şi chiar 
prezise de la Stonehenge, aceste ipoteze au primit o confirmare ştiinţifică 
modernă. 

Printre altele, ideea cea mai surprinzătoare (formulată iniţial în articole, 
iar apoi în cartea sa din 1964, The Enigma of Stonehenge?) a fost aceea potrivit 
căreia Stonehenge ar fi fost şi un observator lunar.El şi-a sprijinit teoria pe 
rezultatele examinării celor patru Pietre de Poziţie şi a dreptunghiului pe care 
acestea îl formează [Fig. 10]. 

El a mai sugerat că cine a dorit ca Stonehenge să aibă această 
capacitate, a ştiut foarte bine unde să-l construiască, pentru că dreptunghiul şi 
aliniamentele trebuiau să fie situate exact în locul în care se află astăzi 
Stonehenge. 


1 Stonehenge şi alte monumente britanice din piatră, n.tr. 
> Enigma Stonehenge, n.tr. 


Figura 10 


Dar toate acestea au fost privite la început cu foarte multă neîncredere şi 
reticenţă, căci observatoarele lunare sunt indiscutabil mai complexe decât cele 
solare. Mişcările Lunii (în jurul Pământului şi împreună cu acesta în jurul 
Soarelui) nu se repetă anual pentru că, printre altele, Luna orbitează în jurul 
Pământului cu o uşoară înclinaţie faţă de orbita Pământului în jurul Soarelui. 
Ciclul complet, care se repetă numai odată la nouăsprezece ani, include opt 
puncte de "Nemişcări ale Lunii"!, cum le numesc astronomii, patru maxime şi 
patru minime. Ipoteza potrivit căreia Stonehenge l-care prezenta deja toate 
aliniamentele asupra cărora a atras atenţia Newham-era construit astfel încât 
să permită determinarea sau chiar prevestirea acestor opt puncte părea lipsită 
de noimă ţinând cont de faptul că la vremea aceea locuitorii britanici abia 
ieşeau din Epoca de Piatră. 

Acesta este un argument valid, fără îndoială, iar cei care au aflat mai 
multe dovezi în sprijinul miracolelor astronomice de la Stonehenge, trebuie să 
găsească un răspuns pentru paradoxul deţinerii de către oamenii din Epoca de 
Piatră a unui observator lunar complex! 

O figură importantă în rândul astronomilor care prin cercetările lor au 
scos la iveală calităţile uimitoare ale ansamblului Stonehenge, a fost aceea a lui 
Gerald Hawkins de la Universitatea din Boston. Scriind în reviste ştiinţifice 
prestigioase în 1963, 1964 şi 1965, el şi-a anunţat concluziile de mare răsunet 
în studiile care au purtat titluri ca „Stonehenge Decoded", „Stonehenge: A 


1 În text apare termenul de "Lunar Standstill" folosit pentru 
prima dată de către astrologul Alexander Thorn. Este varianta, în cazul 
Lunii, a solstițiului (sau Sustandstill). Este vorba de momentele în care 
declinaţia Lunii este maximă sau dimpotrivă, minimă, n.tr. 


Neolithic Computer" şi „Sun, Moon, Men and Stones"! şi în volumele, 
Stonehenge Decoded şi Beyond Stonehenge’. Ajutându-se de calculatoarele de 
la universitate, el a analizat sute de linii vizuale de la Stonehenge şi le-a pus în 
legătură cu poziţiile Soarelui, Lunii şi cu principalele stele, aşa cum erau ele 
cunoscute în Antichitate şi a ajuns la concluzia că direcţiile de orientare care au 
rezultat nu puteau fi întâmplătoare. 

El a acordat o mare însemnătate celor patru Pietre de Poziţie şi 
dreptunghiului perfect pe care acestea îl descriu şi a arătat cum liniile care 
unesc pietrele opuse (91 cu 94 şi 92 cu 93) erau îndreptate spre punctele de 
declinaţie maximă, în timp ce liniile care uneau pietrele pe diagonală erau 
îndreptate spre punctele de declinaţie minimă a Lunii, la răsăritul şi la apusul 
ei. Dacă se mai adăugau şi cele patru puncte care surprindeau mişcările 
Soarelui, arăta Hawkins, Stonehenge putea fi interpretat ca o structură care 
permitea observarea şi prezicerea tuturor celor douăsprezece puncte 
corespunzătoare mişcărilor Soarelui şi Lunii. Mai presus de toate, era fascinat 
de cifra nouăsprezece, care putea fi regăsită în dispunerea pietrelor şi a 
gropilor din cercuri: cele două cercuri alcătuite din 38 de Pietre albastre din 
Stonehenge Il „pot fi văzute ca două semicercuri alcătuite din 19 pietre" 
(Stonehenge Decoded) iar ovalul „potcoava" din Stonehenge III cuprindea fix 
19. Aceasta era negreşit o legătură lunară, căci 19 era cifra care simboliza 
ciclul Lunii care stă la baza intercalării?. 

Profesorul Hawkins a mers şi mai departe: el a ajuns la concluzia că 
numerele exprimate de pietrele şi gropile din cadrul cercurilor demonstrau 
capacitatea de a prevesti eclipsele. Din cauza faptului că orbita Lunii nu se 
găseşte în acelaşi plan cu orbita Pământului în jurul Soarelui (prima este 
înclinată faţă de a doua la un unghi cu puţin peste 5°), orbita Lunii întretaie 
traiectoria pe care Pământul o descrie în jurul Soarelui în două puncte în fiecare 
an. Cele două puncte de intersectare („noduri") sunt de obicei marcate pe 
hărţile astronomice ca N şi N'; în aceste momente se produc eclipsele. Însă din 
pricina formei neregulate şi a rămânerii în urmă a orbitei Pământului în jurul 
Soarelui, aceste intersecţii nodale nu se produc cu exactitate în aceleaşi poziţii 
cereşti de la un an la altul. Mai degrabă, ele se produc la un interval de 18,61 
de ani. Hawkins a formulat ideea potrivit căreia principiul care stătea la baza 
acestui ciclu era, prin urmare, „sfârşitul unui ciclu/începutul unui ciclu" în al 
nouăsprezecelea an şi tot el s-a gândit că scopul cu care fuseseră făcute cele 
cincizeci şi şase de Gropi Aubrey era acela de a obţine o anumită potrivire, prin 
mutarea simultană a trei stâlpi de marcaj din cercul Aubrey, de vreme ce 
182/3x3=56. Acest lucru, a susţinut el, a făcut posibilă prevestirea eclipselor, 
atât de Lună, cât şi de Soare, iar concluzia sa a fost că scopul principal al 
proiectării şi construirii complexului Stonehenge într-o asemenea manieră era 
chiar prevestirea eclipselor. Stonehenge, anunţa el, era nici mai mult nici mai 
puţin decât un minunat calculator astronomic din piatră. 


1 „Stonehenge descifrat”, „Stonehenge: un calculator neolitic”, 
„Sarele, Luna, oamenii şi blocurile de piatră”, n.tr. 

2 Dincolo de Stonehenge, n.tr. 

3 Este vorba de Ciclul Metonic, concept dezvoltat de Meton din Atena, 
pe la 440 î.Hr., potrivit căruia, la fiecare nouăsprezece ani, mişcările 
Soarelui şi Lunii, văzute de pe Pământ, par a se suprapune, calendarul 
lunar şi cel solar coincid şi astfel se vorbeşte despre „intercalare", n.tr. 


Ipoteza potrivit căreia Stonehenge era nu doar un „Templu al Soarelui", ci 
şi un observator lunar s-a lovit la început de duritatea celor care nu voiau s-o 
accepte. Dintre disidenţii care considerau ca cele mai multe dintre 
aliniamentele Lunii erau simple coincidenţe, 

O figură importantă a fost aceea a lui Richard J. C. Atkinson de la 
Universitatea din Cardiff, care a condus unele dintre cele mai sârguincioase 
lucrări de excavaţie din preajma şirului. 

Dovezile arheologice în legătură cu vechimea extraordinară a 
monumentului megalitic erau de fapt motivul pentru care acesta respingea 
ipoteza observatorului selenar, a aliniamentelor lunare sau pe aceea a 
calculatoarelor neolitice, pentru că, în opinia sa, omul neolitic din Britania era 
pur şi simplu incapabil de asemenea realizări. Respingerea acestui fapt şi chiar 
ridiculizarea sa au fost exprimate în articlolele sale din Antiquity:, cum ar fi 
„Moonshine on Stonehenge"? sau în cartea sa Stonehenge şi au devenit 
ranchiună, ca urmare a studiilor întreprinse la Stonehenge de către Alexander 
Thom (Megalithic Lunar Observations?). Thorn, profesor inginer la Universitatea 
din Oxford, a condus cele mai exacte măsurători la Stonehenge şi a demonstrat 
că aranjamentul în formă de „potcoavă" al pietrelor sarsen era de fapt un oval 
[Fig. 11], o formă elipsoidală care reprezenta orbitele planetare mult mai bine 
decât un cerc. 

El a fost de acord cu Newham că Stonehenge | a fost în primul rând un 
observator lunar, nu doar solar, şi a confirmat că Stonehenge a fost construit în 
locul respectiv pentru că numai acolo puteau fi făcute opt observaţii lunare, de- 
a lungul liniilor dreptunghiului rezultat din unirea celor patru Pietre de Poziţie. 

Dezbaterea aprinsă, derulată în paginile celor mai importante reviste de 
ştiinţă şi în cadrul conferinţelor, a fost rezumată de către C. A. Newham 
(Supplement to the Enigma of Stonehenge and its Astronomical and Geometric 
Significance“) după cum urmează: „Cu excepţia celor cinci triliţi, practic restul 
trăsăturilor au conexiuni lunare". El a fost de acord că „cele 56 de Gropi Aubrey 
sunt orientate spre cele opt mari aliniamente ale răsăritului şi apusului unu". 
Prin urmare, chiar şi Atkinson a fost nevoit să admită că „i-au fost aduse 
argumente suficiente încât să-şi dea seama că teoriile arheologice 
convenţionale trebuie serios revizuite" în ceea ce priveşte scopul şi funcţiile 
complexului Stonehenge. Aceste concluzii au fost, într-o anumită măsură, 
rezultatul cercetărilor întreprinse de un important om de ştiinţă care s-a 
alăturat grupului din ce în ce mai mare de cercetători de la sfârşitul anilor '60 şi 
primul deceniu al anului 1970. 


1 Revista Antichitatea, n.tr. 

? Lumina Lunii la Stonehenge, n.tr. 

3 ObservaȚii lunare megalitice, n.tr. 

Supliment la enigma Stonehenge şi la semnificaȚiile sale astronomice 
şi geometrice, n.tr. 


Y hoies= Gropile Y; Z holes= Gropile Z; Axis=Axa; Upright stones=Pietre în poziție 
verticală; Excavated holes=Gropi excavate; Presumed holes=Gropi presupuse 


Figura 11 


Acesta era astronomul şi matematicianul Sir Fred Hoyle. El a susţinut că 
aliniamentele enumerate de Hawkins cu privire la diferitele stele şi constelații 
erau mai degrabă întâmplătoare decât premeditate, dar a fost pe deplin de 
acord cu aspectele lunare ale Stonehenge | şi mai ales cu funcţia celor cincizeci 
şi şase de Gropi Aubrey şi a aranjametului rectangular al Pietrelor de Poziţie 
(„Stonehenge-An Eclipse Predictor" în Nature şi On Stonehenge’). 

Fiind de acord şi cu faptul că Cercul Aubrey ar fi putut să funcţioneze ca 
un „calculator" pentru prezicerea eclipselor (in opinia sa acest lucru era realizat 
prin rotirea celor patru stâlpi). Holey a mai adus în discuţie un alt aspect. 
Oricine ar fi proiectat un asemenea calculator-Hawkins l-a numit chiar 
„computer'-trebuie să fi ştiut dinainte durata precisă a unui an solar, timpul de 
orbitare a Lunii şi ciclul de 18,61 de ani. Însă omul neolitic din Britania pur şi 
simplu nu se afla în posesia unor asemenea cunoştinţe. 

Străduindu-se să explice cum au apărut cunoştinţele avansate 
astronomie şi matematică în Britania neolitică, Hawkins a făcut apel la izvoarele 
antice ale populațiilor mediteraneene. 

El a citat nu numai din Diodor sau din Hecateu, ci şi din Plutarh care-l 
menţiona, în /s/s şi Osiris, pe Eudoxus din Cnidos, astronomul-matematician din 
secolul al IV-lea î.Hr., din Asia Minor, care asociase „demonul eclipselor" cu 
numărul cincizeci şi şase. 

Dacă niciun răspuns nu poate veni din partea Omului, ar trebui oare să ne 
uităm înspre supraom? 

La rândul său, Hoyle a ajuns la convingerea că Stonehenge nu era un 
simplu observator, un loc de unde oamenii puteau să vadă ceea ce se petrece 
pe cer. El l-a numit Dispozitiv de predicţție, un instrument pentru prezicerea 
evenimentelor cereşti şi un mijloc de a le însemna la datele prestabilite. Fiind 
de acord că „o asemenea realizare intelectuală depăşea capacitatea 
cultivatorilor şi păstorilor locali din Neolitic", el a avut sentimentul că 
dreptunghiul rezultat din unirea Pietrelor de Poziţie, ca şi observaţiile în 
legătură cu acesta ne arată că „cei care au construit Stonehenge | trebuie să fi 
venit dinafara Insulelor Britanice, căutând anume un asemenea aliniament 


1 "Stonehenge-Un instrument de prezicere a eclipselor" în Natura şi 
Despre Stonehenge, n.tr. 


rectangular" (posibil chiar în locul unde Stonehenge este situat, în emisfera 
nordică), „la fel cum astronomii moderni caută adeseori locuri îndepărtate de 
casa lor pentru a-şi construi telescoapele". 

„Cel care a construit complexul Stonehenge trebuie să fi fost un adevărat 
Newton sau Einstein", se gândea Hoyle. Dar chiar şi aşa, unde era universitatea 
unde ar fi deprins cunoştinţele de matematică şi astronomie, unde erau 
scrierile fără de care cunoştinţele acumulate în timp nu puteau fi transmise mai 
departe şi cum a fost posibil ca printr-un singur plan genial să fie proiectat, 
construit şi supravegheat un asemenea dispozitiv al predicţiei cereşti când, 
numai pentru Stonehenge II a fost nevoie de un secol întreg? „Numai 200 de 
generaţii istorice au trecut, în timp ce până la faza a doua trecuseră până la 10 
000 de generaţii preistorice", observa Hoyle. Să se fi datorat toate acestea 
„eclipsei zeilor", se întreba el-trecerea de la o perioadă în care oamenii îi 
venerau de fapt pe zeul Soarelui şi pe zeul Lunii, la o vreme în care zeul suprem 
a devenit Dumnezeul nevăzut al lui Isaia?" 

Fără să-şi dezvăluie în întregime punctul de vedere, Hoyle a răspuns 
făcând trimitere la un capitol întreg din Hecateu citat de Diodor, cu privire la 
hiperboreeni. Spre sfârşitul capitolului ni se spune că, după ce grecii şi 
hiperboreeni s-au vizitat reciproc „în timpurile străvechi". 

Ei mai spun că Luna, văzută de pe această insulă, apare la o distanţă 
relativ mică faţă de Pământ şi că prezintă nişte forme de relief asemănătoare 
cu cele de pe Pământ, care se pot vedea cu ochiul liber. 

Se mai povesteşte şi că zeii vizitează insula odată la nouăsprezece ani, 
intervalul de timp în care stelele revin la poziţiile lor iniţiale pe cer. Din acest 
motiv, perioada de nouăsprezece ani este numită de greci „anul lui Meton". 

Cunoştinţele din acele timpuri străvechi cu privire la ciclul complet al 
Lunii de nouăsprezece ani, dar şi cu privire la „formele de relief asemănătoare 
cu cele de pe Pământ'-aşa cum sunt munţii şi câmpiile-sunt, fără îndoială, un 
lucru uimitor. 

Atribuirea de către istoricii greci a structurii circulare din Hiperboreea 
ciclului lunar descris pentru prima dată în Grecia de către atenianul Meton face 
ca întrebarea cu privire la identitatea celor care au construit monumentul 
megalitic Stonehenge să se îndrepte mai ales, înspre Orientul Apropiat. 
Concluziile şi observaţiile care merg în aceeaşi direcţie ale astronomilor 
menţionaţi mai înainte sugerează acelaşi lucru. 

Dar cu mai bine de două secole în urmă, William Stukeley arătase deja că 
răspunsurile ar trebui căutate în această direcţie, anume în Orientul Apropiat 
antic. La schiţa realizată după Stonehenge aşa cum a înţeles el că trebuia să fie 
a ataşat o reprezentare pe care o văzuse pe o monedă antică de pe coasta de 
est a Mediteranei [Fig. 12a] care înfăţişează un templu pe o platformă ridicată. 
Mult mai relevantă este această reprezentare aşa cum apare ea pe o altă 
monedă antică din oraşul Byblos, din aceeaşi regiune, pe care am inclus-o în 
primul volum din Cronicile pierdute ale Pământului. |n aceasta se vede cum 
templul antic prezenta un spaţiu împrejmuit în care se afla o rachetă pe o 
rampă de lansare [Fig. 12b]. Noi am identificat acest loc ca fiind Locul de 
Aterizare din folclorul sumerian, unde regele sumerian Gilgamesh a fost martor 
la lansarea unei rachete. Acel loc încă mai există. Astăzi acolo se află întinsa 
platformă din munţii Liban, de la Baalbek, pe care încă se află ruinele celui mai 
mare templu roman care a fost construit vreodată. 


Figura 12a şi 12b 


Platforma masivă este susţinută de trei blocuri imense de piatră care 
alcătuiesc ceea ce se numea încă din Antichitate trilit. 

Astfel, răspunsurile la enigma Stonehenge ar trebui căutate în alte locuri 
mai îndepărtate, dar din aceeaşi perioadă. Acel Când ar putea sa fie cheia 
misterului legat nu doar de cei care au construit Stonehenge |, ci şi de motivele 
care au stat la baza adăugirilor din etapele a doua şi a treia. 

Şi asta pentru că, aşa cum vom vedea, refacerea în pripă a ansamblului 
Stonehenge prin 2100-2000 î.Hr, are legătură cu venirea unei noi Ere-prima 
Nouă Eră consemnată din istoria omenirii. 


3 Templele care priveau spre cer 


Cu cât aflăm mai multe despre Stonehenge, datorită ştiinţei moderne, cu 
atât mai incredibilă ni se pare această construcţie. Desigur, dacă nu am fi avut 
dovada clară a megaliţilor şi a întăriturilor de pământ, dacă acestea ar fi 
dispărut cumva, aşa cum s-a întâmplat cu atâtea monumente antice, din cauza 
capriciilor timpului şi ale naturii sau distrugerilor provocate de om-toată 
povestea cu pietrele care puteau să măsoare trecerea timpului şi cu cercurile 
care puteau să prezică eclipsele şi să determine mişcările Soarelui şi ale Lunii 
ar fi părut neverosimilă pentru Britania din Epoca de Piatră şi ar fi fost 
receptată ca un simplu mit. 

Descoperirile ştiinţifice legate de Stonehenge au făcut să se ajungă la o 
dată şi mai străveche a construirii sale, iar acest lucru le-a dat cea mai mare 
bătaie de cap oamenilor de ştiinţă. Tocmai datorită datelor atribuite pentru 
Stonehenge | şi I+II, arheologii şi-au concentrat atenţia asupra populațiilor 
mediteraneene care călătoriseră în Britania, iar unii renumiţi cercetători i-au 
avut în vedere pe zeii din Antichitate, ca fiind singura explicaţie posibilă a 
enigmei. 

Din toată seria de întrebări neliniştitoare, cum ar fi Cine sau Cu ce scop a 


construit monumentul megalitic Stonehenge, singura la care s-a găsit un 
răspuns satisfăcător a fost: Când a fost construit acesta? Arheologiei şi fizicii 
(care folosea metode moderne de datare, cum ar fi datarea cu carbon 14), li s-a 
alăturat ştiinţa arheoastronomiei, care a stabilit aceleaşi date: 2900/2800 î.Hr- 
pentru Stonehenge l, 2100/2000 î.Hr. pentru Stonehenge II şi III. 

Părintele arheoastronomiei-deşi el prefera s-o numească astro-arheologie, 
căci exprima mai bine ideile sale-a fost, fără îndoială, Sir Norman Lockyer. Cât 
de mult îi ia ştiinţei să accepte inovaţia arată chiar faptul că a trecut deja un 
secol de la publicarea lucrării fundamentale a lui Lockyer, The Dawn of 
Agronomy!, în 1894. După ce a călătorit în Levant în 1890, a observat că, deşi 
de la civilizațiile timpurii din India şi China s-au păstrat puţine monumente, dar 
mai multe consemnări care atestă vechimea lor, nu acelaşi lucru era valabil 
pentru civilizațiile din Egipt şi Babilonia: acestea erau „două civilizaţii cu o 
vechime incertă", de pe vremea cărora s-au păstrat monumente numeroase, 
dar a căror vârstă era necunoscută (la vremea la care scria Lockyer). 

| s-a părut însă un fapt extraordinar, scria el, că în Babilonia, „încă de la 
începutul începuturilor, simbolul lui Dumnezeu era o stea" şi, în acelaşi mod, în 
Egipt, în textele hieroglife, forma de plural „zei" era redată prin trei stele". 
Însemnările babiloniene de pe tăbliţele de lut şi cărămizile de lut arse, scria el, 
păreau să redea ciclurile regulate ale „Lunii şi poziţiile planetelor cu foarte 
multă acuratețe". Planetele, stelele şi constelaţiile zodiacului sunt reproduse pe 
zidurile mormintelor egiptene şi pe papirusuri. In panteonul hindus, scria el, 
întâlnim venerarea Soarelui şi a Zorilor, numele zeului Indra însemnând „ziua 
adusă de Soare", iar cel al zeiţei Ushas, „zori". 

Ar putea oare astronomia să ajute egiptologiei? Se întreba el; ar putea să 
stabilească vechimea civilizaţiilor egipteană şi babiloniană? 

Atunci când cineva încearcă să interpreteze Rigyeda hindusă şi inscripţiile 
egiptene dintr-o perspectivă astronomică, nota Lockyer, „este impresionat de 
faptul că în ambele surse primele venerări ale zeităților şi observarea 
fenomenelor înconjurătoare aveau de-a face cu orizontul... Acest lucrul era 
valabil nu numai pentru Soare, ci şi pentru stelele care împânzeau cerul infinit". 
Orizontul, explica el, este „locul unde nu mai vedem decât un arc care pare să 
unească suprafaţa Pământului şi cerul". Un arc, cu alte cuvinte unde Cerul şi 
Pământul îşi dau mâna". În acel loc oamenii din vechime căutau oricare semne 
prevestitoare pe care puteau să le vadă observatorii lor cereşti. De vreme ce 
fenomenul cel mai regulat şi care se putea vedea cu ochiul liber era cel al 
răsăritului şi apusului zilnic al Soarelui, era firesc ca acesta să stea la baza 
observațiilor astronomice din Antichitate, iar celelalte fenomene (cum ar fi 
apariţia sau mişcările planetelor sau chiar ale stelelor) să fie puse în legătură cu 
„răsăritul lor heliac", scurta lor apariţie la răsărit deasupra liniei orizontului 
când Pământul, în rotirea sa, vede scurtele clipe ale zorilor, iar Soarele începe 
să răsară, deşi întunericul nopţii nu s-a risipit încă şi se mai pot vedea stelele. 

Un observator antic putea să-şi dea seama cu uşurinţă că Soarele răsare 
la est şi apune la vest, dar un lucru important de care trebuie să fi ţinut cont 
este că vara Soarele pare să răsară mai sus decât iarna şi zilele sunt mai lungi. 
Aceasta se datorează, după cum ne-o arată astronomia modernă, faptului că 
axa proprie a Pământului, în jurul căreia se roteşte zilnic, nu este 
perpendiculară pe traiectoria sa în jurul Soarelui (ecliptica), ci este înclinată faţă 
de aceasta, astăzi aproximativ la 23,5 grade. Astfel se explică formarea 


1! Zorii astronomiei, n.tr. 


anotimpurilor şi existenţa celor patru puncte importante descrise de mişcarea 
aparent de sus în jos a Soarelui pe cer: solstiţiile de vară şi de iarnă şi 
echinocţiile de primăvară (punctul „vernal") şi de toamnă (despre care am 
vorbit mai devreme). 

Studiind orientarea bătrânelor temple şi a celor nu chiar atât de vechi, 
Lockyer şi-a dat seama că cele pe care le numea „Temple ale Soarelui" erau de 
două feluri: unele a căror orientare era în funcţie de echinocţii, iar altele a căror 
orientare era stabilită prin raportare la solstiţii. Deşi Soarele răsare mereu spre 
est şi apune spre vest, numai în zilele echinocţiilor se poate vedea, din orice 
colţ al Pământului, că răsare cu precizie la est şi apune la vest, iar Lockyer a 
considerat, prin urmare, că asemenea temple „echinocţiale" sunt universale, 
faţă de cele a căror axă era orientată în funcţie de solstiţii, deoarece unghiul 
format de solstiţiile de la nord şi sud (pentru un observator aflat în emisfera 
nordică, de vară şi de iarnă) depindea de poziţionarea observatorului, de 
latitudinea locului unde se afla acesta. Aşadar, templele „solstiţiale" erau mai 
degrabă individuale, adică depindeau de poziţia lor geografică şi chiar de 
înălţimea locului. 

Ca exemple de temple echinocţiale, Lockyer a citat templul lui Zeus din 
Baalbek, templul lui Solomon din Ierusalim şi Bazilica Sfântul Petru, de la 
Vatican, Roma [Fig. 13], toate având o axă de orientare precisă de la est la 
vest. 


Figura 13 


Cu privire la ultimul exemplu, el a oferit citate din studii de arhitectură 
bisericească, unde se spunea că în vechea bazilică Sfântul Petru (construită în 
timpul împăratului Constantin în secolul al IV-lea şi demolată la începutul 
secolului al VI-lea), în ziua echinocţiului de primăvară, „uşile imense ale 
portarului cvadriporticului erau deschise la est, ca şi şi uşile de pe partea de 
răsărit a bisericii; pe măsură ce Soarele răsărea, razele sale îşi făceau loc 
printre cele două rânduri de uşi larg deschise şi, ajungând la naos, luminau 
Sfântul Altar". Lockyer a adăugat că „şi biserica de astăzi prezintă aceste 
particularităţi". Ca exemplu de templu solstiţial, Lockyer a amintit principalul 
templu chinezesc, aşa-numitul „Templu al Raiului" din Peking, unde „cel mai 
important ritual oficial al Chinei, sacrificiul săvârşit în aer liber la altarul de sud 
al Templului Raiului" avea loc în ziua solstițiului de iarnă, adică pe 21 
decembrie. Un alt exemplu de templu solstițial dat de Lockyer a fost chiar cel al 
ansamblului Stonehenge, a cărui orientare este în funcţie de solstițiul de vară. 


Dar toate acestea nu aveau să fie decât un preludiu la principatele studii 
întreprinse de Lockyer în Egipt. 

Studiind orientarea templelor antice din Egipt, Lockyer a ajuns la 
concluzia că cele mai vechi erau „echinocţiale", în timp ce templele de mai 
târziu erau „solstițiale". A fost surprins să descopere că templele mai vechi 
făceau dovada unei mai mari pregătiri astronomice faţă de cele mai recente, 
căci erau destinate nu doar observării şi venerării răsăritului şi apusului de 
Soare, ci şi ale altor aştri. În plus, cel mai vechi altar sugerează că a existat o 
venerație deopotrivă a Soarelui şi a Lunii, care ulterior s-a preschimbat într-una 
echinocţială, al cărei obiect era aşadar numai Soarele. Acel altar echinocţial, 
scria el, era templul din Heliopolis („Oraşul Soarelui", în greacă), a cărui 
denumire egipteană, Annu, apărea şi în Biblie ca On. După Lockyer, combinaţia 
rezultată din observarea mişcărilor Soarelui, a răsăritului strălucitoarei stele 
Sirius sau a creşterii anuale a nivelului Nilului, această triplă conjuncţie care 
stătea la baza calendarului egiptean, ne arată că în Egipt momentul zero în 
care au început toate era undeva pe la 3200 î.Hr. 

Altarul Annu, lucru ştiut din inscripţiile egiptene, o avea înăuntrul său pe 
Ben-Ben, („Pasărea din vârful piramidei"!), care se presupune că era vârful 
conic al „navetei spaţiale" în care zeul Ra a venit pe Pământ, de pe „Planeta de 
milioane de ani". Acest obiect, păstrat de obicei în sanctuarul interior al 
templului, era scos la vedere odată pe an, iar pelerinajele la altar şi venerarea 
obiectului sacru au continuat şi în timpul dinastiilor. Dar obiectul s-a pierdut în 
decursul mileniilor, păstrându-se numai o replică din piatră care-l înfăţişa pe 
zeul suprem la ieşirea din navetă [Fig. 14]. 


S-a descoperit că mitul legat de Phoenix, legendara pasăre care moare şi 
renaşte veşnic din propria cenuşă, ar fi pornit de la acest altar şi de la 
venerarea sa. 

Ben-Ben încă se afla acolo pe vremea faraonului Pi-Ankhi ( circa 750 
î.Hr.), căci a fost descoperită o inscripţie în care este descrisă vizita acestuia la 


1 În vârful unui obelisc de la Heliopolis, s-ar fi aflat în vechime 
piatra Benben, pe care se spune că se aşeza pasărea Benu 
(corespondentul păsării Phoenix la egipteni), n.tr. 


altar. Pentru a reuşi să pătrundă în Sfânta Sfintelor? să vadă obiectul ceresc, Pi- 
Ankhi a început prin a aduce la răsărit numeroase ofrande în curtea din faţă a 
templului. Apoi a intrat în templu, înclinându-se până la pământ în faţa marelui 
zeu. Preoţii s-au rugat pentru viaţa regelui, pentru ca el să intre şi să 
părăsească Sfânta Sfintelor nevătămat. Apoi au urmat ritualuri de abluţiune, 
purificare şi tămâiere a regelui, pregătindu-l pentru intrarea în locul împrejmuit 
care se numea „Camera stelară". | s-au dat apoi flori rare sau ramuri de plante, 
pe care trebuia să le dăruiască zeului, aşezându-le înaintea pietrei Ben-Ben. 
După aceea a urcat treptele spre „marele tabernacol", unde se afla obiectul 
sfânt. Ajungând în vârful scărilor, a tras zăvorul, a deschis uşile Sfântului Altar 
şi „l-a văzut pe strămoşul său Ra în camera unde se afla Ben-Ben". Pe urmă a 
ieşit şi a închis uşile în urma sa, peste care şi-a lăsat pecetea din lut ars. 

Deşi acest altar nu s-a păstrat de-a lungul mileniilor, arheologii au 
descoperit un posibil altar ridicat mai târziu, după modelul celui de la 
Heliopolis. Este vorba de aşa-numitul Templu al Soarelui al faraonului Ne-user- 
Ra, din cea de-a V-a dinastie care a durat din 2494 până în 2345 î.Hr. Construit 
într-un loc care astăzi se numeşte Abusir, chiar la sud de Gizeh şi marile sale 
piramide, acesta era alcătuit în primul rând dintr-o terasă înaltă şi imensă pe 
care se afla, într-un loc împrejmuit, pe o platformă masivă, un obiect solid şi nu 
foarte înalt, ca un obelisc [Fig. 15]. O rampă acoperita de un coridor închis, 
luminat cu ajutorul unor ferestre din acoperiş dispuse la o distanţă egală una 
faţă de alta, făcea legătura între intrarea elaborată a templului şi o poartă 
monumentală din josul văii. 

Baza uşor înclinată a obiectului sub formă de obelisc se ridica la vreo 
şaizeci de picioare deasupra nivelului curţii templului. Obeliscul ce părea învelit 
în aramă aurită se ridica la alte 120 de picioare. 


2 Altar, n.tr. 


Figura 16 


Templul, care avea între zidurile sale mai multe camere şi 
compartimente, alcătuia un dreptunghi perfect ce măsura aproximativ între 
260 şi 360 de picioare. Era clar orientat pe o axă de la est la vest [Fig. 16.], 
adică în funcţie de echinocţii, dar lungul coridor era orientat în direcţia opusă, 
cu faţa spre nord. Că aceasta era o reorientare intenţionată a unei copii după 
străvechiul altar de la Heliopolis (a cărui orientare era numai pe axa est-vest), 
ne-o arată basoreliefurile pline de măiestrie şi inscripţiile care decorau 
coridorul. Acestea celebrau cea de-a treizecea aniversare a domniei faraonului 
şi este posibil ca tocmai atunci să se fi construit şi coridorul. Celebrarea 
avusese loc după misterioasele ritualuri ale sărbătorii Sed (semnificaţia 
cuvântului este necunoscută), care marca un fel de „jubileu" şi începea 
întotdeauna în prima zi a calendarului egiptean-în prima zi din prima lună, care 
se numea luna lui Thoth. Cu alte cuvinte, sărbătoarea Sed era un fel de 
celebrare a Anului Nou, care nu avea loc în fiecare an, ci după trecerea unui 
anumit număr de ani. 

Orientarea acestor temple atât după echinocţii, cât şi după solstiţii, 
sugerează că în mileniul al Ill-lea î.Hr. noţiunea celor patru colţuri ale 
Pământului era deja cunoscută. Desenele şi inscripţiile descoperite în culoarul 
templului descriu „dansul sacru" al regelui. Acestea au fost copiate, traduse şi 
publicate de Ludwig Borchardt, împreună cu H. Kees şi Friedrich von Bissing în 
Das Re-Heiligtum des Königs Ne-Woser-Re!. Aceştia au ajuns la concluzia că 


1 Sanctuarul regelui Ne-User-Ra, n.tr. 


„dansul" simboliza „ciclul de sanctificare a celor patru colţuri ale Pământului". 

Orientarea echinocţială a templului propriu-zis şi cea solstiţială a 
coridorului, sugerând mişcările Soarelui, i-au determinat pe egiptologi să 
folosească pentru această structură denumirea de „Templu al Soarelui". 
Convingerea le-a fost şi mai mult întărită după ce au descoperit o „barcă 
solară" (parţial cioplită în piatră, parţial alcătuită din cărămizi uscate şi vopsite), 
îngropată în nisip chiar la sud de locul împrejmuit al templului. Textele 
hieroglife care vorbeau despre măsurarea timpului şi despre calendarul 
Egiptului antic, susțineau că fiinţele cereşti traversau cerul în bărci. Adeseori 
zeii sau chiar faraonii zeificaţi (care li se alăturaseră zeilor în viața de apoi) erau 
înfățişaţi în astfel de bărci, navigând pe firmamentul cerului cuprins între cele 
patru colţuri [Fig. 17]. 


ta azi 


Figura 18 


Următorul mare templu rivaliza clar cu ideea de obelisc situat pe o 
platformă întruchipată de „Templul Soarelui" al lui Ne-User-Ra, dar de la 
început fusese orientat numai în funcţie de solstiţii atât planul cât şi construcţia 
sa fiind situate pe o axă de la nord-est la sud-est. Fusese construit pe malul 


vestic al Nilului (aproape de locul unde astăzi se află satul Deir-el-Bahari), în 


Egiptul de Sus, ca parte a Tebei, de către faraonul Mentuhotep | în jurul anului 
2100 î.Hr. 

Şase secole mai târziu, Tuthmosis IIl şi regina Hatshepsut din cea de-a 
VIll-a dinastie şi-au construit acolo templele, a căror orientare era 
asemănătoare, dar nu identică [Fig. 19]. Chiar la Teba (Karnak) Lockyer a făcut 
cea mai importantă descoperire a sa care avea să stea la baza 
arheoastronomiei. 

Înlănţuirea de capitole, fapte şi argumente din The Dawn of Astronomy! 
ne arată că traseul care includea templele din complexul Karnak şi pe cele 


1! Zorii astronomiei, n.tr. 


egiptene a inclus şi dovezile arheologice din Europa: orientarea bătrânei bazilici 
Sfântul Petru din Roma şi informaţiile referitoare la razele de soare din timpul 
răsăritului la echinocțiul de primăvară; apoi Piaţa Sfântul Petru (chiar a 
reprodus în lucrarea sa o xilogravură o acesteia, Fig. 20), care prezenta nişte 
similitudini uimitoare cu Stonehenge... 

El a studiat Partenonul din Atena, principalul sanctuar al Greciei [Fig. 21] 
şi a aflat că „mai întâi a fost Partenonul vechi, care a existat probabil în timpul 
războiului troian şi abia pe urmă noul Partenon, cu o curte exterioară foarte 
asemănătoare cu cele ale templelor egiptene, dar cu sanctuarul situat aproape 
de centrul construcţiei. Tocmai orientarea diferită a acestor două temple din 
Atena a fost cea care mi-a atras atenţia". 


Figura 21 


Având în faţa sa desene după planurile mai multor temple egiptene, a 
căror orientare părea să difere de la cele mai vechi la cele noi, a fost surprins 
să descopere diferenţa de orientare a două temple construite unul în spatele 
celuilalt, într-un complex nu departe de Teba, care se numeşte Medinet-Habu 
[Fig. 22] şi a subliniat asemănarea ce consta tocmai în această „diferenţă de 
orientare" a templelor egiptene şi greceşti mai vechi şi mai noi care, dintr-o 
perspectivă strict arhitecturală, ar fi trebuit să fie paralele şi să aibă aceeaşi 
orientare axială. 


Figura 22 


Să se fi datorat această diferenţă de orientare modificărilor de 
amplitudine (poziţiei pe cer) a Soarelui sau a stelelor, determinate de 


modificările oblicităţii Pământului? se întreba el şi înclina să creadă că 
răspunsul era unul afirmativ. 

Astăzi ştim că solstiţiile există datorită faptului că axa Pământului este 
relativ înclinată faţă de planul orbitei sale în jurul Soarelui, iar punctele de 
declinaţie ale Lunii corespund acestei înclinații a axei Pământului. Dar 
astronomii au stabilit că acest unghi de înclinaţie nu este constant. Pământul se 
clatină ca un vas în tangaj, dintr-o parte într-alta-probabil că acesta este efectul 
prelungit al unei lovituri puternice pe care a primit-o în trecutul său (fie că este 
vorba de coliziunea originară care a determinat orbita actuală a Pământului, fie 
că este vorba de uriaşul meteorit care a lovit Pământul cu circa 65 de milioane 
de ani în urmă, provocând dispariția dinozaurilor). Actuala înclinaţie la un unghi 
de aproximativ 

23,5 grade poate scădea până la 21° dar la fel de bine poate să crească 
chiar peste 24*-nimeni nu poate aprecia cu exactitate, de ce schimbarea cu un 
singur grad durează mii de ani (7000 de ani, potrivit lui Lockyer). Astfel de 
modificări ale oblicităţii duc la modificări ale punctelor solstiţiale şi echinocţiale 
[Fig. 23a] 


500 î.Hr aproximativ 23,75 grade 
1 000 î.Hr " 23,81 
1 500 î.Hr 23,87 
2.000 î.Hr 23,92 
2.500 î.Hr f 23,97 
3 000 î.Hr k 24,02 
3 500 î.Hr + 24,07 
4 000 î.Hr E 24,11 


Aceasta înseamnă că un templu construit cu o orientare solstitială precisă 
într-un anumit interval de timp, nu mai corespunde acelei orientări câteva sute 
şi, cu siguranță, câteva mii de ani mai târziu. 

Importanta inovație a lui Lockyer a constat în aceasta: prin stabilirea 
orientării unui templu şi a longitudinii sale geografice, era posibilă calcularea 
oblicităţii de pe vremea când acesta fusese construit. Apoi, prin aflarea 
modificărilor oblicității de-a lungul mileniilor, era posibilă stabilirea, cu destul de 
multă precizie, a datei construirii templului. 

Tabelul de Oblicitate, îmbunătățit şi perfecționat de-a lungul secolului 
trecut, prezintă modificările unghiului de înclinație a Pământului la intervale de 
cinci sute de ani, pornind de la valoarea din prezent de 23°27' (aproximativ 
23,5 grade) 

Lockyer a aplicat aceste descoperiri mai ales în măsurătorile minuţioase 
întreprinse la marele templu al lui Amon-Ra în Karnak. Acest templu, la care s- 
au făcut lucrări de extindere din porunca mai multor faraoni, este compus din 
două structuri rectangulare situate una în spatele celeilalte, pe o axă de la sud- 
est la nord-vest, indicând o orientare solstițială. Lockyer a dedus că scopul 
orientării şi al amplasării templului era acela de a permite pătrunderea razelor 
de soare în acea direcție, în ziua solstițiului, astfel încât să traverseze un 
coridor lung, să treacă între două obeliscuri şi să reverse asupra Sfintei Sfintelor 
acea lumină divină, în sanctuarul cel ma tainic al templului. Lockyer a observat 
că axele celor două temple aşezate unul în spatele celuilalt nu aveau aceeaşi 
orientare: noua axă punea în evidenţă un solstiţiu care depindea de un unghi 


de oblicitate mai mic decât în cazul solstițiului redat de axa mai veche [Fig. 
23b]. Valorile celor două oblicităţi determinate de Lockyer arată că templul 
vechi fusese construit pe la 2100 î.Hr., iar cel nou pe la 1200 î.Hr. 


-RTR 


Winter Solstice Sunrise= Răsăritul Soarelui la solstipui de iarnă. East=Est 


Figura 23a şi 23b 


Deşi cercetările mai recente, mai ales cele ale întreprinse de Gerald S. 
Hawkins, sugerează că razele Soarelui trebuiau să fie văzute, la solstițiul de 
iarnă, dintr-o zonă a templelor pe care Hawkins a numit-o „Sfânta cameră a 
Soarelui" şi nu ca nişte raze care călătoreau de-a lungul axei, această 
rectificare nu schimbă cu nimic concluzia fundamentală la care a ajuns Lockyer 
în privinţa orientării solstiţiale. Într-adevăr, descoperirile arheologice de mai 
târziu din Karnak au ajutat la consolidarea principalei inovaţii a lui Lockyer, 
potrivit căreia direcţia de orientare a templelor a fost modificată de-a lungul 
timpului pentru a fi în acord cu schimbările de oblicitate. Prin urmare 
orientarea putea să fie un indiciu preţios în legătură cu perioada în care 
fuseseră construite templele. Ultimele rezultate ale cercetărilor arheologice au 
confirmat că ridicarea celei mai vechi părţi a construcţiei a coincis cu începutul 
Regatului Mijlociu în vremea celei de-a XI-a dinastii, pe la 2100 î.Hr. 

Reparaţiile, demolările şi reconstruirile au urmat apoi în secolele 
următoare, din porunca faraonilor care s-au succedat la domnie. Cele două 
obeliscuri au fost înălțate în timpul faraonilor din cea de-a XVIII-a dinastie. 
Etapa finală a prins contur în vremea faraonului Seti II din cea de-a XIX-a 
dinastie, care a domnit de la 1216 până la 1210 î.Hr.-toate acestea fiind 
stabilite de către Lockyer. 

Arheoastronomia-sau, aşa cum a numit-o Sir Norman Lockyer, astro- 
arheologia-şi-a dovedit importanţa şi valabilitatea. 

La începutul acestui secol, Lockyer şi-a îndreptat atenţia înspre 
monumentul Stonehenge, fiind convins că fenomenul pe care-l descoperise 
stătea la baza orientării templelor din alte colţuri ale lumii antice, lucru valabil, 
de pildă, în cazul Partenonului din Atena. Raza vizuală de la Stonehenge, de la 
centru prin Cercul Sarsen, sugerează în mod clar o orientare în funcţie de 
solstițiul de vară, aşa că Lockyer şi-a adaptat măsurătorile la această realitate. 
El a stabilit că Piatra Călcâi indica punctul de pe linia orizontului unde trebuia să 
răsară Soarele, iar presupusa modificare a poziţiei pietrei (însoţită de lărgirea şi 
realinierea Bulevardului) l-au făcut să creadă că, odată cu trecerea secolelor şi 
modificarea înclinaţiei Pământului, se modifica şi punctul răsăritului, chiar dacă 


uneori foarte puţin, iar cei care se ocupau de Stonehenge erau nevoiţi să 
ajusteze linia vizuală. 

Lockyer şi-a publicat concluziile în Stonehenge and Other British Stone 
Monuments (1906)!. Acestea ar putea fi condensate într-un singur desen [Fig. 
24]. Se presupune existenţa unei axe care porneşte de la Piatra de Altar, trece 
printre pietrele sarsen 1 şi 30, în josul Bulevardului, spre Piatra Călcâi, ca stâlp 
de focalizare. Unghiul de oblicitate pus în evidenţă de o astfel de axă l-a făcut 
sa emită ipoteza că Stonehenge a fost construit în 1680 î.Hr. Este inutil să 
menţionăm ce reacţii a provocat stabilirea unei asemenea date cu un secol în 
urmă, când savanții încă cercetau monumentul Stonehenge prin raportare la 
epoca regelui Arthur. 

Studiile de fineţe întreprinse în legătură cu oblicitatea Pământului, 
stabilirea unor marje de eroare pentru concluziile la care s-a ajuns, stabilirea 
diferitelor etape ale construirii ansamblului Stonehenge, nu au redus cu nimic 
contribuţia de bază a lui Lockyer. 


Phra i 
f R'a 
y zti 


Poziia răsăriului în. 3000 |.Mr. 2000. 1000: 1000 d.Hr.; 2000 d.Hr.; Sun=Soare 
Heel Stone= Piatra Căicai 


Figura 24 


Deşi Stonehenge III, care-n mare este construcţia pe care o putem admira 
astăzi, se presupune că a fost construit pe la 2000 î.Hr., s-a convenit asupra 
faptului că Piatra de Altar a fost îndepărtată când a început reconstruirea în 
jurul anului 2100 î.Hr., care a constat în adăugarea celor două cercuri de piatră 
albastră (Stonehenge IlI), şi ridicată din nou în locul unde se găseşte astăzi, dar 
numai după reintroducerea pietrelor albastre, şi săparea gropilor X şi Z. 
Respectiva etapă, denumită Stonehenge lllb, nu a fost datată în mod cert. Se 
presupune că ar fi avut loc undeva între 2000 î.Hr. (Stonehenge Illa) şi 1550 
î.Hr. (Stonehenge lllc)-şi foarte posibil 1680 î.Hr., data care a rezultat în urma 
calculelor efectuate de Lockyer. După cum reiese din desen, el nu a exclus o 
dată mult recentă pentru fazele anterioare ale construirii monumentului; 
aceasta s-ar potrivi şi cu datele acceptate în prezent pentru Stonehenge |, 
respectiv 2900/2800 î.Hr. 

Astfel arheoastronomia se alătură descoperirilor arheologice şi datării cu 
radiocarbon, ajungând la aceleaşi date în privinţa diferitelor faze ale construirii 


1 Stonehenge şi alte monumente britanice din piatră, n.tr. 


monumentului megalitic, cele trei metode susţinându-se una pe alta. Stabilirea 
cu certitudine a datelor construirii Stonehenge făcea ca întrebarea referitoare la 
originea constructorilor săi să capete o importanţă şi mai mare. Cine a avut pe 
la 2900/2800 î.Hr. cunoştinţe de astronomie (să nu mai vorbim de cele din 
domeniul construcţiilor şi al arhitecturii) încât a construit un astfel de 
„calculator" de o precizie extraordinară, iar pe la 2100/2000 î.Hr. a reorganizat 
părţile sale componente, obţinând o nouă realiniere? Şi de ce era nevoie sau se 
dorea o asemenea realiniere? 

Trecerea de la Paleolitic (Epoca pietrei cioplite), care a durat sute de mii 
de ani, la Mezolitic (Epoca mijlocie a pietrei) s-a produs în mod abrupt în 
Orientul Apropiat antic. Acolo, pe la 11 000 î.Hr.-chiar după Potop, potrivit 
calculelor noastre-cultivarea pământului şi creşterea animalelor au început să 
fie practicate în mod planificat şi în proporţii uimitor de mari. Dovezile 
arheologice şi nu numai (puse recent în evidenţă de studiul particularităţilor 
lingvistice) ne arată că agricultura s-a răspândit din Orientul Apropiat în Europa, 
ca urmare a migraţiunii celor care aveau cunoştinţe în acest domeniu. Valul 
migrator a atins Peninsula Iberică între 4500 şi 4000 î.Hr., în extremitatea 
estică a continentului, unde astăzi se află Franţa şi Ţările de Jos, între 3500 şi 
3000 î.Hr. Şi Insulele Britanice între 3000 şi 2500 î.Hr. Curând după aceea, 
populaţia aşa-zisă Beaker, care se pricepea la fabricarea uneltelor din lut, a 
sosit în regiunea unde se află Stonehenge. 

Dar deja până-n acel moment Orientul Apropiat antic ieşise din Neolitic 
(Epoca nouă a pietrei), care începuse pe la 7400 î.Hr. şi ale cărui caracteristici 
principale au fost trecerea de la piatră la lut iar apoi la metale şi apariţia 
aşezărilor urbane. Până ca Insulele Britanice să cunoască această epocă, prin 
intermediul saxonilor de vest (după 2000 î.Hr.), în Orientul Apropiat marea 
civilizaţie sumeriană număra deja două mii de ani de existenţă, iar cea 
egipteana mai bine de o mie. 

Dacă este adevărat, aşa cum am stabilit, că acele cunoştinte ştiinţifice 
avansate necesare proiectării, poziționării, orientării şi construirii monumentului 
Stonehenge au provenit de undeva din afara Insulelor Britanice, populaţiile 
timpurii ale Orientului apropiat păreau să fie singurele posibile deţinătoare ale 
unor asemenea informaţii la acea vreme. 

Au fost atunci Templele Soarelui din Egipt prototipuri pentru Stonehenge? 
Am văzut deja că la datele corespunzătoare diferitelor faze ale construirii 
monumentului Stonehenge existau deja în Egipt temple elaborate, cu o 
orientare astronomică. Templul echinocţial al Soarelui de la Heliopolis fusese 
construit pe la 3100 î.Hr., cam în aceeaşi perioadă în care fusese instalată 
regalitatea în Egipt (dacă nu cumva chiar mai devreme)-câteva secole înainte 
de Stonehenge |. Etapa cea mai veche a templului solstițial al lui Amon-Ra din 
Karnak a avut loc pe la 2100 î.Hr.-dată care corespunde (poate nu întâmplător) 
datei „reconfigurării" ansamblului Stonehenge. 

Astfel este posibil ca, din punct de vedere teoretic, populaţiile 
mediteraneene-egiptenii sau poate cei care avea cunoştinţe „egiptene'-să fie 
responsabili pentru construirea primului, celui de-al doilea şi celui de-al treilea 
Stonehenge, într-un timp în care populaţia indigenă nu ar fi fost capabilă de o 
asemenea realizare. 

Deşi din perspectiva temporală cunoştinţele necesare realizării unei 
asemenea costrucţii ar fi putut să provină din Egipt, trebuie să ne dăm seama 
de diferenţa crucială care există între toate templele egiptene şi Stonehenge: 
niciunul dintre templele egiptene, indiferent de orientarea sa echinocţială sau 


solstițială, nu a avut forma circulară pe care a avut-o Stonehenge în toate 
fazele sale. Cele mai multe piramide aveau baza pătrată; podiumurile pe care 
erau situate obeliscurile erau de asemenea pătrate; numeroasele temple erau 
toate rectangulare. Cu toate pietrele Egiptului, niciunul din aceste temple nu ar 
fi putut să devină un ansamblu de pietre „atârnătoare". 

Incă de la începutul timpurilor dinastice în Egipt, de care se leagă apariţia 
unei civilizaţii egiptene distincte, faraonii egipteni au angajat arhitecţi şi 
pietrari, preoţi şi învăţaţi şi au hotărât proiectarea şi construirea minunatelor 
edificii din piatră ale Egiptului antic. Cu toate acestea, niciunul dintre ei nu pare 
să fi proiectat, orientat şi construit vreun templu circular. 

Dar cum rămâne cu acei navigatori renumiţi, fenicienii? Nu numai că 
aceştia au ajuns în Insulele Britanice (mai ales din nevoia de a găsi cositor) prea 
târziu ca să fi construit nu doar Stonehenge |, ci şi fazele a Il-a şi a Ill-a de mai 
târziu, dar arhitectura templelor lor nu avea nimic în comun cu arhitectura 
ansamblului Stonehenge care în esenţă era circulară. Putem vedea pe o 
monedă din Byblos un templu fenician care cu siguranţă este rectangular [Fig. 
12]. Pe platforma imensă de piatră de la Baalbek din munţii Libanului, popoare 
peste popoare şi cuceritori ai acestor meleaguri şi-au construit templele exact 
în locul unde se aflaseră vechile temple şi respectând întocmai planurile lor de 
construcţie. Acestea, după cum ne-o demonstrează ultimele ruine rămase din 
Epoca Romană [Fig.25], erau nişte temple rectangulare (regiunea închisă la 
culoare), cu o curte anterioară pătrată (pavilionul de intrare în formă de 
diamant este o anexă tipic romană). Templul din acest desen este clar orientat 
pe o axă de la est la vest, aflându-se faţă-n faţă cu Soarele la răsărit-un templu 
echinocţial. Acest lucru poate n-ar trebui să ne surprindă, căci în timpurile 
străvechi acest loc era numit de asemenea „Cetatea Soarelui”-grecii îi spuneau 
Helipolis, iar în Biblie, pe vremea regelui Solomon, apare sub numele de Beth- 
Shemesh („Casa Soarelui"). 

Faptul că forma rectangulară şi axa de orientare pe direcţia est-vest nu 
erau nişte capricii de moment ale fenicienilor, este pus în evidenţă de Templul 
lui Solomon, primul templu din lerusalim, construit cu ajutorul arhitecţilor 
fenicieni trimişi de Hiram, regele Tirului; acesta era o structură rectangulară pe 
o axă de la est la vest, cu faţa spre răsărit [Fig. 26], înălţată pe o platformă 
artificială imensă. 


Fiaura 25 


Sabatino Moscati (The World of the Phoenicians)! a afirmat fără rezerve 
că „deşi nu s-au păstrat suficiente urme ale templelor feniciene, templul lui 
Solomon din lerusalim, construit de lucrătorii fenicieni, este descris în 
amănunţime în Vechiul Testament, iar templele feniciene trebuie să fi semănat 
între ele". Şi nu aveau nimic care să aducă a formă circulară. 

Dar cercurile apar în cazul altor „suspecţi' mediteraneeni-micenienii, 
primii locuitori eleni din Grecia antică. Insă acestea erau la început ceea ce 
arheologii numesc movile funerare-nişte gropi împrejmuite cu un cerc de piatră 
[Fig. 27], care s-au transformat în aşa-numitele morminte circulare, ascunse 
sub tumuli de pământ. Acest lucru se întâmpla însă pe la 1500 î.Hr., iar cea mai 
mare dintre ele, numită Tezaurul lui Atreu, datorită obiectelor din aur care 
fuseseră îngropate acolo [Fig. 28], datează de pe la 1300 î.Hr. 

Arheologii care susţin legătura miceniană, aseamănă aceste movile 
funerare de pe coasta de est a Mediteranei cu cele de pe dealul Silbury, din 
regiunea unde se află Stonehenge, sau cu cele de la Newgrange, dincolo de 
Marea Irlandei, în valea Boyne, Comitatul Meath, din Irlanda, însă în urma 
datării cu carbon s-a stabilit că dealul Silbury a fost construit nu mai târziu de 
2200 î.Hr., iar movila funerară de la Newgrange tot prin aceeaşi perioadă- 
aproape cu o mie de ani înainte de Tezaurul lui Atreu şi alte exemple 
miceniene. 


1 Lumea fenicienilor, n.tr. 

Figura 28 
Mai mult, perioada în care au fost construite movilele funerare miceniene 
este chiar mai îndepărtată de etapa Stonehenge |. De fapt, movilele funerare 
din Insulele Britanice sunt mult mai apropiate, din punctul de vedere al 
construcţiei şi al perioadei, de movilele de acest tip din vestul, mai degrabă 
decât din estul Mediteranei, aşa cum sunt cele de la Los Millares, din sudul 
Spaniei [Fig. 29]. 


Mai presus de orice, Stonehenge nu a servit niciodată ca loc de 


îngropăciune. De aceea, căutarea unui prototip-a unei structuri circulare care 
avea întrebuinţări astronomice-ar trebui să se extindă dincolo de estul 
Mediteranei. 

Mai veche decât civilizaţia egipteană şi fiind deținătoarea unor cunoştinţe 
ştiinţifice mult mai avansate, civilizaţia sumeriană ar fi putut să stea teoretic la 
baza construirii ansamblului Stonehenge. Printre incredibilele realizări ale 
sumerienilor se numără marile oraşe, un sistem de scriere, literatura, şcolile, 
regii, curţile regale, legile, judecătorii, negustorii, meşteşugarii, poeţii, 
dansatorii. Ştiinţele au înflorit în aceste temple în care „secretele numerice şi 
ale cerurilor"-ale matematicii şi astronomiei-erau păstrate, predate şi transmise 
mai departe de generaţiile de preoţi care-şi îndeplineau funcţiile între zidurile 
incintelor sacre. Incintele sacre includeau altarele dedicate diferitelor zeități, 
reşedinţele, spaţiile de lucru şi de studiu ale preoţilor, cămările şi alte clădiri 
administrative şi, amănuntul cel mai important şi evident al incintelor sacre şi 
al oraşului însuşi, un zigurat, o piramidă care se înălța în trepte spre cer (de 
obicei în număr de şapte). Treapta cea mai de sus era o structură alcătuită din 
mai multe încăperi, care se dorea a fi reşedinţa marelui zeu al cărui „centru de 
cult"(cum îl numesc savanții) era oraşul respectiv. [Fig. 30]. 

O bună exemplificare a planului unei asemenea incinte sacre şi a 
ziguratului său este reconstituirea bazată pe descoperirile din incinta sacră de 
la Nippur (NUBIRU, în sumeriană), „reşedinţa" din cele mai vechi timpuri a 
zeului Enlil [Fig- 31]. Este vorba de un zigurat cu o bază pătrată, situat într-o 
incintă rectangulară. 


Norocul a făcut ca arheologii să dezgroape o tăbliță de lut pe care un 
cartograf antic desenase o hartă a Nippurului [Fig. 32]. Acolo apare în mod clar 
incinta sacră rectangulară, cu ziguratul cu baza pătrata, căreia îi corespunde în 
legenda scrisă cu litere cuneiforme denumirea E.KUR-,„Casa asemenea unui 
munte". Orientarea ziguratului şi a templelor era stabilită astfel încât cele patru 
colţuri ale structurilor să corespundă punctelor cardinale, iar laturile lor să fie 
îndreptate spre nord-est, sud-vest, nord-vest sau sud-est. 


ki- Figura 32 

Orientarea colțurilor ziguratelor în funcţie de punctele cardinale, fără 
ajutorul unui compas, nu era un lucru uşor de realizat. Dar această orientare 
permitea inspectarea cerului în mai multe direcţii şi unghiuri. Fiecare treaptă a 
ziguratului permitea un punct vizual mai înalt şi astfel un orizont diferit, 
ajustabil în funcţie de situarea în spaţiu. Linia dintre colţurile dinspre apus şi 
răsărit conferea orientarea echinocţială. Dinspre laturi se puteau vedea 
răsăritul şi apusul atât la solstițiul de vară, cât şi la cel de iarnă. Astronomii 
moderni au regăsit multe dintre aceste orientări observaţionale la faimosul 
zigurat din Babilon [Fig. 33], ale cărui măsurători precise şi planuri de 
construcţie au fost explicate pas cu pas pe tăbliţele de lut. 

Aceste structuri pătrate sau rectangulare, cu unghiuri drepte precise, 
erau formele tradiţionale ale ziguratelor şi templelor mesopotamiene, fie că e 
vorba de incinta sacră a lui Ur de pe vremea lui Avraam [Fig. 34] pe la 2100 
î.Hr. când a fost ridicat Stonehenge II sau de unul din templele cele mai vechi 
construite pe o platformă înălţată, aşa cum este Templul Alb din EridulFigurile 
35a şi 35b], care datează de pe la 3100 î.Hr., cu două sau trei secole înainte de 
Stonehenge |. 


Faptul că forma rectangulară şi orientarea specifică atribuite templelor 
mesopotamiene din toate timpurile au fost bine gândite, o dovedeşte chiar 
planul Babilonului, comparând dispunerea haotică a clădirilor şi bulevardelor 
oraşelor din timpurile babiloniene şi amplasarea exactă, perfect geometrică a 
incintelor sacre ale Babilonului şi forma pătrată a ziguratelor sale [Fig. 36]. 

Astfel forma rectangulară a templelor mesopotamiene şi baza pătrată a 
ziguratelor erau plănuite dinainte. 

Dacă am pune la îndoială faptul că sumerienii şi succesorii lor cunoşteau 
forma circulară sau am crede că erau incapabili să o redea, este suficient să ne 
amintim că în tăbliţele de matematică anumite numere-cheie ale sistemului 
sexagesimal („bazat pe 60") erau redate prin cercuri, iar în tăbliţele de 
geometrie şi de măsurători ale terenurilor erau oferite instrucţiuni pentru 
măsurarea porţiunilor regulate sau neregulate, inclusiv a celor circulare. Se mai 
ştie că roata a fost o invenţie sumeriană [Fig. 37]. Locuinţe cu o formă evident 
circulară au fost descoperite în ruinele străvechilor cetăţi [Fig. 38]. O incintă 
sacră (cum este aceasta din complexul Khafajeh-Fig. 39) era uneori înconjurată 
de un zid oval. Este limpede că evitarea binecunoscutei forme circulare în 
construirea templelor era intenţionată. 

Astfel, existau diferenţe majore în ceea ce priveşte planul, arhitectura şi 
orientarea templelor sumeriene şi a ansamblului Stonehenge, la care s-ar putea 
adăuga faptul că sumerienii nu erau meşteri pietrari (neexistând cariere de 
piatră în câmpia aluvionară dintre râurile Tigru şi Eufrat). Nu sumerienii au fost 
aceia care au proiectat şi construit complexul Stonehenge), iar singura situaţie 
care poate considerată o excepţie a descoperirilor şi templelor sumeriene, după 
cum vom vedea, întăreşte această concluzie. 


Figura 37 


Şi atunci, dacă nici egiptenii, fenicienii sau strămoşii grecilor, nici 
sumerienii sau succesorii lor din Mesopotamia-cine a venit în câmpia de la 
Salisbury să pună la cale şi să supravegheze construirea ansamblului 
Stonehenge? 

Pe măsură ce citim legendele despre tumulul din Newgrange, descoperim 
un indiciu interesant. Potrivit lui Michael J. O'Kelly-unul dintre cei mai buni 
arhitecţi şi cercetători ai construcţiei şi împrejurimilor sale (Newgrange: 
Archaeology, Art and Legend!), construcţia era cunoscută în vechiul folclor 
irlandez sub mai multe denumiri care o desemnau toate ca fiind Brug Oengusa, 
„Casa lui Oengus", fiul zeului suprem din panteonul pre-celtic, care venise în r 
anda din „Lumea cealaltă". 


1 Newgrange: arheologie, artă şi legendă, n.tr. 


Ex, Figura 39 


Acel zeu suprem era cunoscut ca An Dagda, însemnând „An, zeul cel 
bun"... 

Este într-adevăr uimitor să auzi de numele acestei zeități principale a 
lumii antice în locuri atât de diferite-în Sumer şi în al său zigurat E.ANNA din 
Uruk, în Heliopolisul din Egipt, al cărui nume real era Annu şi în îndepărtata 
Irlandă... 

Este posibil ca acesta să fie un indiciu important şi nu doar o coincidenţă, 
mai ales dacă luăm în consideraţie numele fiului acestei „căpetenii a zeilor", 
Oengus. Atunci când preotul babilonian Berossus a scris, pe la 290 î.Hr., istoria 
şi preistoria Mesopotamiei şi a întregii omeniri în conformitate cu izvoarele 
sumeriene şi mesopotamiene, acesta (sau savanții greci care au preluat 
informaţii din opera sa) a notat numele lui Enki ca fiind „Oannes". Enki era 
liderul primului grup de anunnaki care au amerizat pe Pământ, în Golful Persic. 
El era savantul suprem al anunnakilor şi cel care şi-a lăsat cunoştinţele pe aşa- 
numitele MI! obiecte enigmatice care, raportate la cunoştinţele noastre de 
astăzi, ar putea fi comparate cu discurile de memorie ale calculatorului. El era, 
într-adevăr, fiul lui Anu. Să fi fost atunci şi zeul care în mitul pre-celtic apăruse 
sub numele de Oengus, fiul lui An Daga? 

Sumerienii spuneau în mod repetat că „tot ceea ce ştim, am învăţat de la 
zei". 

Să fi fost atunci nu populaţiile antice, ci mai degrabă zeii din Antichitate 
cei care au construit ansamblul Stonehenge? 


4 DUR.AN.KI-,„Legătura dintre cer şi Pământ" 


Din cele mai vechi timpuri, omul şi-a înălţat privirea spre cer pentru a 
primi poveţele divine, inspiraţia, ajutorul în vremurile de restrişte. De la 
începutul începuturilor, chiar şi după ce Pământul a fost separat de cer în 
momentul creaţiei, cerul şi Pământul au continuat să se întâlnească de-a pururi 
la linia orizontului. Chiar în acea direcţie, contemplând depărtările, spre răsărit 
sau spre apus, omului i-a fost dat să vadă oastea îngerească. 


1 Mesaje încifrate (în engleză, Message Encryption, forma 
abreviată fiind ME), n.tr. 


Cerul şi Pământul se întâlnesc la linia orizontului, iar ştiinţa bazată pe 
observarea fenomenelor şi a mişcărilor cereşti se numeşte astronomie. 

De la început, omul a ştiut că cei care l-au creat veniseră din ceruri-el i-a 
numit anunnaki, care literalmente înseamnă „Cei care au venit din cer pe 
Pământ". El a ştiut dintotdeauna că locuinţa lor este în ceruri: „Tatăl nostru 
Care eşti în Ceruri", spunea el. Dar el mai ştia că acei anunnaki care veniseră şi 
poposiseră pe Pământ puteau fi veneraţi în temple. 

Omul şi zeii pe care acesta îi venera s-au întâlnit în temple, iar 
cunoştinţele, ritualurile şi credinţele care au rezultat de aici poartă numele de 
religie. 

Cel mai important „centru de cult", „buricul pământului", era oraşul lui 
Enlil, Nippur, unde avea să fie Sumerul de mai târziu. 

Centru religios, filozofic, Nippurul era, în ciuda aşteptărilor, şi Centrul de 
Control al Misiunii, iar Sfânta Sfintelor din incinta sa, unde erau păstrate 
Tăbliţele Destinului, se numea DUR.AN-KI- „Legătura dintre cer şi Pământ". 

Şi de atunci încoace, în toate epocile şi pretutindeni în lume locaşurile de 
rugăciune se numesc temple şi, în ciuda schimbărilor la care ele, omenirea şi 
religiile au fost supuse, li s-a păstrat semnificaţia divină de Legătură dintre cer 
și Pământ. 

În timpurile străvechi, exista o legătură strânsă între astronomie şi religie: 
preoţii erau şi astronomi, astronomii erau şi preoţi. Când Yahweh a făcut 
legământul cu Avraam, i-a cerut să iasă afară şi să-şi înalțe privirea spre cer, 
încercând să numere stelele. Acest tertip nu era lipsit de un oarecare temei, 
deoarece tatăl lui Avraam, Terah, era preot la oracolele din Nippur şi Ur şi astfel 
avea cunoştinţe de astronomie. 

În acele zile, fiecăruia dintre marii Anunnaki i-a fost încredinţat câte un 
corp ceresc şi, de vreme ce sistemul solar numără doisprezece membri. „Cercul 
Olimpic" a avut, de-a lungul mileniilor şi inclusiv pe vremea grecilor, 
douăsprezece inele. Astfel, venerarea zeilor era strâns legată de mişcările 
corpurilor cereşti, iar avertismentele biblice în legătură cu venerarea „Soarelui, 
a Lunii şi a oastei cereşti" erau de fapt avertismente împotriva venerării altor 
zei în afară de Yahweh. 

Ritualurile, festivalurile, zilele de abstinenţă şi alte rituri care erau 
expresia venerării zeilor au fost astfel adaptate la mişcările corpurilor cereşti 
care le corespundeau zeilor. Cultul nu putea exista în absenţa unui calendar, 
templele erau şi observatoare, preoţii erau şi astronomi. Ziguratele erau 
Temple ale Timpului, unde astronomiei i s-a alăturat măsurarea timpului, ceea 
ce a făcut ca ritualurile de venerare să capete mai multă rigoare. 

Adam s-a împreunat din nou cu nevasta sa 

şi ea a adus pe lume un fiu, pe care l-a numit Sheth, 

căci Dumnezeu (a zis ea) mi-a dat o altă sămânță 

în locul lui Abel, pe care l-a omorât Cain. 

lar lui Sheth i s-a născut, în schimb, un fiu, 

pe care l-a numit Enosh. 

De atunci oamenii au început să cheme numele lui Yahweh. 

Astfel, potrivit Bibliei (Genesa 4:25-26), copiii lui Adam au început să-l 
preamărească pe Dumnezeu. Cum a fost posibila această chemare în numele 
Domnului-ce ritualuri de venerare au avut loc-nu avem de unde să ştim. Biblia 
ne spune însă în mod clar că faptele s-au petrecut în timpuri îndepărtate, cu 
mult înaintea Diluviului. Totuşi textele sumeriene sunt mult mai edificatoare. În 
acestea, nu numai că se afirmă-în mod repetat şi cu tărie-că în Mesopotamia, 


înaintea Diluviului, se aflau cetăţi ale zeilor şi că, în momentul în care a avut loc 
Diluviul, acolo se aflau deja „semizeii" (vlăstarele „zeilor anunnaki cu „fiicele 
omului"), iar venerarea avea loc în locuri speciale (pe care noi le numim 
„temple"). Acestea erau deja, potrivit textelor străvechi, Temple ale Timpului. 

Una dintre versiunile mesopotamiene în care sunt relatate evenimentele 
premergătoare Diluviului este textul cunoscut (datorită cuvintelor sale de 
început) drept „Când zeii erau la fel ca oamenii"!, în care eroul Diluviului se 
numeşte Atra-Hasis („Cel peste măsură de înţelept"). În poveste ni se spune că 
Anu, conducătorul de pe Nibiru, s-a întors pe acea planetă dintr-o vizită pe 
Pământ, după ce pusese la punct o împărţire a puterilor şi a teritoriilor de pe 
Pământ între fiii săi care se certau, cei doi fraţi vitregi Enlil („Stăpânul 
Comenzii") şi Enki („Stăpânul Pământului"), însărcinându-l pe Enki cu 
supravegherea operaţiunilor de exploatare a aurului din Africa. După ce este 
descrisă munca trudnică a acelor anunnaki care fuseseră trimişi la mine, 
răscoala lor şi zămislirea de către Enki şi sora lui vitregă, Ninharsag, prin 
intermediul ingineriei genetice, a lui Adamu, un „muncitor primitiv", ni se spune 
în epopee cum a început omenirea să procreeze şi să se înmulțească. Cu 
timpul, oamenii au început să-l supere pe Enlil cu „împreunările" lor exagerate, 
mai ales cu anunnaki (aspect oglindit în versiunea biblică a istoriei Diluviului), 
iar Enlil a reuşit să-i convingă pe mai marii anunnakilor, în consfătuirea pe care 
au avut-o, să pună la cale dezastrul revăsării de ape pentru a şterge omenirea 
de pe faţa Pământului. 

Dar Enki, deşi jurase să păstreze secretul faţă de oameni, nu a fost 
mulţumit de acest plan şi s-a gândit la un mod prin care să-l dejoace. S-a 
hotărât să împlinească acest lucru cu ajutorul lui Atra-Hasis, unul dintre fiii lui 
Enki cu o mamă muritoare. 

Textul care pe alocuri foloseşte persoana întâi, ca şi cum cuvintele ar fi 
rostite de Atra-Hasis însuşi, îl prezintă pe acesta spunând: „Eu sunt Atra-Hasis; 
am trăit în templul stăpânului meu Enki'"-afirmaţie care certifică existenţa unui 
templu în acele timpuri îndepărtate dinaintea Diluviului. 

Descriind înăsprirea condiţiilor climatice, pe de-o parte, şi măsurile dure 
ale lui Enlil împotriva omenirii, în perioada premergătoare Diluviului, pe de altă 
parte, textul citează sfaturile lui Enki transmise oamenilor prin intermediul lui 
Atra-Hasis, cu privire la forma pe care trebuia să o îmbrace protestul lor 
împotriva poruncilor lui Enlil: venerarea zeilor trebuie să înceteze! 

„Enki deschise gura şi i se adresă servitorului său", spunându-i astfel: 

Cei vârstnici, la un semn, 

să se adune la locul Sfatului. 

Vestitorii să sune porunca 

în tot ținutul: 

Nu vă închinaţi zeilor, 

nu vă rugați zeițelor. 

Deşi situaţia se înrăutăţea din ce în ce mai tare şi ziua dezastrului era 
aproape, Atra-Hasis nu a încetat să se roage zeului său Enki. „În templul zeului 
său...intra...în fiecare zi plângea, iar dimineaţa aducea ofrande". Căutând 
ajutorul lui Enki pentru a preântâmpina sfârşitul omenirii, „el a chemat numele 
zeului său'"-cuvinte care apar şi în versetul biblic din care s-a citat anterior, în 


1 Potrivit tăbliȚelor mesopotamiene, era un timp când oamenii nu 
apăruseră, iar zeii duceau o viaŢă trudnică pe Pământ, muncind din 
greu aşa cum aveau să facă mai târziu oamenii, n.tr. 


cele din urmă, Enki s-a hotărât să submineze hotărârea Sfatului anunnakilor, 
chemându-l pe Atra-Hasis la templu şi vorbindu-i din spatele unui paravan. 
Evenimentul a fost consemnat pe un sigiliu cilindric sumerian, care-l înfăţişează 
pe Enki (zeul cu înfăţişare de şarpe) dezvăluindu-i secretul Diluviului lui Atra- 
Hasis [Fig. 40]. Dându-i instrucţiuni cum să construiască o ambarcaţiune 
submersibilă care avea să reziste şuvoiului de ape, Enki l-a sfătuit pe Atra-Hasis 
să nu mai piardă timpul, căci nu-i mai rămăseseră decât şapte zile până la 
producerea dezastrului. Ca să fie sigur ca Atra-Hasis nu va pierde timpul, Enki a 
pus în funcţiune un dispozitiv asemănător unui ceas: 


SI —. 


Figura 40 


Deschise ceasul de apă 

şi-l umplu; 

puse un semn pentru ca el să ştie 

când va veni potopul în a şaptea zi. 

Acest amănunt, puţin luat în seamă, dezvăluie faptul că în temple exista 
noţiunea timpului, iar măsurarea sa are loc din cele mai vechi timpuri, chiar 
dinaintea Potopului. S-a crezut că desenul antic ar înfăţişa (la dreapta) 
paravanul de trestie din spatele căruia îi vorbise Enki eroului marelui potop, lui 
Noe cel din Biblie. Dar ar trebui să ne întrebăm dacă nu cumva ceea ce vedem 
nu este un paravan de trestie, ci o reprezentare a acelui ceas de apă, ţinut de 
ajutorul său preoţesc. 

Enki era cel mai mare savant dintre anunnaki. Atunci nu este de mirare 
că tocmai la templul său, la „centrul său de cult", Eridu, primii oameni savanţi, 
înţelepţii, îndeplineau funcţia de preoţi. 

Unul dintre primii' dacă nu chiar primul se numea Adapa. Deşi nu găsit 
textul sumerian despre Adapa, versiunile akkadiene şi asiriene de pe 
fragmentele de lut găsite confirmă însemnătatea legendei. Asigurându-se încă 
de la început că Adapa era aproape la fel de înțelept ca Enki însuşi, textul ne 
spune mai departe că Enki „i-a desluşit tainele adanci, dezvăluindu-i toate 
secretele Pământului. l-a dăruit înţelepciunea”. Toate fuseseră puse cap la cap 
în templul său. Adapa, ni se spune, „se duse zilnic la sanctuarul Eridu". 

Potrivit cronicilor sumeriene din cele mai vechi timpuri, chiar la templul 
său Eridu Enki, deţinătorul cunoştinţelor ştiinţifice, păstra Ml-sub forma unor 
tăblițe pe care erau codificate anumite informaţii ştiinţifice. Un text sumerian 
relatează că zeiţa Inanna (mai târziu cunoscută drept Ishtar), dorind să-şi 
oficializeze propriul „centru de cult", Uruk (biblicul Ereh), l-a păcălit pe Enki să-i 
dezvăluie câteva dintre aceste formule divine. Mai aflăm că Adapa era 
supranumit NUN.ME, însemnând „cel care poate dezlega MI". Chiar cu câteva 


mii de ani mai târziu, în timpurile asiriene, atunci când era întrebuințată 
formula „înţelept ca Adapa", însemna că cineva era peste măsură de înţelept şi 
cunoscător. Adesea, când se vorbea despre studiul ştiinţelor în textele 
mesopotamiene, se spunea Shunnat apkali Adapa, adică „relatare/recitare din 
marele strămoş Adapa". Intr-o scrisoare a regelui asirian Ashurbanipal, este 
menţionat faptul că străbunicul său, regele Sennaherib s-a luminat când Adapa 
i-a apărut într-un vis. „Cunoştinţele vaste" pe care Enki i le-a împărtăşit lui 
Adapa includeau scrisul, medicina şi-potrivit tăbliţelor de astronomie 
UD.SAR.ANUM.ENLILLA („Zilele de aur ale lui Anu şi Enlil")-cunoştinţe de 
astronomie şi astrologie. 

Deşi Adapa a mers zilnic la sanctuarul lui Enki, aflăm din textele 
sumeriene că primul preot numit oficial-funcţie care pe urmă s-a transmis din 
tată în fiu-a fost EN.ME.DUR.AN.KI- „preotul MI din Duranki", incinta sacră din 
Nippur. Ni se spune în texte că zeii „l-au învăţat să observe pământul şi apa, 
secretele lui Anu, Enlil şi Enki". l-au mai dăruit Tăbliţa Divină, pe care erau 
înscrise secretele cerului şi ale Pământului. l-au arătat cum să lucreze cu 
numerele", oferindu-i cunoştinţe de matematică şi astronomie şi dezvăluindu-i 
arta măsurării, chiar pe cea a timpului. 

Multe dintre tăbliţele mesopotamiene care conţineau informaţii de 
matematică, astronomie sau referitoare la calendar, i-au uimit pe oamenii de 
ştiinţă prin complexitatea lor. La baza tuturor acestor cunoştinţe se afla 
sistemul matematic aşa-numit sexagesimal (bazat pe şaizeci), ale cărui 
trăsături evoluate, mai ales în privinţa aspectelor cereşti, au mai fost discutate. 

Figura 41 


O asemenea complexitate a existat chiar în cele mai vechi timpuri, pe 
care unii le numesc predinastice: tăbliţele de aritmetică descoperite [Fig. 41] 
atestă utilizarea sistemului sexagesimal şi a celui de numărare. Anumite figuri 
de pe obiectele de lut din acele timpuri străvechi [Fig. 42] vin să confirme că 
acum şase mii de ani oamenii deţineau până şi cunoştinţe de geometrie. Ar 
trebui poate să ne întrebăm dacă aceste figuri sau măcar câteva dintre ele, 
erau simple elemente decorative, sau dacă, dimpotrivă, conţineau informaţii 
importante despre Pământ, despre cele „patru colţuri" ale sale sau despre 
forma unor construcţii cu funcţii astronomice. Este important să aflăm la ce 
anume făceau referire aceste structuri şi din perspectiva unui alt aspect 
semnificativ din capitolul trecut: cercul şi formele circulare erau cunoscute în 
Mesopotamia antică şi puteau fi redate cu precizie. 

Mai multe informaţii referitoare la vechimea ştiinţelor exacte pot fi culese 
din povestirile despre Etana, unul dintre cei mai vechi conducători sumerieni. 
Considerat la început un erou mitic, astăzi este văzut drept un personaj istoric. 
Conform Listei regilor sumerieni, când domnia-simbolul unei civilizaţii 
organizate-a fost „pogorâtă iarăşi din ceruri", după Diluviu, aceasta a fost 
instaurată „mai întâi în Kish"-oraş ale cărui rămăşiţe şi a cărui vechime au fost 
confirmate de arheologi. Cel de-al treilea conducător al său se numea Etana, iar 
Lista regilor, care în mare îi aminteşte numai pe cei care s-au succedat la 
domnie, face excepţie în cazul lui Etana, adăugând în dreptul numelui său şi 
următoarea menţiune: „Un păstor; cel care s-a înălţat la ceruri şi a unificat 
toate ţinuturile". Potrivit lui Thorkild Jacobsen, (The Sumerian King List"), 
domnia lui Etana a început pe la 3100 î.Hr. Săpăturile arheologice de la Kish au 
scos la iveală rămăşiţele unor construcţii monumentale şi a unui zigurat 
(templu în trepte) cam din aceeaşi perioadă. 

In urma Diluviului, după ce lunca dintre Tigru şi Eufrat s-a uscat îndeajuns 


1 Lista regilor sumerieni, n.tr. 


încât să permită repopularea, cetăţile zeilor au fost reconstruite exact în 
locurile unde se aflaseră înainte, în conformitate cu „vechiul plan". Kish, prima 
cetate a omului, era complet nouă şi de aceea trebuiau să fie luate hotărâri în 
privinţa locului de amplasare şi a planului de construcţie. Aceste hotărâri, aflăm 
din Legenda lui Etana, au fost luate de zei. Folosindu-se de cunoştinţele de 
geometrie în realizarea planului şi de cele de astronomie în stabilirea direcţiei 
de orientare, 

Zeii au trasat planul unei cetăți; 

Şapte zei au pus bazele ei. 

Ei au trasat planul cetății Kish, 

cei şapte zei au pus bazele acestei cetăți. 

întemeiat-au o cetate, în care să se poată locui, 

Dar n-au numit niciun păstor. 

Cei doisprezece conducători ai Kishului dinaintea lui Etana nu primiseră 
încă titulatura regală şi religioasă de EN.SI-,„Nobilul păstor" sau, cum preferă 
alţii să spună, „Vrednicul păstor". Se pare că oraşul se putea bucura de acest 
privilegiu numai după ce zeii l-ar fi găsit pe cel capabil să construiască acolo un 
templu în trepte, un zigurat şi care, devenind un rege-preot, ar fi primit 
titulatura de EN.SI. Cine avea să fie „constructorul lor, cel care ar fi putut să 
înalte aşa-numitul E.HURSAGKALAMMA", se întrebau zeii,-„Casa" (zigu-ratul) 
care ar fi fost „Munte al tuturor ținuturilor"? 

Sarcina de a căuta „un rege în toate ţinuturile, şi-n cer şi pe Pământ", i-a 
revenit lui Inanna/lshtar. Ea l-a găsit şi l-a recomandat pe Etana-un umil 
păstor... Enlil, „cel care acordă domnia", trebuia sa-l numească în funcţie. Aflăm 
că „Enlil l-a cercetat pe Etana, tânărul pe care-l propusese Ishtar. <A căutat şi a 
găsit!> a strigat el. <Să înceapă domnia în acest ţinut. Voioasă să fie cetatea 
Kishului!>" 

Acum urmează partea aşa-zis „mitologică“. Scurta menţiune în Lista 
regilor cu privire la faptul că Etana s-a înălţat la ceruri provine dintr-o cronică 
pe care savanții o numesc „mitul“ lui Etana, în care ni se spune cum Etana, cu 
permisiunea zeului Utu/Shamash, care răspundea de portul spaţial, a fost 
transportat în înalturi de un „vultur”. Cu cât se înălța mai sus, cu atât mai mic 
părea Pământul. 

După primul beru de zbor Pământul „ramase un deal"; după al doilea 
beru, pământul părea o simplă brazdă; după cel de-al treilea, părea un şănţțuleț 
şi, după încă un beru, nu se mai vedea deloc. „Când m-am uitat împrejur, 
povestea Etana mai târziu, „pământul dispăruse şi marea nu-mi mai încânta 
privirile". 

Beru însemna în sumeriană o unitate de măsură-a lungimii (o „leghe") şi 
a timpului (o „oră dublă", a douăsprezecea parte din intervalul zi-noapte, pe 
care noi îl împărţim în douăzeci şi patru de ore). A rămas o unitate de măsură 
folosită în astronomie pentru a desemna a douăsprezecea parte din ecuatorul 
ceresc. Insă textul Mitului lui Etana nu ne lămureşte ce unităţi erau măsurate 
de fapt-distanţa, timpul, minutul de arc-poate toate laolaltă. Dar textul este 
edificator în altă privinţă, anume că în acele timpuri îndepărtate, când primul 
rege păstor a fost încoronat în prima cetate a omului, distanţa, timpul şi 
cerurile puteau să fie deja măsurate. 

In Biblie, Kish apare ca prima cetate regală, sub oblăduirea lui „Nimrod" 
(Geneza, cap. 10) şi cu siguranţă şi alte aspecte amintite în Biblie merită să fie 
supuse atenţiei. Şi aceasta pentru că în Mitu/ lui Etana apare menţiunea 
surprinzătoare referitoare la cei şapte zei care au pus la cale construirea cetăţii 


şi a ziguratului, stabilind şi orientarea acestora. 

Dacă tuturor zeilor importanţi din Mesopotamia antică le fuseseră 
atribuite nişte corpuri cereşti din rândul celor doisprezece membri ai sistemului 
solar, ca şi câte o constelație din cele douăsprezece ale zodiacului şi câte o lună 
din cele douăsprezece luni ale anului, ne putem întreba dacă nu cumva 
menţiunea cu privire la stabilirea direcţiei de orientare a Kishului şi a ziguratului 
său de către cei „doisprezece zei" nu însemna de fapt stabilirea lor în funcţie de 
cele şapte planete pe care le reprezentau acele zeități. Aşteptau oare anunnakii 
alinierea favorabilă a celor şapte planete pentru a stabili, în funcţie de aceasta, 
direcţia de orientare a Kishului şi a ziguratului său? 

Am putea face mai multă lumină în acest caz dacă ne-am întoarce în timp 
cu mai bine de două mii de ani, pe la 1000 î.Hr., în ludeea. Cu stupoare aflăm 
că, în urmă cu aproximativ trei mii de ani, împrejurările în care a fost ales un 
păstor care avea să devina constructorul unui nou templu dintr-o nouă capitală 
regală se aseamănă cu evenimentele şi împrejurările expuse în Mitul lui Etana. 
lar numărul şapte, cu o însemnătate aparte în măsurarea timpului, avea şi pe 
atunci un rol semnificativ. 

Cetatea din ludeea unde a avut loc reiterarea dramei antice a fost 
lerusalimul. David, care păstorea turmele tatălui său, iese din Betleem, a fost 
ales să fie rege de către Domnul. După moartea regelui Saul, când David a 
rămas să domnească singur în Hebron, peste tribul lui luda, şi căpeteniile altor 
unsprezece triburi „au venit la David în Hebron", cerându-i să domnească peste 
toate acestea, el şi-a amintit de cuvintele pe care i le spusese Yahweh mai 
înainte: Tu vei paşte pe poporul meu Israel şi vei fi un Nagid peste Israel" (II 
Samuel 5:2). 

Termenul Nagid este de obicei tradus prin „căpetenie" (în varianta bibliei 
tradusă în vremea regelui James), „comandant“ (The New American Bible!) sau 
chiar „prinţ (The New English Bible?). Din niciuna dintre variante nu reiese că 
Nagid este un termen împrumutat ca atare din limba sumeriană, unde însemna 
„păstor"! 

Principala preocupare a israeliților la acea vreme era să găsească un loc 
unde să aşeze Chivotul Legământului, nu doar unul permanent, ci şi sigur. 
Iniţial construit şi aşezat de Moise în Cortul Întâlnirii, în vremea Exodului, acesta 
conţinea cele două tăblițe de piatră pe care fuseseră gravate Cele zece porunci 
primite pe muntele Sinai. Construit dintr-un lemn special şi placat cu aur atât 
prin interior, cât şi prin exterior, acesta avea în vârf doi heruvimi din aur aliat 
care-şi întindeau aripile unul spre celălalt. De fiecare dată când Moise se 
întâlnea cu Domnul, Yahweh îi vorbea „printre cei doi heruvimi" [Fig. 43a este o 
reproducere sugerată de Hugo Gressmann (Die Lade Jahves?), datorită unor 
zugrăviri similare descoperite în nordul Feniciei; Fig. 43b este o reproducere 
sugerată de A. Parrot în Le Temple de /J&rusalem“). Noi credem că acest chivot, 
cu straturile de aur în care era învelit şi şi cu heruvimii săi, era un dispozititv de 
comunicare, probabil cu o încărcătură electrică (cel care-l atingea în mod 
necugetat cădea fără suflare). 

r Yahweh i-a dat indicații detaliate cu privire la construirea Cortului 
Intâlnirii şi a locului în care să fie amplasat acesta, împreună cu Chivotul, şi 


1 Noua Biblie americană, n.tr. 
2 Noua Biblie engleză, n.tr. 

3 Arca lui Iehova, nitr. 

* Templul din Ierusalim, n.tr. 


chiar ceea ce s-ar putea numi „un manual de operare", căci i-a mai spus cum să 
demonteze şi să asambleze aceste obiecte şi cum să le transporte cu grijă. 


Figura 43a şi 43b 


Dar deja până-n vremea regelui David, Chivotul nu mai era transportat cu 
ajutorul barelor de lemn, ci într-un car. Acesta era mutat dintr-un loc temporar 
de rugăciune în altul şi o sarcină importantă a proaspătului rege-păstor ar fi fost 
să stabilească o nouă capitală în Ierusalim şi acolo să construiască un locaş 
permanent pentru Chivot, în „Casa Domnului". 

Dar acest lucru nu avea să se întâmple. Vorbindu-i regelui David prin 
profetul Nathan, Domnul l-a înştiinţat că nu va el fi acela care va avea 
privilegiul să construiască o casă de cedru pentru Yahweh, ci fiul său. Aşa s-a 
întâmplat că una dintre primele sarcini ale regelui Solomon a fost să 
construiască „Casa lui Yahweh" (astăzi cunoscută ca Primul Templu) în 
lerusalim. Construit în timp ce obiectul sacru şi elementele sale alcătuitoare se 
aflau în Sinai, a fost ridicat după nişte instrucţiuni foarte detaliate. 


Figura 44a şi 44b 


De fapt, planurile de construcţie ale celor două temple sunt aproape 
identice [Fig. 44a, obiectul sacru din Sinai; Fig. 44b, Templul lui Solomon]. Şi 
ambele aveau o axă de orientare precisă de la est la vest, ceea ce însemna că 
erau nişte temple echinocţiale. 

Similitudinile dintre Kish şi lerusalim, ambele fiind capitale naţionale, în 
cazul amândurora existând funcţia unui un rege-păstor şi sarcina de a construi 
un templu după planuri prestabilite sunt puse în evidenţă de cifra şapte. 

În Cartea întâi a Regilor (capitolul 3), ni se spune că Solomon a mers mai 
departe cu proiectul construcţiei (acesta includea, ca număr de muncitori, 80 
000 de pietrari şi 70 000 de hamali) numai după ce Yahweh i-a apărut lui 
Solomon în Gibeon „într-o viziune nocturnă”. Construcţia, care a durat şapte 
ani, a început prin aşezarea pietrei unghiulare în al patrulea an al domniei lui 
Solomon şi, în anul al unsprezecelea, în luna Bul, care este luna a opta, templul 
a fost isprăvit în toate părţile sale şi în conformitate cu planurile". Dar deşi era 
complet terminat, fără să fi fost omis vreu detaliu, templul nu a fost inaugurat. 

Numai şapte luni mai târziu, „în zilele de sărbătoare din luna Etanim, care 
este a şaptea", bătrânii şi căpeteniile tuturor seminţiilor s-au adunat în 
lerusalim „şi preoţii au adus Chivotul Legământului cu Yahweh şi l-au aşezat la 
locul lui în Dvirul/ templului, care este Sfânta Sfintelor, sub aripile celor doi 
heruvimi... Şi în Chivot nu se mai afla nimic în afară de cele două tăblițe de 
piatră, pe care le aşezase Moise în pustiu, după ce Yahweh făcuse legământul 
cu copiii lui Israel, la plecarea lor din Egipt. Şi când preoţii au ieşit din Sfânta 
Sfintelor, un nor a umplut Casa lui Yahweh". Şi Solomon s-a rugat lui Yahweh, 
„Cel care stă în norul de ceaţă", implorându-l pe Domnul care „locuieşte în 
Ceruri" să vină şi să asculte rugăciunile norodului său în noul templu. 

Lunga amânare a inaugurării templului a fost necesară pentru ca aceasta 


să aibă loc „în zilele de sărbătoare din luna a şaptea". Nu încape îndoială că 
sărbătoarea la care se face referire este sărbătoarea Anului Nou, dacă este să 
ne întoarcem la poruncile referitoare la zilele sfinte şi cele de sărbătoare 
menţionate în Biblie în Levitic. „lată sărbătorile Domnului", ni se spune în 
preambulul capitolului 23: serbarea Sabatului în ziua a şaptea este doar prima 
dintre zilele sfinte care aveau să fie ţinute la intervale de şapte zile sau care 
trebuiau să dureze şapte zile, culminând cu sărbătorile din luna a şaptea: Ziua 
Anului Nou, Ziua Răscumpărării şi Sărbătoarea Tabernacolelor. 

Până la acea vreme, în Mesopotamia, Babilonul şi Asiria luaseră locul 
Sumerului, iar Anul Nou era celebrat-ne-o sugerează chiar numele lunii-în prima 
lună, Nissan, în care avea loc echinocțiul de primăvară. Motivul pentru care 
israeliților li s-a cerut să serbeze Anul Nou în a şaptea lună, în care avea loc 
echinocțiul de toamnă, nu este menţionat în Biblie. Dar noi am putea să găsim 
un indiciu în faptul că în Biblie luna nu apare cu numele său babilonian-asirian, 
Tishrei, ci cu enigmaticul nume Etanim. Până acum, nu s-a găsit nicio explicaţie 
satisfăcătoare, dar am putea întrezări totuşi o soluţie: ţinând cont de toate 
similitudinile enumerate anterior, anume cea referitoare la regele-preot care 
era şi păstor sau aceea referitoare la împrejurările stabilirii unei noi capitale 
care au coincis cu construirea unei case a lui Yahweh în deşert şi în lerusalim, 
cheia numelui acestei luni ar trebui căutată şi în Mitul lui Etana. Căci numele de 
Etanim, care apare în Biblie, nu provine oare din Etana? lar antroponimul Etan 
era şi acesta folosit de către evrei şi însemna „viteaz, puternic". 

Alinierile cereşti din Kish, după cum am arătat, nu erau oglindite numai 
de orientarea solară a templului, ci şi de o anumită legătură cu şapte zei 
„planetari" din ceruri. Într-o analiză întreprinsă de August Wünsche pe 
marginea similarităţilor dintre edificiile lui Solomon din lerusalim şi „portretul 
cerurilor" din Mesopotamia (Ex Oriente Lux! vol.2) el a citat trimiterea rabinică- 
la fel ca în Mitul lui Etana-la „cei şapte aştri care indică trecerea timpului"- 
Mercur, Lună, Saturn, Jupiter, Marte, Soare şi Venus. Astfel există o mulţime de 
indicii care confirmă aspectele cereşti şi calendaristice ale templului lui 
Solomon-aspecte care relevă o legătură cu tradiţiile şi sistemele de orientare 
stabilite cu milenii înainte în Sumer. 

Acest lucru se reflectă nu numai în orientarea templului, ci şi în 
împărţirea sa tripartită, care imita planurile templelor tradiţionale, construite în 
Mesopotamia cu mii de ani în urmă. Gunter Martiny, care în anii '30 a condus 
studiile referitoare la arhitectura şi orientarea astronomică a templelor 
mesopotamiene (Die Gegensätze im  Babylonischen und  Assyrischen 
Tempelbau? şi alte studii) schiţa astfel [Fig. 45a] planul de bază tripartit al 
„construcţiilor de cult": o anticameră dreptunghiulară, o încăpere alungită 
pentru ritual şi Sfântul Altar de formă pătrată. Walter Andrae (Das Gottesnaus 
und die Urformen des Bauens’) a arătat că în Asiria intrarea în templu era 
flancată de doi piloni [Fig. 45b]. Acest lucru se regăsea şi în Templul lui 
Solomon, unde intrarea era flancată de doi stâlpi de sine stătători [vezi Fig. 
44b]. 

Potrivit informaţiilor riguroase care apar în Biblie cu privire la construcţia 
Templului lui Solomon, anticamera se numea Ulam, încăperea alungită Hekhal, 
iar Locul prea sfânt Dvir. 


1 Lumina vine de la Răsărit, n.tr. 
? DiferenȚele dintre templele babiloniene şi cele asiriene, n.tr. 
3 Locaşurile lui Dumnezeu şi prototipurile clădirilor, n.tr. 


Figura 45a şi 45b 


Acesta din urmă, care însemna „Locul unde se poartă dialogul" reflectă 
fără îndoială, faptul că Yahweh i-a vorbit lui Moise din Chivotul Legământului, 
vocea venind din locul unde se atingeau aripile celor doi heruvimi. Chivotul era 
singurul obiect de preţ al templului şi era aşezat în locul cel mai tainic, în Sfânta 
Sfintelor sau în Dvir. Savanţii au admis că terminologia folosită pentru părţile 
din faţă vine din sumeriană (prin akkadiană): £-ga/ şi Ulammu. 

Această împărţire tripartită, care avea să se regăsească mai târziu 
pretutindeni (de exemplu, la templul lui Zeus din Olimp, Fig. 46b, sau la cel 
canaanit din Tainat, Siria de Sus, Fig. 46b), era de fapt continuarea unei tradiţii 
care începuse cu ridicarea celor mai vechi temple, ziguratele din Sumer, unde 
drumul către vârful ziguratului, urca pe o scară care trecea prin două altare, 
unul exterior, care avea doi stâlpi în faţă şi o cameră de rugăciune-după cum a 
schiţat-o G. Martiny în studiile sale [Fig. 47]. 

Precum în Tabernacolul din Sinai şi în Templul din Ierusalim, vasele şi 
obiectele de cult mesopotamiene folosite în ritualuri erau mai ales din aur. 
Textele care descriu ritualurile din templele din Uruk amintesc despre vasele de 
libaţie, tăvile şi cădelniţele din aur. 

Figura 48 


Mai multe astfel de obiecte au fost găsite în urma săpăturilor arheologice. 
Se folosea şi argintul, ca de pildă în cazul vazei încrustate [Fig. 48] pe care 
Entemena, unul dintre primii regi sumerieni, i-a adus-o în dar zeului Ninurta la 
templul din Langash. Reuşitele obiecte votive aveau de obicei inscripționată o 
dedicație în care regele spunea că dăruia acel obiect pentru ca zeul să-i ofere în 
schimb viaţă lungă. 

Astfel de daruri puteau fi aduse numai cu permisiunea zeilor şi de multe 
ori acest lucru avea loc cu prilejul unor evenimente foarte importante, 
consemnate în calendare-liste ale domniilor regilor, în care fiecare an era numit 
în funcţie de evenimentul principal, cum ar fi: înscăunarea regelui, purtarea 
unui război, închinarea unui nou templu de cult. Astfel, unul dintre regii din Isin 
(Ishbi-Erra) a denumit cel de-al nouăsprezecelea an al domniei sale „Anul în 
care a fost aşezat tronul din Marea Casă a zeiţei Ninlil”, iar un alt conducător 
din Isin (Ishme-Dagan) şi-a denumit unul din anii domniei „Anul în care Ishme- 
Dagan a făcut un pat din aur şi argint pentru zeiţa Ninlil". 

Dar pentru că erau construite din cărămizi de pământ, templele din 
Mesopotamia s-au degradat cu timpul, mai ales din cauza cutremurelor. 
Acestea trebuiau întreţinute şi reparate în mod constant şi în calendare au 
început să fie consemnate reparaţiile şi reconstruirea caselor zeilor, mai 
degrabă decât oferirea de noi daruri. Astfel, lista anilor de domnie ai faimosului 
Hammurabi, regele Babilonului, începea cu desemnarea primului an drept „Anul 
în care Hammurabi a devenit rege" şi a celui de-al doilea drept „Anul în care au 
fost promulgate legile". Dar deja anul al patrulea era desemnat ca „Anul în care 
Hammurabi a construit un zid pentru incinta sacră". Un succesor al lui 
Hammurabi în Babilon, regele Shamshi-lluna, şi-a numit cel de-al 
optsprezecelea an ca fiind „Anul în care au fost făcute lucrările de reconstrucţie 
la E.BABBAR al zeului Utu din Sippar" (E.BABBAR însemnând „casa celui 
strălucitor", căci era templul dedicat zeului Soarelui, Utu sau Shamash). 

Regii sumerieni, akkadieni, babilonieni şi asirieni s-au mândrit cu toţii în 


inscripţiile lor cu repararea, înfrumusețarea sau reconstruirea templelor sacre şi 
a incintelor lor. Săpăturile arheologice nu numai că au scos la iveală aceste 
inscripţii, dar au şi întărit afirmaţiile care apar pe acestea. In Nippur, de 
exemplu, arheologii de la Universitatea din Pennsylvania au găsit dovezi ale 
lucrărilor de reparaţie şi întreţinere a incintei sacre în treizeci şi cinci de 
picioare de moloz acumulate de-a lungul a vreo patru mii de ani, deasupra unui 
pavaj de cărămidă construit de regele akkadian Naram-Sin pe la 2250 î.Hr. şi 
într-o altă grămadă de moloz, mai înaltă de treizeci de picioare, descoperită sub 
străvechiul pavaj (locuri necercetate la vremea aceea). 

Intorcându-se în Nippur o jumătate de secol mai târziu, un grup de 
cercetători de la Universitatea din Pennsylvania şi de la Institutul Oriental al 
Universităţii din Chicago au săpat de-a lungul a mai multor sezoane, încercând 
să dezgroape incinta sacră a templului lui Enlil din Nippur. Excavatoarele au 
scos la iveală, una după alta, cinci construcţii datând din perioada cuprinsă 
între 2200 î.Hr. şi 600 î.Hr., ultima construcţie având podeaua la vreo douăzeci 
de picioare deasupra celei dinaintea sa. In raportul arheologilor se menţiona că 
săpăturile puteau scoate la iveală temple şi mai vechi şi că cele cinci temple 
descoperite fuseseră construite „unul peste fundaţia celuilalt, după acelaşi 
plan". 

Descoperirea potrivit căreia templele de mai târziu erau construite pe 
fundaţiile templelor mai vechi, respectând cu stricteţe planurile originale, a fost 
reconfirmată şi în alte şiruri antice din Mesopotamia. Regula era valabilă şi în 
cazul extinderii templelor, după cum s-a descoperit în Eridu [Fig. 49]. 

De fiecare dată, axa originală şi direcţia de orientare au fost menținute. 
Spre deosebire de templele egiptene, a căror orientare solstițială trebuia să fie 
corectată în timp, datorită modificării unghiului de înclinaţie a axei Pământului, 
în cazul templelor echinocţiale mesopotamiene nu era nevoie de această 
modificare, pentru că nordul şi răsăritul geografic rămân neschimbate prin 
definiţie, indiferent înclinația axei Pământului: Soarele trecea întotdeauna pe 
deasupra ecuatorului în timpul echinocţiilor şi răsărea exact la est în acele zile. 

Obligaţia de a respecta planurile vechi este menţionată într-o inscripţie 
de pe o tăbliță găsită în Ninive, capitala asiriană, printre ruinele unui templu 
reconstruit. 


Third dynasty ziggurat=Ziggurat din timpul celei de-a treia dinastii; Present grou 
level= Actualul nivel al fundațe: 


Figura 49 


În această tăbliță, regele mărturiseşte că a urmat întocmai porunca 
sacră: 

Planul nepieritor al fundației, 

care a stabilit pentru viitor 

cum trebuie să fie construcţia, 

(L-am urmat.) 

Este acela care conține 

desenele din timpurile străvechi 

şi inscripțiile din cerurile înalte. 

Regele asirian Ashur-Nasir-Pal a explicat pe larg în ce consta acest efort 
într-o inscripţie referitoare la restaurarea templului din Calah (oraş străvechi 
menţionat în Biblie). Descriind cum a dezgropat „străvechea movilă", acesta 
spunea: „Săpat-am până la nivelul apei, cu 120 de măsuri am pătruns în 
adâncime. Am dat peste fundaţiile zeului Ninib, domnul meu... Peste acelea am 
înălţat zidurile straşnice ale templului lui Ninib, domnul meu". Lucrul fusese 
înfăptuit, se ruga regele, pentru ca zeul Ninib (un epitet al zeului Ninurta) „să- 
mi dea viaţă lungă". O asemenea binecuvântare, spera regele, ar fi urmat 
deciziei zeului, atunci când ar fi binevoit-„după pofta inimii'-de a veni să 
locuiască în templul reconstruit: „Când zeul Ninib se va stabili, pentru 
totdeauna, în templul său cel pur, în locaşul său". Aceasta este o dorinţă şi-n 
acelaşi timp o invitaţie, nu foarte diferită de cea exprimată de regele Solomon, 
după construirea Primului Templu. 

Rigorile după care erau realizate lucrările de reparaţie sau de 
reconstrucţie a templelor din Orientul Apropiat antic, acestea trebuind să 
respecte întocmai amplasarea, orientarea şi planurile vechilor temple, 
indiferent de cât de mult ar fi durat sau cât de solicitantă ar fi fost această 
muncă, se reflectă în cazul templelor construite mai târziu în lerusalim. Primul 
Templu din lerusalim a fost distrus de regele babilonian Nabucodonosor în 587 
î.Hr., dar după ce Babilonul a căzut în mâinile perşilor ahemenizi, regele persan 
Cyrus a emis un decret prin care le-a permis evreilor exilați să se se întoarcă în 
lerusalim şi să reconstruiască ei înşişi templul. În mod semnificativ, 
reconstruirea a început prin ridicarea unui altar (în locul unde fusese şi cel de 
mai înainte) „la începutul celei de-a şaptea luni", adică în ziua Anului Nou (şi 
sacrificiile au continuat până în preajma Sărbătorii Tabernacolelor). Dacă exista 
vreo umbră de îndoială asupra datei, cartea lui Ezra (3:6) vine să confirme 
această dată: „Din prima zi a lunii a şaptea au început sacrificiile în numele lui 
Yahweh". 

Respectarea nu doar a locației şi a orientării templului, dar şi a datei 
Anului Nou-un indiciu al aspectului calendaristic al templului-sunt reafirmate în 
profeţiile lui Ezechiel. Unul dintre evreii care fuseseră exilați în Babilon de către 
Nabucodonosor a avut o viziune în care i s-a arătat viitorul templu din 
lerusalim. M-am trezit, spunea profetul (Ezechiel, capitolul 40), că în luna Anului 
Nou, în ziua a zecea, a Răscumpărării, „mâna lui Yahweh a venit peste mine şi 
m-a strămutat într-acolo" („In ţara lui Israel"). „Şi m-a dus pe un munte foarte 
înalt, de unde se vedea ceva care părea a fi o cetate". Acolo acesta a văzut „un 
om, care era la înfăţişare precum arama; şi ţinea în mână o sfoară de in şi o 
prăjină de măsurat şi stătea în poartă". Apoi acest om la înfăţişare precum 
arama a început să-i descrie lui Ezechiel Noul Templu. Folosindu-se de aceste 
informaţii, savanții au putut să reconstituie imaginea templului din vis. [Fig. 
50]. 

Figura 50 


Acesta respecta întocmai planul şi orientarea templului construit de 
Solomon. 

Viziunea profetică s-a împlinit după ce regele persan Cyrus care cucerise 
Babilonul a emis un decret prin care anunţa restaurarea templelor distruse din 
întreg Imperiul Babilonian. Arheologii au găsit o copie a decretului de pe un 
sigiliu cilindric de lut [Fig. 51]. O proclamaţie regală deosebită, reprodusă 
cuvânt cu cuvânt în Cartea lui Ezra, îi chema pe evreii exilați să reconstruiască 
„Templul lui Yahweh, Dumnezeu din Ceruri". 

Cel de-al doilea Templu, construit cu dificultate într-un ţinut încă 
devastat, era o imitație nefericită a Primului Templu. Acesta fusese reconstruit 
integral în conformitate cu planurile păstrate în arhivele regale ale Persiei şi, 
după cum aflăm din Biblie, în acord cu informaţiile din Cărţile lui Moise. Faptul 
că reconstruirea templului se făcuse, într-adevăr, după planul original şi că 
direcţia de orientare fusese, de asemenea, menţinută este pus în evidenţă cu 
aproximativ cinci secole mai târziu, când regele Irod s-a hotărât să înlocuiască 
replica nu tocmai reuşită cu un edificiu nou, minunat, care nu doar să egaleze, 
ci chiar să întreacă în grandoare Primul Templu. 


Figura 52 


Construit pe o platformă imensă (care şi astăzi este cunoscută drept 
Muntele Templului) şi având nişte ziduri masive (dintre care, zidul dinspre apus, 
păstrat aproape în întregime, este venerat de evrei ca fiind o rămăşiţă a 
Sfântului Templu), era împrejmuit de curţi şi diferite clădiri auxiliare. Dar Casa 
propriu-zisă a Domnului păstra structura tripartită şi orientarea Primului Templu 
[Fig. 52]. Mai mult, Sfânta Sfintelor avea aceeaşi dimensiune cu cea a Primului 
Templu-şi era situată exact în acelaşi loc; excepţie făcea semicercul, care nu se 
mai numea Dvir, căci Chivotul Legământului dispăruse când babilonienii 
distruseseră Primul Templu şi luaseră toate obiectele de cult. 

Atunci când privim ruinele imenselor incinte sacre, cu templele lor, cu 
altarele şi clădirile destinate serviciului religios, cu acele curţi şi porţi şi cu 
ziguratul aflat în interior, trebuie să avem în minte faptul că primele temple 
erau de fapt locaşurile zeilor, cărora li se spunea „E", însemnând literalmente 


„Casa" zeului. La început numai nişte structuri ridicate în vârful unor movile 
artificiale sau platforme înălțate [vezi Fig. 35], cu timpul au evoluat, devenind 
faimoasele zigurate (piramide în trepte)-zgârie-norii din Antichitate. După cum 
reiese din desenul unui artist [Fig. 53], sediul zeităţii era de fapt situat pe 
treapta cea mai înaltă. Acolo, aşezaţi pe tronurile lor sub un baldachin, zeii îi 
primeau în audienţă pe regii aleşi, pe acei 


Figura 54 


păstori ai oamenilor". Aşa cum reiese din acest desen care-l înfăţişează 
pe Utu/Shamash în templul său, Ebabbar din Sippar [Fig. 54], regele trebuia să 
fie condus în interior de înaltul preot şi era însoţit de zeul sau zeiţa sa 
protectoare. (Mai târziu, doar înaltul Preot intra în Sfânta Sfintelor, după cum 
reiese din figura 55). 

Pe la 2300 î.Hr., o înaltă preoteasă, fiica lui Sargon din Akkad, a reunit 
toate imnurile închinate templelor-zigurate din epoca sa. 


Sr" 
DEA ANI 


Considerată de sumerologi „o creaţie literară sumeriană unică" (A. 
Sjöberg şi E. Bergmann în Texts From Cuneiform Sources!, vol. 3), textul este 
un omagiu adus celor patruzeci şi două de temple „E", de la Eridu din sud, până 
la Sippar, în nord şi de-o parte şi de alta a râurilor Tigru şi Eufrat. Versurile nu 
menţionează doar numele templului, locul unde acesta se afla şi zeul căruia îi 
era închinat, ci pun în evidenţă chiar splendoarea şi măreţia acestor construcţii 
divine şi funcţiile pe care le îndeplineau şi, de ce nu, istoria lor. 

Compoziţia începe, aşa cum era şi firesc, cu templul-zigurat din Eridu, 
descris în imn drept „locul a cărui Sfântă a Sfintelor este fundamentul legăturii 
dintre cer şi pământ", căci Eridu a fost prima cetate a zeilor, avanpostul 
primului grup de anunnaki care a aterizat pe Pământ (condus de Enki) şi prima 
cetate divină accesibilă pământenilor, care avea să devină totodată cetatea 
omului. Numită E.DUKU, „Casa Sfintei Coline", este descrisă în imn ca „măreţul 
altar care se înălța până la Ceruri". 

Acest imn era urmat de cel dedicat templului E.KUR-,„Casa asemenea 
unui munte”-ziguratul lui Enlil din Nippur. Considerat buricul Pământului, Nippur 
se afla la o distanţă egală faţă de celelalte cetăţi ale zeilor şi se credea că este 
locul unde, dacă priveai spre dreapta, de pe treptele ziguratului său, puteai să 
vezi Sumerul în sud, iar dacă te uitai spre stânga, putea să vezi Akkadul în 
nord, aşa cum se spune în imn. Era „altarul unde se hotărăsc destinele", un 
zigurat care „face legătura între pământ şi cer". În Nippur Ninlil, soţia lui Enlil, 
avea propriul ei templu, „înveşmântat într-o strălucire fără seamăn". Din acesta 
zeiţa apărea „în luna Anului Nou, în ziua sărbătorii, minunat împodobită". 

Sora vitregă a lui Enki şi Enlil, Ninharsag, care s-a numărat printre primii 
Anunnaki care au venit pe Pământ şi a fost expertul lor în biologie şi medicină, 
îşi avea templul în cetatea Kesh. Purtând numele de E.NINHARSAG, „Casa 


1 Texte din surse cuneiforme, n.tr. 


doamnei din vârful muntelui", era descris ca un zigurat ale cărui „cărămizi sunt 
modelate cu măiestrie...un loc al cerului şi al Pământului, care-ţi stârnea 
respectul şi teama" şi care se pare că era împodobit cu „un şarpe veninos 
uriaş", făcut din lapislazuli-simbol al leacurilor şi al vindecării. (Moise, vom 
aminti mai târziu, a făcut să apară un şarpe pentru a opri ciuma în deşertul 
Sinai). 

Zeul Ninurta, primul fiu al lui Enlil cu sora sa vitregă Ninharsag, care avea 
un zigurat în propriul său „centru de cult", Lagash, în momentul scrierii acestui 
text mai deţinea un templu în incinta sacră din Nippur. Acesta se numea 
E.ME.UR.ANNA, „Casa MI a eroului lui Anu". Ziguratul din Lagash se numea 
E.NINNU, „Casa celui de-al cincizecilea", oglindind poziţia lui Ninurta în ierarhia 
divină (poziţia lui Anu, a şaizecea, era cea mai înaltă). Era, după cum aflăm din 
imn, o „Casă plină de strălucire şi evlavie, înaltă cât un munte", unde erau 
adăpostite „Pasărea Neagră" a lui Ninurta, obiectul său zburător şi arma sa 
Sharur („furtuna dezlănţuită care-l învăluie pe om"). 

Primul născut al lui Enlil cu soţia sa oficială, Ninlil, a fost Nannar (cunoscut 
mai târziu sub numele de Sin), al cărui simbol ceresc era Luna. Ziguratul său 
din Ur se numea E.KISH.NU.GAL, „Casa celui de-al treizecilea, marea sămânță" 
şi era descris ca un templu „a cărui lumină selenară se revarsă în tot ţinutul”- 
toate acestea făcând trimitere la asocierea lui Nannar/Sin cu Luna, ca element 
ceresc, şi cu luna calendaristică. 

Fiul lui Nannar/Sin, Utu/Shamash (simbolul său ceresc era Soarele) îşi 
avea templul în Sippar, acel E.BABBAR-,„Casa celui strălucitor" sau „Casa 
strălucitoare". Era descris ca fiind „Casa prinţului din ceruri, o stea care de la 
orizont umple pământul cu lumina ei". Templul închinat surorii sale gemene, 
Inanna/lshtar, căreia îi corespundea planeta Venus, era cel din cetatea 
Zabalam, căruia i se spunea „Casa plină de strălucire". Era descris ca „un 
munte pur", „un altar care se deschide la revărsatul zorilor" şi care face ca 
„firmamentul să fie minunat în timpul nopţii"-cu siguranţă o trimitere la funcţia 
dublă a lui Venus, aceea de „stea'" a nopţii şi a dimineţii. Inanna/lshtar era 
venerată şi în Erech, unde Anu îi pusese la dispoziţie templul-zigurat construit 
pentru el atunci când fusese într-o vizită pe Pământ. Ziguratul se numea 
E.ANNA, însemnând pur şi simplu „Casa lui Anu". Imnul îl descria ca fiind „un 
zigurat în şapte trepte, ce privea spre cei şapte zei luminători ai nopţii"-o 
trimitere la alinierea şi aspectele sale astronomice, pe care o întâlnim şi în 
comentariile rabinice ce făceau referire la templul din lerusalim. 

Astfel imnurile se continuau cu descrierea celor patruzeci şi două de 
zigurate, cu evocarea gloriei lor şi a asocierilor cereşti. Cercetătorii cred că 
această compoziţie este mai veche de 4300 de ani, fiind o „colecţie de imnuri 
ale templelor sumeriene", pe care ei au numit-o „Ciclul bătrânelor poeme 
sumeriene despre marile temple". Poate ar fi mai nimerit să urmăm tradiţia 
sumeriană şi să denumim textul prin cuvintele sale de la început: 

E U NIR Casa-zigurat care se înalţă în sus 

AN.KI DA Unind cerul şi Pământul. 

Una dintre acele Case şi incinta ei sacră, după cum vom vedea, deţine 
cheia secretă care ar putea dezlega enigma de la Stonehenge şi întâmplările 
din acea Nouă Eră. 


5 Păstrătorii secretelor 


Între răsărit şi apus se lăsase noaptea. 


Biblia a văzut întotdeauna măreţia Celui de sus în „armata cerească”- 
miriadele de stele şi planete, luni şi sateliți mai mici care strălucesc pe bolta 
cerească după lăsarea nopţii. „Cerurile laudă slava Sa, căci ele sunt lucrarea 
mâinilor Sale", scria Psalmistul. „Cerurile" astfel descrise sunt de fapt cerurile 
pe timp de noapte, iar slava divină le-a fost dezvăluită oamenilor de către 
preoţii-astronomi. Ei au atribuit semnificaţii nenumăratelor corpuri cereşti, au 
recunoscut stelele după constelaţiile din care fac parte, au deosebit stelele fixe 
de planetele rătăcitoare, au înţeles mişcările Soarelui şi ale Lunii şi au măsurat 
trecerea Timpului, dovadă fiind ciclurile zilelor şi ale sărbătorilor sfinte şi 
calendarul. 

Zilele sfinte începeau din seara zilei precedente-obicei încă menţinut în 
calendarul evreiesc. Un text în care sunt menţionate sarcinile preotului Urigallu 
în timpul celor douăsprezece zile cât ţinea sărbătoarea Anului Nou în Babilon, 
arată nu numai originile ritualurilor bisericeşti de mai târziu, ci şi legătura 
strânsă dintre observarea fenomenelor cereşti şi modul în care se desfăşura 
sărbătoarea. In textul găsit (care se crede că ar fi de origine sumeriană, după 
cum o sugerează titlul preotului URI.GALLU), începutul, în care se vorbea 
despre determinarea primei zi a Anului Nou (în Babilon, prima zi a lunii Nissan), 
în funcţie de echinocțiul de primăvară, lipseşte. Scrierea începe cu instrucţiunile 
pentru ziua următoare: 

A doua zi a lunii Nissanu, 

cu două ore după lăsarea nopții. 

preotul Urigallu va merge 

să se spele cu apă din râu. 

Pe urmă, după ce îmbrăca un veşmânt curat de pânză albă, acesta putea 
să se înfăţişeze marelui zeu (Marduk în Babilon) pentru a-i recita rugăciunile 
cuvenite în Sfânta Sfintelor din interiorul ziguratului (Esagi/ în babiloniană). 
Nimeni nu trebuia să audă recitarea, căci era una strict secretă, lucru dovedit 
de avertismentul inscripţionat de scrib la sfârşitul textului rugăciunii: „Douăzeci 
şi unu de rânduri: secretele templului Esagil. Cine-l slăveşte pe zeul Marduk nu 
trebuie să le arate nimănui, doar preotului Urigallu îi e dat să le cunoască". 

După ce isprăvea de spus rugăciunea secretă, preotul Urigallu deschidea 
poarta templului pentru ca preoţii Eribbiti să poată intra să-şi „desfăşoare 
ritualurile în maniera tradiţională", fiind însoţiţi de muzicanți şi cântăreţi. Textul 
se continuă cu enumerarea celorlalte îndatoriri pe care trebuia să le 
împlinească preotul Urigallu în acea noapte. 

„In ziua a treia a lunii Nisannu", după apusul soarelui, într-un moment 
care nu mai poate fi descifrat din inscripţia deteriorată, preotul Urigallu trebuia 
să împlinească iarăşi nişte ritualuri şi să spună nişte rugăciuni. Astfel avea să 
procedeze întreaga noapte, până „la a treia oră după răsăritul soarelui", când 
trebuia să le dea instrucţiuni artizanilor în legătură cu făurirea unor imagini din 
metal şi pietre preţioase care urmau să fie folosite în ceremonia din ziua a 
şasea. În ziua a patra, la „trei ore şi o treime de oră din noapte", se repetau 
aceleaşi ritualuri, dar rugăciunile se înmulţiseră acum pentru a include un 
serviciu separat dedicat soţiei lui Marduk, zeiţa Sarpanit. Apoi erau rostite 
rugăciunile în cinstea altor zei ai cerului şi ai Pământului şi cele prin care se 
cerea viaţă lungă pentru rege, iar sosirea Anului Nou era direct legată de 
echinocțiul din constelația Berbecului: răsăritul heliac al stelei principale din 
constelația Berbecului în zori. După rostirea binecuvântării „Steaua /ku” către 
„Esagil, imaginea cerului şi a Pământului", restul zilei era ocupat de rugăciuni şi 
cântece. In acea zi, după apusul soarelui, Enuma elish, epopeea creației, era 


recitată în întregime. 

Ziua a cincea a lunii Nissan a fost comparată de Henri Frankfort în 
Kingship and the Gods! cu ziua evreiască a Răscumpărării, căci în acea zi regele 
era escortat până la principala incintă sacră, iar acolo era deposedat de către 
înaltul preot de toate însemnele regale, după care, lovit peste faţă de preot şi 
umilit până la a fi culcat la pământ, regele rostea mărturisirile de credinţă şi de 
căinţă. Textul pe care l-am avut în vedere (prin intermediul scrierii lui F. 
Thureau-Dangin, Rituels accadiens? şi al celei aparţinând lui E.Ebeling, 
Altorientalische Texte zum alten Testament”) vorbeşte numai despre 
îndatoririle preotului Urigalu; astfel citim că în acea noapte preotul, „la 
ceasurile patru ale nopţii", a recitat de douăsprezece ori rugăciunea ‚Domnul 
meu, oare nu este el Domnul meu?", în onoarea lui Marduk, şi a invocat 
Soarele, Luna şi cele douăsprezece constelații ale zodiacului. A urmat o 
rugăciune în cinstea zeiţei, în care epitetul DAM.KI.ANNA („Stăpâna Pământului 
şi a cerului") dezvăluia originea sumeriană a ritualului. Rugăciunea o asemuia 
cu planeta Venus „care străluceşte minunat printre stele", numind apoi şapte 
constelații. După rostirea acestor rugăciuni care puneau în evidenţă aspectele 
astronomice şi calendaristice ale evenimentului, cântăreții şi muzicanţii cântau 
în „stilul tradiţional", iar „la două ore după răsăritul soarelui" era servit micul 
dejun în cinstea lui Marduk şi a lui Sarpanit. 

Ritualurile babiloniene de celebrare a Anului Nou proveneau din festivalul 
sumerian AKITI („Viaţa clădită pe Pământ"), ale cărui rădăcini pot fi căutate în 
vizita lui Anu şi a soţiei sale Antu pe Pământ, pe la 3800 î.Hr. Când (după cum o 
dovedesc textele) zodiacul era guvernat de Bivolul din Ceruri, fiind aşadar 
vorba de Era Taurului. Deja am sugerat că în acel moment Timpul măsurat, 
calendarul din Nippur, a fost încredinţat Omenirii. In mod inevitabil, acest lucru 
a tăcut necesară observarea fenomenelor cereşti, ceea ce a condus la 
constituirea unei categorii instruite de preoţi-astronomi. 

În mai multe texte, unele dinte ele integrale, altele păstrate numai sub 
forma unor fragmente, sunt descrise fastul şi împrejurările în care a avut loc 
vizita lui Anu şi Antu în Uruk (biblicul Erech) şi ceremoniile care s-au 
transformat în ritualurile de Anul Nou din mileniile următoare. Lucrările lui F. 
Thureau-Dangin şi E. Ebeling constituie încă fundamentul studiilor de mai 
târziu. Pe vremea aceea, textele antice au fost folosite în chip strălucit de 
echipele de arheologi germani care efectuau săpături în zona Urukului pentru a 
repera, identifica şi reconstitui incinta antică sacră-zidurile şi porţile sale, 
curţile, altarele şi clădirile destinate serviciului religios şi cele trei temple 
principale: ziguratul E.ANNA („Casa lui Annu"), Bit-Resh („Templul principal") 
care era, de asemenea, un turn în trepte şi lrigal, templul dedicat lui 
Inanna/lshtar. Din volumul imens de consemnări arheologice (Ausgrabungen 
der Deutschen Forschungsgemeinschaft in Uruk-Warka“), de o însemnătate 
deosebită pentru legătura dintre textele antice şi săpăturile arheologice 
moderne sunt volumul al doilea (Archaische Texte aus Uruk?) şi al treilea 


1 Regalitatea şi zeii, n.tr. 

? Ritualuri acadiene, n.tr. 

3 Texte orientale străvechi cu însemnătate pentru Vechiul Testament, 
n.tr. 

4 Excavaţiile Fundaţiei Germane pentru Cercetare de la situl Uruk- 
Warka, n.tr. 


(Topographie von Uruk“), scrise de Adam Falkenstein. 

In mod surprinzător, textele de pe tăbliţele de lut (în cazul cărora 
adnotările scribilor ne arată că este vorba de copii după originalele mai vechi) 
descriu cu claritate două rânduri de ritualuri-unul care avea loc în luna Nissan 
(luna echinocţiului de primăvară) iar celălalt în luna Tishrit (luna echinocţiului 
de toamnă); primul avea să devină Anul Nou la babilonieni şi asirieni, iar ultimul 
a fost menţinut în calendarul evreiesc, fiind respectată porunca biblică de a 
sărbători Anul Nou în „luna a şaptea", 7ishrei. Deşi motivul acestor variaţii le 
este încă necunoscut cercetătorilor, Ebeling a notat faptul că textele care 
vorbesc despre luna Nissan par să se fi păstrat mai bine decât cele despre luna 
Tishrei, acestea din urmă fiind mai ales fragmentare, ceea ce sugerează o 
eroare sistematică din partea scribilor de la temple de mai târziu. lar 
Falkenstein a notat că deşi ritualurile din lunile Nissan şi Tishrei păreau a fi 
identice, lucrurile nu stăteau deloc aşa; primele puneau în evidenţă diferite 
observaţii cereşti, iar cele din urmă ceremonia care avea loc în Sfânta Sfintelor 
şi în vestibulul de intrare. 

Dintre toate textele, două mai importante vorbesc separat despre 
ritualurile din'Ajunul Anului Nou şi cele de la răsăritul soarelui. Primul text, de 
mare întindere şi păstrat într-o stare bună, este lizibil mai ales din momentul în 
care Anu şi Antu, vizitatorii divini de pe Nibiru, se află la masă în curtea incintei 
sacre, în seara Ajunului, gata să înceapă un banchet pe cinste. Pe măsură ce 
soarele apunea, preoţii-astronomi, aflaţi pe mai multe trepte ale principalului 
zigurat, trebuiau să observe şi să anunţe apariţia rând pe rând a corpurilor 
cereşti, începând cu Nibiru: 

In primele ceasuri ale nopții, 

de pe acoperişul celei mai înalte trepte 

a turnului marelui templu, 

când planeta marelui Anu din ceruri 

şi planeta măritei Antu din ceruri 

vor apărea în constelația Wagon, 

preoții vor recita compozițiile 

Ana tamshil zimu banne kakkab shamami Anu sharru şi Ittatza tzalam 
banu. 


În timp ce aceste compoziţii („Celei care străluceşte, planeta cerească a 
Stăpânului Anu" şi „Imaginea Creatorului s-a înălţat pe cer") erau recitate de pe 
treptele ziguratului, zeilor le era servit vinul, dintr-un vas de libaţie din aur. 
Apoi, rând pe rând, preoţii vesteau apariţia lui Jupiter, Venus, Mercur, Saturn, 
Marte şi a Lunii. După aceea urma ceremonia spălării pe mâini cu apă din şapte 
ulcioare de aur, în onoarea celor şase luminători ai nopţii şi a Soarelui care 
luminează ziua. Era aprinsă o torţă imensă „îmbibată cu păcură, la care erau 
adăugate mirodenii". Toţi preoţii cântau imnul Kakkab Anu etellu shamame 
(„Planeta lui Anu s-a înălţat pe cer") şi serbarea putea să înceapă. Pe urmă Anu 
şi Antu se retrăgeau în timpul nopţii şi alţi zei importanţi erau puşi să vegheze 
până la revărsatul zorilor. Apoi, „la patruzeci de minute după răsăritul soarelui", 
Anu şi Antu se trezeau, „punând capăt şederii lor din timpul nopţii". 

Dimineaţa ritualurile începeau în afara templului, în curtea lui Bit Akitu 
(„Casa sărbătorii Anului Nou", în akkadiană). Enlil şi Enki îl aşteptau pe Anu 


> Textele arhaice din Uruk, n.tr. 
ê Ridicarea topografică a sitului Uruk, n.tr. 


lângă „suportul de aur", având alături de ei sau ţinând în mâini diferite obiecte. 
Termenii akkadieni, a căror semnificaţie exactă rămâne incertă, se traduc cel 
mai bine prin „acelea care deschid secretele", „discurile Soarelui" (la plural!) şi 
„falnicii/strălucitorii piloni". Apoi Anu venea în curtea templului, însoţit de alaiul 
zeilor". „El se urca pe marele tron din curtea Akitu şi se aşeza faţă-n faţă cu 
Soarele la răsărit". Apoi la dreapta sa se aşeza Enlil, iar la stânga Enki; Antu, 
Nannar/Sin şi Inanna/Ishtar luau loc pe urmă în spatele lui Anu. 

Afirmația potrivit căreia Anu se aşeza „faţă-n faţă cu Soarele la răsărit" 
nu lasă nicio umbră de îndoială asupra faptului că ceremonia depindea de 
determinarea momentului în care Soarele răsărea într-o anumită zi-prima zi din 
Nissan (ziua echinocţiului de primăvară) sau prima zi din Tishrei (ziua 
echinocţiului de toamnă). Numai după terminarea acestei ceremonii Anu era 
condus de unul dintre zei şi de către înaltul Preot la BARAG.GAL-,„Sfânta 
Sfintelor" din interiorul templului. 

(BARAG însemna „sanctuar secret, loc protejat de un paravan", iar GAL 
însemna „mare, de primă însemnătate". Termenul a evoluat, luând naştere 
formele Baragu/Barakhu/Parakhu în akkadiană, având sensurile de „sanctuar 
secret, Sfânta Sfintelor" şi păstrând şi sensul paravanului în spatele căruia 
acesta se află. Termenul apare în Biblie sub forma cuvântului evreiesc 
Parokhet, care era folosit şi pentru Sfânta Sfintelor şi pentru paravanul care 
separa altarul de vestibulul de intrare. Astfel tradiţiile şi ritualurile care au 
debutat în Sumer s-au continuat atât din punct de vedere material, cât şi 
lingvistic). 

Într-un alt text din Uruk, în care preoţii erau instruiți cu privire la 
săvârşirea sacrificiilor zilnice, se face apel la sacrificarea „berbecilor graşi şi 
curaţi, care au coarnele şi copitele întregi", în cinstea „zeităților Anu şi Antu", 
„planetelor Jupiter, Venus, Mercur, Saturn şi Marte; Soarelui când răsare şi Lunii 
când îşi face apariţia". Apoi se precizează ce anume însemna „apariţie" în cazul 
celor şapte corpuri cereşti: însemna momentul în care acestea veneau să se 
odihnească în mecanismul din „mijlocul Bit Mahazzaf” („Locul Observării"). Mai 
departe, indicaţiile din text sugerează că acest loc împrejmuit se găsea „pe cea 
mai înaltă treaptă a templului-turn închinat zeului Anu". 

S-au mai găsit o serie de reprezentări ale unor făpturi divine care flancau 
intrarea templului şi ţineau nişte stâlpi la care erau ataşate nişte obiecte 
inelare. Natura cerească a scenei este sugerată de includerea simbolurilor 
Soarelui şi Lunii [Fig. 56]. Într-una dintre reprezentări, artistul poate că a dorit 
să ilustreze scena descrisă în textul ritualului din Uruk-înfaţişându-i pe Enlil şi 
pe Enki flancând o poartă prin care are loc intrarea triumfală a lui Anu. 


Stâlpii ţinuţi de cei doi zei aveau ataşate la capăt nişte dispozitive de 
observare (instrumente circulare cu o gaură în mijloc) (amănunt care se 
regăseşte şi în textul în care se vorbeşte despre discurile Soarelui la plural); 
simbolurile Soarelui şi Lunii sunt înfăţişate deasupra porţii de intrare [Fig. 57]. 

Alte reprezentări ale stâlpilor de care erau ataşate inele, dar care nu mai 
erau ţinuţi de nimeni, ci de sine stătători, flancând intrările templului [Fig. 58], 
sugerează că aceştia au fost primii stâlpi de acest tip, căci în mileniile care au 
urmat, au apărut pretutindeni în Orientul Apropiat antic, de-o parte şi de alta a 
intrărilor templelor, fie sub forma celor două coloane de la templul lui Solomon, 
fie sub cea a obeliscurilor egiptene. Faptul că aceşti stâlpi au avut la început o 
funcţie astronomică, şi nu doar una simbolică, este atestat de o inscripţie 
aparţinând regelui asirian Tiglatpileser | (1115-1077 î.Hr.), în care acesta 
consemna restaurarea unui templu în cinstea lui Anu şi Adad, care fusese 
construit cu 641 de ani în urmă şi de şaizeci de ani zăcea în ruină. Descriind 
cum a reuşit să dea la o parte molozul pentru a ajunge la fundaţie şi cum a 
urmat planul original în vederea reconstruirii templului, regele asirian spunea: 


Figura 58 


Două turnuri grandioase 

pe măsura celor două mari zeități 

am construit în Casa Strălucirii— 

un loc pentru desfătarea lor, 

un loc pentru măreţia lor- 

o strălucire ca a stelelor din ceruri. 

Iscusința meşterilor-constructori, 

planificarea şi eforturile mele 

m-au ajutat să construiesc nişte interioare splendide, 

In mijloc am lăsat loc razelor din ceruri, 

în ziduri am făcut ca stelele să apară. 

Strălucirea lor era fără seamăn, 

turnurile făcute de mine se înălțau până la cer. 

Conform acestei relatări, cele două turnuri grandioase ale templelor nu 
erau simple elemente arhitecturale, ci aveau o utilitate astronomică. Walter 
Andrae, care a condus în Asiria unele dintre cele mai eficiente săpături 
arheologice, şi-a exprimat punctul de vedere cu privire la faptul că acele 
„coroane" serate din vârful turnurilor care flancau intrările templelor din 
capitala asiriană Ashur aveau, într-adevăr, o asemenea utilitate astronomică 
(Die Jüngeren Ishtar-Tempel). 


1 Slujitorii templului lui Ishtar, n.tr. 


Figura 59a, 59b şi 59c 


El a găsit o confirmare a acestei ipoteze în desenele care apar pe sigiliile 
cilindrice asiriene, aşa cum se poate observa în figurile 59a şi 59b, unde cele 
două turnuri sunt asociate cu anumite simboluri celeste. Andrae a presupus că 
unele dintre altarele care apar în imagini (în preajma cărora era înfăţişat de 
obicei un preot care împlinea ritualurile) aveau de asemenea un scop 
astronomic. Aceste dispozitive cu suprastructuri serate [Fig. 59c], făcând parte 
din înaltele porţi ale templului sau fiind situate în curţile din incintele templelor, 
aveau să fie substitute ale treptelor ziguratelor, pe măsură ce ziguratele au 
început să fie înlocuite cu temple cu acoperişul plat, mult mai uşor de realizat. 

Inscripţia asiriană este şi un memento referitor la faptul că nu doar 
Soarele la răsărit, însoţit de răsăritul heliac al stelelor şi al planetelor erau 
observate de preoţii-astronomi, ci şi oastea cerească din timpul nopţii. Un 
exemplu edificator cu privire la asemenea observaţii duale este cel al planetei 
Venus care datorită faptului că orbitează mult mai repede în jurul Soarelui 
decât Pământul îi apare unui observator ceresc situat pe Pământ jumătate din 
timp ca o stea de seară, iar cealaltă jumătate ca o stea de dimineaţă. Un imn 
sumerian închinat lui Inanna/lshtar, al cărei corespondent ceresc era planeta 
căreia îi spunem Venus, făcea elogiul acestei planete mai întâi ca stea de 
seară, iar apoi ca stea de dimineaţă: 

Cea sfântă se arată pe bolta senină; 

Deasupra tuturor ținuturilor şi oamenilor 

zeița priveşte cu blândeţțe din ceruri... 

La lăsarea nopții o stea radioasă, 

o lumină minunată umple cerul; 

Doamna Înserării, Inanna, 

este sus la orizont. 

După ce vorbeşte despre oamenii şi animalele care s-au retras „spre 
locurile lor de odihnă", după apariţia stelei de seară, imnul se continuă cu 
preamărirea lui Ilnanna/Venus ca stea de dimineaţă: „Ea a vestit sosirea 
dimineţii, a luminii strălucitoare, iar în dormitoare somnul dulce a luat sfârşit". 

Deşi aceste texte pun în lumină rolul pe care ziguratele cu etajele lor în 


trepte îl aveau în observarea cerului nopţii, totodată lasă loc unei întrebări care 
ne pune pe gânduri: oare preoţii-astronomi observau cerul cu ochiul liber, sau 
aveau nişte instrumente care indicau cu precizie momentele celeste în care 
stelele sau planetele îşi făceau apariţia? Răspunsul îl găsim în reprezentările 
ziguratelor pe ale căror trepte superioare fuseseră amplasați nişte stâlpi cu 
obiecte circulare în vârf. Funcţia lor astronomică este sugerată de imaginea lui 
Venus [Fig. 60a] sau a Lunii [Fig. 60b]. 

Dispozitivele tubulare surprinse în figura 60b sunt un indiciu important în 
legătură cu modul în care arătau instrumentele de observaţie egiptene din 
preajma templelor. Cele egiptene, formate dintr-o parte circulară fixată între 
două antene din vârful unui stâlp înalt [Fig. 6la], sunt înfăţişate înaintea 
templelor închinate unui zeu care se numea Min. 


Figura 60a şi 60b 


Festivalul său, care avea loc odată pe an în timpul solstițiului de vară, 
presupunea înălţarea unui stâlp înalt de grupuri de oameni cu ajutorul unor 
sfori-un precursor probabil al festivalului european al Armindenului. În vârful 
stâlpului erau înălțate simbolurile zeului Min-templul cu antenele de observaţie 
lunare [Fig. 61b]. 


Figura 61a, 61b şi 61c 


Identitatea lui Min este oarecum învăluită în mister. Există dovezi că 
acesta ar fi fost venerat încă din timpurile predinastice şi chiar în perioada 
arhaică ce a precedat cu multe secole domnia faraonilor. La fel ca străvechii zei 
egipteni Weteru („Paznicii"), el venise în Egipt din altă parte. G A. Wainwright 
(„Some Celestial Associations of Min" în Journal of Egyptian Archaeology, 
volumul XXI!) şi alţii sunt de părere că acesta venise din Asia. În opinia altora 
(cum este cea exprimată de Martin Isler, de pildă, în Journal of the American 
Research Center in Egypt?, volumul XXVII), Min sosise în Egipt pe mare. Min era 
cunoscut şi sub numele de Amsu sau Khem care, potrivit lui E. A. Wallis Budge 
(The Gods of the Egyptians?) simboliza luna şi însemna „regenerare'"-o 
conotaţie calendaristică. 

În unele reprezentări egiptene, zeiţa Lunii, Qetesh, era înfăţişată alături 
de Min. Mult mai edificator este simbolul lui Min surprins în această imagine 
[Fig.61c], încât unii îl numesc „arma sa cu două tăişuri", dar alţii sunt de părere 
că era un gnomon. Noi credem că era un instrument manual de observaţie care 
reprezenta fazele lunii. 

Era atunci Min o altă încarnare a zeului Thoth, care era asociat în mod 
clar cu calendarul egiptean? Cert este că Min era pus în legătură cu Taurul din 
Ceruri, cu aşa-numita constelație a Taurului, a cărui eră a durat de pe la 4400 
î.Hr. până pe la 2100 î.Hr. Dispozitivele de observaţie pe care le-am văzut în 
desenele mesopotamiene şi cele asociate cu Min din Egipt erau astfel unele 
dintre cele mai vechi instrumente astronomice de pe Pământ. 

Potrivit textelor rituale din Uruk, un instrument care se numea Pashshuri 
era folosit pentru observaţiile planetare. Thureau-Dangin a tradus termenul pur 
şi simplu prin „aparat", dar el înseamnă literalmente: instrument care „rezolvă, 
dezleagă enigme". Era acesta un instrument identic cu obiectele circulare care 


1 „Unele asociaţii celeste ale lui Min” în Revista de arheologie 
egipteană, volumul XXI, n.tr. 

? Revista Centrului American de Cercetare asupra Egiptului, n.tr. 
3 Zeii egiptenilor, n.tr. 


se găseau în vârful stâlpilor de observaţie sau termenul era unul generic, 
însemnând „instrument astronomic" în general? Nu putem şti cu siguranţă, 
pentru că textele şi imaginile descoperite, care provin din timpurile sumeriene 
şi chiar din perioadele următoare, atestă existenţa unei varietăţi de astfel de 
instrumente. 

Cel mai simplu dispozitiv astronomic era gnomonul (în greacă 
înseamnând „care ştie"), un instrument care determina mişcările Soarelui în 
funcţie de umbra proiectată de o vergea verticală. Lungimea umbrei (care se 
micşora pe măsură ce Soarele se înălța la amiază) indica ora, iar direcţia ei 
(unde apăreau la început razele soarelui şi unde se stingea umbra) arăta 
anotimpurile. Arheologii au găsit în siturile egiptene [Fig. 62a] astfel de 
dispozitive care erau configurate să arate timpul [Fig. 62b]. Dar pentru că în 
timpul solstiţiilor umbrele creşteau stânjenitor de lungi, plăcile orizontale ale 
gnomonilor au fost îmbunătăţite prin înclinarea scalei orizontale, reducând 
aşadar din lungimea umbrei [Fig. 62c]. Cu timpul aceste modificări au condus 
de fapt la ceasurile care funcționau pe baza umbrei proiectate, construite sub 
forma unui şir de trepte care arătau timpul pe măsură ce umbra se deplasa în 
susul sau în josul lor [Fig. 62d]. 

Ceasurile solare au evoluat şi au apărut cadranele solare, în cazul cărora 
vergeaua verticală era prevăzută cu o bază semicirculară, pe care era marcată 
o scală unghiulară. Arheologii au descoperit astfel de instrumente în 
complexele egiptene [Fig. 62e], dar cel mai vechi dispozitiv descoperit până 
acum provine din oraşul canaanit Ghezer, în Israel. Pe faţă se află o scală 
unghiulară obişnuită, iar pe revers este redată o scenă a venerării zeului 
egiptean Thoth [Fig. 62f]. Acest cadran solar din fildeş avea imprimat cartuşul 
faraonului Merenptah, care a domnit în secolul al XIII-lea î.Hr. 

Ceasurile solare sunt menţionate şi în Biblie. Cartea lui lov face referire la 
gnomonii portabili, probabil de tipul celor redaţi în figura 62a, care erau folosiţi 
pe câmp de cei care munceau pentru a avea noţiunea timpului, atunci când ni 
se spune că năimitul „suspină după umbră", fapt care arată că era timpul să-şi 
primească simbria (lov 7:2). Mai puţin clar este tipul de ceas care apare într-o 
întâmplare miraculoasă menţionată în Cartea a doua a Regilor, capitolul 20 şi în 
Isaia, capitolul 38. 


Figura 62a, 62b, 62c, 62d, 62e şi 62f 


Când profetul Isaia i-a spus regelui suferind Hezekiah că în trei zile se va 
însănătoşi, acesta a fost neîncrezător. Atunci profetul a prevestit un semn divin: 
în loc să se deplaseze înainte, umbra ceasului solar al templului „va fi dată cu 
zece grade înapoi". Textul evreiesc foloseşte termenul de Ma 'aloth Ahaz, 
însemnând „treptele" sau „gradele" regelui Ahaz. Unii cercetători sunt de 
părere că era un cadran solar cu o scală unghiulară („gradele"), în timp ce alții 
cred că este vorba de un dispozitiv în trepte [ca cel din figura 62d]. Poate că 
era o combinaţie a celor două, o versiune timpurie a ceasului solar care încă 
mai există în Jaipur, India [Fig. 63]. 

Oricare ar fi adevărul, majoritatea savanților sunt de acord că ceasul solar 
care a servit ca semn divin pentru miraculoasa însănătoşire a regelui era, după 
toate probabilitățile, un dar pe care regele iudeu Ahaz îl primise de la regele 
asirian Tiglatpileser II în secolul al Vill-lea î.Hr. In ciuda denumirii greceşti 
(gnomon) a dispozitivului (care a continuat să fie folosit în Evul Mediu), acesta 
nu era o invenţie grecească şi se pare că nici una egipteană. Potrivit lui Pliniu 
cel Bătrân, savantul din secolul | d.Hr., tehnica gnomonică a fost descrisă 
pentru prima dată de Anaximandru din Milet, care se afla în posesia unui 
instrument care se numea „captatorul de umbre". 


Figura 63 


Dar Anaximandru însuşi nota în lucrarea sa (scrisă în limba greacă) 
Despre natură (547 î.Hr.) că gnomonul pe care-l avea provenea din Babylon. 

Textul din Cartea a doua a Regilor, capitolul 20, pare să ne sugereze că ar 
fi vorba de un cadran solar, mai degrabă decât de un dispozitiv în trepte, şi că 
acesta se afla în curtea templului (trebuia să fie amplasat în aer liber, pentru ca 
Soarele să-şi trimită lumina). Dacă Andrae a avut dreptate cu privire la funcţia 
astronomică a altarelor, este posibil ca instrumentul să se fi aflat undeva 
deasupra altarului principal al templului. Astfel de altare aveau patru „cornuri", 
termenul evreiesc (Keren) însemnând, de asemenea, „colţ", dar şi „fascicul, 
rază'"-toţi aceşti termeni sugerând aceeaşi origine astronomică. Imaginile care 
susţin o asemenea ipoteză încep cu cele mai vechi zugrăviri ale ziguratelor din 
Sumer, unde „cornurile" erau o variantă mai veche a obiectelor circulare [Fig. 
64a] şi se continuă până-n timpurile greceşti. În tăbliţele care înfăţişează 
altarele provenind din secolele următoare domniei lui Hezekiah, putem observa 
[Fig. 64b] un inel de observaţie pe un suport scund situat între două altare; în 
altă imagine [Fig. 64c], putem observa un altar flancat de nişte dispozitive 
pentru observarea Soarelui şi a Lunii. 


Figura 64a, 64b şi 64c 


Studiind instrumentele astronomice ale Antichității, ne dăm seama că ne 
aflăm de fapt în fața unor cunoștințe foarte elaborate care au existat cu milenii 
în urmă, uneori chiar pe vremea Sumerului antic. Una dintre cele mai vechi 
reprezentări sumeriene care înfăţişează o procesiune la templu, în cadrul căreia 
oamenii duc diverse unelte şi instrumente, îl prezintă pe unul dintre ei ţinând o 
prăjină pe care se afla un instrument astronomic: un dispozitiv care face 
legătura între doi pari scurţi, care aveau în vârf nişte inele de observaţie [Fig. 
65a]. Cele două inele surori dintr-un asemenea dispozitiv ne sunt familiare 
astăzi sub forma binoclurilor sau a teodolitelor folosite la stabilirea şi măsurarea 
unghiurilor orizontale şi verticale. Dacă acest instrument putea fi transportat, 
este clar că era un dispozitiv portabil, care putea fi aşezat în diferite puncte de 
observaţie. 


Figura 65a şi 65b 


Dacă metoda de observaţie a fenomenelor cereşti a evoluat de la 
masivele zigurate şi cercurile imense de piatră la turnurile de veghe şi la 
altarele construite după un plan anume, instrumentele cu care preoții- 
astronomi scruntau cerurile noaptea sau urmăreau Soarele în timpul zilei 
trebuie să fi progresat în acelaşi ritm. Faptul că aceste instrumente au devenit 
transportabile cu timpul capătă şi mai multă însemnătate, mai ales dacă unele 
dintre ele începuseră să fie folosite nu doar ca instrumente de măsurare a 
timpului (de fixare a sărbătorilor), ci şi ca instrumente de navigaţie. Până la 
sfârşitul celui de-al lIl-lea mileniu î.Hr., fenicienii din nordul Canaanului 
deveniseră cei mai buni navigatori ai lumii antice. Dominând rutele comerciale 
dintre menhirele din Byblos şi cele din Insulele Britanice, aceştia aveau ca 
principal avanpost în partea de vest Cartagina (Keret-Hadash, „Oraşul nou"). 
Acolo şi-au însuşit ca simbol divin imaginea unui instrument astronomic. Inainte 
ca aceasta să apară pe stele şi chiar pe pietrele funerare, era asociată cu cei 
doi stâlpi cu câte două inele în vârf care flancau intrările templelor [Fig. 65b]- 
amănunt întâlnit mai devreme în Mesopotamia. Inelul flancat de două semiluni 
aşezate faţă în faţă sugerează observarea Soarelui şi a fazelor Lunii. 

O „tăbliță votivă" descoperită printre ruinele aşezării feniciene din Sicilia 
[Fig. 66a], înfăţişează o scenă într-o curte deschisă, care sugerează că 
principalul obiectiv astronomic era acela al observării mişcărilor Soarelui şi nu a 
cerului pe timpul nopţii. În faţa unei structuri alcătuite din trei coloane se află 
stâlpul cu un inel în vârf şi un altar; tot acolo se găseşte şi dispozitivul de 
observaţie: un inel aflat între două vergele scurte verticale, fixate pe o bară 
orizontală, întregul dispozitiv având o bază triunghiulară. Această structură 
deosebită folosită la observarea Soarelui ne trimite cu gândul la hieroglifele 
egiptene pentru redarea noţiunii de „orizont": Soarele răsărind între doi munţi 


[Fig. 66b]. Într-adevăr, dispozitivul fenician (savanții vorbesc despre el ca fiind 
un „simbol de cult") care sugera o pereche de mâini ridicate ne trimite cu 
gândul la hieroglifa egipteană pentru ka [Fig. 66c] simbolizând spiritul sau alter 
egoul faraonului care pleca în călătorie în viaţa de apoi până la locaşul zeilor de 
pe „Planeta de milioane de ani". Faptul că la originea hieroglifei pentru Ka se 
afla un instrument astronomic este sugerat de vechea imagine egipteană [Fig. 
66d] a unui dispozitiv de observaţie situat în faţa unui templu. 


Toate aceste similitudini şi originea lor astronomică ar trebui să adauge 
un plus de informaţie la înţelegerea desenelor egiptene [Fig. 67] care înfăţişau 
ascensiunea lui Ka spre planeta zeilor, cu mâinile întinse, postură care 
aminteşte de dispozitivul sumerian. Ascensiunea porneşte de pe un stâlp 


prevăzut cu nişte trepte de gradaţie. 

Hieroglifa egipteană care simboliza acest stâlp cu trepte se numea Ded, 
adică „Eternitate". De cele mai multe ori, hieroglifele cu această semnificaţie 
apăreau în perechi de câte două, pentru că se spunea că doi astfel de stâlpi s- 
ar fi aflat în faţa templului din Abydos al marelui zeu egiptean Osiris. În Textele 
Piramidelor, unde sunt descrise călătoriile faraonilor din viaţa de apoi, cei doi 
stâlpi Ded sunt înfăţişaţi de-o parte şi de alta a „Porții Raiului". Poarta dublă 
rămânea închisă până când alter egoul regelui venea şi rostea formula magică: 
„O, minunată Poartă a Raiului: regele a venit la tine; fie ca această poartă să se 
deschidă pentru el". lar apoi, deodată, „poarta dublă a raiului se 
deschidea...fereastra din cer era acum deschisă". lar apoi, avântându-se 
asemenea unui şoim uriaş, faraonul Ka se alătura zeilor în Eternitate. 

Cartea egipteană a Morților nu a ajuns până la noi într-o formă coerentă, 
dacă admitem că o scriere care se putea numi „carte" chiar a existat. Aceasta 
este mai degrabă rezultatul punerii cap la cap a nenumăratelor citate extrase 
din ea care acopereau pereţii mormintelor regale. Dar o carte din Egiptul antic 
s-a păstrat totuşi până-n zilele noastre în formă integrală, iar din lectura ei 
putem înţelege că ascensiunea spre ceruri pentru dobândirea nemuririi era 
considerată a fi în strânsă legătură cu calendarul. 

Cartea la care facem referire este Cartea lui Enoch, o scriere antică 
cunoscută în două versiuni, una etiopiana, pe care savanții o recunosc drept „1 
Enoch" şi alta slavă, identificată ca „2 Enoch", care mai este cunoscută şi sub 
denumirea de Cartea secretelor lui Enoch. Ambele versiuni, după care au fost 
găsite copii manuscrise care reprezintă mai ales traduceri în limbile greacă şi 
latină, au la bază surse mai vechi care insistau asupra scurtei menţiuni biblice 
referitoare la faptul că Enoch, cel de-al şaptelea patriarh după Adam, nu a 
murit, pentru că la vârsta de 365 de ani „a plecat cu Dumnezeu'-a fost luat la 
Ceruri pentru a fi cu Domnul. 

Insistând asupra acestei afirmaţii succinte din Biblie (Geneza, capitolul 5), 
cartea descrie pe larg cele două călătorii celeste ale lui Enoch-prima întreprinsă 
pentru a afla secretele cereşti şi pentru a le împărtăşi la întoarcere fiilor săi, iar 
cea de-a doua pentru a rămâne în împărăţia Cerurilor. Numeroasele versiuni 
lasă să se întrevadă cunoştinţele vaste de astronomie cu privire la mişcările 
Soarelui şi ale Lunii, la solstiţii şi echinocţii, la cauzele micşorării şi măririi 
zilelor, la structura calendarului, la anii solari şi selenari sau la metoda empirică 
a intercalării. De fapt, secretele pe care urma să le afle Enoch şi pe care dorea 
să le transmită fiilor săi pentru a fi păstrate cu sfinţenie erau cunoştinţele de 
astronomie, care aveau legătură cu calendarul. 

Autorul Cărți; secretelor lui Enoch, aşa-numita versiune slavă, se crede că 
ar fi fost (după cum precizează R.H. Charles în The Apocrypha and 
Pseudepigrapha of the Old Testament!) „un evreu care trăia în Egipt, probabil în 
Alexandria" undeva pe la începutul erei creştine. lată cum se încheie cartea: 

Enoch s-a născut în ziua a şasea a lunii Tsivan 

Si a trăit trei sute şaizeci şi cinci de ani. 

În prima zi a lunii Tsivan a fost luat la Ceruri 

ŞI a rămas acolo şaizeci de zile. A scris toate aceste semne 

Pentru toate lucrurile create de Dumnezeu 

Şi a scris trei sute şaizeci şi şase de cărți, 

Pe care le-a încredinţat fiilor săi. 


1 Apocrifele şi pseudonimele din Vechiul Testament, n.tr. 


În Ziua a şasea a lunii Tsivan a fost luat [iarăşi] la Ceruri, 

In aceeaşi zi şi la aceeaşi oră când se născuse. 

Matusalem şi frații săi, toți fiii lui Enoch, 

s-au grăbit şi au înălțat un altar în locul care se numea 
Ahuzan, 

de unde venise Enoch şi unde s-a întors când a fost chemat 
la ceruri. 


Nu doar conţinutul Cărții lui Enoch, informatiile de astronomie care au 
legătură cu calendarul-ci şi viaţa şi suirea la Ceruri a lui Enoch sunt înţesate 
astfel de aspecte calendaristice. Anii săi pe Pământ, 365 la număr, reprezintă, 
bineînţeles numărul total al zilelor dintr-un an solar. Naşterea şi plecarea sa de 
pe Pământ se leagă de o anumită lună, chiar de o anumită zi din acea lună. 

Versiunea etiopiană se crede că ar fi mai veche cu câteva secole decât 
cea slavă, iar anumite părţi din versiunea veche se ştie că au avut la bază 
manuscrise chiar mai vechi, aşa cum este cel care s-a pierdut al Cărţii lui Noe. 
Unele fragmente din cărţile lui Enoch au fost descoperite printre manuscrisele 
de la Marea Moartă. Povestea cu conotaţii astronomice şi calendaristice a lui 
Enoch are astfel o vechime considerabilă-datează, probabil, aşa cum reiese din 
Biblie, de pe timpurile dinaintea Diluviului. 

Acum că ştim cu certitudine că povestirile biblice despre Potop şi despre 
Nefilim (varianta biblică a Anunnaki), despre crearea lui Adam şi a Pământului 
şi despre patriarhii dinaintea Potopului sunt redări prescurtate ale textelor 
originale sumeriene mai vechi care cuprindeau toate aceste informaţii, este 
aproape sigur că „Enoch'" din Biblie era echivalentul mai marelui preot 
sumerian, EN.ME.DUR.AN.KI („înaltul Preot al MI din Legătura dintre cer şi 
Pământ"), omul din oraşul Sippar, care fusese luat la Ceruri pentru a deprinde 
tainele cerului şi ale Pământului, ale divinaţiei şi calendarului. După el au 
început să se succeadă generaţiile de preoţi-astronomi, de Păstrători ai 
Secretelor. 

Faptul că Min îi încredinţase preotului-astronom dispozitivul de observare 
nu era un lucru ieşit din comun. Un basorelief sumerian înfăţişează un mare zeu 
care-i înmâna unui rege-preot un instrument astronomic [Fig. 68]. Multe alte 
desene sumeriene arată cum un rege primeşte o prăjină de măsurat şi o sfoară 
de măsurat rulată, cu scopul de a stabili orientarea astronomică templelor, 
după cum am văzut în figura 54. Aceste imagini vin numai să întărească 
dovezile prezente în texte cu privire la începuturile activităţii preoților- 
astronomi. 

să fi devenit omul atât de trufaş încât să fi uitat toate acestea, fiind în 
stare să creadă că a dobândit toate acele cunoştinţe de unul singur? 


Figura 68 


Problema a fost ridicată cu mii de ani în urmă, când lui lov i s-a cerut să 
admită că nu omul, ci El, Cel Atotputernic era păstrătorul tainelor cerului şi ale 
Pământului: 

Spune, dacă ai ştiinţă despre asta: 

Cine a măsurat Pământul, ca să se ştie? 

Cine a întins sfoara în jurul său? 

Cine a clădit temeliile sale 

Cine a pus piatra lui cea din capul unghiului? 

Ai poruncit vreodată dimineţii când să vină sau aurora ai făcut-o să apară 
în funcţie de cele patru vânturi ale Pământului? A fost întrebat lov. Ştii tu unde 
lumina se preschimbă-n întuneric sau cum se formează ninsoarea, grindina, 
ploaia, sau roua măcar? „Ai ştiinţă despre legile cereşti şi ştii cum se răsfrâng 
acestea asupra Pământului?" 

Textele şi imaginile erau menite să arate că oamenii păstrători ai 
secretelor erau discipoli şi nu profesori. Mărturiile din Sumer nu lasă nicio 
umbră de îndoială asupra faptului că profesorii, primii păstrători ai secretelor, 
erau anunnakii. 

Căpetenia primului echipaj de anunnaki care a venit pe Pământ, 
amerizând în apele Golfului Persic, a fost E.A-cel „a cărui casă este apa". El era 
şeful ştiinţei din rândul anunnakilor, iar prima sa misiune a fost să obţină aurul 
de care aveau nevoie, extrăgându-l din apele golfului- misiune care făcea 
necesară aplicarea cunoştinţelor de fizică, chimie şi metalurgie. Odată ce 
exploatările miniere au căpătat tot mai multă importanţă şi teatrul operaţiunilor 
s-a mutat în Africa, cunoştinţele sale de geografie, geologie şi geometrie-toate 
acele cunoştinţe pe care noi le denumim Ştiinţe ale Pământului-au început să 
joace un rol esenţial. Nu e de mirare atunci că şi numele său s-a preschimbat în 
EN.KI, „Stăpânul Pământ", căci al său era domeniul secretelor Pământului. În 
fine, punând la cale şi aplicând ingineria genetică prin care Adam a luat ființă- 
demers în care a fost ajutat şi de sora sa vitregă, Ninharsag, expertul în 


medicină-şi-a dovedit îndemânarea în domeniul Ştiinţelor Vieţii: biologie, 
genetică, evoluţie. Mai mult de o mie de MI, acele obiecte enigmatice care, 
precum discurile computerelor conţineau informaţii ordonate după subiect, 
erau păstrate la centrul său, Eridu, din Sumer. Intr-o staţie ştiinţifică din 
extremitatea sudică a Africii se afla „tăbliţa înţelepciunii". 

Cu timpul, toate acele cunoştinţe au fost împărtăşite de Enki celor şase fii 
ai săi, fiecare devenind expert într-una sau mai multe astfel de ştiinţe secrete. 

Fratele vitreg al lui Enki, EN.LIL-,„Stăpânul Comenzii"-a sosit al doilea pe 
Pământ. Sub conducerea sa, numărul anunnakilor de pe Pământ a crescut până 
la şase sute; în afară de aceştia, trei sute de IGI.GI („Cei care observă şi văd") 
au rămas pe orbita Pământului pentru a echipa staţiile de pe orbită şi pentru a 
conduce navetele şi vehiculele aerospatiale. EN.LIL era un cunoscător 
desăvârşit al spaţiului, un bun organizator şi un profesor exigent. El a înfiinţat 
primul Centru de Control al Misiunii în NI.BIRU, care ne este cunoscut sub 
numele său akkadian de Nippur şi puntea de legătură cu Planeta Domiciliu, 
DUR.AN.KI-„Legătura dintre cer şi pământ". Hărțile spaţiale, datele celeste şi 
secretele astronomiei trebuiau să fie cunoscute şi păstrate de către acesta. Ela 
proiectat şi supravegheat construirea primei baze spaţiale din Sippar („Oraşul 
Pasăre"). Tot el răspundea şi de problemele legate de vreme, vânturi şi ploi, ca 
şi de asigurarea transportului şi a aprovizionării în condiţii optime, aici intrând 
şi proviziile locale de alimente, artele şi îndeletniciri precum agricultura şi 
păstoritul. El asigura disciplina în rândul anunnakilor, prezida consiliul celor 
„Şapte Judecători", iar când omenirea a început să prospere, a rămas zeul 
suprem al legii şi ordinii. Enlil a pus în ordine funcţiile preoţilor, iar când domnia 
a fost instaurată, aceasta a fost numită de către sumerieni „Domnia lui Enlil". 

Un Imn al lui Enlil de mari dimensiuni şi păstrat în condiţii bune, 
Binefăcătorul suprem, descoperit printre ruinele de la E.DUB.BA, „Casa 
tăbliţelor scribilor" din Nippur, făcea referire în cele o sută şaptezeci de rânduri 
la numeroasele realizări ştiinţifice şi organizatorice ale lui Enlil. Pe ziguratul său, 
E.KUR („Casa asemenea muntelui"), se afla „un fascicul de raze care cerceta în 
inima tuturor ținuturilor". El a „înfiinţat Duranki”, „Legătura dintre cer şi 
Pământ". În Nippur a construit un „paznic al universului”. El a decretat 
dreptatea şi echitatea. Odată cu „MI cereşti", pe care „nimeni nu are voie să le 
vadă" el a stabilit, în locul cel mai tainic din Ekur, „un zenit ceresc, misterios ca 
marea îndepărtată", care cuprindea „simbolurile astrale... care aproape 
atingeau perfecțiunea"; acestea au făcut posibilă înfiinţarea ritualurilor şi a 
festivalurilor. Sub oblăduirea lui Enlil „au fost construite oraşele, au apărut 
aşezările omeneşti, au fost construite adăposturile şi au fost ridicate stânele”, 
malurile râurilor au fost întărite pentru a preveni revărsarea apelor, s-au 
construit canale, pe câmpii şi în lunci au fost „sădite seminţe din belşug", pomii 
din grădini au fost altoiţi, punând cap la cap cunoştinţele dobândite. 

Acestea erau cunoştinţele şi aspectele legate de civilizaţie pe care Enlil 
le-a lăsat copiilor şi nepoților săi şi, prin intermediul lor, întregii omeniri. 

Metoda prin care anunnakii le-au transmis oamenilor numeroasele 
cunoştinţe şi informaţii ştiinţifice a fost un obiect de studiu neglijat. S-au făcut 
foarte puţine progrese în direcţia înţelegerii, de exemplu, a aspectului 
important al apariţiei preoţilor-astronomi-un eveniment fără de care noi, astăzi, 
nu am şti mai nimic despre sistemul nostru solar şi nici nu am fi capabili să ne 
aventurăm în spaţiu. În legătură cu acest eveniment crucial, destăinuirea 
secretelor cereşti lui Enmeduranki, aflăm dintr-o tăbliță puţin cunoscută care 
din fericire a fost scoasă la lumină de către W.G. Lambert în studiul său 


Enmeduranki and Related Material! că: 

Enmeduranki [a fost] un prinț din Sippar, 

îndrăgit de Anu, Enlil şi Ea. 

Shamash l-a numit [preot] în Templul Strălucitor 

Shamash şi Adad [l-au adus] în faţa adunării [zeilor]... 

l-au arătat cum să citească uleiul din apă, 

Un secret al lui Anu, Enlil şi Ea. 

l-au înmânat Tăblița Divină, 

Secretul kibbu al cerului şi al Pământului... 

L-au mai învăţat să folosească numerele. 

După ce Enmeduranki a fost instruit în ştiinţa secretă deţinută de 
anunnaki, acesta a fost înapoiat în Sumer. „Bărbaţii din Nippur, Sippar şi 
Babilon au fost chemaţi înaintea sa". El le-a vorbit despre experienţa sa şi i-a 
înştiinţat în legătură cu înfiinţarea instituţiei preoţiei care, potrivit poruncii 
zeilor, trebuia să fie transmisă din tată în fiu: 

Marele învățat 

care păzeşte secretele zeilor 

îl va lega cu jurământ pe fiul său preferat 

înaintea lui Shamash şi Adad... 

şi-l va iniția în tainele zeilor. 

Tăblița conţine şi un post-scriptum: 

Astfel a fost creată instituția preoţiei, 

a celor cărora le este permis să se apropie de Shamash şi Adad. 

Potrivit Listelor regilor sumerieni, Enmeduranna a fost cel deal şaptelea 
rege dinaintea Diluviului şi a domnit în Sippar cât şase orbitări ale lui Nibiru, 
înainte să devină un înalt Preot şi să primească numele de Enmeduranki. În 
Cartea lui Enoch ni se spune că arhanghelul Uriel („Dumnezeu este lumina 
mea") a fost cel care i-a destăinuit lui Enoch secretele Soarelui (solstiţiile şi 
echinocţiile, „şase porţi" în total) şi „legile Lunii" (inclusiv pe aceea a 
intercalării) şi cele douăsprezece constelații, „toată lucrarea cerului". lar la 
sfârşitul iniţierii, Uriel i-a dat lui Enoch-aşa cum făcuseră Shamash şi Adad cu 
Enmeduranki-,„tăbliţele cereşti", sfătuindu-l să le studieze atent şi să-şi noteze 
pe ele „fiecare lucru deosebit", întorcându-se pe Pământ, Enoch i-a transmis 
aceste cunoştinţe fiului său cel mare, Metusalah. Cartea secretelor lui Enoch 
cuprinde, printre cunoştinţele primite de Enoch, „toată lucrarea cerului, 
pământului şi mărilor şi toate elementele cereşti, apariţia şi dispariţia lor şi 
bubuiturile tunetelor, aspectele legate de Soare şi de Lună, mişcările şi 
schimbările stelelor, anotimpurile, anii, zilele şi orele". Aceste lucruri erau în 
acord cu atributele lui Shamash-zeul al cărui corespondent ceresc era Soarele şi 
care conducea staţia spaţială şi cu atributele lui Adad, „zeul fenomenelor 
atmosferice" al Antichității, zeul furtunilor şi al ploilor. Shamash (Utu în 
sumeriană) era de obicei înfăţişat [vezi fig. 54] ţinând în mână prăjina de 
măsurat şi sfoara. Adad (Ishkur în sumeriană) era reprezentat ţinând în mană 
fulgerul liniar. O imagine de pe sigiliul unui rege asirian (Tukulti-Ninurta 1) îl 
prezintă pe rege în faţa a două mari zeități, probabil pentru a primi cunoştinţele 
pe care acestea i le împărtăşiseră odinioară lui Enmeduranki [Fig. 69]. 

Cererile altor regi de mai târziu de a primi tot atâta „înţelepciune” şi tot 
atâtea cunoştinţe ştiinţifice câte deţinuseră înţelepţii din vechime, sau mândria 
unora dintre ei că erau la fel de înţelepţi şi cunoscători ca aceştia, nu erau un 


1 Enmeduranki şi documente asupra domniei sale, n.tr. 


lucru ieşit din comun. Într-un schimb de scrisori asiriene, un rege era lăudat 
pentru că „îi depăşea în înţelepciune pe toţi cei cunoscători din Lumea de Jos" 
deoarece acesta era fiul „înţeleptului Adapa". Intr-un alt rând, este înfăţişat un 
rege babilonian care pretindea că „înţelepciunea sa o întrecea cu mult pe 
aceea cuprinsă în scrierile lui Adapa". 


Figura 69 


Acestea sunt trimiteri la Adapa, înțeleptul din Eridu (centrul de cult al lui 
Enki din Sumer), care deprinsese de la Enki „înţelegerea profundă" a 
„cunoştinţelor legate de Pământ'-„tainele ştiinţelor Pământului". 

Nu putem exclude posibilitatea ca Adapa să fi fost, asemenea lui 
Enmeduranki şi Enoch al şaptelea dintr-un şir de înţelepţi, înţelepţii din Eridu şi 
astfel o altă versiune a influențelor sumeriene se răsfrânge în consemnarea 
biblică a lui Enoch. În această poveste ni se spune că în Eridu, oraşul lui Enki, 
fuseseră instruiți şapte înţelepţi. Trăsăturile lor distincte şi cunoştinţele lor 
diferă de la variantă la variantă. Rykle Borger, studiind această poveste în 
lumina tradiţiilor despre Enoch („Die Beschworungsserie Bit Meshri und die 
Himmelfahrt Henochs!" în Journal of Near Eastern Studies?, vol. 33), a fost 
impresionat în mod deosebit de inscripţia de pe cea de-a treia tăbliță din seria 
asiriană de Incantaţii. În aceasta este numit fiecare înţelept în parte şi este 
menţionată şi chemarea sa spre mărire; astfel ni se spune despre cel de-al 
şaptelea: „Utu-abzu, cel care s-a suit la ceruri". Citând dintr-un alt text, R. 
Borger a ajuns la concluzia că cel de-al şaptelea înţelept, al cărui nume era o 
combinaţie a numelui lui Utu/Shamash şi a denumirii lumii sub-pământene, 
domeniul lui Enki (Abzu), era asirianul Enoch. 

Potrivit trimiterilor asiriene la înţelepciunea lui Adapa, acesta scris o carte 
de ştiinţe intitulată U.SAR d ANUM d ENLILA-,„Scrieri referitoare la Timp; de la 
divinii Anu şi Enlil". Astfel Adapa poate fi considerat pe drept cuvânt autorul 
primei cărţi de astronomie a omenirii şi al celui dintâi calendar. 

Când Enmeduranki s-a suit la Ceruri pentru a-i fi destăinuite secretele, 
zeii săi protectori au fost Utu/Shamash şi Adad/lshkur, nepotul şi respectiv fiul 
lui Enlil. Astfel urcarea sa la Ceruri s-a făcut sub pavăza Enliliţilor. Despre 
Adapa aflăm că atunci când Enki l-a trimis în Ceruri la locaşul lui Anu, cei doi zei 
care l-au însoţit au fost Dumzi şi Gizzida, ambii fii ai lui Ea/Enki. Acolo, „Adapa a 
contemplat cerul de la orizont la zenit şi a văzut întreaga sa măreţie"-cuvinte 
pe care le regăsim în Cărţile lui Enoch. La sfârşitul vizitei sale, Anu i-a refuzat 


1 Revista de incantaȚii Bit Meseri şi ÎnălȚarea lui Enoch la cer, n.tr. 
2 Revista studiilor asupra Orientului Apropiat, n.tr. 


viaţa veşnică; în schimb a hotărât ca Adapa să „ridice la rang suprem instituţia 
preoţiei în cetatea Ea". 

Concluzia pe care o putem trage din aceste poveşti este că existau două 
linii preoțești: cea enlilită şi cea enkiită şi două centre ştiinţifice, unul al lui Enlil, 
în Nippur şi altul al lui Enki, în Eridu. Cooperând şi aflându-se la concurenţă, nu 
încape îndoială, căci acelaşi raport exista şi între cei doi fraţi vitregi, ambele 
instituţii par să se fi specializat. Această concluzie, susţinută de scrierile şi de 
evenimentele ulterioare, este oglindită de faptul că fiecare lider anunnaki avea 
talentele sale, era specializat într-un anumit domeniu şi avea anumite funcţii în 
rândul celorlalţi anunnaki. 

Cu cât cercetăm mai bine aceste specializări şi funcţii, ne dăm seama că 
legătura strânsă dintre templu, astronomie şi calendar era exprimată şi de 
faptul că mai multe zeități, atât din Sumer, cât şi din Egipt, au inclus aceste 
specializări printre atributele lor. Şi de vreme ce ziguratele şi templele erau 
folosite pe post de observatoare cereşti-pentru a stabili trecerea Timpului 
Terestru sau a Timpului Astronomic-zeităţile care deţineau cunoştinţe de 
astronomie, aveau şi cunoştinţele necesare stabilirii orientării sau conceperii 
planurilor templelor. 

„Spune, dacă ai ştiinţă despre asta: Cine a măsurat Pământul, ca să se 
ştie? Cine a întins sfoara în jurul său?" Astfel a fost lov atunci când a fost 
chemat să recunoască faptul că Dumnezeu şi nu omul era păstrătorul suprem 
al secretelor. În scena înfăţişării regelui-preot înaintea lui Shamash [Fig. 54] 
prezenţa a doi Măsurători Divini care ţineau sforile de măsurat ne ajută să 
înţelegem care era scopul sau semnificaţia divină a acestui eveniment. Cele 
două sfori pe care aceştia le întind spre o planetă care emite raze de lumină 
formează un unghi, ceea ce sugerează măsurarea nu atât a distanţei, cât a 
orientării. Un desen egiptean pe aceeaşi temă, o scenă pictată pe papirusul 
reginei Nejmet, înfăţişează doi oameni care măsurau un unghi format cu 
planeta numită „Ochiul roşu al lui Horus" [Fig. 70]. 


Figura 70 


Întinderea sforilor de măsurat pentru a stabili orientarea astronomică a 
templelor intra în atribuţiile unei zeițe egiptene care se numea Sesheta. Pe de-o 
parte, ea era zeiţa calendarului. Atributele sale erau: „cea minunată, zeiţa 
literelor, stăpâna Locaşului Cărţilor”, iar simbolul său era un stil din ramură de 
palmier, care în hieroglifele egiptene însemna „numărătoarea anilor". În desene 
era înfăţişată având deasupra capului o stea cu şapte raze situată sub un arc ce 
simboliza Curcubeul Ceresc. Ea era Zeița Construcţiilor, dar numai în ceea ce 


priveşte stabilirea axei de orientare a templelor (după cum precizează Sir 
Norman Lockyer în The Dawn of Astronomy). O asemenea orientare nu era la 
întâmplare şi nici nu putea fi ghicită. Egiptenii luau în calcul poveţele divine în 
stabilirea orientării şi a principalei axe a templelor lor; sarcina i-a revenit zeiţei 
Sesheta. Auguste Mariette, consemnând descoperirile sale de la Denderah, 
unde fuseseră descoperite imagini şi inscripţii legate de Sesheta, a afirmat că 
ea a fost aceea care „a luat toate măsurile necesare pentru ca ridicarea 
altarelor sacre să aibă loc în conformitate cu îndrumările cuprinse în cărţile 
divine". 

Stabilirea direcţiei corecte de orientare presupunea un ceremonial 
elaborat care se numea Put-Ser, însemnând „întinderea sforii". Zeita bătea un 
ţăruş în pământ cu ajutorul unei bâte din aur. La îndrumarea ei, regele bătea, la 
rândul său, un al doilea ţăruş. Apoi, între cei doi ţăruşi era întinsă o sfoară, 
indicând direcţia de orientare, care era stabilită în funcţie de poziţia unei 
anumite stele. Un studiu întreprins de Z. Zaba şi publicat de Academia Cehă de 
Ştiinţe (Archiv Orientalni, Suplimentul 21 953) a stabilit că ceremonialul 
demonstra cunoaşterea fenomenului de precesiune şi prin aceasta a împărțirii 
zodiacale a cercului ceresc. Aspectele astrale ale ceremonialului au fost 
dovedite de inscripţii, aşa cum sunt cele descoperite pe zidurile templului lui 
Horus din Edfu. Acestea redau cuvintele faraonului: 

Eu apuc capătul țăruşului, 

lau apoi bâta, 

întind coarda împreună cu Sesheta. 

Imi rotesc privirile pentru a urmări mişcările stelelor, 

Îmi fixez privirea asupra stelei Msihettu. 

Astrul-zeu care anunţă timpul 

atinge unghiul Merkhetului? său; 

Eu stabilesc cele patru colțuri 

Ale templului zeului. 

Intr-o altă inscripţie unde se vorbeşte despre reconstruirea unui templu 
din Abidos de către faraonul Seti |, sunt redate următoarele cuvinte ale regelui: 

Bâta din mâna mea era din aur. 

Cu ea am îndesat ţăruşul. 

Erai cu mine în calitate de Harpedonapt” 

Țineai cu mâna lopata în timpul fixării 

celor patru colțuri ale templului, 

după cele patru puncte cardinale. 

Ceremonialul a fost redat în imagini pe zidurile templului [Fig. 71]. 


1 Zorii astronomiei, n.tr. 

? Instrument egiptean de măsurare, „instrument al cunoaşterii”, folosit 
pentru a alinia fundațiile templelor piramidelor cu punctele cardinale, 
n.tr. 

3 Cel care întindea sfoara de măsurat, n.tr. 


În teologia egipteană, Sesheta era tovarăşa şi asistenta de nădejde a lui 
Thoth, zeul egiptean al ştiinţelor, al matematicii şi al calendarului-Scribul Divin, 
cel care ţinea evidenţa zeilor şi Păstrătorul Secretelor construirii piramidelor. 

Astfel el a fost cel mai de seamă Arhitect Divin. 


6 Arhitecţii divini 


Undeva între 2200 şi 2100 î.Hr.-perioadă în care a avut loc o intensă 
activitate de import la Stonehenge-Ninurta, primul fiu al lui Enlil, s-a înhămat la 
o acţiune de mare însemnătate: construirea unei noi „Case" pentru el în 
Lagash. 

Evenimentul este edificator în privinţa mai multor aspecte legate de 
existenţa zeilor şi a oamenilor, şi aceasta pentru că regele căruia îi fusese 
încredinţată misiunea, Gudea din Lagash, a însemnat totul în cele mai mici 
detalii pe doi cilindri de lut imenşi. In ciuda dimensiunilor colosale ale misiunii, 
şi-a dat seama că era o mare onoare pentru el şi un prilej unic pentru ca 
numele şi faptele sale să rămână veşnic în istorie, căci nu mulţi erau regii 
cărora le era încredinţată o asemenea misiune; de fapt, consemnările regale 
(descoperite de arheologi) evocă cel puţin o situaţie în care unui rege faimos 
(Naram-Sin), îndrăgit de altfel de zei, i s-a refuzat în repetate rânduri dreptul de 
a începe construirea unui nou templu (o astfel de situaţie avea să fie întâlnită 
câteva mii de ani mai târziu, în cazul regelui David din Ierusalim). Exprimându- 
şi recunoştinţa faţă de zeul său cu şiretenie, prin inscripţionarea unor cuvinte 
laudative pe statuile care-l reprezentau chiar pe el [Fig. 72] şi pe care le-a 
amplasat apoi în noul templu, Gudea a reuşit să lase în urma sa o cantitate 
considerabilă de însemnări care explică Cum şi cu ce scop au fost ridicate 
incintele sacre şi templele anunnakilor. 

Ca prim fiu al lui Enlil cu sora lui vitregă Ninharsag şi astfel moştenitorul 
său indiscutabil, Ninurta avea acelaşi rang cincizeci ca şi tatăl său (cel al lui Anu 


fiind cel mai mare, şaizeci, iar celălalt fiu Anu având rangul patruzeci), aşa că 
ziguratul lui Ninurta a fost numit pur şi simplu E.NINNU, „Casa celui cu rangul 
cincizeci". 


Figura 72 


De-a lungul mileniilor, Ninurta i-a fost tatălui său un sprijin de nădejde, 
ducând la bun sfârşit fiecare sarcină care i-a fost încredinţată. A primit 
calificativul de,,Războinicul de frunte al lui Enlil", atunci când un zeu rebel pe 
nume Zu a pus mâna pe Tăbliţele Destinului de la Centrul de Control al Misiunii 
din Nippur, desfăcând Legătura dintre cer şi Pământ. Ninurta l-a urmărit pe 
uzurpator până la capătul Pământului, luându-l prizonier şi înapoind tăbliţele de 
o importanţă crucială în locul cuvenit. Când un război violent, pe care în 
Războiul zeilor cu oamenii l-am numit „al doilea război al piramidelor" a izbucnit 
între enliliţi şi enkiiţi, tot Ninurta a fost cel care a condus armata tatălui său 
spre victorie. Acel conflict s-a încheiat cu o conferinţă de pace impusă cu forţa 
clanurilor vrăjmaşe de către Ninharsag, al cărei rezultat a fost împărţirea 
Pământului între cei doi fraţi şi fiii lor, iar dreptul de a forma civilizațiile de pe 
Pământ le-a revenit oamenilor din „cele trei regiuni”-Mesopotamia, Egipt şi 
Valea Indusului. 

Pacea care a urmat a fost una de lungă durată, dar nu veşnică. Unul 
dintre cei nemulţumiţi de stările de fapt din tot acest răstimp a fost Marduk, 
primul născut al lui Enki. Reaprinzând scânteia rivalităţii dintre tatăl său şi Enlil, 
care-şi avea rădăcinile în regulile complexe de succesiune ale anunnakilor, 
Marduk a pus sub semnul întrebării acordarea Sumerului şi a Akkadului (ceea 
ce astăzi numim Mesopotamia) fiului lui Enlil şi a reclamat dreptul său asupra 
oraşului mesopotamian numit Bab-lli (Babilon)-literalmente „Poarta Zeilor". În 
urma conflictelor, Marduk a fost condamnat să fie îngropat de viu în interiorul 
Marii Piramide din Gizeh, dar fiind iertat înainte de a fi prea târziu, a fost 
constrâns să plece în exil; încă o dată, Ninurta a fost cel chemat să pună capăt 
conflictelor. 

Cu toate acestea, Ninurta nu a fost numai un războinic. După Potop, el a 
fost cel care a îndiguit defileurile munţilor pentru a preveni revărsarea apelor în 


zona de şes dintre râurile Tigru şi Eufrat şi tot el a fost cel care a comandat 
efectuarea unor operaţiuni de asanare pentru ca şesul să redevină locuibil. Prin 
urmare, el a vegheat la introducerea unei agriculturi organizate în regiune, iar 
sumerienii i-au spus cu afecţiune Urash-„Zeul aratului". Când anunnakii au 
hotărât să le dăruiască oamenilor domnia, Ninurta a fost cel însărcinat să 
organizeze prima cetate a oamenilor, Kish. lar când, prin 2250 î.Hr., ţinuturile s- 
au mai liniştit, după frământările provocate de Marduk, tot Ninurta a fost cel 
care a reinstaurat ordinea şi regalitatea din „cetatea sa de cult", Lagash. 

Răsplata sa a fost permisiunea dată de Enlil de a construi un nou tip de 
templu în Lagash. Şi asta nu pentru că ar fi fost „fără adăpost"; el avea deja un 
templu în Kish şi încă un templu în interiorul incintei sacre din Nippur, lângă 
ziguratul tatălui său. Avea chiar şi un templu personal în Girsu, incinta sacră a 
„centrului său de cult", cetatea Lagash. Echipele de arheologi francezi care au 
întreprins mai multe săpături în situl respectiv (căruia localnicii îi spun astăzi 
Tello), pe parcursul a douăzeci de „campanii“ între 1877 şi 1933, au scos la 
iveală rămăşiţele numeroase ale unui zigurat cu baza pătrată şi ale unor temple 
rectangulare, ale căror fundaţii erau aliniate precis în funcţie de punctele 
cardinale [Fig. 73]. Aceştia au apreciat că fundaţiile celui mai vechi templu au 
început să fie realizate pe la începutul timpurilor dinastice, înainte de 2700 î.Hr, 
pe movila de pământ însemnată cu litera „K" pe harta săpăturilor arheologice. 
Însemnările primilor conducători din Lagash vorbeau deja despre reconstruirea 
şi lucrările de consolidare din Girsu, ca şi despre dăruirea unor obiecte votive, 
aşa cum este vaza de argint dăruită de Entimena [Fig. 48], cu vreo şase sau 
şapte sute de ani înaintea domniei lui Gudea. Unele inscripţii ar putea să 
sugereze că fundaţiile primului Eninnu au fost turnate din porunca lui Mesilim, 
un rege din Kish care domnise pe la 2850 î.Hr. 

Kish, vom reveni mai târziu asupra acestui aspect, era locul unde Ninurta 
stabilise instituţia regalității pentru sumerieni. Mult timp, conducătorii din 
Lagash au fost consideraţi numai viceregi, aceştia fiind nevoiţi să dobândească 
titlul de „regi al Kishului" pentru a deveni suverani cu drepturi depline. Poate că 
tocmai acest statut de rangul al doilea l-a determinat pe Ninurta să caute un 
templu autentic pentru cetatea sa; totodată, avea nevoie de un templu în care 
să păstreze armele deosebite pe care i le acordaseră Anu şi Enlil, inclusiv o 
aeronavă care fusese supranumită Divina Pasăre a Furtunii [Fig. 74] şi care 
avea o anvergură a aripilor de aproape şaptezeci şi cinci de picioare, ceea ce 
făcea necesară amenajarea unui spaţiu special în care să fie adăpostită. 


După biruirea enkiiţilor, Ninurta a intrat în Marea Piramidă şi pentru prima 
dată şi-a dat seama de complexitatea şi măreţia arhitecturii sale interioare, pe 
lângă grandoarea exteriorului ei. Informaţiile oferite de inscripţiile lui Gudea 
sugerează că Ninurta nutrise dorinţa de a avea un zigurat de aceeaşi grandoare 
şi complexitate, chiar din perioada în care îşi îndeplinise sarcinile militare în 
Egipt. Acum că ajutase din nou la stabilirea păcii în Sumer şi obținuse pentru 
Lagash statutul de capitală regală, i-a cerut lui Enlil pentru a doua oară 
permisiunea de a construi un nou E.NINNU, o nouă „Casă a celui cu rangul 
cincizeci", în incinta Girsu din Lagash. De data aceasta, dorinţa avea să i se 
împlinească. 

Faptul că dorinţa i-a fost împlinită nu trebuie minimalizat, considerându-l 
un lucru de la sine înţeles. Citim, de pildă, în „legendele" canaanite despre zeul 
Ba'al („Stăpân") că, pentru rolul important pe care l-a avut în înfrângerea 
inamicilor lui El („Cel semeţ", zeul suprem), a căutat să obţină de la El 
aprobarea de a construi o Casă pe creasta muntelui Zaphon din Liban. Ba'al 
mai încercase să obţină această aprobare şi mai înainte, dar fusese refuzat în 
repetate rânduri. De mai multe ori i se plânsese lui „Bull El, tatăl său": 

Ba 'al nu are nicio casă ca cele ale zeilor, 

nicio incintă ca incintele copiilor lui Asherah; 

Locuinta lui El este adăpostul fiului său. 

Apoi a rugat-o pe Asherah, soţia lui El, să intervină în favoarea sa, iar 
Asherah l-a convins în cele din urmă să-i dea aprobarea. Pe lângă argumentele 
de mai înainte, Asherah a mai menţionat unul: Ba'al, a spus ea, ar fi putut să 
„observe anotimpurile" în noua sa Casă-să facă observaţiile astronomice care l- 
ar fi ajutat la construirea unui calendar. 


Deşi zeu, Ba'al nu putea să se avânte orbeşte să-şi construiască templul- 
adăpost. Cel care trebuia să întocmească planurile şi vegheze la realizarea 
construcţiei era Kothar-Hasis, meşterul „priceput şi cunoscător" al zeilor. Nu 
doar savanții moderni, ci chiar şi Philo din Byblos, prin secolul 1 d.Hr. (citând 
din istoricii fenicieni de mai înainte) l-a comparat pe Kothar-Hasis cu meşterul 
divin din mitologia greacă, Hefaistos, (care a construit locuinţa-templu a lui 
Zeus) sau cu Thoth, zeul egiptean al înţelepciunii artelor şi magiei. Într-adevăr, 
textele canaanite menţionează că Ba'al a trimis emisari în Egipt pentru a-l 
aduce pe Kothar-Hasis, dar în cele din urmă l-au găsit în Creta. 

Nici nu a sosit bine Kothar-Hasis, că Ba'al a şi început o discuţie aprinsă 
legată de arhitectura viitorului templu. Se pare că Ba'al dorea o Casă alcătuită 
numai din două părţi şi nu trei, cum era normal-un WHekhal şi un Bamtim (o 
platformă înălţată). Cel mai mult s-au contrazis cu privire la o fereastră conică 
sau o lucarnă despre care Kothar-Hasis credea că ar fi trebuit să se afle în casă, 
dar Ba'al a susţinut cu vehemenţă că aceasta ar trebui să fie situată în altă 
parte. Discuţia aprinsă dintre cei doi este evocată în mai multe versuri, 
surprinzând întocmai importanţa şi intensitatea ei. Se menţionează că în timpul 
conversaţiei s-ar fi strigat şi chiar scuipat... 

Motivul certei stârnite în jurul acelei lucarne şi al poziționării ei rămâne 
necunoscut. Putem să bănuim totuşi că avea legătură cu orientarea templului. 
Afirmația lui Asherah că templul va permite observarea anotimpurilor ne face 
să credem că era nevoie de o orientare care presupunea anumite observaţii 
astronomice. Pe de altă parte Ba'al, după cum ne dezvăluie textele canaanite, 
avea de gând să instaleze în templu un dispozitiv misterios de comunicare care 
i-ar fi permis să-şi exercite puterea şi asupra altor zei. In acest scop, Ba'al „a 
întins o sfoară puternică şi subţire" din vârful lui Zaphon („nordul“) până la 
Kadesh („locul sacru") din sud, în deşertul Sinai. 

Până la urmă, orientarea a rămas cea dorită de arhitectul divin Kothar- 
Hasis. „Va trebui să ţii seama de cuvintele mele", i-a spus hotărât lui Ba'al, „cât 
despre Ba'al, casa lui fu astfel construită". Dacă până acum eram înclinați să 
credem că ultimele temple de pe platforma de la Baalbek au fost construite 
după vechiul plan, acum aflăm că orientarea asupra căreia insistase Kothar- 
Hasis s-a materializat într-un templu cu o axă de la est la vest [vezi fig. 25]. 

După cum aflăm din povestea sumeriană a noului templu Eninnu, şi în 
cazul acestuia au fost necesare anumite observaţii astronomice pentru 
stabilirea orientării şi a fost nevoie de intervenţia arhitecţilor divini. 


x k k 


La fel ca şi regele Solomon cu o mie trei sute de ani mai târziu Gudea 
vorbeşte pe larg în însemnările sale despre câți muncitori au fost implicați în 
proiect (216 000), despre buştenii de cedru pe care-i transportase din Liban şi 
celelalte tipuri de lemn folosit la realizarea grinzilor mari, despre „stâncile 
imense aduse din munți şi care au fost despărțite în mai multe blocuri de 
piatră”-bitumul din puțuri şi din „lacul de bitum", arama din „munții de aramă", 
argintul din „muntele de argint" şi aurul din „munții de aur" şi despre toate 
obiectele din bronz şi cele decorative, ornamentele, stelele! şi statuile. Totul 
era descris în cele mai mici amănunte, totul era atât de maiestuos şi de 


1 Mic monument comemorativ, în formă de coloană sau de obelisc, 
purtând inscripȚii sau obiecte decorative specifice AntichităȚii, n.tr. 


minunat, încât „anunnakii au fost cuprinşi de admiraţie atunci când lucrarea a 
fost gata". 

Cele mai importante fragmente din inscripţiile lui Gudea sunt cele care 
vorbesc despre evenimentele care au precedat construirea templului, sau cele 
care vorbesc despre stabilirea orientării, utilarea şi atribuirea unui simbolism 
aparte; sursa noastră de informare o constituie mai mai ales inscripţia 
cunoscută drept Cilindrul A. 

Desfăşurarea evenimentelor, după cum se spune în însemnările lui 
Gudea, a început într-o anumită zi, de o importanţă deosebită. Făcând trimitere 
la Ninurta, menţionându-l cu titulatura sa oficială de NIN.GIRSU-,„Stăpânul din 
Girsu"-consemnarea sa începe astfel: 

În ziua în care a fost hotărât destinul Cerurilor şi al Pământului. 

Când Lagashul şi-a ridicat capul spre înălțimi în acord cu minunatele MI, 

Enlil i-a aruncat o privire binevoitoare stăpânului Ningirsu. 

Menţionând nemulţumirea lui Ninurta cu privire la amânarea construirii 
noului templu, care era „esenţială pentru cetate, căci aşa prevăd MI, Gudea 
precizează în inscripţiile sale că, în ziua favorabilă, Enlil a aprobat în sfârşit 
construcţia şi a oferit şi anumite precizări referitoare la numele pe care trebuia 
să-l aibă templul: „Regele său va trebui să-l numească E.NINNU". Decretul, 
scria Gudea, „a făcut ca cerul şi Pământul să iradieze". 

Primind aprobarea lui Enlil şi numele viitorului zigurat, Ninurta putea să 
înceapă construcţia. Fără să mai piardă timpul, Gudea s-a dus degrabă să-l 
implore pe zeu ca lui să-i fie încredinţată această sarcină. Prin sacrificiile aduse, 
jertfirea unor boi şi a unor copii, „el căuta să obţină aprobarea divină... Zi şi 
noapte Gudea îşi înălța privirile spre stăpânul său Ningirsu; se uita atent să 
primească ordinul de construire a templului". Gudea nu pregeta să se roage: 
„Acesta grăia şi suspina: Astfel voi vorbi; astfel, astfel voi vorbi; aceste cuvinte 
le voi rosti: eu sunt păstorul ales pentru domnie". 

In cele din urmă, minunea s-a întâmplat: „în toiul nopţii", scria el, „ceva a 
venit la mine; nu am înţeles semnificaţia acelui lucru". S-a suit atunci în barca 
trasă pe lângă marginea de bitum şi a navigat de-a lungul unui canal până în 
oraşul învecinat pentru a primi tălmăcirea acelui lucru de la zeiţa Nanshe, în 
„Casa descifrării destinului". Rugându-se la ea şi aducându-i ofrande în 
speranţa că-i va desluşi misterul viziunii sale, a început să-i vorbească despre 
apariţia zeului căruia trebuia să-i dea ascultare: 

În vis [am văzut] 

un om plin de lumină, care strălucea precum Cerurile. 

mare în Ceruri, mare pe Pământ, 

care după coif părea a fi zeu. 

Alături de el era Pasărea Divină a Furtunii; 

Ca o furtună devoratoare sub picioarele sale 

Doi lei ghemuiţi, la dreapta şi la stânga sa. 

Poruncă mi-a dat să-i construiesc templul. 

Atunci a apărut un semn ceresc a cărui semnificaţie, îi spunea Gudea 
zeiţei oracolului, nu a înţeles-o: Soarele a apărut brusc la orizont pe deasupra 
lui Kishar, Jupiter. Apoi a venit o femeie care i-a dat lui Gudea alte îndrumări 
cereşti: 

O femeie- 

cine era? Cine nu era? 

pe cap purta 

imaginea structurii unui templu, a unui zigurat- 


în mână avea o peniță divină, cu ea ducea 

tăblița astrului favorabil din cer, 

pe care o consulta adeseori. 

Apoi şi-a făcut apariţia o a treia făptură divină, care avea înfăţişarea unui 
„erou": 

Tinea în mână o tăbliță de lazurit 

Şi pe ea a trasat planul unui templu. 

lar apoi, chiar înaintea ochilor săi, s-au materializat semnele construcţiei: 
„un coş sfânt pentru transport" şi un „tipar sfânt de cărămidă", în care a fost 
aşezată „cărămida sortită". 

După ce a ascultat descrierea viziunii ce părea a fi vis, zeiţa a început să-i 
tălmăcească lui Gudea semnificaţiile sale. Primul zeu care îi apăruse era 
Ningirsu (Ninurta); „el a poruncit ca tu să-i construieşti templul, Eninnu". 
Răsăritul heliac, i-a explicat ea, era simbolul zeului Ningishzidda, care i-a arătat 
locul unde se găsea Soarele la orizont. Zeița era Nisaba; „ţi-a dat instrucţiuni să 
construieşti Casa în armonie cu Sfânta Planetă". lar cel de-al treilea zeu, i-a 
explicat Nanshe, „Numele său este Nindub; acesta ţi-a dat Planul construirii 
templului". 

Apoi Nanshe i-a dat şi ea unele poveţe, reamintindu-i lui Gudea că noul 
Eninnu trebuia să fie prevăzut cu locuri speciale pentru depozitarea armelor lui 
Ninurta, pentru adăpostirea aeronavei sale imense, chiar şi pentru păstrarea 
lirei sale preferate. 

Primind aceste explicaţii şi instrucţiuni, Gudea s-a întors în Lagash şi s-a 
izolat în vecniul templu, încercând să-şi dea seama ce semnificaţie aveau toate 
aceste instrucțiuni. „Timp de două zile s-a închis în sanctuarul templului său, şi 
noaptea stătea închis; a stat să se gândească la planul Casei, iar viziunea şi-a 
repetat-o în minte". 

Lucrul cel mai dificil i s-a părut, înainte de toate, stabilirea orientării 
noului templu. Păşind pe o porţiune mai înălţată a vechiului templu care se 
numea Shugalam, „locul deschizăturii, al determinării fenomenelor cereşti, de 
unde Ningirsu putea să observe evenimentele care se repetau pe deasupra 
ținuturilor sale", Gudea a îndepărtat o parte din „amestecul" (mortar? mâl?) 
care bloca vederea, încercând să pătrundă secretele construirii templului, dar 
încă era nedumerit. „O, stăpânul meu Ningirsu", şi-a invocat acesta zeul, „O, fiu 
al lui Enlil: inima mea rămâne neştiutoare; înțelesurile sunt departe de mine ca 
mijlocul oceanului, ca înaltul cerului...O, fiu al lui Enlil, stăpâne Ningirsu-eu, eu 
nu ştiu". 

A cerut un al doilea semn şi, în timp ce dormea, i-a apărut 
Ningirsu/Ninurta. „Pe când dormeam, se afla la căpătâiul meu", scria Gudea. 
Zeul i-a oferit instrucţiuni clare lui Gudea, asigurându-l de sprijinul divin 
permanent: 

Poruncile mele te vor ajuta să înţelegi semnul 

divinei planete cereşti; 

În conformitate cu riturile sfinte 

Casa mea, Eninnu, 

va fi legătura Pământului cu Cerurile. 

Apoi zeul i-a enumerat lui Gudea toate lucrurile necesare construirii 
noului templu, insistând totodată asupra puterilor sale deosebite, asupra 
armelor sale minunate şi a faptelor sale memorabile (cum ar fi aceea a stăvilirii 
apelor), ca şi asupra rangului pe care i-l atribuise Anu, „cele cincizeci de nume 
ale domniei, atâtea câte îi fuseseră predestinate". Construcţia, îi spunea acesta 


lui Gudea, ar fi trebuit să înceapă în „ziua cu lună nouă", când zeul urma să-i 
trimită un semn ceresc-un semnal: în seara Anului Nou, mâna zeului avea să 
apară ţinând o flacără a cărei lumină „putea sa facă din noapte zi". 

Ninurta/Ningirsu l-a mai asigurat pe Gudea că încă din momentul 
proiectării noului Eninnu se va bucura de sprijinul divin-zeul al cărui calificativ 
era acela de „Şarpele strălucitor" va veni să-l ajute la construirea templului 
Eninnu şi a noii sale incinte-„să fie construită asemenea Casei Şarpelui, ca un 
loc puternic să fie construită". Pe urmă Ninurta i-a făgăduit lui Gudea că 
înălţarea templului va aduce cu sine belşugul pământului: „După ce terasa 
templului meu va fi construită", va începe să plouă la timp, canalele de irigație 
se vor umple cu apă, până şi deşertul „pe unde nu a curs apă" va prospera; 
recoltele vor fi din belşug, va fi ulei suficient pentru prepararea hranei, şi „vor fi 
cantităţi uriaşe de lână". 

Acum „Gudea înţelesese planul favorabil, planul care era mesajul clar al 
viziunii-vis pe care o avusese; auzind cuvintele stăpânului Ningirsu, îşi plecă 
capul... Acum era peste măsură de înţelept şi înţelegea lucrurile mari". 

Fără să mai piardă timpul, Gudea a început să „purifice oraşul" şi să-i 
organizeze pe locuitorii din Lagash, bătrâni şi tineri, astfel încât să alcătuiască 
mai multe brigăzi de muncitori care să participe la solemna misiune. Într-o 
succesiune de versuri care pun în lumină latura umană a poveștii, viaţa, 
moravurile şi problemele sociale de acum mai bine de patru mii de ani, citim 
că, pentru a se dedica în întregime misiunii, „cei care vegheau la desfăşurarea 
lucrărilor nu aveau voie să plângă, mama nu trebuia să-şi mustre copilul... 
Stăpâna nu avea voie să-şi lovească slujnica dacă aceasta " greşise cu ceva". 
Dar oamenilor nu li se cerea doar să devină asemenea îngerilor; pentru a putea 
finanța proiectul, Gudea „a perceput taxe în tot ţinutul; ca semn al supunerii 
faţă de stăpânul Ningirsu, taxele au fost crescute..." 

Am putea să ne oprim aici pentru câteva clipe să aruncăm o Privire în 
viitor la construirea unui alt Locaş al lui Dumnezeu, acela ridicat în sălbăticia 
Sinaiului lui Yahweh. Povestea este relatată în detaliu în Cartea Exodului, 
începând cu capitolul 25. „Vorbeşte copiilor lui Israel", i-a spus Yahweh lui 
Moise, „să-mi aducă un dar; să-l primiţi în numele Meu de la orice om căruia 
inima îi va spune să facă astfel...să-mi construiască un locaş sfânt, iar Eu voi 
locui în mijlocul lor... Să-mi faceţi locaşul şi toate vasele din el aşa cum îţi voi 
arăta”. Au urmat apoi cele mai detaliate instrucţiuni arhitecturale-detalii care 
fac posibilă reconstituirea Locaşului şi a elementelor sale alcătuitoare de către 
savanții moderni. 

Ca să-l ajute pe Moise să ducă la bun sfârşit aceste planuri amănunțite, 
Yahweh s-a hotărât să-i pună la dispoziţie doi asistenţi pe care avea să-i 
înzestreze cu „spirit divin":-,„înţelepciune, putere de înţelegere şi cunoaşterea 
tuturor aspectelor legate de activitatea muncitorilor". Yahweh a ales doi bărbaţi 
pe care să-i instruiască în felul acesta, Bezalel şi Aholiab, „care să 
îndeplinească toate îndatoririle sacre, întocmai cum poruncise Yahweh". 
Instrucţiunile au început cu planul de construire a sanctuarului sacru şi reiese 
destul de clar că era vorba despre o curte rectangulară care avea laturile lungi 
(o sută de coţi) orientate cu precizie spre sud şi spre nord, iar laturile scurte 
(care măsurau cincizeci de coţi) orientate exact spre est şi spre vest, rezultând 
o axă de orientare pe direcţia est-vest [vezi fig. 44a]. 

Deja „peste măsură de înţelept" şi „deprinzând înţelesul lucrurilor mari", 
Gudea-ca să ne întoarcem la Sumerul de dinaintea Exodului cu vreo şapte 
secole în urmă-a început să pună în aplicare instrucţiunile divine în stil mare. A 


trimis ambarcaţiuni pe canal sau pe râu, „sfinte corăbii unde fusese înălţată 
emblema lui Nanshe", pentru ca aceasta să solicite sprijinul adepților săi"; a 
trimis caravane cu vite şi măgari în ţinuturile lui Inanna, care purtau însemnul 
ei, „discul solar"; i-a recrutat şi pe adepţii lui Utu, „zeul pe care-l îndrăgea". 
Drept urmare, „Din Elam au venit Elamiţii şi au mai venit şi locuitorii Susei; 
Magan (Egipt) şi Melukhah (Nubia) au trimis un tribut consistent din munţii lor". 
Din Liban au fost aduşi cedrii, a fost adunat tot bronzul şi au sosit corăbii 
încărcate cu piatră. Au fost obţinute arama, aurul, argintul şi marmura. 

După ce au fost puse la punct toate acestea, a sosit şi vremea fabricării 
cărămizilor din argilă. Aceasta nu era o muncă uşoară, şi nu doar pentru că era 
necesară realizarea a zeci de mii de cărămizi. Inventarea cărămizilor-una dintre 
primele realizări ale sumerienilor care locuiau într-un ţinut sărac în piatră-a 
făcut posibilă construirea unor edificii înalte; însă cărămizile nu aveau forma şi 
dimensiunea cărămizilor de astăzi: cel mai adesea erau pătrate, fiecare latură 
măsura un picior sau un picior şi mai bine şi aveau doi-trei inci în grosime. Nu 
erau peste tot la fel în toate timpurile; uneori erau lăsate să se usuce la soare, 
alteori erau uscate în cuptoare speciale pentru a căpăta o mai mare rezistenţă; 
nu întotdeauna erau plate, ci uneori erau concave sau convexe, în funcţie de 
destinaţia lor, pentru a contribui la structura de rezistenţă. După cum reiese 
clar din inscripţiile lui Gudea, ca şi din inscripţiile altor regi, în cazul templelor şi 
al ziguratelor, zeul trebuia să stabilească dimensiunea şi forma cărămizilor; 
această etapă a construcţiei era atât de importantă, iar turnarea primei 
cărămizi de către regi reprezenta o asemenea onoare, încât regele încastra în 
cărămizile ude o inscripţie votivă [Fig. 75]. Din fericire, acest obicei le-a permis 
arheologilor să-i identifice pe numeroşii regi care au luat parte la construirea, 
reconstruirea sau repararea templelor. 


Ac Figura 75 

În inscripţiile sale, Gudea a dedicat mai multe versuri procedurii de 
realizare a cărămizilor. Aceasta era o ceremonie la care luau parte mai mulţi zei 
şi care se desfăşura pe temeliile vechiului templu. Pentru a se pregăti de 
ceremonie, Gudea şi-a petrecut noaptea în sanctuar, apoi şi-a purificat trupul în 
apă şi-n zori a îmbrăcat nişte veşminte deosebite. 


Aceea era o zi solemnă de odihnă în tot ţinutul. Gudea a adus ofrande şi 
pe urmă a mers în vechea Sfântă a Sfintelor; acolo se afla tiparul de cărămidă 
pe care zeul il aratase în viziunea-vis şi un „coş sfânt pentru transport”. Gudea 
şi-a aşezat coşul pe cap. In fruntea procesiunii, s-a aflat un zeu pe nume 
Galalim. Zeul Ningishzidda ţinea în mână tiparul pentru cărămidă. Acesta l-a 
lăsat pe Gudea să toarne apă în tipar din potirul de aramă din templu, ca un 
semn de bun augur. La semnalul lui Ninurta, Gudea a turnat argila în tipar şi-n 
tot acest timp a rostit anumite incantaţii. Din inscripţie aflăm că acesta a 
împlinit solemn sfintele ritualuri. Intreaga cetate a Lagashului „aştepta cu 
sufletul la gură" rezultatul: va ieşi oare o cărămidă reuşită sau nu? 

După ce soarele a strălucit pe deasupra tiparului 

Gudea a rupt tiparul, 

separând cărămida. 

A văzut atunci inscripția votivă pe dosul cărămidei şi a privit-o plin de 
evlavie. 

Cărămida era perfectă! 

A dus cărămida la templu. 

cărămida pe care o desprinsese din tipar. 

A înălțat-o ca pe o diademă strălucitoare spre cer; 

le-a înfățişat-o oamenilor şi a înălțat-o. 

A aşezat apoi cărămida în templu; 

aceasta era solida şi fermă. 

Şi inima regelui 

s-a făcut luminoasă ca ziua. 

S-au găsit mai multe imagini sumeriene antice şi chiar arhaice, care 
descriau ceremonia cărămizilor. Una dintre ele [Fig. 76] înfăţişează o zeitate 
aşezată care ţine Sfântul Tipar, iar cărămizile desprinse din acesta sunt 
transportate pentru a ajuta la construirea unui zigurat. 


Figura 76 


Astfel venise vremea construirii templului, iar primul pas a fost stabilirea 
orientării şi aşezarea pietrei de temelie. Gudea a scris că a fost ales un alt loc 
de amplasare a noului Eninnu şi arheologii [vezi harta, fig- 73] au descoperit, 
într-adevăr, ruinele sale pe un deal la o distanţă de vreo mie cinci sute de 
picioare faţă de vechiul loc, pe dealul însemnat cu litera „A" pe harta 
săpăturilor arheologice. 

Aceste ruine demonstrează faptul că ziguratul fusese construit astfel 
încât colţurile sale să coincidă cu cele patru punctele cardinale; orientarea 
precisă fusese obţinută prin stabilirea exactă a răsăritului, apoi prin înălţarea 
unuia sau mai multor pereţi în unghiurile potrivite. Şi această ceremonie 
trebuia să se desfăşoare tot într-o zi favorabilă, care marca sfârşitul întregului 
an. Ziua a fost anunţată de către zeiţa Nanshe: „Nanshe, copila lui Eridu" 
(oraşul lui Enki) „a poruncit să fie împlinite profeţiile". Putem să bănuim că era 
ziua echinocţiului. 


La amiază, „când Soarele s-a arătat în toată splendoarea sa", „Stăpânul 
Observatorilor, un Meşter Constructor, s-a oprit la templu şi a stabilit cu atenţie 
direcţia de orientare". În timp ce Anunnaki priveau „plini de admiraţie" 
procedura de stabilire a orientării, acesta „a aşezat piatra de temelie şi a 
însemnat pe pământ direcţia de orientare a zidurilor". Mai târziu aflăm din 
inscripţii că acest Stăpân al Observatorilor, Meşterul Constructor, era 
Ningishzidda şi din mai multe imagini [Fig. 77] ne putem da seama (după coiful 
pe care-l purta pe cap) ca era vorba de o zeitate care aşeza piatra unghiulară în 
asemenea ocazii. 

Dincolo de imaginile care redau ceremonia, înfăţişând un zeu cu un 
acoperământ pe cap ca un coif, care înfigea piatra unghiulară, aceste imagini 
turnate în bronz sugerează că „piatra" era de fapt una din bronz; folosirea 
termenului „piatră" nu este nelalocul ei, de vreme ce toate metalele care 
rezultau în urma exploatărilor în carieră sau a mineritului erau denumite cu 
prefixul NA, însemnând „piatră” sau „care a fost extrasă". În această privinţă, 
este semnificativ faptul că în Biblie aşezarea pietrei din capul unghiului era 
considerată un act divin sau de inspiraţie divină, care sugera binecuvântarea de 
către Dumnezeu a noului Locaş. In profeția referitoare la reconstruirea 
Templului din Ierusalim, Zaharia povesteşte cum Yahweh i-a arătat într-o 
viziune „un om care ţinea în mână o sfoară de măsurat", spunându-i că acel 
mesager divin va veni să măsoare cele patru laturi ale unui lerusalim refăcut şi 
mult mai mare, incluzând noul Locaş al Domnului, ale cărui pietre vor trebui să 
fie înălțate de şapte ori, după ce Domnul va aşeza cea dintâi piatră pentru el. 


„lar când vor vedea piatra de bronz în mâinile lui Zerubbabel" (cel ales de 
Yahweh pentru reconstruirea Templului), toate seminţiile vor şti că aceasta a 
fost voia lui Dumnezeu. Tot cu acel prilej, Yahweh i-a desemnat pe cei aleşi să 
ducă la bun sfârşit reconstruirea templului. 

În Lagash, după aşezarea pietrei unghiulare de către zeul Ningishzidda, 


Gudea putea să înceapă să pună bazele templului, „cunoscând, asemenea lui 
Nisaba, semnificaţia numerelor". 

Ziguratul construit de Gudea, după cum au stabilit savanții, avea şapte 
trepte. Drept care, şapte binecuvântări au fost rostite de îndată ce piatra de 
temelie a fost aşezată şi orientarea templului a fost stabilită, iar Gudea a 
început să aşeze cărămizile de-a lungul marcajelor făcute pe pământ: 

Fie ca aceste cărămizi să se odihnească în pace! 

Fie ca Locaşul să se înalțe cât mai sus, aşa cum prevede 

planul! 

Fie ca divina Pasăre a Furtunii 

să fie ca un vultur tânăr! 

Să fie ca un leu tânăr înfricoşător! 

Fie ca Locaşul să aibă strălucirea Cerurilor! 

Fie ca bucuria să domnească atunci când ofrandele cuvenite 

vor fi aduse! 

Să fie Eninnu o lumină a lumii! 

Apoi Gudea a început să înalte „Casa, o locuinţă pentru stăpânul său 
Ningirsu...un templu, adevărat munte între Pământ şi cer, cu vârful său 
ajungând până la ceruri... Gudea a construit bucuros marele Eninnu din 
cărămizile solide aduse din Sumer; astfel a construit slăvitul templu". 

Neexistând deloc piatră în Mesopotamia, „ţinutul dintre râuri" care în 
timpul Diluviului fusese acoperit cu o avalanşă de noroi, singurele materiale de 
construcţie erau mâlul şi cărămizile din argilă şi toate templele şi ziguratele au 
fost construite din acestea. Afirmația lui Gudea potrivit căreia Eninnu a fost 
construit „din cărămizile solide aduse din Sumer" este pur şi simplu o stare de 
fapt. Ceea ce stârneşte nedumerirea este lista detaliată întocmită de acesta, în 
care enumera materialele folosite la construcţie. Aici ne referim nu la diversele 
tipuri de lemn, un element destul de obişnuit folosit la construirea templelor, ci 
la gama largă de metale şi pietre necesare realizării acestui proiect-toate 
aceste materiale trebuind să fie importate din alte părţi. 

Regele, citim în consemnări, „vrednicul păstor", „a construit strălucitorul 
templu din metale", aducând aramă, aur şi argint din ţinuturi îndepărtate. 
„Eninnu l-a construit din piatră şi l-a înfrumusețat cu pietre scumpe şi l-a întărit 
cu un amestec de aramă şi cositor”. Aceasta este, fără îndoială, o aluzie la 
bronzul care pe lângă faptul că era folosit la realizarea numeroaselor obiecte 
înscrise pe listă se pare ca servea la prinderea metalelor de blocurile de piatră. 
Obţinerea bronzului, un proces complex care presupunea amestecarea, în 
anumite proporţii, a aramei şi a cositorului la o temperatură foarte ridicată, era 
aproape o artă; şi într-adevăr, în inscripţia lui Gudea se menţionează clar că în 
acest scop a fost adus un Sangu Simug, un „fierar preoţesc" care lucra pentru 
zeul Nintud, din „Ţinutul topiturii". Acest fierar preoţesc, mai citim în inscripţie, 
„a lucrat la faţada templului; cu două laturi de palmă de piatră strălucitoare a 
făţuit lucrătura de cărămidă; cu diorit şi un lat de piatră strălucitoare a...(aici 
inscripţia este prea deteriorată pentru a se înţelege ceva). 

Nu simpla cantitate de pietre folosită la ridicarea templului Eninnu, ci 
afirmaţia categorică potrivit căreia lucrătura din cărămidă a fost făţuită cu 
pietre strălucitoare de o anumită grosime-afirmaţie care până astăzi le-a atras 
atenţia cercetătorilor-este nici mai mult nici mai puţin decât un amănunt 
senzaţional. Nu mai cunoaştem niciun alt caz în care consemnările sumeriene 
ale construirii templelor să vorbească despre făţuirea sau „căptuşirea" lucrăturii 
din cărămidă cu pietre. Aceste inscripţii menţionează numai lucrătura de 


cărămidă-realizarea, dezagregarea şi înlocuirea ei-însă niciodată posibila fățuire 
cu piatră a fațadei din cărămidă. 

Lucru incredibil-dar, după cum vom arăta, nu imposibil de explicat- 
făţuirea noului Eninnu cu pietre strălucitoare, fapt unic în Sumer, a rivalizat cu 
metoda egipteană de făţuire a piramidelor în trepte cu straturi de piatră, astfel 
încât feţele lor să devină mai netede! 

Piramidele egiptene construite de faraoni au început cu cea construită de 
regele Zoser în Sakkara (sudul Memfisului) pe la 2650 î.Hr. [Fig. 78]. Inălţându- 
se la vreo şase picioare din interiorul unei incinte sacre rectangulare, aceasta a 
fost iniţial făţuită cu straturi strălucitoare de calcar, din care astăzi au rămas 
numai câteva urme-straturile de piatră, ca şi cele întâlnite la piramidele de mai 
târziu, au fost îndepărtate de faraonii care s-au succedat la domnie pentru a fi 
folosite la propriile lor monumente. 


Tea aa 


S 


E a 


a 
Na 27 UI b> 

D a X 
tgpi fyti prere 


Figura 78 


Piramidele egiptene, după cum am arătat şi am adus dovezi în acest sens 
în Trepte spre cer, au început cu cele construite chiar de către anunnaki-Marea 
Piramidă şi piramidele învecinate din Gizeh. Ei au fost cei care au inventat 
făţuirea cu piatră strălucitoare a piramidelor în trepte din interiorul piramidelor 
principale, conferindu-le renumitele feţe netede. Faptul că noul Eninnu din 
Lagash, inaugurat de către Ninurta cam în aceeaşi vreme în care Stonehenge 
devenea cu adevărat o piatră suspendată, rivaliza cu o piramidă egipteană 
făţuită cu piatră, este un indiciu important pentru rezolvarea enigmei 
Stonehenge. 

Această legătură neaşteptată cu Egiptul antic, după cum am arătat, este 
una dintre multe altele. Gudea însuşi a făcut aluzie la aceste legături când a 
afirmat că forma templului Eninnu şi făţuirea sa cu pietre strălucitoare se bazau 
pe informaţiile furnizate de Nisaba „pe care Enki îl învățase planul templului" în 
„Casa învăţării". Respectiva academie se afla, fără îndoială, într-unul din 
centrele lui Enki, iar Egiptul, vom menţiona pe parcurs, a fost domeniul atribuit 
lui Enki şi descendenților săi atunci când Pământul a fost împărţit. 

Proiectul Eninnu a presupus participarea unui număr destul de mare de 
zei; Nisaba, care i-a apărut lui Gudea în prima viziune cu harta astrală, nu era 
singura femeie dintre ei. Să aruncăm o privire asupra întregii liste, iar apoi să 
subliniem atribuţiile fiecărei zeități feminine în parte. 

În Primul rând, Enlil este cel care i-a dat lui Ninurta permisiunea de a 
construi templul cel nou. Apoi Ninurta i-a apărut în vis, informându-l în legătură 
cu hotărârea divină de a fi el (Gudea) cel ales să construiască templul. În 
viziunea sa, Ningishzidda i-a indicat punctul ceresc al răsăritului de Soare, 
Nisaba i-a arătat cu o peniță steaua favorabilă, iar Nindub a trasat pe tăbliţa sa 


planul templului. Pentru a înţelege toate acele semne, Gudea i-a cerut sfatul lui 
Nanshe, zeiţa oracolului. Inanna/lshtar şi Utu/Shamash le-au cerut adepților lor 
să facă rost de materialele rare de construcţie. Ningishzidda, împreună cu un 
zeu care se numea Galalim, au luat parte la turnarea cărămizilor. Nanshe a ales 
ziua favorabilă în care să înceapă construcţia. Ningishzidda a stabilit apoi 
orientarea şi a aşezat piatra unghiulară. Inainte de inaugurarea templului, 
Utu/Shamash a verificat alinierea în funcţie de Soare. Altarele separate 
construite de-a lungul ziguratului erau închinate lui Anu, Enlil şi Enki. lar 
purificarea finală şi riturile de consacrare, înainte ca Ninurta/Ningirsu şi soţia sa 
Bau să se mute acolo, făceau trimitere la zeițele Ninmada, Enki, Nindub şi 
Nanshe. 

Este evident că astronomia a avut un rol esenţial în realizarea templului 
Eninnu, iar cele două zeități care au luat parte la proiect, Nanshe şi Nisaba, 
erau  zei-astronomi femei. Acestea s-au folosit de cunoştinţele lor de 
astronomie, matematică şi metrologie nu doar la construirea templelor (ca în 
cazul lui Gudea), dar şi în scopuri productive mai generale şi în cadrul 
ritualurilor. Oricum, una dintre ele fusese instruită la academia din Eridu, iar 
cealaltă la cea din Nippur. 

Nanshe, care i-a explicat lui Gudea rolul ceresc al fiecărei zeități care i-a 
apărut în viziunea sa şi a identificat cu precizie data calendaristică (ziua 
echinocţiului) în care trebuia să fie stabilită orientarea templului, este numită în 
însemnările lui Gudea „fiica lui Eridu" (cetatea lui Enki din Sumer). Într-adevăr, 
în principalele liste mesopotamiene în care sunt menţionate zeitățile, ea apare 
cu numele de NIN.A-,„Stăpâna apei'-şi se spune despre ea ca era fiica lui 
Ea/Enki. Rolul ei era să stabilească cursul apelor şi locul lor de obârşie, iar 
corespondentul ei ceresc era constelația Scorpionului-mu/ GIR. TAB în 
sumeriană. Cunoştinţele cu care aceasta a contribuit la construirea templului 
Eninnu din Lagash proveneau aşadar din academiile enkiite. 

Un imn închinat lui Nanshe, care avea rolul de a stabili ziua Anului Nou, o 
înfăţişează pe aceasta luând parte la judecata omenirii din acea zi, fiind însoţită 
de Nisaba în rolul de Contabil Divin care calcula şi măsura păcatele celor 
judecaţi, cum ar fi păcatul celui care a „înlocuit o greutate mică cu una mare, o 
măsură inferioară cu una superioară". Dar deşi cele două zeități erau adeseori 
menţionate împreună, Nisaba (unii învăţaţi îi citesc numele ca fiind Nidaba) era 
trecută clar în rândul enliliţilor şi uneori era identificată ca fiind sora vitregă a 
lui Ninurta/Ningirsu. Deşi mai târziu a fost socotită zeiţa care binecuvântează 
recoltele-poate datorită asocierii ei cu calendarul şi cu starea vremii-în scrierile 
sumeriene este descrisă ca fiind cea care „le destupă oamenilor urechile", 
adică cea care le oferă înţelepciunea. În unul din numeroasele eseuri didactice 
compilate de Samuel N. Kramer (The Sumerians!) din fragmentele disparate, 
Ummia („Cunoscătorul cuvintelor") o numeşte pe Nisaba zeiţa patroană a 
E.DUB.BA („Locaşul tăbliţelor însemnate"), principalul centru de studiu al artei 
scrierii. Kramer o numeşte „zeiţa sumeriană a înţelepciunii". 

Nisaba era, după cum afirmă D.O. Edzar (Götter und Mythen im Vorderen 
Orient?), zeiţa sumeriană a „artei scrierii, matematicii, ştiinţelor naturii, 
arhitecturii şi astronomiei". Gudea a descris-o anume ca pe „zeiţa care ştie să 
folosească numerele"-o femeie „Einstein" a Antichității... 

Însemnul lui Nisaba era sfânta peniță. Într-un scurt imn dedicat lui Nisaba 


1 Sumerienii, n.tr. 
2 Zeii şi legendele din Orientul Mijlociu, n.tr. 


de pe o tăbliță dezgropată printre ruinele incintei sacre din Lagash [Fig. 79], 
aceasta este descrisă ca fiind „cea care a intrat în posesia a cincizeci de MI 
nemaipomenite" şi care deţinea „peniţa celor şapte numere". 


Figura 79 


Ambele numere menţionate aici aveau legătură cu Enlil şi Ninurta: 
amândoi aveau rangul cincizeci, iar unul dintre epitetele lui Enlil (în calitate de 
comandant al Pământului, cea de-a şaptea planetă) era „Stăpânul celei de a 
şaptea planete". 

Cu ajutorul sfintei peniţe, Nisaba i-a indicat lui Gudea „astrul preferat" pe 
„tăbliţa astrală" pe care o ţinea pe genunchii ei. Reiese aşadar că pe respectiva 
tăbliță stelară erau desenate şi alte corpuri cereşti, iar cel mai potrivit pentru 
stabilirea orientării trebuia să fie distins de celelalte. Această supoziţie este 
întărită de afirmaţia din Binecuvântarea lui Nisaba de către Enki potrivit căreia 
Enki îi oferise, ca parte a instruirii ei, „sfânta tăbliță a aştrilor"-din nou „aştri" la 
plural. 

Termenul MUL din sumeriană (Kakkab în akkadiană), însemnând „corp 
ceresc", era întrebuințat pentru desemnarea atât a planetelor, cât şi a stelelor 
şi ne-am putea întreba ce corpuri cereşti erau redate simbolic pe harta astrală a 
lui Nisaba, dacă acestea erau stele sau planete sau (probabil) ambele variante. 
Versul de început al textului redat în figura 79, aducându-i un omagiu lui Nisaba 
ca mare astronom, o numeşte NIN MUL.MUL.LA-,„Stăpâna aştrilor numeroşi". 
Aspectul uimitor al acestei formule este că expresia „aştrilor numeroşi" nu este 
redată printr-un simbol în formă de stea, însoţit de simbolul determinant pentru 
„numeroşi", ci prin patru simboluri stelare. Singura explicaţie plauzibilă a 
acestei formulări ar fi că Nisaba a indicat pe harta cerului pe care o avea cele 
patru stele pe care le folosim şi astăzi ca repere pentru stabilirea punctelor 
cardinale. 

Marea ei înţelepciune şi numeroasele cunoştinţe ştiinţifice pe care le 
deţinea au fost redate în imnurile sumeriene prin afirmaţia conform căreia ea 
„s-a desăvârşit cu ajutorul celor cincizeci de MI nemaipomenite'-acele 
misterioase „formule divine" care, asemenea discurilor computerului, erau 
îndeajuns de mici încât să fie mânuite, deşi fiecare conţinea o cantitate imensă 


de informaţie; Inanna/Ishtar, se povestea într-un text sumerian, s-a dus la Eridu 
şi l-a păcălit pe Enki să-i dea o sută de MI. Pe de altă parte, Nisaba nu a fost 
nevoită să fure cele cincizeci de MI. Un text poetic reconstituit prin punerea cap 
la cap a fragmentelor şi tradus în engleză de către William W. Hallo (într-o 
prelegere intitulată „The Cultic Setting of Sumerian Poetry"1), pe care acesta l-a 
intitulat Binecuvântarea lui Wisaba de către Enki, lasă să se înţeleagă în mod 
clar că, pe lângă instruirea ei enlilită, Nisaba se instruise şi la academia lui 
Eridu din Enki. Proslăvind-o pe Nisaba ca „Cel mai mare scrib al cerului, 
păstrătorul informaţiilor încredințate de Enlil, zeiţa înţeleaptă atotcunoscătoare" 
şi proslăvindu-l pe Enki, „artistul din Eridu" şi „Casa învăţării" sale, imnul spune 
despre Enki: 

El a deschis fără doar şi poate Casa învățării pentru 

Nisaba; 

Tot el a aşezat tăblița de lazurit pe genunchii săi, 

pentru a consulta tăblița cea sfântă în legătura cu aştrii 

cereşti. 

„Cetatea de cult" a lui Nisaba se numea Eresh („Cea dintâi reşedinţă"). 
Ruinele sale sau locul în care aceasta s-ar fi aflat nu au fost descoperite 
niciodată în Mesopotamia. Strofa a treia a poemului sugerează că acesta se afla 
în „Lumea de /os“(Abzu) din Africa, unde Enki veghease la operaţiunile de 
minerit şi la cele metalurgice şi realizase experimentele genetice. Enumerând 
diferitele locuri unde Nisaba se instruise sub pavăza lui Enki, poemul conţine 
următoarea afirmaţie: 

El a construit Ereshul pentru ea, 

folosindu-se din belşug de mici cărămizi naturale. 

Ea a primit înțelepciunea la cotele cele mai înalte 

în Abzu, marele loc de sub stăpânirea lui Eridu. 

O vară a lui Nisaba, zeiţa ERESH.KI.GAL („Prima reşedinţă din marele 
loc") era însărcinată să aibă grijă de o staţie ştiinţifică din sudul Africii, iar acolo 
deţinea, împreună cu Nergal, un fiu al lui Enki, o tăbliță a înţelepciunii, primită 
ca zestre de nuntă. Este foarte posibil ca acolo să fi deprins Nisaba restul 
cunoştinţelor sale. 

Această trecere în revistă a atribuţiilor lui Nisaba ne-ar putea ajuta să 
stabilim identitatea zeităţii-s-o numim Zeița Astronomilor-care apare pe o 
tăbliță asiriană [Fig. 80]. 


t? AmbianȚa cultică a poeziei sumeriene, n.tr. 


Figura 80 


Aceasta este înfăţişată în pragul unei porţi deasupra căreia se află 
treptele de observare. In mână ţine un instrument de observare montat pe un 
stâlp, a cărui formă de semilună care ne ajută să înţelegem că era un 
instrument de observare a mişcărilor Lunii, adică folosit în scopuri 
calendaristice. Apoi mai este identificată şi cu ajutorul celor patru stele- 
simbolul, credem noi, al lui Nisaba. 

Una dintre cele mai stranii afirmaţii făcute de Gudea în momentul 
descrierii zeităților care i s-au arătat în vis se referă la Nisaba: „Pe cap purta/ 
imaginea structurii unui templu, a unui zigurat". Acoperământul purtat pe cap 
de zeitățile mesopotamiene era identificat după o bandă decorată cu coarne, 
dar purtarea de către zei sau zeițe a unui templu în miniatură sau a unui alt 
obiect era un lucru nemaiauzit. Cu toate acestea, în însemnarea sa, Gudea o 
descrie astfel pe Nisaba. 

Acestea nu erau simple plăsmuiri de-ale sale. Dacă ne uităm atent la 
ilustraţia 80, vom vedea că Nisaba poartă pe cap, într-adevăr, o replică în 
miniatură a unui templu-zigurat, întocmai dupa spusele lui Gudea. Dar nu este 
vorba despre o structură în trepte; mai degrabă, este imaginea unei piramide 
cu laturile netede-o piramidă egipteană! 

Mai mult decât atât, nu doar ziguratul este de inspiraţie egipteană-chiar 
obiceiul de a purta o astfel de figură pe cap este egiptean, fiind întâlnit mai ales 
la zeițele egiptene. Cele mai însemnate dintre ele au fost Isis, sora-soţie a lui 
Osiris [Fig. 81a] şi Nephtys,sora lor [Fig. 81b]. 


Figura 81a şi 81b 


Să fi fost Nisaba, zeiţa enlilită care studiase la academia lui Enki 
îndeajuns de instruită în cultura egipteană încât să poarte un astfel de 
acoperământ? Pe măsură ce derulăm această investigaţie, ies la iveală 
numeroase similitudini între Nisaba şi Sesheta, asistenta lui Thoth în Egipt. Pe 
lângă calităţile şi rolul Seshetei pe care le-am analizat deja, mai erau şi altele 
care se potrivesc foarte bine cu cele ale Nisabei. Acestea includeau rolul ei de 
„zeiță a artei scrisului şi a ştiinţei”, după cum menţionează Hermann Kees (Der 
Gâtter-glaube in Alten Aegypten!). Nisaba deţinea „peniţa celor şapte numere”; 
Sesheta era de asemenea asociată cu cifra şapte. Unul dintre epitetele ei era 
"Sesheta înseamnă şapte" şi, adeseori, numele ei scris cu hieroglife era redat 
cu ajutorul simbolului pentru cifra şapte, aşezat deasupra unui arc. Ca şi 
Nisaba, care i s-a arătat lui Gudea purtând pe cap imaginea structurii unui 
templu, Sesheta era înfăţişată ca având pe cap imaginea structurii a două 
turnuri-surori în continuarea căreia se distingea simbolul stelei şi al arcului [Fig. 
82]. 


1 CredinȚa politeistă în Egiptul Antic, n.tr. 


Figura 82 


Ea era „fiica cerului", specialistul în cronologie şi în folosirea cronografului 
şi, la fel ca şi Nisaba, ea era cea care stabilea datele astronomice trebuincioase 
constructorilor regali ai templelor. 

Potrivit textelor sumeriene, soţul lui Nisaba era un zeu pe nume Haia. Nu 
se cunosc foarte multe despre el decât că în ziua Anului Nou, în care a avut loc 
judecata supravegheată de Nanshe, a fost şi el prezent, fiind cel care echilibra 
talerele balanței. In credinţa egipteană, Ziua Judecăţii faraonilor era ziua morţii 
lor, atunci când inima lor era cântărită pentru a se vedea care va fi soarta 
fiecăruia în viaţa de apoi. In teologia egipteană, zeul care echilibra talerele 
balanței era Thoth, zeul ştiinţei, al astronomiei, calendarului, scrierii şi al ţinerii 
evidenţelor. 

O asemenea suprapunere a identităţilor zeităților care şi-au pus în joc 
cunoştinţele astronomice şi pe cele legate de calendar în vederea construirii 
templului Eninnu, dezvăluie un stadiu de cooperare altfel necunoscut în rândul 
arhitecţilor divini sumerieni şi a celor egipteni din vremea lui Gudea. 

Acesta era, din mai multe puncte de vedere, un fenomen neobişnuit, care 
şi-a găsit expresia în forma şi înfăţişarea unice ale templului Eninnu şi în 
stabilirea în interiorul incintei sale sacre a unui dispozitiv astronomic 
extraordinar. Toate se învârteau în jurul calendarului şi făceau trimitere la 
calendar-darul pentru omenire al păstrătorilor divini ai secretelor. 

După terminarea construcţiei ziguratului Eninnu, a fost nevoie de foarte 
mult efort şi pricepere pentru ca acesta să fie împodobit, nu numai prin 
exterior, ci şi prin interior; aflăm că porţiuni din „altarul interior" au fost 
acoperite cu tăblii din cedru care încântau privirea". Afară au fost plantați arbori 
rari şi tufişuri, astfel încât să rezulte o grădină încântătoare. A fost construit un 
bazin care a fost umplut apoi cu specii rare de peşte-lucru iarăşi neobişnuit 
pentru incintele templelor sumeriene, dar caracteristic celor egiptene, unde 
adeseori putea fi întâlnit un bazin sfânt. 


„Visul“, scria Gudea, „se împlinise". Eninnu fusese ridicat, „ca un lucru 
masiv şi sclipitor, ale cărui faţade strălucitoare luminau totul în jur; ca un munte 
semeţ strălucind plin de viaţă". 

Apoi şi-a îndreptat atenţia şi eforturile sale spre Girsu, incinta sacră. O 
râpă, o „groapă imensă" a fost umplută: „cu înţelepciunea pe care Enki i-o 
dăruise cu harul său divin, acesta a reuşit să niveleze terenul şi să lărgească 
terasa templului". Cilindrul A singur menţionează mai bine de cincizeci de altare 
separate şi temple construite în vecinătatea ziguratului pentru slăvirea mai 
multor zei dintre cei care luaseră parte la proiect, ca şi a lui Anu, Enlil şi Enki. 

Incinta mai cuprindea clădiri destinate serviciului religios, curţi, altare şi 
porţi, locaşuri pentru diferiţi preoţi şi, bineînţeles, apartamente speciale unde 
dormeau Ningirsu/Ninurta şi soţia sa Bau. 

Se mai găseau acolo nişte împrejmuiri şi spaţii special amenajate pentru 
adăpostirea Divinei Păsări Negre, aeronava lui Ninurta şi a armelor sale 
extraordinare; se mai aflau, de asemenea, nişte locuri pentru desfăşurarea 
activităţilor astronomice şi calendaristice din cadrul noului Eninnu. Un loc 
special era acela al „stăpânului secretelor" şi un altul era reprezentat de noul 
Shugalam, locul înalt al deschizăturii, „unde se stabilea cine este mai mare 
dintre toţi, unde era vestită strălucirea". Şi mai erau două clădiri care aveau 
legătură cu „dezlegarea sforilor" şi respectiv „legarea sforilor'-amenajări al 
căror scop le-a scăpat cercetătorilor, dar care trebuie să fi avut legătură cu 
observaţiile cereşti, pentru că erau aşezate imediat în vecinătatea sau făceau 
parte din structurile care se numeau „Camera cea mai înaltă" şi „Camera celor 
şapte ocoluri". 

Cu siguranţă noul Eninnu şi incinta lui sacră mai prezentau şi alte 
particularităţi care l-au făcut să devină unic, după cum se fălise Gudea; ne vom 
concentra asupra lor aşa cum se cuvine puţin mai târziu. Mai era nevoie, după 
cum se specifică în text, de venirea unei anumite zile-ziua Anului Nou-pentru ca 
Ninurta şi soţia lui Bau să se poată muta cu adevărat în noul Eninnu şi să facă 
din acesta reşedinţa lor. 

Dacă Cilindrul A era dedicat în întregime evenimentelor care au condus la 
construirea templului Eninnu şi construcţiei propriu-zise, însemnările lui Gudea 
de pe Cilindrul B vorbesc despre riturile de consacrare a noului zigurat şi a 
incintei sale sacre, despre ceremoniile care au avut loc la sosirea efectivă a lui 
Ninurta şi a lui Bau în Girsu-reafirmându-i acestuia titulatura de NIN.GIRSU- 
„Stăpânul din Girsu"-şi despre intrarea în noua lor reşedinţă. Aspectele 
astronomice şi calendaristice acestor rituri şi ceremonii sporesc numărul 
informaţiilor conţinute în inscripţiile de pe Cilindrul A. 

În timp ce era aşteptată ziua favorabilă inaugurării Gudea s-a rugat zilnic, 
a făcut libaţii şi a umplut hambarele templului cu roadele pământului, iar 
arcurile le-a umplut cu oi de pe imaşuri. Sfârşit, a sosit şi ziua mult aşteptată: 

Anul s-a scurs, 

Lunile s-au dus una câte una; 

Anul Nou a venit în ceruri 

„Luna Templului" a început. 

În acea zi „cu Lună nouă", au început ceremoniile de consacrare. 

Zeii înşişi au împlinit ritualurile de purificare şi de consacrare: Ninmada s- 
a purificat; Enki a făcut o profeție deosebită; Nindub a împrăştiat tămâie; 
Nanshe, stăpâna oracolelor, a înălţat imnuri de slavă; astfel au sfinţit templul 
Eninnu, astfel l-au făcut sfânt". A 

Ziua a treia, nota Gudea, a fost o zi luminoasă. In acea zi, Ninurta a ieşit 


din templu-,„s-a arătat învăluit în lumină". A intrat în noua incintă sacră „cu 
zeiţa Bau păşind la stânga lui". Gudea „a picurat pe jos ulei din belşug...a mai 
adus miere, unt, vin, lapte, grăunţi, ulei de măsline... Curmalele şi strugurii i-a 
aşezat într-o grămadă-hrană neatinsă de foc pentru îndestularea zeilor". 

Tratarea cuplului divin şi a altor zeități cu fructe şi alte bucate neatinse 
de foc a ţinut până la amiază. „Când Soarele s-a înălţat mult pe deasupra 
ținutului", Gudea „a înjunghiat un bou gras şi o oaie grasă" şi s-a pornit un 
ospăț cu carne friptă şi mult vin; „ziua şi toată noaptea au adus pâine albă şi 
lapte" şi „Ninurta, războinicul lui Enlil, ospătându-se cu mâncare şi bere, era 
mulţumit“. În tot acest timp, Gudea „a făcut ca toată cetatea să îngenuncheze 
şi întreaga ţară să se prosterneze...Ziua erau înaintate cererile, noaptea erau 
înălțate rugăciunile". 

„Odată cu aurora dimineţii"-în zori-,„Ningirsu, războinicul, a intrat în 
Templu; în Templu a venit stăpânul său, dând un strigăt ca de luptă, Ningirsu a 
pătruns în interiorul templului său". „Era", observa Gudea, „ca răsăritul Soarelui 
pe deasupra Lagashului...iar ţinutul Lagashului s-a umplut de bucurie". Aceea 
era şi ziua strângerii recoltelor: 

În ziua aceea, 

când a intrat zeul cel drept, 

chiar În acea zi, 

Gudea a început să adune roadele pământului. 

După porunca lui Ninurta şi a zeiţei Nanshe, au urmat apoi şapte zile de 
căinţă în tot ţinutul. „Timp de şapte zile stăpâna şi slujnica au fost egale, 
stăpânul şi sclavul au păşit unul alături de celălalt...cuvântul de pe limba cea 
otrăvită a fost preschimbat în vorbă bună...bogătaşul nu i-a mai făcut nici un 
rău orfanului, niciun bărbat nu a mai prigonit-o pe văduvă...răutatea în cetate a 
fost înfrânată". La sfârşitul celor şapte zile, în cea de-a zecea zi a lunii, Gudea a 
intrat în templul cel nou şi pentru prima oară a îndeplinit ritualurile specifice 
înaltului Preot, „aprinzând focul pe terasa templului, dinaintea cerurilor 
strălucitoare". 

S-ar părea că o imagine de pe un sigiliu cilindric din mileniul al II-lea î.Hr., 
descoperit la Ashur, a surprins foarte bine pentru noi scena care avusese loc în 
urmă cu o mie de ani în Lagash: aceasta înfăţişează un înalt Preot (care 
adeseori era chiar regele, ca în cazul lui Gudea) aprinzând focul pe un altar, 
faţă-n faţă cu ziguratul închinat zeului, în timp ce „astrul favorit" se vedea 
strălucind pe cer [Fig. 83]. 


Figura 83 


Pe altar, „înaintea cerurilor strălucitoare, focul de pe terasa templului se 
înteţea". Gudea „a sacrificat boi şi copii în număr mare". Dintr-un vas de plumb 
a turnat o libaţie. „S-a rugat pentru cetatea de la poalele templului". A jurat să-i 
fie credincios de-a pururi lui Ningirsu, „s-a jurat pe cărămizile din Eninnu, a 
depus un jurământ de credinţă care să atragă bunăvoința zeului". 

lar zeul Ninurta, promițând multă prosperitate Lagashului şi locuitorilor 
săi, „pământul să dea numai roade bune", i s-a adresat lui Gudea: „Viaţa-ţi va fi 
prelungită". 

In mod corespunzător, inscripţia de pe cilindrul B se termină astfel: 

Pe când Anu şi Enlil hotărăsc soarta Lagashului, 

Casa se înalţă până la cer asemenea unui munte 

semet. 

Si splendoarea sa se revarsă din plin pe deasupra 

ținutului. 

Eninnu, construit ca legătură a Pământului cu cerul, 

face ca stăpânirea lui Ningirsu să fie cunoscută în 

toate ținuturile. 

O, Ningirsu, slăvit eşti! 

Casa lui Ningirsu a fost construită; 

Gloria să fie cu tine! 


7 Un Stonehenge pe Eufrat 


Cu cât studiem mai atent consemnările lui Gudea foarte bogate în 
informaţii şi cu cât analizăm mai bine particularităţile templului Eninnu 
construit de acesta, cu atât mai mare ne este nedumerirea. 

Dacă examinăm textele vers cu vers şi obţinem o imagine destul de clară 
a noului templu grandios, cu terasa şi ziguratul său, vom descoperi nişte semne 
cereşti specifice „Legăturii dintre cer şi Pământ"; una dintre cele mai vechi 
asocieri, dacă nu chiar cea mai veche, a templului cu zodiacul; apariţia 
sfincşilor în Sumer într-o vreme în care nimeni nu s-ar fi aşteptat; o serie de 
legături cu Egiptul şi îndeosebi cu unul dintre zeii săi; şi un „mini-Stonehenge" 
în ţinutul dintre râuri... 

să ne concentrăm mai întâi asupra sarcinii pe care şi-a asumat-o Gudea 
după ce a terminat construirea ziguratului şi după ce a realizat terasa şi templul 
propriu-zis, ridicat pe aceasta. Este vorba de construirea a şapte stâlpi de piatră 
verticali, dispuşi în şapte poziţii alese cu grijă. Gudea, o dovedesc însemnările, 
s-a asigurat ca această construcţie a celor şapte stâlpi să fie una trainică: „i-a 
aşezat pe o fundaţie, fiecare stâlp a avut o bază solidă". 

Stelele (după cum numesc savanții aceste pietre verticale) trebuie să fi 
avut o însemnătate foarte mare, căci un an întreg i-a luat lui Gudea să aducă în 
Lagash, dintr-o sursă îndepărtată, blocurile piatră brută din care au fost ciopliţi 
stâlpii şi încă un an i-a luat să-i taie şi să-i fasoneze. Dar apoi, printr-un efort 
frenetic care a durat exact şapte zile, timp în care a lucrat fără încetare, fără 
nicio clipă de răgaz, cele şapte stele au fost aşezate în poziţiile stabilite. Dacă 
aşa cum reiese din inscripţie, cele şapte stele au fost aşezate funcţie de o 
anumită aliniere astronomică, atunci viteza cu care s-a lucrat devine de înţeles 
căci cu cât lucrarea ar fi durat mai mult, cu atât s-ar fi pierdut alinierea 
corpurilor cereşti. 

Importanţa stelelor şi a poziţiilor lor este pusă în evidenţă de faptul că 
Gudea le-a atribuit fiecăreia câte un „nume" compus dintr-o rostire sacră ce 


făcea clar trimitere la poziţia stelei (cum ar fi, de pildă, „pe terasa cea înaltă", 
faţă-n faţă cu „poarta de pe malul râului" sau alta „vizavi de altarul lui Anu"). 
Deşi în inscripţie se specifică în mod clar (coloana XXDC, versul 1 ) că „şapte 
stele au fost construite" în acele şapte zile de activitate febrilă, sunt menţionate 
doar numele a şase poziţii. In legătură cu una dintre stele, probabil a şaptea, se 
spune în inscripţie că „a fost construită în direcţia răsăritului de Soare". Dar de 
vreme ce orientarea templului Eninnu fusese deja fixată, începând cu 
instrucţiunile divine şi continuând cu aşezarea pietrei unghiulare de către 
Ningishzidda, cele şase stele aşezate în diferite poziţii şi cea de-a şaptea 
„ridicată în direcţia răsăritului de Soare" nu mai erau necesare pentru stabilirea 
orientării. Motivul ridicării lor trebuie să fi fost cu totul altul. Singura deducție 
logică este că aceste stele urmau să fie folosite pentru alte observaţii 
astronomice decât cele necesare stabilirii zilei echinocţiului (adică a Noului An)- 
pentru anumite observaţii astronomice sau calendaristice deosebite, capabile 
să justifice efortul extraordinar depus pentru aducerea şi cioplirea lor şi graba 
cu care au fost ridicate. 

Enigma acestor stâlpi de piatră verticali începe cu întrebarea: de ce 
trebuiau să fie atât de mulţi, când doi ar fi fost suficienţi pentru crearea unei 
linii vizuale, să spunem, de pildă, în direcţia răsăritului de Soare. Asupra 
enigmei se aşterne neîncrederea atunci când citim într-o inscripţie afirmaţia 
uluitoare potrivit căreia cele şase stele a căror poziţii fuseseră denumite 
anterior au fost dispuse de Gudea „într-un cerc". Să fi folosit Gudea stelele 
pentru a forma un henge în Sumerul antic, în urmă cu mai bine de cinci mii de 
ani? 

Potrivit lui A. Falkenstein (Die Inschriften Gudeas von Lagash’), 
consemnările lui Gudea sugerează existenţa unei alei sau a unei cărări care-ca 
şi în cazul Stonehenge!-asigura o linie vizuală fără niciun obstacol în calea sa. 
Acesta a notat că stela care a fost aşezată spre răsărit se afla la un capăt al 
potecii sau al aleii care se numea „Calea care duce spre înalta poziţie". La 
celălalt capăt al cărării se afla Shugalam, „Locul înalt şi plin de măreție, unde 
se înalţă strălucirea". Termenul SHU.GALAM însemna, potrivit lui Falkenstein 
„Locul unde este ridicată mâna"-un loc înalt de unde era dat un anumit semnal. 
Într-adevăr, inscripţiile de pe Cilindrul A atestă faptul că „la intrarea radioasă în 
Shugalam, Gudea a aşezat o imagine favorabilă; spre răsărit, în locul 
predestinat, el a aşezat simbolul Soarelui". 

Am vorbit deja despre rolul acestui Shugalam în momentul în care am 
amintit că Gudea s-a dus în acel loc din vechiul templu pentru a îndepărta 
mortarul sau noroiul care bloca vederea prin el. Acesta era, după cum aflăm, 
„locul deschizăturii, al determinării". Acolo, se spune în inscripţie, „Ninurta 
putea să observe repetiţiile"-ciclul anual ceresc-„pe deasupra ținuturilor sale". 
Descrierea ne aminteşte de acea deschizătură din tavan în jurul căreia se 
încinsese o discuţie aprinsă pe muntele Zaphon între Baal şi arhitectul divin 
care venise din Egipt pentru a realiza planurile noului templu din Liban. 

Am putea înţelege mai bine scopul enigmatic cu care era concepută o 
asemenea lucarnă sau deschizătură în tavan, dacă am arunca o privire mai 
atentă asupra termenului evreiesc prin care era desemnată o asemenea 
invenţie, ca şi asupra rădăcinilor sale akkadiene. Este vorba de termenul 
Tzohar, care apare o singură dată în Biblie pentru a descrie singura 
deschizătură din tavanul arcei lui Noe, de altminteri închisă ermetic. 


1 InscripȚiile lui Gudea din Lagaş, nitr. 


Semnificaţia ei general admisă este „fereastră în tavan prin care poate răzbate 
o rază de lumină". In ebraica modernă, acelaşi termen este folosit pentru a 
desemna „zenitul", punctul de pe cer situat deasupra observatorului şi, atât în 
ebraica modernă, cât şi în textele biblice, termenul 7zohora imderivat din el 
însemna şi încă înseamnă „amiază", momentul în care Soarele este chiar 
deasupra noastră. Astfel reiese că Tzohar nu era o simplă deschizătură, ci una 
prin care se dorea pătrunderea unei raze de lumină într-un spaţiu închis şi 
întunecat într-un anumit moment al zilei; ortografiat uşor diferit, Zohar, 
termenul a căpătat înţeles de „lumină, strălucire". Toţi aceşti termeni îşi au 
originea în akkadiană limba mamă a tuturor limbilor semitice, unde cuvintele 
tzirru, tzurru însemnau „luminează, străluceşte" şi „să fii la înălţime". 

La Shugalam, scria Gudea, el a „fixat imaginea Soarelui". Toate dovezile 
sugerează că acela era un instrument de observare prin care Soarele era 
observat la răsărit-neîndoielnic în ziua echinocţiului, dacă e să ne luăm după 
toate datele din inscripţii-pentru a stabili şi anunţa ziua Anului Nou. 

Oare ideea punea în evidenţă acelaşi aranjament structural asemănător 
(pe cât posibil) cu cel de pe muntele Zaphon şi (cu siguranţă) cu cel întâlnit la 
templele egiptene, unde o rază de lumină traversa o axă anume pentru a 
lumina Sfânta Sfintelor la răsărit în ziua prestabilită? 

In Egipt, Templele Soarelui erau flancate de două obeliscuri [Fig. 84] pe 
care faraonii le construiau pentru a primi viaţă lungă; rolul lor era de a ghida 
raza de Soare în ziua prestabilită. E.A. Wallis Budge (The Egyptian Obelisk!) a 
atras atenţia asupra faptului că faraonii, cum ar fi Ramses al Il-lea şi regina 
Hatşepsut, aşezau întotdeauna aceste obeliscuri în perechi. 


Regina Hatşepsut chiar şi-a scris numele regal (pe un cartuş) între două 
obeliscuri [Fig. 85a], presupunând că raza cea binecuvântată a lui Ra va străluci 
asupra ei în ziua decisivă. 

Savanţii au mai remarcat faptul că templul lui Solomon avea de 
asemenea doi piloni aşezaţi la intrare [Fig. 85c]; ca şi stâlpii verticali de la 
Eninnu, ale căror nume fuseseră atribuite de Gudea, şi aceştia doi fuseseră 
numiţi de Solomon: 

Şi a aşezat stâlpii 


1 Obeliscul egiptean, n.tr. 


în pridvorul templului. 

L-a aşezat pe cel din dreapta 

şi l-a numit lakhin; 

L-a aşezat şi pe cel din stânga 

şi l-a numit Bo 'az. 

Dacă înţelesul celor două nume le scapă oamenilor de ştiinţă (se 
presupune că acesta ar fi „Yahweh îl face neclintit" sau „în el este puterea") 
forma, înălţimea şi construirea lor sunt atent redate în Biblie (mai ales în Cartea 
întâi a Regilor, capitolul 7). Cei doi stâlpi erau făcuţi din bronz turnat şi aveau 
optsprezece coţi (vreo douăzeci şi şapte de picioare) în înălţime. Fiecare stâlp 
susţinea un fel de „bentiţă" în jurul căreia, asemenea unei coroane, se afla o 
corolă a cărui vârf zimţat prezenta şapte protuberanţe; una dintre ele (sau 
ambele, în funcţie de cum citim versul) era „înconjurată de o sfoară care avea o 
lungime de doisprezece coţi". (Doisprezece şi şapte sunt numerele care 
predomină în construirea templului). 

În Biblie nu se precizează scopul cu care fuseseră construiți acei stâlpi, iar 
teoriile care au încercat să ofere o explicaţie au vânat de la cele care susțineau 
funcţia pur decorativă sau simbolică, până la cele care susțineau o funcţie 
apropiată de aceea a perechii de obeliscuri care flanca intrarea templului 
egiptean. În această privinţă, un indiciu ne este oferit de cuvântul egiptean 
pentru „obelisc“, care era Tekhen. Termenul, scria Budge, „era un cuvânt foarte 
vechi, pe care-l găsim redat prin două simboluri în Textele Piramidelor, care au 
fost scrise înainte de sfârşitul celei de-a şasea dinastii". Cât despre sensul 
cuvântului, care nu-i era cunoscut, a adăugat: „Inţelesul exact al cuvântului 
Tekhen nu ne este cunoscut şi e posibil ca egiptenii să-l fi uitat într-o perioadă 
foarte timpurie". Acest lucru creşte probabilitatea ca acel cuvânt să fi fost un 
„imprumut" dintr-o altă limbă, iar noi credem, la rândul nostru, că atât termenul 
biblic Yakhin, cât şi cel egiptean Tekhen aveau aceeaşi rădăcină akkadiană 
Khunnu, care însemna „a stabili corect", dar şi „a aprinde o lumină" (sau focul). 
Rădăcinile termenului akkadian ar putea fi chiar mai vechi, acesta având la 
bază termenul sumerian străvechi GUNNU, care combina înţelesul de „lumină a 
zilei" cu acela de „tub, burlan". 

indiciile de ordin lingvistic sunt în acord cu reprezentările timpurii ale 
intrărilor templelor sumeriene, care le înfăţişează pe acestea flancate de nişte 
piloni la care erau ataşate nişte dispozitive circulare [Fig. 85b]. Aceştia trebuie 
să fi fost strămoşii tuturor perechilor de montanţi, stâlpi, sau obeliscuri prin 
unele locuri, căci apar în desenele sumeriene cu mii de ani înaintea celorlalte. 
În încercarea de a găsi o explicaţie pentru misterul acestor piloni, vom examina 
în continuare termenul folosit de Gudea în consemnările sale pentru a descrie 
stâlpii din piatră. El i-a numit pe toţi şapte NE.RU-de unde provine cuvântul 
evreiesc Ner, însemnând „lumânare”. 


Scrierea sumeriană a evoluat prin încrustarea unor forme pe tăbliţele de 
lut care încercau să surprindă imaginea originală a obiectului sau a activităţii 
care se dorea a fi redată prin simbolul respectiv. Astfel aflăm că pictograma 
originală pentru termenul Weru era aceea a doi stâlpi-doi, sau poate unul- 
aşezaţi pe nişte baze solide, cu nişte proeminente ca nişte antene [Fig. 86]. 

Aceste perechi de stâlpi, care coordonau (în realitate sau numai simbolic) 
un fascicul de raze solare într-o anumită zi erau suficiente numai dacă era 
vorba de o singură poziţie a Soarelui-echinocţială sau solstiţială. Dacă ar fi fost 
vorba de identificarea unei singure poziţii la Girsu, atunci două stele în aliniere 
cu Shugalam ar fi fost de ajuns. Dar Gudea a înălţat şapte astfel de stâlpi, şase 
dintre ei dispuşi sub formă de cerc, iar al şaptelea în aliniere cu Soarele. Pentru 
a asigura o direcţie de observare, acest stâlp singur este posibil să fi fost situat 
fie în centrul cercului, fie în afara sa, fie pe alee. Oricum ar fi fost, rezultatul ar 
fi indicat nişte asemănări izbitoare cu Stonehenge din Insulele Britanice. 

Şase puncte exterioare sau chiar făcând parte din cerc, împreună cu cel 
aflat în centru ar fi rezultat într-o configuraţie [Fig- 87] care, ca şi în cazul 
Stonehenge Il-din aceeaşi perioadă-ar fi oferit alinierea nu doar cu echinocţiile, 
ci şi cu cele patru puncte solstiţiale (răsăritul şi apusul Soarelui la solstițiul de 
vară şi respectiv răsăritul şi apusul Soarelui la solstițiul de iarnă). 


Soarelui la solstițiul de vară; Midsummer sun- 
la solstițiul de vară; Midwinter sunset=Apusul Soarelui la sol- 
“Midsummer sunrisa=Răsăritul Soarelui la solstițiul de lamă; 
North=Nord 


Figura 87 


De vreme ce Anul Nou mesopotamian era în strânsă legătură cu 
echinocţiile, lucru care făcea ca principalul unghi al edificiului, în funcţie de care 
era stabilită direcţia de orientare, să fie situat spre răsărit, un aranjament cu 
stâlpi de piatră care includea marcarea celor patru puncte solstiţiale era o 
inovaţie de primă importanţă. Aceasta indica totodată o influenţă egipteană 
clară, căci numai la templele egiptene putea fi întâlnită o orientare principală în 
funcţie de solstiţii-cu siguranţă pe vremea lui Gudea. 

Dacă este aşa cum reiese din studiul lui Falkenstein şi cel de-al şaptelea 
stâlp nu se afla în interiorul cercului descris de cele şase stele, ci în afara sa-pe 
cărarea sau aleea care ducea spre Shugalam, reiese o apropiere şi mai 
izbitoare, de data aceasta nu de ultima etapă a Stonehengeului, ci de o etapă 
mai veche, aceea a primului Stonehenge, unde-dacă ne aducem bine aminte-se 
aflau numai şapte pietre:cele patru Pietre de Poziţie care formau un dreptunghi, 
cele două pietre de la intrare care flancau intrarea în Bulevard şi Piatra Călcâi 
care marca linia vizuală-un aranjament de şapte pietre în poziţie verticală, 
redat în Fig. 88. 

Figura 88 


Dacă Gropile Aubrey de la Stonehenge făceau parte din prima etapă, 
atunci linia vizuală putea fi observată cu uşurinţă de cineva situat în dreptul 
gropii 28, care privea prin dispozitivul din vârful unui stâlp înfipt în groapa 56, 
aşteptând ca Soarele să-şi facă apariţia pe deasupra Pietrei Călcâi în ziua 
favorabilă. 

Această similitudine a celor două configurații ar fi chiar mai potrivită 
decât prima alternativă, căci-aşa cum am menţionat anterior în expunerea 
noastră-dreptunghiul descris de cele patru Pietre de Poziţie presupunea 
efectuarea unor observaţii lunare, pe lângă cele solare. Realizarea acestui 
aranjament de formă dreptunghiulară i-a făcut pe Newham şi pe Hawkins să 
ajungă la nişte concluzii foarte elaborate cu privire la ingeniozitatea de care au 
dat dovadă proiectanţii primului Stonehenge. Dar dacă Stonehenge | a fost 
construit cu aproape şapte secole înaintea templului Eninnu, asemănarea dintre 
cele două monumente ar presupune că cel care a realizat planul celor şapte 
stâlpi de la Eninnu s-a inspirat din planul de proiectare al primului Stonehenge. 

Pare de necrezut asemănarea dintre cele două structuri aflate în colţuri 


diferite ale lumii. Dar pe măsură ce vom descoperi mai multe aspecte uluitoare 
ale templului construit de Gudea, lucrurile vor deveni mai clare. 

Structura formată din cei şase stâlpi aşezaţi sub formă de cerc plus cel 
de-al şaptelea, asupra căreia tocmai ne-am oprit, nu era singura structură 
circulară de pe terasa noului Eninnu. 

Fălindu-se că a înfăptuit „lucruri mari" care au necesitat o „ştiinţă" 
neobişnuită (cunoştinţele ştiinţifice), Gudea a continuat să descrie, după 
secţiunea dedicată acelor stele, „cercul ca o coroană construit pentru Luna 
nouă'"-o construcţie din piatră atât de minunată încât „numele ei avea să 
devină cunoscut în lumea întreagă". Acest al doilea cerc era conceput ca „o 
coroană circulară pentru Luna nouă" şi era alcătuit din treisprezece pietre 
aşezate „ca nişte eroi dispuşi într-o reţea'"-un mod foarte plastic, credem noi, 
pentru a descrie un cerc format din pietre verticale unite la vârf cu nişte 
lintouri, astfel încât să formeze o „reţea“ asemănătoare cu cea a triliților de la 
Stonehenge! 

Dacă nu putem decât să bănuim că primul cerc mai mic era folosit atât la 
observaţiile lunare, cât şi la cele solare, cel de-al doilea cerc mai mare era fără 
îndoială conceput să servească exclusiv observaţiilor lunare. Numeroasele 
referiri din inscripţii la Luna nouă ne lasă să înţelegem că observaţiile lunare 
erau ajustate în funcţie de ciclul lunar al Lunii, adică în funcţie de creşterea şi 
descreşterea Lunii în decursul celor patru faze. Interpretarea pe care am dat-o 
cercului ca o coroană este susţinută de afirmaţia potrivit căreia acest cerc era 
alcătuit din două grupuri de megaliţi-unul alcătuit din cinci, iar celălalt care era 
totodată mai înălţat decât primul, din şapte megaliti. 

La prima vedere, aranjamentul de treisprezece (şase plus şapte) megaliţi, 
prinşi la vârf cu ajutorul unor lintouri astfel încât să formeze un fel de,,coroană 
", pare a fi un lucru eronat, pentru că, dacă aranjamentul ar avea legătură cu 
cele douăsprezece luni ajustate în funţie de fazele Lunii, ne-am aştepta să 
descoperim numai doisprezece stâlpi (care, dispuşi într-un cerc, ar lăsa 
douăsprezece spaţii libere între ei). Totuşi prezenţa a treisprezece stâlpi este 
de înţeles dacă în momentul în care planul a fost conceput s-a avut în vedere 
nevoia de a adăuga o lună în plus la un anumit număr de ani datorită 
intercalării. Dacă lucrurile stau aşa, atunci uimitoarele cercuri de piatră de la 
Girsu au reprezentat primele calendare de piatră alcătuite sub forma unei 
reţele deosebite capabile să pună în legătură ciclurile solare cu cele selenare. 

(Cineva s-ar putea întreba dacă nu cumva cercurile de piatră de la Girsu 
au prevestit introducerea noţiunii de „săptămână'"-o diviziune temporală ale 
cărei origini le scapă oamenilor de ştiinţă-săptămâna biblică care însuma şapte 
zile prin adăugarea celor şase zile ale creaţiei la ultima zi a odihnei. Cifra şapte 
apare de două ori, în prima dispunere a stâlpilor şi în legătură cu cel de-al 
doilea cerc şi este foarte posibil ca zilele să fi fost numărate în funcţie de 
oricare dintre aceste grupuri, ducând la repetarea unor intervale de şapte zile. 
De asemenea, cele patru faze ale Lunii înmulţite cu cei treisprezece stâlpi ar 
împărţi anul în cincizeci şi două de săptămâni a câte şapte zile fiecare). 

Oricare ar fi fost posibilităţile astronomice sau de măsurare a timpului 
inerente celor două cercuri (şi probabil că le-am adus în discuţie doar pe cele 
evidente), este clar că în Girsu din Lagash fusese pus în funcţiune un computer 
din piatra lunaro-solar. 

Dacă toate acestea încep să ne trimită cu gândul la „Un Stonehenge pe 
Eufrat'-un mini-Stonehenge construit de un rege sumerian în Girsu din Lagash 
cam în aceeaşi perioadă în care Stonehenge din Insulele Britanice devenea un 


adevărat cerc de piatră, pe la 2100 î.Hr.-asta nu e tot. Tot în vremea aceea s-a 
întâmplat să fie adus cel de-al doilea tip de pietre, cele „albastre“, în şesul din 
Salisbury, dintr-un loc îndepărtat. Şi acest amănunt întăreşte asemănarea 
dintre cele două: Gudea transportase, la rândul său, nu unul, ci două tipuri de 
piatră de la o distanţă foarte mare, „din munţii de piatră" din Magan (Egipt) şi 
Melukhah (Nubia), ambele în Africa. În inscripţiile de pe cilindrul A citim că un 
an întreg i-a luat să obţină aceste blocuri de piatră din „munţii de piatră pe car 
niciun rege [sumerian] nu-i mai străbătuse". Pentru a ajunge acolo, Gudea „a 
făcut o cărare prin munţi şi pietrele masive le-a adus în blocuri; bărcile le-a 
încărcat cu pietre Hua şi cu pietre Lua”. 

Deşi semnificația numelor celor două tipuri de piatră rămâne 
nedescifrată, sursa îndepărtată de unde fuseseră aduse este afirmată cu 
claritate. Provenind din două surse africane, acestea au fost transportate mai 
întâi pe uscat, pe un drum nou făcut de Gudea, iar apoi, cu ajutorul 
ambarcaţiunilor, pe rutele maritime care duceau spre Lagaş (care comunica 
printr-un canal navigabil cu râul Eufrat). 

Aceeaşi situaţie din câmpia Salisbury din Insulele Britanice se regăsea şi 
în câmpia mesopotamiană: pietrele fuseseră transportate de la mare distanţă, 
fuseseră atent selecţionate şi dispuse în două cercuri. La fel ca şi în cazul 
Stonehenge l, şapte stâlpi aveau un rol important; precum în toate fazele 
Stonehenge, şi în Lagash se afla un megalit imens, în funcţie de care era 
stabilită linia vizuală dorită, pe direcţia principalei orientări solare. In ambele 
cazuri, a fost construit un „computer de piatră" pe post de observator lunaro- 
solar. 

Au fost atunci ambele monumente megalitice construite de acelaşi geniu 
ştiinţific, de acelaşi Arhitect Divin-sau au fost pur şi simplu rezultatul 
cunoştiinţelor ştiinţifice tradiţionale acumulate în timp, care s-au concretizat în 
structuri asemănătoare? 

Deşi cunoştinţele generale ştiinţifice referitoare la astronomie şi la 
calendar au avut un rol incontestabil, nu poate fi ignorată nici intervenţia unui 
anumit Arhitect Divin. În capitolele precedente am atras atenţia asupra 
diferenţei emblematice dintre Stonehenge şi toate celelalte temple din Lumea 
Veche: primul avea la bază nişte structuri circulare folosite la observaţiile 
cereşti; celelalte aveau toate unghiuri drepte (fiind construite sub formă 
rectangulară sau pătrată). Această distincţie reiese clar nu doar din planul de 
ansamblu al acestor temple, ci şi din numeroasele situaţii în care au fost găsite 
mai multe pietre verticale aşezate de aşa natură încât sugerau o funcţie 
astronomică şi calendaristică. Un exemplu demn de reţinut este cel al templului 
de la Biblos, aşezat pe un promontoriu de unde se vedea Marea Mediterană. 
Sfânta Sfintelor a templului de acolo, de formă pătrată, era flancată de nişte 
monoliţi aşezaţi în poziţie verticală. Aceştia erau aliniaţi astfel încât indicau 
observarea echinocţiilor şi a solstiţiilor, dar nu erau deloc aşezaţi sub formă de 
cerc. Aceeaşi situaţie este întâlnită şi în cazul unui complex canaanint, Gezer, 
din apropierea lerusalimului, unde a fost descoperită o tăbliță pe care era 
inscripționată întreaga listă a lunilor anului şi muncile agricole corespunzătoare 
fiecăreia dintre luni, ceea ce ar putea sugera existenţa unui centru de studiu al 
calendarului. Şi acolo se află un şir de monoliţi verticali care lasă impresia unei 
structuri înrudite cu aceea din Biblos şi care este posibil să fi existat în 
Antichitate; stâlpii verticali rămaşi, aşezaţi în linie dreaptă, contrazic orice 
structură circulară. 

Puținele cazuri de  monoliţi dispuşi în cerc, imitând întrucâtva 


aranjamentul circular de la Girsu, apar în Biblie. Dar raritatea lor ne duce cu 
gândul la Sumerul din timpul lui Gudea. 

Structura circulară alcătuită din treisprezece stâlpi, cu unul dintre stâlpi în 
centru, o întâlnim în povestea lui Joseph, un stră-strănepot al lui Avraam, care 
îşi tot necăjea cei unsprezece fraţi, vorbindu-le despre visele pe care le avea, în 
care aceştia apăreau închinându-se înaintea sa, deşi el era cel mai mic dintre 
toţi. Visul care i-a supărat cel mai tare, până-ntr-atât încât l-au vândut pe 
fratele lor ca sclav în Egipt, a fost unul în care Joseph văzuse „Soarele şi Luna şi 
unsprezece aştri înclinându-se în faţa mea", Soarele fiind asocierea simbolică 
cu tatăl, Luna cu mama, iar cei unsprezece aştri cu cei unsprezece fraţi ai săi. 

Câteva secole mai târziu, când israeliţii au plecat din Egipt pentru a 
ajunge în pământul făgăduinţei din Canaan, au construit un cerc de piatră 
alcătuit din douăsprezece pietre. In capitolele 3 şi 4 din Cartea lui loshua, Biblia 
descrie trecerea miraculoasă a râului lordan de către israeliţii aflaţi sub 
îndrumarea lui loshua. Ascultând poveţele date de Yahweh, căpeteniile celor 
douăsprezece triburi au ridicat douăsprezece pietre în mijlocul râului şi, în timp 
ce preoţii care duceau chivotul legământului au intrat în apă şi s-au oprit în 
locul unde fuseseră aşezate cele douăsprezece pietre, apele râului s-au 
despicat în două şi malul a rămas dezgolit, astfel încât israeliţii au putut să 
treacă Iordanul cu piciorul. De îndată ce preoţii care duceau chivotul au ieşit 
dintre pietre şi au dus chivotul mai departe, „apele Iordanului s-au întors la 
locul lor şi s-au revărsat ca şi mai înainte peste malurile lui". 

Apoi Yahweh i-a poruncit lui loshua să ia douăsprezece pietre şi să le 
aşeze într-un cerc la vest de râu şi la est de lerihon, ca o veşnică aducere 
aminte a miracolului săvârşit de Yahweh. Loc unde au fost aşezate cele 
douăsprezece pietre a rămas de atunci cunoscut sub numele de Gilgal, 
însemnând „locul cercului". 

Relevantă aici este nu doar dispunerea celor douăsprezece pietre sub 
formă de cerc, alcătuind un instrument miraculos, ci chiar data la care a avut 
loc evenimentul. Aflăm mai întâi din capitolul 3 că era „timpul recoltei, când 
apele Iordanului se revarsă peste malurile sale". Apoi, în capitolul 4, se 
specifică mai clar: era prima lună din calendar, prima lună a noului an; şi era în 
data de zece a acelei luni-aceeaşi zi în care ceremoniile de inaugurare luau 
sfârşit în Lagash-când „poporul a părăsit lordanul şi şi-a aşezat tabăra la Gilgal, 
unde loshua a înălţat cele douăsprezece pietre pe care le luaseră din râul 
lordan". 

Aceste indicii calendaristice seamănă izbitor de bine cu informațiile 
referitoare la momentul în care Gudea a construit cercurile de piatră de pe 
platforma din Girsu, după ce terminase de construit templul Eninnu. Din 
consemnările lui Gudea aflăm că ziua în care Ninurta şi soţia lui au intrat în 
noua lor reşedinţă era ziua începerii strângerii recoltelor în tot ţinutul-amănunt 
care coincide cu „timpul recoltei" din povestea Gilgalului. Astronomia şi 
calendarul converg în ambele poveşti şi amândouă au legătură cu structurile 
circulare. 

Obiceiul urmaşilor lui Avraam de a construi astfel de structuri circulare 
din piatră s-ar putea datora, credem noi, lui Avraam însuşi şi identităţii tatălui 
său, Terah. Ocupându-ne de acest subiect mult mai pe larg în Războiul zeilor cu 
oamenii, am stabilit că Terah era un preot de descendență regală al oracolului, 
crescut şi instruit în Nippur. Bazându-ne pe datele din Biblie, am calculat că 
acesta s-a născut în 2193 î.Hr., ceea ce înseamnă că Terah era un preot- 
astronom în Nippur. Momentul în care Enlil i-a dat voie fiului său Ninurta să 


construiască un nou Eninnu, avându-l pe Gudea drept constructor. 

Fiul lui Terah, Avram (numit ulterior Avraam) s-a născut, după calculele 
noastre, în 2123 î.Hr. şi avea zece ani când familia sa s-a mutat în Ur, unde 
Terah avea să lucreze ca om de legătură. Familia a rămas acolo până-n 2096 
î.Hr., când a părăsit Sumerul pentru a se stabili în Eufratul de Sus (migraţie care 
a condus mai târziu la stabilirea lui Avraam în Canaan). Până în acel moment, 
Avraam primise o instrucție riguroasă, care includea aspecte legate de 
instituţia regală sau a preoţiei, dobândind inclusiv cunoştinţe de astronomie. 
Primind educaţia în incintele sacre din Nippur şi Ur chiar în vremea în care se 
vorbea despre măreţia noului Eninnu este imposibil să nu fi auzit de minunatul 
cerc de piatră de la Girsu căci aşa s-ar putea explica şi cunoştinţele deţinute de 
urmaşii săi. 

Dar cum a apărut oare ideea potrivit căreia cercul era forma adecvată 
pentru observaţiile astronomice-această formă fiind de fapt lucrul cel mai 
remarcabil de la Stonehenge? În opinia noastră, ea a fost inspirată din zodiac, 
ciclul celor douăsprezece constelații grupate în jurul Soarelui în planul orbital 
(ecliptica) al planetelor. 

La începutul acestui secol, arheologii au descoperit în Galilea, în nordul 
Israelului, rămăşiţele unor sinagogi datând din deceniile şi secolele imediat 
următoare distrugerii celui de-al doilea Templu din Ierusalim de către romani 
(70 d.Hr.). Spre surprinderea lor, un element comun al acelor sinagogi era 
decorarea podelelor cu nişte mozaicuri complicate al căror desen includea şi 
semnul zodiacului. După cum se poate observa din acest mozaic provenind 
dintr-un loc care se numea Bet-Alfa [Fig. 89], era folosit acelaşi număr 
doisprezece, iar simbolurile şi numele erau identice cu cele folosite astăzi: 
transpuse într-o scriere care nu se deosebeşte foarte mult de cea a ebraicii 
moderne, acestea încep (de la est) cu Taleh pentru Berbec, flancat de Shor 
(bivol) pentru Taur şi Dagim pentru Peşti şi aşa mai departe, în aceeaşi ordine 
pe care continuăm să o folosim şi astăzi, deşi sunt mii de ani de atunci. 


Figura 89 


Acest cerc zodiacal sau ceea ce akkadienii numeau Manzallu („staţiile" 
Soarelui) este sursa termenului evreiesc Mazalot, care a ajuns să însemne 
„sorţi“. În aceasta constă trecerea de la natura astronomică şi calendaristică de 
bază a zodiacului la conotaţiile sale astrologice-trecere care a făcut ca în timp 
să se piardă semnificaţia originală a zodiacului şi rolul pe care-l juca acesta în 
relaţiile dintre zei şi oameni. Şi nu trebuie să uităm expresia formidabilă pe care 
a căpătat-o în acel Eninnu construit de Gudea. 

Noţiunea a rezistat în timp, în ciuda faptului că toate conceptele, numele 
şi simbolurile zodiacului au fost inventate de greci, căci cuvântul „zodiac" este 
de origine greacă, însemnând „cercul animalelor". Este posibil ca toate acestea 
să fi provenit din Egipt, unde zodiacul şi simbolurile sale rămase neschimbate, 
ordinea şi numele atribuite erau cu siguranţă cunoscute [Fig. 90]. In ciuda 
vechimii unora dintre reprezentările egiptene-incluzând una extraordinară din 
templul Denderah, care este ceva mai nouă-zodiacul nu-şi are originile în acel 
loc. Studii precum acela al lui E.C. Krupp (In search of Ancient Astronomies!) au 
subliniat faptul că „toate dovezile care există indică faptul că ideea de zodiac 
nu îşi are originile în Egipt; dimpotrivă, se crede că zodiacul a fost adus în Egipt 
din Mesopotamia" la o dată necunoscută. Savanţii grecii, care au avut acces la 
arta şi tradiţiile egiptene, au confirmat de asemenea în scrierile lor că, în ceea 
ce priveşte astronomia, aceeastă ştiinţă le-a parvenit de la „caldeeni", preoții- 
astronomi din Babilon. 

Arheologii au descoperit nişte tăblițe de astronomie babiloniene 
împărţite clar în douăsprezece părţi, fiecare corespunspunzând unui semn 
zodiacal [Fig. 91]. Acestea ar putea să constituie genul de surse pe care le-au 
studiat savanții greci. Din punctul de vedere al imaginilor reprezentate, 
simbolurile celeste au fost gravate în piatră în interiorul unui cerc ceresc. 


1 Pe urmele astronomiei antice, n.tr. 

!. Anies=Berbec; 2. Taurus=Taur; 3. Gemini=Gemeni; 4. Cancer=Rac; 5. Leo=Leu 
5. Virgo=Fecioară; 7. Libra=Balanţă; 8. Scorpio=Scorpion;9. Sagittarius= Săgetător 
10. Capricom=Capricom, 11. Aquarius=Vărsâtor, 12. Pisces=Peşt 


Figura 90 


Cu aproape două mii de ani înaintea zodiacului circular de la Bet-Alfa, 
conducătorii din Orientul Apropiat, mai ales din Babilon, i-au invocat pe zeii lor 
în tratatele pe care le încheiau. Pietrele de hotar (Kuaurru) au fost împodobite 
cu simboluri celeste ale acestor zei-planete şi zodiace-în interiorul cercului 
ceresc îmbrăţişat de un şarpe care simboliza Calea Lactee [Fig. 92]. 

Oricum, cât priveşte fiinţa umană, zodiacul a început în Sumer. După cum 
am arătat negreşit în A dovăsprezecea planetă, sumerienii aveau cunoştinţă 
despre zodii, ştiau să le reprezinte [Fig. 93a] iar denumirile pe care le-au 
atribuit caselor zodiacale sunt identice cu cele pe care le folosim noi astăzi, 
şase mii de ani mai târziu: 

G U.ANN A („Bivolul ceresc")-Taurul MASH.TAB.BA („Cei doi fraţi 
gemeni”)-Gemenii 

DUB („Cleştele")-Racul (Cancer) 


UR.GULA („Leul")-Leul 

AB.SIN („A cărui tată a fost Sin")-Fecioara 
ZI.BA.AN.NA („Destinul ceresc")-Balanţa 
GIR.TAB („Cleştele care taie")-Scorpionul 
PA.BIL („Apărătorul)-Arcaşul (Săgetătorul) 
SUHUR.MASH („Capra de mare")-Capricornul 


GU („Stăpânul apelor")-Purtătorul apei (Vărsătorul) 
SIM. M AH („Peşti")-Peştii 


KU.MAL (Locuitorul câmpului)-Berbecul 


Dovezile copleşitoare ne arată că sumerienii aveau ştiinţă despre erele 


zodiacale-nu doar despre numele şi simbolurile zodiacale, ci chiar despre 
fenomenul de precesiune care a dus la modificarea zodiilor-în Era Taurului, pe 
la 3800 î.Hr., când calendarul a început să funcţioneze în Nippur. Willy Hartner, 
în studiul său intitulat „The Earliest History of the Constellations in the Near 
East" (Journal of Near Eastern Studies!), a analizat dovezile furnizate de 
picturile sumeriene şi a stabilit că numărul mare de imagini care înfăţişează un 
taur împungând un leu [Fig. 93.b, din mileniul al IV-lea î.Hr.] sau un leu care 
împinge un taur [Fig. 93c, de pe la 3000 î.Hr.] sunt reprezentări zodiacale de pe 
vremea când echinocțiul de primăvară, care marca începutul noului an 
calendaristic, s-a aflat în constelația Taurului, iar solstițiul de vară a avut loc în 
semnul Leului. 

Alfred Jeremias (The Old Testament in the Light of the Ancient Near East?) 
a descoperit o serie de dovezi scrise în sprijinul ideii ca „punctul zero" al 
zodiacului-calendar sumerian se afla exact între Taur şi Gemeni, iar de aici a 
dedus că împărţirea eclipticii în semne zodiacale-lucru inexplicabil pentru el-s-a 
petrecut chiar înainte de începuturile civilizaţiei sumeriene, în Era Gemenilor. Şi 
mai uimitoare li s-a părut oamenilor de ştiinţă o tăbliță de astronomie 
(WATT.7847, în muzeul Vorderasiatisches din Berlin) care deschidea lista 
constelaţiilor zodiacale cu aceea a Leului-purtându-ne înapoi în timp cam până 
prin anul 11 000 î.Hr., în vremea Diluviului. 

Conceput de anunnaki ca o legătură între Timpul Divin (ciclul bazat pe cei 
3600 de ani de orbitare ai lui Nibiru) şi Timpul Terestru (durata de orbitare a 
Pământului), Timpul Astronomic (întinderea de 2160 de ani corespunzătoare 
schimbărilor precesionale de la o casă zodiacală la alta) a fost folosit pentru 
datarea marilor evenimente din preistoria Pământului, aşa cum a făcut 
arheoastronomia în timpurile istorice. Astfel, un desen care-i înfăţişează pe 
anunnaki ca pe nişte astronauți şi naveta lor spaţială zburând cu o rapiditate 
uimitoare între Marte (redată prin cele şase Puncte care ţineau loc de stele) şi 
Pământ (simbolizat prin şapte puncte însoţite de o semilună) plasează 
evenimentul, fapt care dovedeşte cunoaşterea erelor, în Era Peştilor, incluzând 
simbolul zodiacal al celor doi peşti în desen [Fig. 94]. Dovezile scrise cuprind 
aşadar şi date zodiacale, textul care situează Potopul în Era Leului fiind numai 
un exemplu. 


1 „Istoria străveche a constelaţiilor în Orientul Apropiat" (Revista de 
studii Orientul Apropiat), n.tr. 
2 Vechiul Testament în lumina Orientului Apropiat antic, n.tr. 

Figura 94 


Chiar dacă nu putem şti cu exactitate când a devenit omul conştient de 
importanța zodiacului, în mod sigur acest lucru s-a petrecut cu mult înaintea lui 
Gudea. Prin urmare, nu ar trebui să ne surprindă că în templul din Lagash 
existau reprezentări ale zodiacului; iar acestea nu apăreau pe podea, ca în 
cazul sinagogii din Bet-Alfa, nici ca simboluri gravate pe pietrele de hotar, ci 
mai degrabă, într-o structură splendidă, care pe bună dreptate poate fi 
considerată primul şi cel mai vechi planetariu din lume. 

Citim în consemnările lui Gudea că acesta a aşezat „imagini ale 
constelaţiilor" într-un „loc curat şi păzit dintr-un sanctuar interior". Acolo a fost 
construită „o boltă a cerului special concepută”-imitaţie a sferei cereşti, un fel 
de planetariu antic-ca un acoperiş situat pe ceea ce s-ar traduce prin 
„antablament" (un termen tehnic însemnând elementul de arhitectură situat 
deasupra coloanelor unei construcţii). În acea „boltă a cerului", Gudea „a 
adăpostit" simbolurile zodiacale. Putem identifica negreşit „Gemenii cereşti", 
„Sfântul Capricorn", „Eroul" (Săgetătorul), Leul şi „Creaturile cereşti" prin care 
erau desemnaţi Taurul şi Berbecul. 

După cum s-a mândrit Gudea în textele păstrate, „bolta cerească" 
împânzită de simbolurile zodiacului trebuie să fi fost într-adevăr o privelişte! 
Câteva milenii mai târziu, nu ne-ar mai fi fost dat să pătrundem în acel sanctuar 
interior şi să împărtăşim cu Gudea acea iluzie a admirării cerurilor cu ale lor 
constelații sclipitoare. Dar am fi putut să mergem la Denderah, în Egiptul de 
Sus, să intrăm în sanctuarul interior al principalului său templu şi să privim 
tavanul de deasupra noastră. Acolo am fi putut să admirăm un tablou al 
cerurilor înstelate: sfera cerească, susţinută în cele patru puncte cardinale de 
fiii lui Horus şi în cele patru puncte ale răsăritului şi apusului la solstițiul de vară 
şi, respectiv, de iarnă de patru fecioare [Fig. 95]. Un cerc înfăţişând cei treizeci 
şi şase de „decani" (perioadele de câte zece zile, trei pentru fiecare lună, ale 
calendarului egiptean) înconjurau „bolta cerească" din mijloc, unde cele 
douăsprezece constelații ale zodiacului erau redate prin aceleaşi simboluri 
(taur, berbec, leu, gemeni, etc.) şi în aceeaşi ordine ca şi astăzi, toate acestea 
avându-şi începuturile în Sumer. Numele templului scris cu hieroglife, 7a ynt 
neterti, însemna „Locul coloanelor zeiţei", sugerând că şi la Denderah, la fel ca 
în Girsu, stâlpii verticali erau folosiţi pentru observaţiile cereşti care le 
includeau atât pe cele legate de zodiac, cât şi pe cele legate de calendar (după 
cum o sugerează cei treizeci şi şase de decani). 


Oamenii de ştiinţă nu au putut să cadă de acord asupra datării zodiacului 
de la Denderah. Pictura aşa cum o cunoaştem astăzi a fost descoperită de 
Napoleon când a vizitat Egiptul. 

Acum se găseşte la Muzeul Luvru din Paris şi se crede că ar data din 
perioada în care Egiptul a intrat sub stăpânirea greco-romană. In tot cazul 
oamenii de ştiinţă sunt convinşi că aceasta este o reproducere după o pictură 
similară mult mai veche, una care-i fusese dedicată zeiţei Hathor. Sir Norman 
Lockyer în The Dawn of Astronomy! a interpretat un text din timpul dinastiei a 
IV-a (2613-2494 î.Hr.) ca descriind alinierile cereşti din acel templu antic; 
aceasta ar face ca „bolta cerească" de la Denderah să fie încadrată în perioada 
dintre terminarea construcţiei primului Stonehenge şi construirea templului 
Eninnu din Lagaşul lui Gudea. Dacă lucrurile stau aşa cum susţin alţii şi cerurile 
reprezentate pe tavanul templului Denderah ar putea fi datate în funcţie de 
imaginea reprezentată de un băț cu un şoim în vârf atingând călcâiul 
Gemenilor, avându-l pe Taur la dreapta sa şi pe Rac la stânga, atunci tabloul 
din Denderah ne trimite înapoi în timp (aşa cum se întâmplă în cazul 
planetariilor moderne unde, să spunem, cerurile din preajma Crăciunului sunt 
înfăţişate aşa cum arătau ele pe vremea lui lisus) undeva între 6540 şi 4380 
î.Hr. Potrivit cronologiei egiptene transmise de preoţi şi consemnată de către 
Manetho, aceea era perioada în care semizeii au domnit peste Egipt. O 
asemenea datare a cerurilor înfăţişate la Denderah (diferită chiar de perioada în 
care a fost construit templul) întăreşte descoperirile menţionate anterior ale lui 
Alfred Jeremias cu privire la „punctul zero" din calendarul zodiacal sumerian. 
Datarea atât a calendarului egiptean, cât şi a celui sumerian confirmă astfel că 
realizarea lor a precedat formarea acestor două civilizaţii şi că „zeii" şi nu 
oamenii au fost cei care le-au realizat şi au stabilit datarea lor. 

Dacă, după cum am arătat, zodiacul şi timpul ceresc aferent au fost 
plăsmuite de anunnaki la puţin timp după prima lor vizită pe Pământ, unele 
dintre datele zodiacale care marcau evenimentele înfăţişate pe sigiliile 
cilindrice reprezintă erele zodiacale care au precedat apariţia civilizaţiei umane. 
Era Peştilor, de exemplu, redată prin cei doi peşti în Fig. 94, a fost situată nu 
mai târziu de intervalul cuprins între 25 980 î.Hr. şi 23 820 î.Hr. (sau chiar mai 


1! Zorii astronomiei, n.tr. 


devreme, dacă evenimentul a avut loc în erele mai vechi ale Peştilor, în marele 
ciclu de 25 920 de ani). 

Incredibil, dar deloc surprinzător, într-un text sumerian cunoscut 
oamenilor de ştiinţă drept A Hymn to Enlil the All-Beneficent!, întâlnim o aluzie 
în legătură cu faptul că „un cer înstelat" care înfăţişa sfera cerească şi 
constelaţiile zodiacului ar fi putut să existe în Sumer încă din timpurile 
străvechi. Descriind locul cel mai ascuns al Centrului de Control al Misiunii din 
Nippur al lui Enlil, textul menţionează că într-o cameră întunecată din interiorul 
ziguratului E.KUR, care se numea Dirga, fusese instalat „un zenit ceresc, 
misterios ca marea îndepărtată" în care „simbolurile înstelate" au fost „duse 
până la perfecţiune". 

Termenul DIR.GA are sensurile de „întuneric" şi „asemenea unei 
coroane". Textul explică faptul că „simbolurile înstelate" aşezate în locul acela 
erau folosite la stabilirea datelor sărbătorilor, ceea ce denotă o funcţie 
calendaristică. Totul pare să prevestească planetariul lui Gudea, cu diferenţa că 
cel din E.KUR era ferit de privirea oamenilor, numai anunnaki având acces la el. 

„Bolta cerească" a lui Gudea, construită ca un planetariu, seamănă mult 
mai bine cu Dirga decât cu reprezentarea de la Denderah, care era numai un 
tablou pe tavanul templului. Şi cu toate acestea, nu putem să excludem 
posibilitatea ca desenul din Girsu să fi fost inspirat din Egipt, căci există 
numeroase similitudini cu imaginile egiptene. Şi lista ar putea continua. 

Unele dintre cele mai impresionante descoperiri care acum stau la loc de 
cinste în cadrul colecţiilor asiriene şi babiloniene din principalele muzee, sunt 
animalele imense din piatră cu trupuri de tauri sau lei şi capete de zei, purtând 
nişte acoperăminte pentru cap ca nişte creste [Fig.96], care păzeau intrările 
templelor. Putem să presupunem fără a exista riscul de a ne înşela că aceste 
„creaturi mitice", aşa cum le numesc cercetătorii, erau o transpunere în piatră a 
motivului Taur-Leu pe care l-am expus mai devreme, invocând astfel farmecul 
unui străvechi timp ceresc şi zeii asociaţi cu erele lui zodiacale care apuseseră. 

Arheologii sunt de părere că aceste sculpturi au avut ca model sfincşii din 
Egipt, în primul rând Marele Sfinx din Gizeh, cu care asirienii şi babilonienii erau 
familiarizați, ca urmare a activităţii comerciale şi a războaielor purtate. 


1 Un imn închinat lui Enlil, Binefăcătorul, n.tr. 


Figura 96 


Dar inscripţiile lui Gudea dovedesc că, înainte cu circa o mie cinci sute de 
ani ca aceste creaturi zodiacale şi divine să fie amplasate în templele asiriene, 
Gudea aşezase deja nişte sfincşi în templul Eninnu; inscripţiile vorbesc clar 
despre „un leu care-ţi stârnea groaza" şi „un bou sălbatic şi masiv, ghemuit 
lângă leu". Spre marea surprindere a arheologilor că în Sumerul antic sfincşii ar 
fi putut să fie deja cunoscuţi, o statuie a lui Ninurta/Ningirsu însuşi, înfaţişându-l 
ca un sfinx ghemuit [Fig. 97], a fost descoperită printre ruinele lui Girsu din 
Lagash. 

Mai multe indicii cu privire la ceea ce trebuia să se aştepte Gudea i-au 
fost date acestuia-şi astfel şi nouă-în momentul în care Ninurta i s-a adresat în 
cea de-a doua viziune a sa, afirmându-şi şi reafirmându-şi puterea şi locul 
printre anunnaki („Prin cincisprezece decrete domnia mea e sorocită"), 
atrăgându-i atenţia lui Gudea asupra faptului că era familiarizat cu celelalte 
părţi ale lumii („Un domn ce departe priveşte", cutreierând zările în Divina sa 
Pasăre Neagră), asigurându-l de cooperarea dintre Magan şi Melukhah (Egipt şi 
Nubia) şi promiţându-i totodată că zeul care se numea „Şarpele strălucitor" va 
veni personal să asiste la construirea noului Eninnu: „Ca un loc puternic va 
trebui construit, ca E.HUSH va fi locaşul meu sfânt". 


Figura 97 


Această afirmaţie este chiar senzaţională prin ceea ce implică. 

„E", după cum am aflat deja, înseamnă „casa" zeului, un templu, iar în 
cazul lui Eninnu-o piramidă în trepte. HUSH (pronunţat „Chush" cu grupul „ch" 
ca în termenul german Loch) însemna în sumeriană „roşiatic, colorat în roşu". 
Atunci ceea ce Ninurta/Ningirsu a dorit să spună a fost că noul Eninnu va fi 
precum „divina casă roşie". Afirmația ne lasă să înţelegem că noul Eninnu 
trebuia să imite o construcţie deja existentă şi renumită prin faptul că era 
vopsită în roşu... 

Căutarea unei asemenea construcţii ar putea fi înlesnită de reproducerea 
pas cu pas a pictogramei pentru simbolul Hush. Lucrurile pe care le descoperim 
sunt de-a dreptul uimitoare, căci ceea ce obţinem [Fig. 98a] este un desen 
liniar al unei piramide egiptene din care se pot observa axul, pasajele interioare 
şi încăperile sale subterane. Mai exact, pictograma pare să redea secţiunea 
transversală a Marii Piramide din Gizeh [Fig. 98b] împreună cu prototipul ei de 
dimensiuni mai mici, mica piramidă din Gizeh [Fig.98c]-şi prima piramidă 
construită cu succes de faraoni [Fig. 98d] care, lucru semnificativ, se numea 
Piramida Roşie, având aceeaşi nuanţă redată prin cuvântul Hush. 

Figura 98a, 98b, 98c şi 98d 


Cu siguranță Piramida Roşie este cea care trebuia să servească drept 
model templului Eninnu din Lagash. Aceasta era una din cele trei piramide 
atribuite lui Sneferu, primul faraon din cea de-a IV-a dinastie, care a domnit pe 


la vreo 2600 î.Hr. La început, arhitecţii au dorit să construiască pentru el o 
piramidă la Maidum care să imite panta de 52* a piramidelor de la Gizeh care 
fuseseră construite cu milenii în urmă de către anunnaki, dar unghiul a fost 
prea abrupt şi piramida a cedat. Acest lucru a condus la modificarea rapidă a 
unghiului celei de-a doua piramide de la Dashur până la un unghi mult mai mic 
de 43°, care a rezultat în piramida care a fost numită Piramida Turtită. Aceasta 
a condus la construirea tot la Dashur a celei de-a treia piramide a lui Sneferu. 
Considerată „prima piramidă clasică" a unui faraon, panta sa a fost stabilită la 
un unghi mult mai sigur de 431/2* [Fig. 99]. Aceasta a fost construită din granit 
roşu originar din acele locuri şi astfel a fost numită Piramida Roşie. Părţile mai 
proeminente de pe fiecare latură fuseseră concepute astfel încât să fixeze o 
suprafaţă de granit alb, dar aceasta nu a rezistat foarte mult şi astăzi piramida 
poate fi văzută în culoarea sa roşie originală.Ninurta, care purtase şi câştigase 
Cel de-al doilea Război al Piramidelor din Egipt, fără îndoială că ştia despre 
piramidele care fuseseră construite cu timpul în locul acela. 


Dar să fi văzut el oare, căci regii călătoreau în Egipt, nu doar Marea 
Piramidă şi piramidele învecinate de la Gizeh, ci şi piramida în trepte construită 
de către faraonul Zoser din Sakkara, înconjurată de splendida ei incintă sacră 
[vezi Fig. 78], de pe la 2650 î.Hr.? Să fi văzut oare imitaţia reuşită a Marii 
Piramide, realizată de către un faraon şi arhitecţii săi-Piramida Roşie a lui 
Sneferu, construită cam pe la 2600 î.Hr.? Şi să-i fi spus atunci Arhitectului Divin: 
astfel aş dori să fie construcţia mea, un zigurat unic, realizat prin îmbinarea 
elementelor celorlalte trei piramide? Atunci cum altcumva ar putea cineva să 
explice dovezile uluitoare care atestă legătura dintre Eninnu, construit între 
2200 şi 2100 î.Hr. şi Egipt-şi zeii săi? 

Şi cum altcumva, dacă nu în acest mod, ar putea cineva să explice 
similitudinile dintre Stonehenge din Insulele Britanice şi acest „Stonehenge pe 
Eufrat"? 

Pentru a găsi o explicaţie trebuie să ne îndreptăm atenţia înspre 
Arhitectul Divin, păstrătorul secretelor piramidelor, zeul numit de Gudea 
Ningishzidda, căci acesta era nimeni altul decât zeul egiptean Tekuti, căruia îi 
spunem THOTH. 

Despre Thoth se spunea în Textele Piramidelor că este „Cel care ţine 
evidenţa cerurilor, cel care numără stelele şi măsoară Pământul”, inventatorul 
artelor şi al ştiinţelor, scribul zeilor, „Cel care a întreprins mai multe calcule 
referitoare la ceruri, stele şi Pământ". Fiind „cel care ţine evidenţa cerurilor şi a 


anotimpurilor" era redat simbolic ca purtând pe cap discul Soarelui şi secera 
Lunii şi-în cuvinte care amintesc de adorarea biblică a Stăpânului ceresc- 
inscripţiile şi legendele egiptene spuneau despre Thoth că ştiinţa şi capacitatea 
sa de a realiza calculele „au contribuit la măsurarea cerurilor şi la întocmirea 
hărților Pământului". Numele său scris cu ajutorul hieroglifelor, 7ehuti, este de 
obicei interpretat ca însemnând „Cel care ţine balanţa". Heinrich Brugsch 
(Religion und Mythologie!) şi E.A. Wallis Budge (The Gods of the Egyptians?) au 
interpretat acest lucru ca făcând referire la faptul că Thoth era „zeul 
echilibrului" şi au considerat că desenele care-l înfăţişau ca „Stăpân al balanței" 
sugerau că acesta era asociat cu echinocţiile-momentul în care ziua şi noaptea 
sunt puse în balanţă. Grecii l-au identificat pe Thoth cu zeul lor Hermes, pe 
care-l considerau creatorul astronomiei şi al astrologiei, al ştiinţei numerelor şi 
al geometriei, al medicinei şi botanicii. 

Mergând pe urmele lui Thoth, vom ajunge la poveştile despre calendar 
care scot la iveală ciocnirile dintre zei şi oameni şi enigme precum aceea de la 
Stonehenge. 


8 Poveşti despre calendar 


Povestea calendarului este una a ingeniozităţii şi-a iscusitei îmbinări 
dintre astronomie şi matematică. Este, de asemenea, o poveste a conflictelor, 
fervorii religioase şi luptelor pentru supremație. 

Ideea potrivit căreia calendarul a fost conceput pentru cei care lucrau 
pământul, pentru ca aceştia să ştie când să semene şi când să culeagă 
recoltele, a fost acceptată fără a mai stărui prea mult asupra sa; dar nu trece 
nici testul logicii, nici pe cel al faptelor. Cei care lucrau pământul nu aveau 
nevoie de un calendar formal pentru a cunoaşte anotimpurile, iar societăţile 
primitive au reuşit să se hrănească generaţii de-a rândul fără a avea un 
calendar la îndemâna lor. Realitatea istorică este că realizarea calendarului a 
fost necesară pentru a se cunoaşte timpul exact al festivalurilor închinate 
zeilor. Cu alte cuvinte, calendarul era un instrument religios. Primele nume 
atribuite lunilor în sumeriană conţineau toate prefixul EZEN. Cuvântul nu 
însemna „lună", ci „festival". Lunile erau intervalele de timp în care trebuiau să 
aibă loc festivalurile lui Enlil, Ninurta, sau cele închinate altor zeități importante. 

Faptul că scopul calendarului era acela de a înlesni desfăşurarea 
ritualurilor religioase nu ar trebui să ne surprindă. O situaţie care încă ne 
dirijează vieţile poate fi întâlnită în calendarul obişnuit, care este cel creştin. 
Festivalul său principal şi elementul central de care depinde tot restul 
calendarului este Paştele, sărbătoarea Invierii lui lisus, potrivit Noului 
Testament, în a treia zi după răstignire. Creştinii occidentali serbează Paştele în 
prima duminică după prima lună plină care urmează echinocţiului de 
primăvară. Acest lucru le crea anumite probleme primilor creştini din Roma, 
căci pe vremea aceea elementul calendaristic dominant era anul solar de 365 
de zile, iar duratele lunilor erau neregulate şi nu aveau legătura directă cu 
fazele Lunii. Pentru stabilirea zilei Paştelui a fost nevoie prin urmare, de 
raportarea la calendarul evreiesc, căci Cina cea de Taină, de la care începe 
numărarea tuturor celorlalte zile cruciale până la înălţare, era aceea a mesei 
Seder, cu care începe sărbătoarea Paştelui evreiesc, în ajunul celei de-a 


1! Religie şi mitologie, n.tr. 
? Zeii egiptenilor, n.tr. 


paisprezecea zi a lunii Nissan, în noaptea cu lună plină. Prin urmare, în primele 
secole ale creştinismului Paştele a fost serbat după calendarul evreiesc. Dar 
când împăratul roman Constantin, după ce oficializase religia creştină, a 
convocat un consiliu bisericesc, Consiliul de la Nicea, în anul 325, dependenţa 
de calendarul evreiesc a fost întreruptă, iar religia creştină, socotită până 
atunci doar o altă sectă evreiască, a fost transformată într-o religie autonomă. 

Astfel, după cum reiese din această schimbare, ca şi din originea sa, 
calendarul creştin a fost expresia credințelor religioase şi un instrument pentru 
stabilirea datelor sărbătorilor religioase. Tot cam pe la acea vreme, musulmanii 
au năvălit din Arabia ca să cucerească prin puterea săbiei ţinuturile şi oamenii 
de la răsărit şi de la apus. Una dintre primele măsuri luate de către aceştia a 
fost impunerea calendarului lor lunar, deoarece avea o semnificaţie profund 
religioasă: acesta măsura trecerea timpului de la Hegira, fuga fondatorului 
Islamului, Mohamed, din Mecca la Medina (în 622). 

Istoria calendarului creştin roman, ea însăşi interesantă, ilustrează unele 
dintre problemele inerente îmbinării imperfecte a timpului solar cu cel lunar şi 
nevoia, de-a lungul mileniilor, de a reforma calendarul şi noţiunile erelor 
„veşnic înnoite" care au decurs de aici. 

Calendarul în uz specific erei creştine a fost introdus de Papa Grigore al 
XIII-lea în 1582 şi se numeşte, prin urmare, gregorian. Este de fapt o reformare 
a vechiului calendar iulian, numit astfel după împăratul roman lulius Caesar. 

Acel vestit împărat roman, sătul de calendarul roman peste care domnea 
haosul, l-a invitat în secolul I î.Hr. pe astronomul Sosigene din Alexandria, Egipt, 
să sugereze o reformă a calendarului. Sfatul lui Sosigene a fost să uite de 
măsurarea timpului în funcţie de mişcările Lunii şi să adopte un calendar solar 
„precum acela al egiptenilor". Rezultatul a fost un an de 365 de zile, plus un 
bisect de 366 de zile o dată la patru ani. Dar nici acest calendar nu rezolva 
problema celor 111/4 minute în plus faţă de ziua suplimentară ce trebuia 
adăugată la fiecare patru ani, depăşind cu mult cele 365 de zile. Era însă o 
chestiune de minuţiozitate cu care s-au gândit că nu era cazul să-şi bată prea 
mult capul, dar rezultatul a fost că până în 1582, prima zi din primăvară, fixată 
de Consiliul din Nicea să cadă pe 21 martie, din cauza neregularităţilor ajunsese 
să cadă pe 11 martie. Pentru a corecta acest neajuns, Papa Grigore a hotărât 
pe 4 octombrie 1582 ca următoarea zi să fie 15 octombrie. Această reformă a 
dus la stabilirea actualului calendar gregorian, care a mai avut ca element de 
noutate şi faptul că s-a stabilit ca anul să înceapă la 1 ianuarie. 

indemnul astronomului ca în Roma să fie adoptat un calendar „ca acela al 
egiptenilor" a fost urmat, trebuie să înţelegem, fără prea mare greutate 
deoarece până la vremea aceea Roma şi-n special lulius Caesar erau destul de 
familiarizați cu Egiptul, cu obiceiurile sale religioase şi prin urmare cu 
calendarul său. Calendarul egiptean era, într-adevăr, la vremea aceea un 
calendar pur solar de 365 de zile, împărţit în douăsprezece luni a câte treizeci 
de zile fiecare. La 360 de zile fusese adăugat un festival religios de sfârşit de an 
care dura cinci zile şi care era dedicat zeilor Osiris, Horus, Seth, Isis şi 
Nephthys. 

Egiptenii erau conştienţi că anul solar era cumva mai lung decât anul de 
365 de zile-nu doar cu acea zi care era adăugată la fiecare patru ani, după cum 
consimţise Julius Caesar, ci cu un interval de timp suficient de mare încât să 
întârzie calendarul cu o lună la fiecare 120 de ani şi cu un an întreg la fiecare 
1460 de ani. Ciclul hotărâtor sau ciclul sacru al calendarului egiptean era 
această Perioadă de 1460 de ani, căci coincidea cu ciclul răsăritului heliac stelei 


Sirius (în egipteană, Sept, în greacă Sothis) în perioada revărsării anuale a 
Nilului, care la rândul ei are loc în preajma solstițiului de vară (în emisfera 
nordică). 

Edward Meyer (Ägyptische Chronologie!) a stabilit că, în momentul în care 
a fost introdus calendarul egiptean, o asemenea convergenţă a răsăritului 
heliac al lui Sirius şi a revărsării Nilului avusese loc pe data de 19 iulie. 
Bazându-se pe aceste informaţii, Kurt Sethe (Urgeschichte und älteste Religion 
der Agypter?) a calculat că evenimentul ar fi putut să aibă loc fie în 4240 î.Hr., 
fie în 2780 î.Hr., în funcţie de observarea cerului din Heliopolis sau din 
Memphis. 

Până acum, cercetătorii vechiului calendar egiptean au căzut de acord 
asupra ideii potrivit căreia calendarul solar format din 360+5 zile nu a fost 
primul calendar preistoric din ţinut. Acest calendar „civil' sau laic a fost 
introdus numai după instalarea domniei dinastice în Egipt, adică după 3100 
î.Hr; potrivit Lui Richard A. Parker (The Calendars of the Ancient Egyptians?) 
acest lucru s-a petrecut pe la 2800 î.Hr., „probabil pentru a servi unor scopuri 
administrative şi fiscale". Acest calendar civil a înlocuit, sau la început a 
completat numai, calendarul „sacru" din bătrâni. După cum se afirmă în 
Enciclopedia britanică, „egiptenii antici au folosit la început un calendar lunar". 
Potrivit lui R.A. Parker (Ancient Egyptian Astronomy“) acel calendar străvechi 
era „asemenea calendarelor tuturor popoarelor din Antichitate", un calendar 
format din douăsprezece luni lunare plus o a treisprezecea lună de intercalare, 
care asigura respectarea anotimpurilor. 

Calendarul străvechi era de asemenea, în opinia lui Lockyer, echinocţial şi 
avea legătură cu străvechiul templu de la Heliopolis, a cărui orientare era 
echinocţială. Cumulând toate aceste informaţii şi luând-o în calcul şi pe aceea 
referitoare la asocierea lunilor cu festivalurile religioase, primul calendar 
egiptean era asemănător cu cel al sumerienilor. 

Concluzia potrivit căreia calendarul egiptean îşi avea rădăcinile în 
timpurile predinastice, înainte ca civilizaţia egipteană să apară, nu ne poate 
trimite cu gândul decât la faptul că nu egiptenii înşişi au fost cei care au 
inventat calendarul. Această concluzie se potriveşte cu cea referitoare la 
zodiacul egiptean, dar şi cu aceea referitoare la zodiacul şi calendarul din 
Sumer: toate acestea erau invențiile iscusite ale „zeilor". 

În Egipt, religia şi venerarea zeilor au început la Heliopolis, în apropierea 
piramidelor de la Gizeh; numele egiptean al Heliopolisului era Annu (ca şi 
numele conducătorului din Nibiru), iar în Biblie este numit On: când Joseph a 
fost făcut vicerege peste Egipt (Geneza, capitolul 41), faraonul „i-a dat-o pe 
Assenath, fiica lui Potiphera [înaltul] preot din On, de soţie". Primul altar de la 
Heliopolis a fost dedicat lui Ptah („Revelatorul") care, potrivit tradiţiei egiptene, 
a scos Egiptul de sub apele Marii Revărsări şi, prin asanări intensive şi întărituri 
de pământ, l-a făcut locuibil. Stăpânirea divină asupra Egiptului a fost apoi 
transferată de către Ptah fiului său Ra („Cel strălucitor") care se mai numea 
Tem („Cel pur") şi, într-un loc special, tot la Heliopolis, pelerinii puteau să vadă, 
o dată pe an, ambarcaţiunea cerească a lui Ra, conicul Ben-Ben. 

Potrivit preotului egiptean Manetho, Ra era căpetenia primei dinastii 

divine (numele său scris cu hieroglife însemna „Darul lui Thoth"), care a 
întocmit în secolul al Ill-lea î.Hr. Lista dinastică egipteană. Domnia lui Ra şi a 
succesorilor săi, zeii Shu, Geb, Osiris, Seth şi Horus s-a întins pe mai bine de trei 
milenii. A fost urmată de o a două dinastie de origine divină, inaugurată de 
Thoth, tot un fiu al lui Ptah, care a durat jumătate din perioada de domnie a 
celeilalte dinastii. După aceea, a urmat o dinastie a semizeilor, treizeci dintre ei 
stăpânind asupra Egiptului pentru 3650 de ani. Potrivit lui Manetho, luate 
împreună, domniile divine ale lui Ptah, dinastia lui Ra, dinastia Thoth şi dinastia 
semizeilor au durat 17 520 de ani. Karl R. Lepsius (K6nigsbuch der alten 
Agypter!') a notat că acest interval de timp a însemnat exact douăsprezece 
cicluri sothice a cate 1460 de ani fiecare, întărind prin aceasta originea 
preistorică a cunoştinţelor astronomice şi a celor legate de calendar din Egipt. 

Bazându-ne pe dovezi substanţiale, am stabilit în Războaiele lor cu 
oamenii şi în alte volume din Cronicile pierdute ale Pământului că Ptah era 
nimeni altul decât Enki şi că Ra era Marduk din panteonul mesopotamian. 
Atunci când Pământul a fost împărţit între anunnaki după Diluviu, Enki şi 
descendenţii săi au primit ţinuturile Africii, lăsând EDIN (ţinutul biblic al 
Edenului) şi sfera de influenţă mesopotamiană în mâinile lui Enlil şi ale 
descendenților săi. Thoth, un frate al lui Ra/Marduk, era zeul sumerienilor care 
se numea Ningishzidda. 

Cea mai mare parte din istoria şi conflictele violente care au urmat după 
împărţirea Pământului îşi are originile în refuzul lui Ra/Marduk de a recunoaşte 
împărţirea. Acesta era convins că tatăl său fusese deposedat pe nedrept de 
domnia asupra Pământului (numele EN.KI se traduce chiar prin „Stăpânul 
Pământ") şi că prin urmare el, şi nu fiul cel mai mare al lui Enlil, Ninurta, ar fi 
trebuit să domnească asupra Pământului, din cetatea mesopotamiană Babilon, 
al cărei nume însemna „Poarta Zeilor". Măcinat de această ambiţie, Ra/Marduk 
a provocat nu doar conflictele cu enliliţii, ci a stârnit şi animozitatea unora 
dintre fraţii săi, prin implicarea lor în aceste conflicte aprige şi apoi prin 
părăsirea Egiptului şi întoarcerea în acesta pentru a-şi revendica dreptul asupra 
domniei. 

Pe parcursul acestor plecări şi reveniri succesive, suişuri şi coborâşuri în 
lupta pentru supremație, Ra/Marduk a provocat moartea unui frate mai tânăr 
care se numea Dumuzi, l-a lăsat pe fratele său Thoth să domnească iar apoi l-a 
forţat să plece în exil şi l-a determinat pe fratele său Nergal să treacă de partea 
adversă într-un război al zeilor care s-a transformat într-un holocaust nuclear, 
îndeosebi relaţia dificilă cu Thoth este edificatoare pentru poveştile despre 
calendar. 

Egiptenii, vom reveni asupra acestui aspect, aveau nu doar unul, ci două 
calendare. Primul, care-şi avea rădăcinile în timpuri preistorice, „avea la bază 
Luna". Celălalt, introdus câteva secole mai târziu după începutul domniei 
faraonilor, avea la bază cele 365 de zile ale anului solar. Contrar ideii potrivit 
căreia „calendarul civil" de mai târziu ar fi fost o inovaţie administrativă a unui 
faraon, ipoteza emisă de noi este că acest calendar, la fel ca şi cel de mai 
înainte, era o creaţie iscusită a zeilor, cu diferenţa că primul era rezultatul 
muncii manuale lui Thoth, iar cel de-al doilea al artei lui Ra. 

Un aspect original şi specific calendarului civil era împărţirea celor treizeci 
de zile ale lunilor în „decani", perioadele a câte zece zile fiecare, anunţate de 
răsăritul heliac al unei anumite stele. Fiecare astru (redat prin imaginea unui 

zeu ceresc care naviga prin ceruri, Fig. 100) se credea că vesteşte ultima oră 
din noapte, iar la sfârşitul celor zece zile putea fi observat un nou astru-decan. 


DË aie 
si să 


Figura 100 


Noi suntem de părere că introducerea acestui calendar bazat pe decani a 
fost un act pus la cale de Ra, în timpul unui conflict cu fratele său Thoth. 

Ambii erau fiii lui Enki, expertul în ştiinţă al anunnakilor şi putem să 
presupunem că cele mai multe dintre cunoştinţele pe care le deţineau le 
dobândiseră de la tatăl lor. În privinţa lui Ra/Marduk putem fi siguri că lucrurile 
au stat chiar aşa, căci s-a descoperit un text mesopotamian care ne oferă 
dovezi în acest sens. Inceputul acestui text consemnează nemulţumirea 
exprimată de Marduk în faţa tatălui său cu privire la faptul că nu deţinea 
anumite secrete ale tămăduirii. Răspunsul lui Enki este redat după cum 
urmează: 

Fiul meu, ce anume nu ştii? 

Ce-aş putea să-ți mai dăruiesc? 

Marduk, ce anume nu ştii? 

Ce aş putea să-ți mai ofer? 

Căci ceea ce ştiu eu, ştii şi tu! 

Să fi existat atunci o anumită gelozie între fraţi, pornind de la volumul de 
cunoştinţe deţinut de fiecare? Ambii aveau cunoştinţe de matematică, 
astronomie sau de orientare a construcţiilor sacre. O dovadă a realizărilor lui 
Marduk în aceste domenii era splendidul zigurat din Babilon [vezi Fig. 33], ale 
cărui planuri fuseseră realizate de însuşi Marduk, după cum se menţionează în 
Enuma elish. Dar după cum reiese din textul pe care tocmai l-am citat, 
cunoştinţele de medicină şi tămăduire pe care le deţinea Marduk erau mai 
limitate decât ale fratelui său: el nu putea să reînvie morţii, în timp ce Thoth 
avea această putere. Despre puterile celui din urmă aflăm atât din sursele 
mesopotamiene, cât şi din cele egiptene. Desenele mesopotamiene care-l 
reprezintă îl înfăţişează alături de emblema şerpilor încolăciţi unul după altul 
[Fig. 101a], emblemă care-i aparținuse iniţial tatălui său Enki, zeul care putea 
să realizeze experimente de inginerie genetică-emblema, după cum am 
sugerat, este aceea a spiralei de ADN [Fig. 101b]. Numele său sumerian, 
NIN.GISH.ZID.DA, care însemna „Stăpânul artifactului vieţii", dovedea 


recunoaşterea capacităţii sale de a da din nou viaţă prin reînvierea morţilor. 
Într-un text liturgic sumerian este numit „Stăpânul tămăduitor, Stăpânul care-ţi 
întinde mâna. Stăpânul artifactului vieţii". Era figura proeminentă din textele 
care vorbeau despre vindecările miraculoase şi despre exorcizare; o tăbliță 
întreagă, cea de-a şaptea, din seria de incantaţii şi formule magice Mag/u 
(„Jertfele trecute prin foc") îi este consacrată lui Thoth. 


Figura 101a şi 101b 


Într-una din incantaţii, dedicată marinarilor înecaţi, („călătorii pe mare 
care se odihnesc de-a pururi"), preotul invocă formulele lui „Siris şi 
Ningishzidda, lucrătorii miraculoşi, descântătorii". 

Siris este numele unei zeițe altfel necunoscută în panteonul sumerian şi 
este foarte posibil ca aceasta să fie transpunerea mesopotamiană a numelui 
unui astru numit Sirius, deoarece în panteonul egiptean Sirius era astrul asociat 
cu zeiţa Isis. In legendele egiptene, Thoth era cel care a ajutat-o pe Isis, soţia 
lui Osiris, să extragă din Osiris, care fusese dezmembrat, sămânţa din care 
avea să-l nască pe Horus. Şi asta nu e tot. Intr-o inscripţie egipteană de pe un 
obiect cunoscut drept Stela Metternich, zeiţa Isis descrie modul în care Thoth l- 
a readus la viaţă pe fiul ei Horus, după ce Horus fusese muşcat de un şarpe 
veninos. Răspunzând chemărilor ei, Thoth a coborât din ceruri: „şi el fusese 
dăruit cu puteri magice şi deţinea puterea prin care cuvântul se preschimba în 
faptă". In noaptea aceea, Thoth a făcut mai multe vrăji şi a reuşit să scoată 
otrava, readucându-l pe Horus la viaţă. 

Egiptenii susțineau că întreaga Carte a morților, din care fuseseră gravate 
mai multe versuri pe zidurile mormintelor faraonice care să sugereze trecerea 
faraonului în viaţa de apoi, era compoziţia lui Thoth, „scrisă chiar de mâna sa". 
Intr-o lucrare mai scurtă căreia egiptenii îi spuneau Cartea Respirațiilor, se 
spunea că „Thoth, zeul atotputernic, stăpânul din Khemennu, vine la tine: el a 
scris cu mâna lui Cartea Respiraţiilor pentru ca al tău Ka să respire pentru 
totdeauna şi al tău trup să fie înzestrat cu viaţă pe Pământ". 

Din sursele sumeriene ştim că această ştiinţă, fundamentală în credinţa 
faraonilor-a reînvierii morţilor-a fost deţinută mai întâi de Enki. Într-un text de 
mare întindere în care se povesteşte călătoria lui Inanna/lshtar în Lumea de Jos 
(sudul Africii), domeniul surorii ei, care se măritase cu un alt fiu al lui Enki, 


sosind neinvitată, zeiţa a fost omorâtă. Fiind chemat Enki, acesta a acordat 
îngrijiri medicale şi a supravegheat tratamentul trupului neînsufleţit cu ajutorul 
ultrasunetelor şi al razelor radioactive, după care „Inanna se trezi". 

In mod evident secretul nu i-a fost dezvăluit lui Marduk, iar acesta s-a 
plâns tatălui său, nu a primit decât un răspuns ambiguu. Acest lucru ar fi fost 
suficient pentru ca Marduk cel ambițios şi avid de putere să devină gelos pe 
Thoth. Dar poate că Marduk avea şi alte motive să se simtă jignit şi ameninţat. 
In primul rând, Thoth şi nu Marduk/Ra fusese cel care o ajutase pe Isis să 
recupereze sămânţa de la Osiris cel dezmembrat (nepotul lui Ra) şi apoi să-l 
reînvie pe Horus care fusese otrăvit (un strănepot al lui Ra). lar apoi pentru că 
toate acestea au condus-după cum afirmă textele sumeriene-la afinitatea dintre 
Thoth şi astrul Sirius, care controla calendarul egiptean şi prevestea revărsarea 
dătătoare de viaţă a apelor Nilului. 

Să fi fost acestea singurele motive de gelozie, sau Ra/Marduk avea 
motive mult mai serioase în a vedea în Thoth un rival? Potrivit lui Manetho, 
îndelungata domnie a primei dinastii divine începute de Ra s-a terminat abrupt, 
după o scurtă domnie de numai trei sute de ani a lui Horus, în urma conflictului 
pe care l-am numit Primul Război al Piramidelor. Apoi, în loc să urmeze un alt 
descendent al lui Ra la domnie, Thoth a fost cel care a primit conducerea 
asupra Egiptului, iar dinastia sa a continuat să domnească (după spusele lui 
Manetho) pentru 1570 de ani. Domnia sa, o eră de pace şi progres, a coincis cu 
Epoca pietrei lustruite (Neolitic) din Orientul Apropiat-prima etapă a acordării 
civilizaţiei din partea zeilor Anunnaki oamenilor. 

De ce dintre toţii fiii lui Ptah/Enki Thoth a fost ales să înlocuiască dinastia 
lui Ra în Egipt? Am putea găsi un indiciu în studiul intitulat Religion of the 
Ancient Egyptians! de W. Osborn, Jr., în care apare următoarea afirmaţie în 
legătură cu Thoth: „Deşi în mitologie era o zeitate de rangul al doilea, 
întotdeauna a fost o emanaţie directă a lui Ptah primul născut al zeităţii 
primitive (sublinierea ne aparţine). Având în vedere regulile complexe de 
succesiune ale anunnakilor, potrivit cărora fiul născut dintr-o soră vitregă 
devenea moştenitorul legal înaintea primului născut (daca mama acestuia nu 
era sora vitregă a tatălui său)-o cauză a conflictului interminabil şi a rivalităţii 
dintre Enki (primul născut al lui Anu) şi Enlil (născut din sora vitregă a lui Anu)- 
este oare posibil ca împrejurările naşterii lui Thoth să fi constituit o ameninţare 
pentru Ra/Marduk care dorea să deţină supremaţia? 

Se ştie că iniţial principala „companie a zeilor" sau dinastia divină era cea 
de la Heliopolis; mai târziu, aceasta a fost înlăturată de triada divină din 
Memphis (când Memphis a devenit capitala Egiptului unificat). Dar între timp a 
existat un interimat al aşa-numitei Paut sau „divina companie" a zeilor conduşi 
de Thoth. 

Centrul de cult" al acesteia din urmă a fost la Hermopolis („Cetatea lui 
Hermes" din Grecia) al cărui nume egiptean, Khemennu, însemna „opt'". Unul 
dintre epitetele lui Thoth era „Stăpânul celei de-a opta" care, potrivit lui 
Heinrich Brugsch (Religion und Mythologie der alten Aegypter?) făcea trimitere 
la opt orientări cereşti, care includeau cele patru puncte cardinale. Ar mai fi 
putut să se refere la capacitatea lui Thoth de a stabili şi de a însemna cele opt 
„staţionări" ale Lunii-corpul ceresc cu care era asociat Thoth. A 

Pe de altă parte Marduk, un „zeu solar", era asociat cu cifra zece. In 


1 Religia egiptenilor antici, n.tr. 
2 Religia şi mitologia vechilor egipteni, n.tr. 


ierarhia numerică a anunnakilor, în care Anu deţinea rangul cel mai înalt, 
şaizeci, Enlil avea rangul cincizeci, iar Enki patruzeci (şi aşa mai departe, în 
ordine descrescătoare), Marduk avea rangul zece şi de aici ar putea proveni de 
fapt decanii. Într-adevăr, versiunea babiloniană a Epopeii Creaţiei îi atribuie lui 
Marduk conceperea calendarului cu douăsprezece luni, fiecărei luni fiindu-i 
asociaţi trei „aştri cereşti": 

El a stabilit anul, 

numind toate diviziunile: 

Pentru fiecare din cele douăsprezece luni 

a aşezat trei aştri cereşti 

fixând [astfel] zilele anului. 

Împărţirea cerului în treizeci şi şase de regiuni cu intenţia de a „fixa zilele 
anului" este clar o trimitere la calendar-un calendar cu treizeci şi şase de 
„decani". lar aici, în versurile din Enuma elish, împărţirea îi este atribuită lui 
Marduk, cunoscut şi ca Ra. Epopeea Creaţiei de origine sumeriană, este 
cunoscută astăzi mai ales prin intermediul traducerii babiloniene (cele şapte 
tăblițe din Enuma elish). Oamenii de ştiinţă sunt de acord asupra faptului că 
traducerea babiloniană era făcută cu intenţia de a-l glorifica pe zeul babilonian 
naţional Marduk. Prin urmare, numele „Marduk" a fost introdus acolo unde, în 
textul sumerian original, cotropitorul din spaţiu, astrul Nibiru, este descris ca 
fiind stăpânul ceresc, iar în locul în care sunt descrise faptele de pe Pământ, iar 
zeul suprem este numit Enlil, versiunea babiloniană îl numeşte tot Marduk. 
Marduk a fost făcut, prin urmare, stăpânul suprem atât în cer, cât şi pe Pământ. 

În lipsa altor tăblițe sau măcar a altor fragmente pe care să fie 
inscripţionat textul original al Epopeii Creaţiei, este imposibil de stabilit dacă cei 
treizeci şi şase de decani erau cu adevărat o invenţie a lui Marduk sau fuseseră 
împrumutaţi de către acesta din Sumer. Un principiu de bază al astronomiei 
sumeriene era divizarea sferei cereşti care înconjoară Pământul în trei „căi": 
Calea lui Anu, ca o bandă cerească centrală, Calea lui Enlil din cerurile de nord 
şi Calea lui Ea (adică Enki) în cerurile de sud. S-a bănuit că cele trei căi 
simbolizau banda ecuatorială şi benzile delimitate de cele două tropice, de nord 
şi de sud. În tot cazul, după cum am arătat în A douăsprezecea planetă, Calea 
lui Anu, încălecând ecuatorul, se întindea la 30* la nord şi la sud de ecuator, 
aşadar pe o lungime de 60°, iar Calea lui Enlil şi cea a lui Ea se întindeau în 
acelaşi mod, la câte 60* fiecare, astfel încât toate trei acopereau întreaga 
întindere cerească de 180* de la nord la sud. 

Dacă această diviziune tripartită a cerurilor ar fi aplicată împărţirii 
calendaristice a anului în douăsprezece luni, ar rezulta treizeci şi şase de 
intervale. O astfel de împărţire-care a dus la stabilirea decanilor-s-a făcut, într- 
adevăr, în Babilon. 

În 1990, adresându-se Royal Astronomical Society! din Londra, 
orientalistul T.G Pinches a prezentat o reproducere a  astrolabului 
mesopotamian (literalmente „cel care ia stelele"). Era un disc circular împărţit 
în douăsprezece segmente şi trei inele concentrice, ducând la o împărţire a 
cerurilor în treizeci şi şase de regiuni [Fig-102]. Simbolurile rotunde din dreptul 
fiecărei denumiri inscriţionate ne arată că era vorba despre nişte corpuri 
cereşti; denumirile (transliterate aici) sunt cele ale constelaţiilor zodiacului, ale 
stelelor şi planetelor-treizeci şi şase în total. 


1 Societatea Regală de Astronomie, n.tr. 


Faptul că împărţirea avea legătura cu calendarul este dovedit prin aceea 
că numele lunilor fuseseră înscrise la capătul fiecăruia din cele douăsprezece 
segmente (numerotarea de la | la XII, începând cu prima lună Nisannu a 
calendarului babilonian a fost făcută de Pinches). 

Dacă planisfera babiloniană nu lămureşte problema originii versurilor 
relevante din Enuma elish, cel puţin lasă să se înţeleagă ca ceea ce se credea a 
fi o invenţie unică şi originală egipteană avea de fapt o replică echivalentă 
(dacă nu chiar care o precedase) în Babilon-locul revendicat de Marduk. 

Mult mai sigur este faptul că cei treizeci şi şase de decani nu apăreau în 
primul dintre calendarele egiptene. Acesta era pus în legătură cu Luna, iar 
calendarul care a urmat, cu Soarele. In teologia egipteană, Thoth era un zeu 
selenar, iar Ra un zeu solar. Dacă extindem această informaţie şi asupra celor 
două calendare, reiese că primul şi cel mai vechi calendar egiptean a fost 
formulat de către Thoth, iar cel de-al doilea, mai nou, de către Ra/Marduk. 

Cert este că atunci când a venit vremea, pe la 3100 î.Hr., ca civilizaţia 
sumeriană (domnia oamenilor) să fie extinsă asupra egiptenilor, Ra/Marduk-ale 
cărui încercări de a-şi întinde supremaţia asupra Babilonului fuseseră 
zădărnicite-s-a întors în Egipt şi l-a înlăturat pe Thoth. 

Noi credem că acela a fost momentul în care Ra/Marduk a reformat 
calendarul-nu în scopuri administrative, ci ca o măsură fermă pentru ştergerea 
oricăror urme ale dominaţiei lui Thoth. Într-un pasaj din Cartea Morților se 
spune că Thoth „era deranjat de ceea ce păţiseră copiii divini" care „au purtat 
războaie, s-au luat la întrecere, au dat naştere demonilor şi au provocat 
nenorociri". Prin urmare, Thoth, „a fost înfuriat peste măsură când ei [adversarii 
săi] au provocat mare confuzie în orânduirea anilor, au înghesuit şi au împins 


anii, tulburând lunile". Prejudiciul adus, se spune mai departe în text, „răul pe 
care ţi l-au pricinuit, fărădelegea, au urzit-o în secret". 

Acest lucru ar putea însemna că fărădelegea prin care a fost posibilă 
înlocuirea calendarului lui Thoth cu cel al lui Ra/Marduk în Egipt a avut loc 
atunci când calendarul (din motivele explicate anterior) trebuia să fie repus în 
funcţiune. R.A. Parker, am notat înainte, este de părere că această schimbare a 
survenit cam în jurul anului 2800 î.Hr.. Adolph Erman (Ägypten und Agyptisches 
Leben im Alterum!) a fost mult mai explicit. Prilejul, scria el, a fost întoarcerea 
lui Sirius în poziţia iniţială, după ciclul de 1460 de ani, pe 19 iulie 2776 î.Hr. 

Un lucru demn de luat în consideraţie este că data, aproximativ 2800 î.Hr, 
este data construirii primului Stonehenge, oficial acceptată de autorităţile 
britanice. 

Este posibil ca introducerea de către Ra/Marduk a unui calendar împărţit 
în intervale de zece zile să fi pornit din dorinţa de a face o distincţie clară atât 
pentru adepţii săi din Egipt, cât şi pentru cei din Mesopotamia, între el şi cel 
care era „şapte'"-căpetenia Enliliţilor, Enlil însuşi. Într-adevăr, o asemenea 
distincţie ar fi pus în evidenţă oscilaţiile dintre calendarul selenar şi cel solar. Şi 
aceasta deoarece calendarele, după cum am arătat, iar acest lucru este 
confirmat şi de consemnările antice, au fost concepute de către „zei;;” anunnaki 
pentru a stabili pentru discipolii lor ciclurile venerării iar lupta pentru 
supremație a însemnat, în ultimă instanţă, stabilirea celui care avea să fie 
venerat. 

Oamenii de ştiinţă au dezbătut îndelung, dar nu au confirmat încă 
originile săptămânii, intervalul din an a cărui durată este echivalentul a şapte 
zile. În volumele precedente din Cronicile pierdute ale Pământului am arătat că 
şapte era cifra simbolică pentru planeta noastră Pământ. Pământul era numit în 
textele sumeriene, cea de-a şaptea", iar în desenele care înfăţişau corpurile 
cereşti era redat simbolic prin şapte puncte [ca în Fig. 94], deoarece anunnaki;, 
călătorind prin sistemul nostru solar, pornind de la îndepărtata lor planetă, ar fi 
întâlnit în calea lor mai întâi planeta Pluto, apoi ar fi trecut pe lângă Neptun şi 
Uranus (cea de-a doua şi cea de-a treia) şi ar fi lăsat apoi în urmă planetele 
Saturn şi Jupiter (cea de-a patra şi cea de-a cincea). Planeta Marte ar fi fost cea 
de-a şasea (care era redată astfel printr-o stea cu şase colţuri), iar Pământul, a 
şaptea. O asemenea călătorie şi numărătoare sunt redate pe o planisferă 
descoperită printre ruinele bibliotecii regale din Ninive, unde unul din cele opt 
segmente [Fig. 103] înfăţişează ruta de zbor dinspre Nibiru şi precizează că 
„Zeul Enlil a trecut pe lângă planete". 


1 Egiptul şi viaȚa egiptenilor în Antichitate, n.tr. 


în înălțimi. vapor-clouds=nori de fum; no vapor-clouds=niciun nor de 
pile-up= eșuare, mountain=munte; deity Enki went by the pia- 
a trecut pe lângă planete 


Figura 103 


Planetele, redate simbolic prin puncte, sunt şapte la număr. Pentru 
sumerieni, Enlil era „Stăpânul celei de a şaptea" şi nimeni altcineva. 
Antroponimele mesopotamiene, ca şi cele biblice (de exemplu Bath-Sheba, 
„fiica lui şapte") sau toponimele (de exemplu, Beer-Sheba, „fântâna lui şapte") 
erau menite să evoce numele zeului. 

Importanţa sau caracterul sacru al numărului şapte, transmis unităţii 
calendaristice formate din şapte zile şi cunoscută sub numele de săptămână, 
străbate Biblia şi toate celelalte scripturi antice. Avraam a pus deoparte şase 
mieluşei când a negociat cu Abimelech; Jacob i-a slujit şapte ani lui Laban 
pentru a putea s-o ia de soţie pe una dintre fiicele sale şi s-a plecat de şapte ori 
atunci când s-a apropiat de fratele său gelos, Esau. Înaltul Preot trebuia să 
împlinească anumite ritualuri de şapte ori, lerihonul avea să fie înconjurat de 
şapte ori pentru ca zidurile sale să cedeze şi, din perspectiva calendarului, cea 
de-a şaptea zi trebuia să fie ţinută mereu, căci era ziua Sabatului, iar 
sărbătoarea importantă a Rusaliilor trebuia să aibă loc întotdeauna la şapte 
săptămâni după Paştele evreiesc. 

Deşi nimeni nu poate spune cu certitudine cine a „inventat" săptămâna, 
în Biblie apare sugestia potrivit căreia aceasta este veche de când lumea: 
dovadă stau cele şapte zile ale Creaţiei, cu care se deschide cartea Genezei. 
Ideea unui interval de şapte zile, delimitat din timpul măsurat, un Timp al 
omului, este întâlnită atât în Biblie, cât şi în cea mai veche poveste 
mesopotamiană a  Diluviului, atestându-i astfel vechimea. |n textele 
mesopotamiene, eroul inundaţiei este avertizat de Enki că va avea la dispoziţie 
numai şapte zile, iar Enki „deschise ceasul cu apă şi-l umplu”, pentru a se 
asigura că discipolul său credincios nu va rata termenul limită. In acele versiuni 
se spune că Potopul a început cu o furtună care „a măturat ţara timp de şapte 
zile şi şapte nopţi". În versiunea biblică, Potopul a început tot dupa 
avertismentul primit de Noe cu şapte zile înainte. 

Povestea biblică referitoare la potop şi la durata sa dovedeşte o 


înţelegere profundă a calendarului acelor timpuri străvechi. În mod 
semnificativ, face dovada familiarizării cu intervalul de şapte zile şi cu 
împărţirea anului în cincizeci şi două de săptămâni a câte şapte zile fiecare. Mai 
mult, lasă să se întrevadă înţelegerea unui calendar lunaro-solar extrem de 
complex. 

Potrivit Genezei, Potopul a început „în luna a doua, în a şaptesprezecea zi 
a lunii" şi s-a sfârşit în anul care a urmat „în luna a doua, în cea de-a douăzeci 
şi şasea zi a lunii". Dar ceea ce ar părea a fi la prima vedere o perioadă de 365 
de zile plus zece, nu este deloc aşa. Povestea biblică împarte Potopul într-un 
interval de 150 de zile în care a avut loc revărsarea de ape, 150 de zile în care 
apele s-au retras şi alte patruzeci de zile până când Noe a putut să deschidă 
Arca. Apoi, în decursul a două intervale de câte şapte zile, acesta a dat drumul 
unui corb şi unui porumbel ca să zboare pe deasupra ținutului şi numai atunci 
când porumbelul nu s-a mai întors, şi-a dat seama că poate să iasă afară în 
siguranţă. 

Toate aceste cifre însumate dau 354 de zile ( 150+150+40+7+7). Dar 
acesta nu este un an solar, ci unul lunar, alcătuit din douăsprezece luni, 
fiecăreia corespunzându-i un număr de 29,5 de zile (29,5 x 12=354), an care 
este însă redat în calendare-aşa cum este cel evreiesc-prin alternarea lunilor de 
29 şi 30 de zile. 

Dar din perspectiva timpului solar, 354 de zile nu formează un an 
complet. Dându-şi seama de acest lucru, naratorul sau editorul Genezei a 
recurs la intercalare, afirmând că Potopul, care începuse în cea de-a 
şaptesprezecea zi din luna a doua s-a sfârşit (un an mai târziu) în cea de-a 
douăzeci şi şaptea zi din luna a doua. Părerile savanților sunt împărţite în 
privinţa numărului de zile care a fost adăugat la anul lunar de 354 de zile. 

Unii (cum ar fi de pildă S.Gandz, în Studies in Hebrew Mathematics and 
Astronomy!) consideră că adaosul ar fi fost de unsprezece zile-adaos corect din 
perspectiva intercalării, care ar fi dus la extinderea anului selenar format din 
354 de zile la anul solar complet de 365 de zile. Alţii, printre care autorul vechii 
lucrări Book of Jubilees?, sunt de părere că numărul adăugat a fost de numai 
zece zile, făcând ca anul respectiv ajungă doar la 364 de zile. Acest lucru 
sugerează că era vorba de un calendar împărţit în cincizeci şi două de 
săptămâni, a câte şapte zile fiecare (52x7=364). 

Faptul că aceasta nu a fost o consecinţă a adăugării celor 10 zile la cele 
354 de zile, ci o împărţire conştientă a anului în cincizeci şi două de săptămâni 
a câte şapte zile fiecare, este afirmat cu vehementă în Cartea Jubileelor. Citim 
aici (capitolul 6) că Noe a primit, după încheierea Potopului, „tăbliţele cereşti", 
cu următoarele precizări: 

Toate zilele sorocite vor fi cuprinse 

în cincizeci şi două de săptămâni 

care vor încheia un an întreg. 

Aceasta este porunca înscrisă 

pe sfintele table; 

în niciun an să nu existe vreo abatere, 

nici de la un an la altul. 

Copiilor lui Israel dă-le poruncă 

să respecte durata anilor potrivit 


1 Studii de matematică şi astronomie ebraică, n.tr. 
2 Cartea Jubileelor, n.tr. 


acestui calcul: 

trei sute şaizeci şi patru de zile: 

acestea vor forma un an întreg. 

Modul în care se insistă asupra anului de cincizeci şi două de săptămâni, 
alcătuind un an calendaristic de 364 de zile, nu este rezultatul ignoranței faţă 
de adevărata întindere de 365 de zile a unui an solar complet. Şi această 
durată era cunoscută cu precizie, lucru care reiese din Biblie, în momentul în 
care se precizează vârsta lui Enoch („trei sute şaizeci şi cinci de ani"), când 
Dumnezeu l-a luat la Ceruri. În lucrarea non-biblică Cartea lui Enoch, „surplusul 
solar”, cele cinci zile epagomene care trebuiau să fie adăugate la 360 de zile 
(12x30) ale altor calendare, pentru a completa anul de 365 de zile, sunt 
menţionate în mod deosebit. Cu toate acestea, în Cartea lui Enoch se 
precizează, în capitolele care descriu mişcările Soarelui şi ale Lunii, cele 
douăsprezece „porţi" zodiacale, echinocţiile şi solstiţiile, că anul calendaristic 
va fi „un an cu un număr precis de zile-trei sute şaizeci şi patru". Ideea se 
regăseşte şi într-un pasaj în care se afirmă că „anul complet, pe bună dreptate" 
era de 364 de zile-cincizeci şi două de săptămâni a câte şapte zile fiecare. 

Cartea lui Enoch, mai ales în varianta cunoscută drept Enoch II se crede 
că ar conţine elemente ale ştiinţei care se studia pe atunci în Alexandria, în 
Egipt. Nu se poate şti cu certitudine cât din aceste cunoştinţe îşi aveau originea 
în învăţăturile lui Thoth, dar din povestirile biblice, ca şi din cele egiptene, 
reiese că cifra şapte şi noţiunea „de cincizeci şi două de ori câte şapte", ar fi 
ocupat un rol important în timpurile străvechi. 

Foarte cunoscută este povestea biblică a ridicării lui Joseph la rangul de 
guvernator al Egiptului, după ce-i interpretase cu succes visele faraonului, mai 
întâi pe acela cu cele şapte vaci grase la trup care au fost devorate de alte 
şapte vaci slabe la trup, iar apoi pe acela cu cele şapte spice pline şi frumoase 
care au fost înghiţite de alte şapte spice slabe şi pălite de vânt. Însă puţini îşi 
dau seama că povestea-„legendă" sau „mit" pentru unii-are rădăcini egiptene şi 
chiar un echivalent mai vechi în înţelepciunea egipteană. În ceea ce priveşte 
rădăcinile egiptene ale poveştii, au existat nişte înaintaşi ai zeiţelor oracolului 
grec, aşa-numitele sibiline; aceştia se numeau cei Şapte Hathori, Hathor fiind 
zeiţa din Peninsula Sinai, al cărei simbol era vaca. 

Figura 104 


Cu alte cuvinte Hathorii simbolizau şapte vaci care puteau să prevadă 
viitorul. 

Echivalentul mai vechi al poveştii celor şapte ani de sărăcie care au 
urmat celor şapte ani de bogăţie este un text hieroglific [Fig. 104] pe care 
E.A.W. Budge (Legends of the Gods!) l-a intitulat „Legenda zeului Khemu şi a 
celor şapte ani de foamete". Khemu era o altă denumire a lui Ptah/Enki, în 
calitate de creator al omenirii. Egiptenii cred că după ce acesta i-a transmis 
domnia fiului său Ra, s-a retras în insula Abu (cunoscută drept Insula Elefantină, 
de pe vremea grecilor, datorită formei ei), unde a alcătuit două peşteri 
îngemănate-două rezervoare care comunicau între ele-ale căror ecluze puteau 
fi manipulate pentru a regla curgerea Nilului (Marele Baraj de la Aswan este 
poziţionat în mod similar, deasupra primei cataracte a Nilului). 

Conform acestui text, faraonul Zoser (constructorul piramidei în trepte de 
la Saqqara) a primit o corespondenţă regală de la guvernatorul populaţiei din 
sud prin care era înştiinţat că asupra poporului s-a abătut un dezastru cumplit, 
„deoarece Nilul nu a mai atins nivelul cuvenit de şapte ani”. Prin urmare, 
„grânele sunt puţine, legumele lipsesc cu desăvârşire, oamenii nu mai au ce 
mânca şi acum fiecare îşi pradă vecinul". 

Nădăjduind să rezolve problema foametei şi a haosului creat, regele a 
călătorit spre sud până la insula Abu, pentru a i se adresa zeului. Auzise că zeul 
sălăşluia acolo, „într-o construcţie din lemn cu intrarea din trestie" şi că avea la 
el „coarda şi tăbliţa" care-l ajutau să „deschidă poarta dublă a ecluzei Nilului”. 
Khnemu, răspunzând stăruinţelor regelui, i-a promis „că va creşte nivelul 
Nilului, le va da oamenilor apă şi va ajuta la coacerea recoltelor". 

De vreme ce creşterea anuală a volumului Nilului avea legătură cu 
răsăritul heliac al lui Sirius, ne-am putea întreba dacă nu cumva aspectele 


1 Legende ale zeilor, nitr. 


cereşti şi astronomice ale poveştii evocă nu doar insuficienţa efectivă a apei 
(care are loc în mod ciclic chiar şi în zilele noastre), ci şi schimbarea 
momentului apariţiei lui Sirius (despre care am discutat anterior), în cadrul unui 
calendar rigid. Faptul că întreaga poveste are conotaţii calendaristice este 
întărit de afirmaţia potrivit căreia adăpostul lui Khemu din Abu avea o orientare 
astronomică: „Casa zeului are o deschizătură spre sud-est, iar Soarele 
străluceşte înaintea sa fiecare zi". Aceasta putea să fie o înlesnire pentru 
observarea Soarelui în timpul mişcării înspre şi dinspre solstițiul de iarnă. 

Această scurtă trecere în revistă a semnificației cifrei şapte, atât în sfera 
umană, cât şi în cea a zeilor, este suficientă pentru a demonstra originea ei 
cerească (cele şapte planete de la Pluto la Pământ) şi importanţa sa pentru 
calendar (săptămâna formată din şapte zile, anul alcătuit din cincizeci şi două 
de săptămâni). Dar în cadrul rivalităţii dintre anunnaki, toate acestea capătă o 
altă semnificaţie: stabilirea zeului celei de a şaptea planete (£/i-Sheva în 
ebraică, de unde provine şi numele Elizabeth), adică a conducătorului de drept 
al Pământului. 

Acest lucru credem noi că l-a îngrijorat pe Ra/Marduk la întoarcerea în 
Egipt, după eşecul din Babilon: răspândirea cultului lui şapte, atributul lui Enlil, 
prin introducerea intervalului de şapte zile, adică a săptămânii, în Egipt. 

In aceste împrejurări, venerarea celor Şapte Hathori trebuie să fi fost un 
blestem pentru Ra/Marduk. Nu doar datorită numărului lor, şapte, care implica 
venerarea lui Enlil, ci şi asocierii cu Hathor, o importantă zeitate din panteonul 
egiptean, dar pe care Ra/Marduk nu o simpatiza foarte mult. 

Hathor, am arătat în cărţile anterioare din Cronicile pierdute ale 
Pământului, era numele egiptean al lui Ninharsag din panteonul sumerian-sora 
vitregă a lui Enki şi a lui Enlil şi obiectul atracției sexuale al amândurora. Pentru 
că soțiile lor oficiale (Ninki, soţia lui şi Ninlil, a lui Enlil) nu erau şi surori vitrege, 
era foarte important pentru ei să aibă un fiu de la Ninharsag; un astfel de fiu, 
potrivit regulilor de succesiune ale anunnakilor, ar fi fost moştenitorul legal al 
domniei asupra Pământului. În ciuda încercărilor repetate ale lui Enki, 
Ninharsag i-a adus pe lume numai două fiice; dar Enlil avut mai mult succes şi 
primul său fiu născut a fost conceput prin uniunea cu Ninharsag. Acest lucru l-a 
îndreptăţit pe Ninurta (Ningirsu, „Stăpânul din Girsu") să moştenească de la 
tatăl său rangul-cincizeci-în acelaşi timp, deposedându-l pe primul născut al lui 
Enki, Marduk, de domnia asupra Pământului. 

Figura 106 


Dar cultul cifrei şapte s-a manifestat şi în alte moduri care pun în 
evidenţă importanţa sa calendaristică. Povestea celor şapte ani de secetă 
provine de pe vremea lui Zoser, cel care a construit piramida de la Saqqara. In 
perimetrul de la Saqqara, arheologii au descoperit „acoperişul" circular al unui 
„altar" din alabastru, a cărui formă [Fig-105] sugerează că scopul cu care 
fusese construit era acela de a folosit ca lampă sacră, ce trebuia aprinsă la un 
interval de şapte zile. 

Tot acolo s-a descoperit o „moară" de piatră (unii cred că era baza unui 
omphalos, a unui „buric de piatră" oracular) împărţită în patru segmente cu 
câte şapte marcaje fiecare [Fig. 106], ce creează impresia unui calendar din 
piatră-un calendar lunar, nu încape îndoială-care încorpora conceptul de 
săptămână şi (cu ajutorul celor patru elemente despărţitoare) făcea posibilă o 
numărătoare lunară care varia între douăzeci şi opt şi treizeci şi două de zile. 

În Antichitate au existat, fără îndoială, calendare din piatră, lucru dovedit 
de Stonehenge din Insulele Britanice sau de calendarul aztec din Mexic. Faptul 
că acest calendar a fost descoperit în Egipt nu ar trebui să ne mire, deoarece 
noi credem că geniul din spatele tuturor acestor calendare din piatră răspândite 


prin diferite colţuri ale lumii era unul singur: zeul Thoth. Ceea ce ar putea să ne 
surprindă la acest calendar este că încorpora intervalul de şapte zile dar şi 
acest lucru, după cum reiese dintr-o altă „legendă" egipteană, nu este de 
neconceput. 

În multe locuri din Orientul Apropiat antic au fost descoperite nişte 
obiecte pe care arheologii le consideră a fi jocuri sau table de joc, după cum se 
poate observa din aceste ilustraţii ale descoperirilor din Mesopotamia, Canaan 
şi Egipt [Fig. 107]. 


Figura 107 


Cei doi jucători mutau piesele dintr-o gaură în alta în funcţie de cum 
aruncau zarurile. Arheologii nu văd în acestea decât nişte jocuri cu care 
oamenii de atunci puteau să-şi omoare timpul; însă numărul regulat de găuri, 
cincizeci şi opt, indică faptul că fiecărui jucător îi reveneau douăzeci şi nouă-iar 
douăzeci şi nouă este numărul exact de zile dintr-o lună selenară. Mai erau şi 
nişte subdiviziuni ale găurilor în grupuri mai mici şi şănţuleţe care realizau 
trecerea dintre anumite găuri (sugerând poate că jucătorul putea să efectueze 
o mutare în plus prin locul acela). Observăm, de pildă, că gaura 15 comunica cu 
gaura 22 iar gaura 10 cu gaura 24, ceea ce sugerează o mutare în avans cu o 
săptămână şi, respectiv, cu două săptămâni care însumau paisprezece zile. 

Astăzi folosim cântecele (cum ar fi „Thirty days hath September"!) şi 
jocuri pentru a-i învăţa pe copii calendarul modern; de ce să excludem 
posibilitatea că lucrurile au stat la fel şi-n Antichitate? 

Faptul că acestea erau jocuri de învăţare a calendarului şi că cel puţin 
unul dintre ele, preferatul lui Thoth, era conceput pentru a învăţa împărţirea 
anului în cincizeci şi două de săptămâni, reiese clar dintr-o poveste egipteană 
antică cunoscută ca,,Aventurile lui Satni-Khamosis cu mumiile". 

Aceasta este o poveste plină de magie, mister şi aventură, un thriller 


1 „Treizeci de zile septembrie are”, n.tr. 


antic care face trimitere la numărul magic cincizeci şi doi, la zeul Thoth şi la 
secretele calendarului. Povestea este scrisă pe un papirus (cu numărul de 
catalog Cairo-30 646) care a fost descoperit într-un mormânt din Teba, datând 
din secolul al Ill-lea î.Hr. Au mai fost găsite şi alte fragmente de papirusuri care 
expun aceeaşi poveste, sugerând că făcea parte din literatura canonică 
egipteană, care consemna poveştile zeilor şi ale oamenilor. 

Eroul acestei poveşti este Satni, un fiu al faraonului, „bine instruit în 
toate". Acesta obişnuia să hoinărească prin necropola din Memphis, să studieze 
textele sacre de pe zidurile templului şi să caute străvechi „cărţi de magie". Cu 
timpul a devenit „un magician fără egal în tot Egipt". Intr-o zi, un bătrân 
misterios i-a vorbit despre un mormânt „unde este păstrată cartea scrisă chiar 
de mâna lui Thoth" şi în care erau dezvăluite secretele Pământului şi ale 
cerului. Acele secrete includeau informaţia divină cu privire la „răsăritul 
Soarelui, fazele Lunii şi mişcările zeilor cereşti [planetele] care se înscriu în 
procesul ciclic [orbitează] în jurul Soarelui"- erau, cu alte cuvinte, secrete ale 
astronomiei şi calendarului. 

Mormântul despre care-i vorbise bătrânul era al lui Nenoferkheptah, fiul 
unui fost rege. Când Satni a cerut să i se arate locul unde se găsea acel 
mormânt, bătrânul l-a avertizat că, deşi Nenoferkheptah fusese îngropat şi 
mumificat, acesta nu era mort şi ar fi putut să doboare la pământ pe oricine ar 
fi îndrăznit să ia cu sine Cartea lui Thoth care era adăpostită la picioarele lui. 
Fără a se lăsa intimidat, Satni a căutat cripta subterană şi ajungând acolo „a 
rostit o formulă şi în podea s-a deschis o trapă, iar Satni a coborât în locul unde 
afla cartea". 

În interiorul criptei, Satni a văzut mumia lui Nenoferkheptah, a surorii sale 
care-i fusese soţie şi a fiului lor. Cartea se afla într-adevăr la picioarele lui 
Nenoferkhptah şi „emana o lumină de parcă Soarele răsărise în locul acela". Pe 
când Satni se îndrepta spre ea, mumia soţiei a început să-i vorbească, 
avertizându-l să nu mai facă nici un pas înainte. Apoi i-a vorbit despre 
aventurile soţului ei când acesta încercase să intre în posesia cărţii ascunse de 
Thoth într-un loc secret, într-o casetă de aur în interiorul unei casete de argint 
care, la rândul ei, se afla în mai multe casete încadrate de alte casete, ultimele 
din exterior fiind cea de bronz şi cea de fier. Când Nenoferkheptah a ignorat 
avertismentele şi pericolele şi a furat cartea, Thoth i-a condamnat pe el, pe 
soţia lui şi pe fiul lor să ramână într-o stare de animaţie în suspensie: deşi 
trăiau, erau îngropaţi şi deşi mumificaţi, puteau vedea, auzi şi vorbi. Ea l-a 
prevenit pe Satni că dacă va atinge cartea, soarta lui va fi aceeaşi sau chiar mai 
rea. 

Avertismentele şi soarta fostului rege nu l-au intimidat pe Satni. Ajungând 
atât de departe, era hotărât să pună mâna pe carte. După ce a făcut încă un 
pas înspre carte, mumia lui Nenoferkheptah a început să vorbească. l-a spus că 
exista o singură cale de a obţine cartea fără să atragă mânia lui Thoth: să joace 
jocul Cincizeci şi doi, „numărul magic al lui Thoth", şi să câştige. 

Punându-şi soarta la încercare, Satni a acceptat să joace. La primul joc a 
pierdut şi s-a trezit îngropat pe jumătate în podeaua criptei. A pierdut şi jocul 
următor, şi pe cel de-al treilea, scufundându-se din ce în ce mai mult în podea. 
Cum a reuşit să scape cu cartea, nenorocirile care s-au abătut asupra lui după 
aceea şi cum a înapoiat în cele din urmă cartea în locul secret fac o lectură 
savuroasă, dar nu acest lucru este important aici, ci faptul că „secretele lui 
Thoth", care ţineau de astronomie şi de ştiinţa calendarului, includeau jocul 
Cincizeci şi doi-împărţirea anului în cincizeci şi două de părţi egale, a câte şapte 


zile fiecare, ducând la anul enigmatic de numai 364 de zile din Cartea Jubileelor 
şi din cea a lui Enoch. 

Este un număr enigmatic care ne poartă peste oceane, înspre Americi, ne 
aduce iarăşi la locul enigmei de la Stonehenge şi pune în lumină evenimentele 
care au condus la prima Nouă Eră consemnată de omenire. 


9 Şi unde Soarele răsare 


Nicio privelişte nu este mai emblematică pentru Stonehenge decât aceea 
a razelor de Soare care strălucesc printre megaliţii neclintiţi ai Cercului Sarsen, 
în momentul răsăritului din cea mai lungă zi de vară când Soarele, în mişcarea 
lui nordică pare să ezite, se opreşte, iar apoi începe să se întoarcă înapoi. 
Soarta a făcut ca numai patru din acei stâlpi masivi din piatră să rămână în 
picioare şi să fie uniţi la vârf cu nişte lintouri încovoiate, formând trei ferestre 
alungite prin care noi, de parcă am fi uriaşii constructori de mult dispăruţi ai 
Stonehengeului, putem vedea-şi stabili-începutul unui nou ciclu anual [Fig. 
108]. 

Şi tot soarta a făcut ca, undeva în celălalt capăt al lumii, alte trei ferestre 
dintr-o structură masivă de pietre ciclopice-construite, după cum o indică 
folclorul local, de uriaşi-să ofere o privelişte uluitoare a Soarelui care răzbate 
printre norii albi şi ceţoşi, pentru a-şi trimite razele într-o direcţie precisă. Acest 
loc al celor Trei Ferestre, unde Soarele răsare tot într-o zi calendaristică de 
mare însemnătate, se află în America de Sud, în Peru [Fig. 109]. 

Să fie această asemănare o pură întâmplare, o simplă coincidenţă? Noi 
credem că nu. 

Astăzi locul poartă numele de Machu Picchu, după piscul ascuţit care se 
înalţă la zece mii de picioare în dreptul unui meandru al râului Urubamba, acolo 
unde se află un oraş antic. Ascuns atât de bine de junglă şi printre piscurile 
infinite ale Anzilor, le-a scăpat din vedere conchistadorilor spanioli şi a rămas 
„oraşul pierdut al incaşilor' până în 1911, când a fost descoperit de Hiram 
Bingham. Astăzi se ştie că a fost construit cu mult înaintea incaşilor şi că 
numele său străvechi era Tampu-Tocco, „Templul celor Trei Ferestre". 

Figura 109 


Locul şi elementul unic al celor trei ferestre apar în folclorul local în 
legătură cu originile civilizaţiei andine când zeii, conduşi de marele creator 
Viracocha, i-au trimis pe cei patru fraţi Ayar şi pe cele patru surori-soţii ale lor în 
Tampu-Tocco. Trei dintre fraţi au ieşit prin cele trei ferestre pentru a coloniza şi 
civiliza ţinuturile din zona Anzilor. Unul dintre ei a pus bazele Imperiului Antic 
care l-a precedat pe cel al incaşilor cu mii de ani. 

Cele trei ferestre făceau parte dintr-un zid masiv construit din pietre 
ciclopice de granit care-ca şi în cazul Stonehenge-nu erau din partea locului, ci 


fuseseră aduse de la mare distanţă, peste munţii falnici şi văile abrupte. 
Pietrele colosale, atent lustruite şi rotunjite pe suprafeţele lor, au fost tăiate în 
numeroase laturi şi colţuri, de parcă ar fi fost din chit moale. Laturile şi colţurile 
fiecărei pietre se potriveau cu laturile şi colţurile pietrelor învecinate; toate 
aceste pietre poligonale au fost astfel prinse una într-alta ca piesele dintr-un 
puzzle, strâns îmbinate fără mortar sau ciment şi au rezistat cutremurelor deloc 
puţine la număr din regiune şi altor distrugeri provocate de om sau de natură. 

Templul celor Trei Ferestre, cum l-a numit Bingham, are numai trei ziduri: 
zidul cu cele trei ferestre care privesc spre răsărit şi alte două ziduri laterale ca 
aripi de protecţie. Latura de vest a templului este complet liberă, lăsând spaţiu 
suficient unui stâlp de piatră de vreo şapte picioare în înălţime; sprijinit de-o 
parte şi de alta de două pietre orizontale tăiate cu grijă, stâlpul se află exact 
faţă-n faţă cu fereastra din mijloc. Datorită unei nişe care fusese tăiată în 
partea de sus a stâlpului, Bingham a presupus că este posibil ca pe acolo să fi 
trecut o grindă care susţinea un acoperiş de stuf, dar ar fi fost un lucru 
nemaiîntâlnit în Machu Picchu, iar noi suntem de părere că stâlpul respectiv 
servea aceluiaşi scop ca şi Piatra Călcâi (la început) de la Stonehenge sau ca 
Piatra de Altar (mai târziu în locul acela), de fapt, la fel ca al şaptelea stâlp al lui 
Gudea, anume ca să asigure o linie vizuală. In mod ingenios, existenţa a trei 
ferestre a făcut posibilă stabilirea a trei linii vizuale-în ziua solstițiului de vară, a 
echinocţiului şi a solstițiului de iarnă [Fig. 110]. 

Structura formată din cele trei ferestre şi stâlpul din faţa lor alcătuiesc 
partea de răsărit a ceea ce Bingham a numit şi savanții încă numesc, Piaţa 
Sacră. 


Figura 110 


Cealaltă structură principală a sa, tot pe trei laturi, are zidul cel mai lung 
în capătul de nord al Pieței, iar în partea de sud nu prezintă niciun zid. Şi 
aceasta este alcătuită din blocuri ciclopice din granit aduse de prin alte părţi, 
asamblate datorită formelor lor poligonale. Zidul din partea central-nordică a 
fost construit astfel încât să rezulte şapte ferestre false-nişte proeminențe 
trapezoidale care imită cele trei ferestre, dar care nu sunt tăiate în zidul de 


piatră. Un monolit masiv rectangular din piatră, măsurând paisprezece pe cinci 
pe trei picioare, stă culcat pe suprafaţa de jos a structurii, sub cele trei ferestre 
false. Deşi nu se ştie cu ce scop a fost realizată această structură, a rămas 
cunoscută drept Templul Principal, după cum a numit-o Bingham. 

De vreme ce înălţimea pietrei culcate era de cinci picioare, nu putea fi un 
loc de stat jos, iar Bengham a presupus că servea ca masă pentru ofrande, „un 
fel de altar; poate că pe ea erau aşezate diferite bucate ca ofrande aduse 
zeilor, sau poate că acolo erau aduse mumiile morţilor care erau cinstiţi în zilele 
festivalului". Deşi un asemenea obicei este pur şi simplu rodul imaginaţiei, 
sugestia că structura ar putea avea legătură cu zilele festivalului-şi astfel cu 
calendarul-ne pune pe gânduri. Cele şapte ferestre false prezintă deasupra lor 
şase piese din piatră vizibil ieşite în afară, aşa că nu putem exclude 
posibilitatea ca acestea să fi fost folosite la un fel de numărătoare care includea 
cifrele şapte şi şase-la fel ca în Girsu din Lagaş. Cei doi pereţi laterali prezintă 
fiecare câte cinci ferestre false, astfel încât fiecare perete-dinspre est sau 
dinspre  vest-permitea o numărătoare bazată pe numărul doisprezece, 
împreună cu peretele din partea central-nordică. Şi acest lucru ne duce cu 
gândul la o funcţie calendaristică. 

Un mic spaţiu împrejmuit, aparţinând aceleiaşi Epoci Megalitice fusese 
construit ca un adaos al Templului Principal, în spatele colţului de nord-vest al 
clădirii. Acesta poate fi descris ca o cameră fără acoperiş, cu o bancă de piatră. 
Bingham a presupus că era reşedinţa preotului, dar nu este nimic acolo care să 
ne ducă în această direcţie. Şi totuşi este un lucru evident că a fost construit cu 
aceeaşi grijă şi din acelaşi tip de bolovani poligonali de granit ciopliţi şi şlefuiţi 
aproape de perfecţiune. Într-adevăr, în locul acela s-a descoperit piatra cu cele 
mai multe fațete şi unghiuri-treizeci şi două! Cine şi cum a cioplit aceşti 
megaliţi fenomenali şi i-a aşezat acolo rămâne un mister care-l derutează pe 
vizitator. 

Chiar în spatele acestui loc împrejmuit porneşte o scară construită din 
pietre brute neîmbrăcate, tăiate în formă rectangulară, care ţineau loc de 
trepte. Aceasta îşi croieşte drum în sus, din Piaţa Sfântă până spre dealul de 
unde se vede întregul oraş. Vârful dealului fusese aplatizat pentru a permite 
ridicarea unui alt loc împrejmuit. Acesta din urmă fusese construit tot din pietre 
cioplite şi şlefuite cu măiestrie, dar care nu erau poligonale şi nu aveau 
dimensiuni megalitice; mai degrabă, zidul intrării principale, care creează o 
poartă de acces spre vârful dealului şi zidurile mai mici înconjurătoare sunt 
construite din pietre de talie-pietre tăiate în formă rectangulară care, precum 
cărămizile, formeză pereţii de zidărie. 

Această metodă de construcţie nu se aseamănă deloc cu aceea a 
Coloşilor din Epoca Megalitică, nici cu structurile evident inferioare din pietre 
brute neregulate îmbinate fără mortar, din care sunt realizate mai toate 
construcţiile de la Machu Pichu. Ultimele despre care am discutat datează fără 
îndoială din perioada civilizaţiei incaşe, iar construcţiile din pietre de talie, aşa 
cum era cea din vârful dealului, datează dintr-o epocă mai veche pe care, în 
Regatele pierdute, am identificat-o drept epoca Imperiului Antic. 

Împrejmuirea din pietre de talie din capul dealului a fost concepută, fără 
îndoială, ca un element decorativ şi de protecţie pentru ceea ce se afla acolo. În 
centru, unde vârful dealului fusese aplatizat astfel încât să formeze o platformă, 
a fost menţinută o stâncă răsărită chiar din locul acela, care a fost apoi cioplită 
şi cizelată în mod remarcabil, încât a rezultat o bază poligonală de pe care se 
înălța un stâlp scurt din piatră. Faptul că stâlpul situat pe acea bază trebuia să 


servească unor scopuri astronomice şi calendaristice reiese clar din numele 
său: /nti-Huatana care în dialectul local însemna „Cel care leagă Soarele". După 
spusele incaşilor şi ale descendenților lor, acela era un instrument de piatră 
pentru observarea şi fixarea solstiţiilor, pentru a se asigura că Soarele este 
ţinut în loc şi nu se va îndepărta pentru totdeauna, fiind tras să se întoarcă 
înapoi [Fig. 111]. 

Aproape un sfert de secol a trecut de la descoperirea ansamblului Machu 
Picchu până la realizarea primelor studii serioase cu privire la conotaţiile sale 
astronomice. Abia în anii 30 Rolf Miller, profesor de astronomie la Universitatea 
din Potsdam din Germania, a pornit o serie de investigaţii în mai multe situri 
importante din Peru şi Bolivia. 


Figura 111 


Din fericire, el a aplicat în descoperirile sale principiile de 
arheoastronomie expuse pentru prima dată de Lockyer şi-n felul acesta, pe 
lângă concluziile interesante referitoare la aspectele care ţin de astronomie de 
la Machu Picchu, Cusco şi Tiahuanacu (de pe ţărmul sudic al Lacului Titicaca), 
Muller a putut să indice cu precizie timpul construirii lor. 

Muller a dedus (în Die Intiwatana (Sonnenwarten) im Alten Peru! şi în alte 
scrieri) că acel stâlp scurt situat pe baza de stâncă, dar şi baza însăşi, fuseseră 
cioplite şi cizelate pentru a permite efectuarea unor observaţii astronomice 
precise, chiar în acea locaţie geografică şi la acea altitudine. Stâlpul [Fig. 112a] 
era folosit ca gnomon, iar baza ca dispozitiv de înregistrare a umbrei. În tot 
cazul, baza era astfel cioplită şi orientată, încât observaţiile de-a lungul 
crestăturilor ei puteau să indice cu exactitate răsăritul sau apusul din zilele 
cruciale [Fig. 112b]. 


1 Intiwatana „Ținerea pe loc a soarelui”, din vechiul Peru, n.tr. 

West=Vest, SusAp (abreviere pentu “apus”; Sa=Rs (abreviere pentru răsărit) 
Figura 112a şi 112b 


Müller a stabilit că momentele avute în vedere erau apusul (Ap) din ziua 
solstițiului de iarnă (21 iunie în emisfera sudica) şi răsăritul (Rs) din ziua 
solstițiului de vară (acolo, pe 23 decembrie). De asemenea, Müller a ajuns la 
concluzia că unghiurile bazei dreptunghiulare erau de aşa natură încât dacă 
cineva ar fi observat orizontul de-a lungul unei linii vizuale diagonale care făcea 
legătura între protuberanțele 3 şi 1, i-ar fi fost dat să privească apusul exact în 
zilele echinocţiului la vremea la care fusese cioplit Intihuatana. 

Acest lucru se întâmpla, a dedus Muller, bazându-se pe unghiul mare de 
înclinaţie a Pământului din acea perioadă, acum mai bine de patru mii de ani- 
undeva între 2100 î.Hr. şi 2300 î.Hr. Drept urmare Intihuatana de la Machu 
Picchu pare să fie contemporan cu, dacă nu cumva chiar mai vechi, decât 
Eninnu din Lagaş şi Stonehenge Il. Poate că mult mai remarcabil este planul 
rectangular conceput pentru a servi funcţiei astronomice a bazei stâlpului 
Intihuatana, căci imită în mod excepţional planul rectangular al celor trei Pietre 
de Poziţie de la Stonehenge | (deşi, după câte s-ar părea, nu şi scopul, anume 
acela de a servi unor observaţii lunare). 

Legenda fraţilor Ayar spune că cei trei fraţi care au pus bazele regatelor 
andine-un fel de versiune sud-americană a povestirii biblice care-i are ca 
protagonişti pe Ham, Shem şi laphet-s-au descotorosit de cel de-al patrulea 
frate închizându-l într-o peşteră dintr-o stâncă mare, unde s-a prefăcut într-o 
piatră. O astfel de peşteră în crăpătura unei stânci imense, care are înăuntrul 
său un trunchi vertical sau un mic stâlp alb, există într-adevăr la Machu Picchu. 
Deasupra sa încă se mai află şi astăzi una din cele mai remarcabile construcţii 
din toată America de Sud. Construită din acelaşi tip de pietre de talie ca şi cele 
care se găsesc pe platforma pe care este situat Intihuatana, fiind aşadar 
contemporană cu acesta, aceasta este o împrejmuire care prezintă pe două 
laturi ale sale nişte ziduri perfecte ce formează un unghi drept, iar în dreptul 
celorlalte doua laturi se curbează pentru a forma un semicerc perfect [Fig. 


113a]. Aceasta este cunoscută drept Torreon (Turnul). 

Imprejmuirea la care se ajunge urcând şapte trepte de piatră înconjoară, 
ca şi în cazul acelui Intihuatana, vârful ieşit în afara rocii imense pe care a fost 
construită. La fel cum s-a întâmplat cu Intihuatana, stânca răsărită din locul 
acela a fost cioplită şi a primit o întrebuințare anume, numai că aici nu se afla 
niciun stâlp care să îndeplinească rolul unui gnomon. Dar aici liniile de 
observaţie astronomice de-a lungul crestăturilor şi suprafeţelor poligonale ale 
„Sfintei roci” duc spre două ferestre din zidul semicircular. Müller şi alţi 
astronomi după el (cum ar fi D.S. Dearbon şi R.E. White, Archeoastronomy at 
Machu Pichu!), au dedus că liniile vizuale erau orientate spre răsăritul din zilele 
solstițiului de iarnă şi de vară-acum mai bine de patru mii de ani [Fig. 113b]. 


Figura 113a şi 113b 


Cele două ferestre aveau aceeaşi formă trapezoidală (mai largi la bază şi 
mai înguste la vârf) ca şi cele Trei Ferestre din Piaţa Sacră şi astfel le imitau, 
atât prin forma cât şi prin scopul lor, pe cele din Epoca Megalitică. Similitudinea 
se continuă prin aceea că structura alcătuită din pietre de talie perfecte, unde 
se termina semicercul şi începea zidul drept dinspre nord, prezenta o a treia 
fereastră-dacă am putea numi astfel respectiva deschizătură. Aceasta este mai 
mare decât celelalte două; pervazul său nu este neted, ci conceput asemenea 
unei scări inversate, iar în vârf nu este prevăzută cu un lintou drept de piatră, ci 


1 Arheoastronomia la Machu Pichu, n.tr. 


are o despicătură în formă de pană, ca un fel de V întors [Fig. 114]. 

Deoarece priveliştea prin această despicătură (dinspre Torreon în afară) 
este blocată de construcţiile din piatră neprelucrată de pe vremea incaşilor, 
astronomii care au studiat respectivul Torreon nu au atribuit nicio semnificaţie 
astronomică acestei a treia ferestre. Bingham a arătat că zidurile din dreptul 
ferestrei prezentau urme de foc şi a presupus că acelea erau dovezi ale arderii 
ofrandelor cu ocazia anumitor festivaluri. 

Propriile noastre studii arată că atunci când clădirile incaşilor nu fuseseră 
construite încă, adică pe vremea Imperiului Antic, o rază vizuală dinspre Stânca 
Sacră, prin despicătura din vârful ferestrei şi până la Intihuatana de pe dealul 
dinspre nord-vest ar fi permis probabil observarea apusului la solstițiul de iarnă, 
atunci când a fost construit aşa-numitul Torreon. 

De asemenea, construcţia din vârful stâncii în care se afla acea peşteră 
imita în anumite privinţe construcţiile din Piaţa Sacră. Pe lângă cele trei 
deschizături, se aflau nouă ferestre trapezoidale false în părţile drepte ale 
zidurilor de împrejmuire [Fig. 113]. In spaţiile dintre aceste ferestre false se 
găsesc nişte „piese" ieşite în afara zidurilor sau „bobine“, cum le-a numit 
Bingham [Fig. 115]. Zidul mai lung care prezintă şapte ferestre false are şase 
asemenea „piese”-reproducând aranjamentul de pe zidul lung al Templului 
Principal. 

Numărul total al ferestrelor-reale şi false-douăsprezece, indică fără 
îndoială nişte funcţii calendaristice, cum ar fi numărarea celor douăsprezece 
luni dintr-un an. Numărul ferestrelor false (şapte) şi al pieselor (şase) de pe 
zidul cel mai lung, ca şi în cazul zidului lung al Templului Principal, ar putea să 
indice nevoia de a utiliza intercalarea-o ajustare periodică a ciclului lunar în 
funcţie de cel solar, prin adăugarea unei a treisprezecea luni la un anumit 


număr de ani. 


Figura 115 


Puse cap la cap, aliniamentele şi deschizăturile pentru observarea şi 
stabilirea solstiţiilor şi a echinocţiilor şi ferestrele false cu „piesele" lor duc la 
concluzia că cineva crease la Machu Picchu un computer complex de piatră 
lunaro-solar pentru a servi drept calendar. 

Acel Torreon, contemporan cu Eninnu şi cu Stonehenge Il, este într-o 
anumită privinţă mai impresionant decât forma rectangulară a aşa-numitului 
Intihuatana, deoarece prezintă forma circulară extrem de rară a unei construcţii 
din piatră-de fapt, extrem de rară în America de Sud, dar izbitor de 
asemănătoare cu cercurile de piatră din Lagaş şi Stonehenge. 

Potrivit legendelor şi datelor culese de spaniolul Fernando Montesinos la 
începutul secolului al XVII-lea, Imperiul Incaş nu a fost primul imperiu care a 
avut capitala la Cuzco, în Peru. Astăzi cercetătorii ştiu că incaşii legendari, pe 
care i-au găsit spaniolii şi pe care i-au subjugat, au început să domnească în 
Cuzco abia prin 1021 d.Hr. Cu mult înaintea lor, unul dintre fraţii Ayar, Manco 
Capac, a pus bazele cetăţii când sceptrul de aur care-i fusese dăruit de zeul 
Viracocha s-a înfipt în pământ, indicând locul potrivit. Aceasta se întâmpla, 
după calculele întreprinse de Montesinos, cam prin 2400 î.Hr.-cu aproape 3500 
de ani înaintea incaşilor. Acel Imperiu Antic a durat aproape 2500 de ani, până 
când mai multe epidemii de ciumă, cutremure şi calamităţi i-au determinat pe 
locuitori să părăsească Cuzco. Regele, însoţit de o mână de oameni aleşi, s-au 
retras în ascunzătoarea din Tampo-Tocco. Acolo, interregnul a durat aproape o 
mie de ani, până când un tânăr de origine nobilă a fost ales să-i readucă pe 
locuitori în Cuzco şi să stabilească un Nou Regat-cel al dinastiei incaşe. 

Când cuceritorii spanioli au sosit în Cuzco, adică în capitala incaşă, în 
1533, au fost uluiţi să descopere o metropolă cu vreo 100 000 de case de locuit 
care înconjurau un centru regal-religios cu splendide palate, temple, piaţete, 
grădini, pieţe şi locuri pentru paradă. Au fost uimiţi să audă că oraşul era 
împărţit în douăsprezece unităţi teritoriale, dispuse într-un oval ale cărui limite 
se întindeau de-a lungul liniilor vizuale ce porneau dinspre turnurile de 
observaţie construite pe piscurile care împrejmuiau oraşul [Fig-116]. 


Figura 116 


Şi au rămas înmărmuriţi la vederea sfântului templu al oraşului şi al 
imperiului-nu pentru că era o construcţie superbă, ci pentru că era literalmente 
acoperit cu aur. După cum o sugerează şi numele său, Con-cancha, însemnând 
Curtea de Aur, această împrejmuire de ziduri era acoperită cu discuri din aur; 
înăuntrul său se găseau obiecte meşteşugite minunate şi sculpturi care 
înfăţişau păsări şi animale, toate făcute din aur, argint şi pietre preţioase, iar în 
curtea interioară a templului se afla o grădină în care porumbul şi celelalte 
plante erau artificiale, din aur şi argint. Primul grup spaniol plecat să cerceteze 
ţinutul a luat, numai acesta, şapte sute din acele discuri din aur (ca şi multe 
alte obiecte de preţ). 

Cronicarii care au văzut Coricancha înainte să fie vandalizat, demolat de 
preoţii catolici şi modificat astfel încât să fie transformat în biserică, au relatat 
că incinta sacră includea un templu principal închinat zeului Viracocha şi altare 
sau capele pentru venerarea Lunii, a lui Venus, a unei stele misterioase care se 
numea Cov/lor, a curcubeului şi a zeului tunetului şi fulgerului. Cu toate acestea 
spaniolii au numit templul Templul Soarelui, crezând că Soarele era zeul 
suprem căruia i se închinau incașii. 

Se bănuieşte că ideea le-a fost inspirată spaniolilor de faptul că în Sfânta 
Sfintelor din Coricancha-o cameră semicirculară-atârna pe perete, deasupra 
marelui altar, o „imagine a Soarelui". Era un disc minunat din aur despre care 
spaniolii au crezut că era o reprezentare a Soarelui. De fapt, acest obiect fusese 
folosit în timpurile străvechi pentru a reflecta un fascicul luminos atunci când 
razele Soarelui pătrundeau în camera întunecată o dată pe an-în momentul 
răsăritului din ziua solstițiului de iarnă. 

În mod semnificativ, aranjamentul semăna cu acela al Marelui Templu al 
lui Amon din Karnak, în Egipt. Un amănunt important este că Sfânta Sfintelor 
avea aceeaşi formă rară de semicerc ca şi Torreonul din Machu Picchu. Un alt 
aspect important este că partea cea mai veche a templului, incluzând Sfânta 
Sfintelor, fusese construită din aceleaşi pietre de talie perfecte ca şi respectivul 
Torreon şi la fel ca zidurile care împrejmuiau Intihuatana-marca distinctivă a 
epocii Imperiului Antic. Şi, lucru deloc surprinzător, studiile minuţioase şi 


măsurătorile întreprinse de Müller au demonstrat că orientarea gândită astfel 
încât să permită fasciculului luminos să traverseze coridorul şi să se izbească 
de „imaginea Soarelui" a fost concepută atunci când unghiul de înclinaţie a 
Pământului a fost de 24* [Fig. 117] ceea ce însemna, din punct de vedere 
cronologic, scria el, că lucrurile se întâmplaseră în urmă cu mai bine de patru 
mii de ani. 

Acest amănunt corespunde cu datarea făcută de Montesinos, potrivit 
căreia Imperiul Antic a început cam pe la 2500-2400 î.Hr. şi cu afirmaţia 
conform căreia templul din Cuzco a fost construit curând după aceea. 

Oricât de uimitoare ni s-ar părea vechimea construcțiilor Imperiului Antic, 
acestea nu erau desigur cele mai vechi căci, potrivit legendelor despre frații 
Ayar, cele Trei Ferestre megalitice existau deja în momentul în care fondatorul 
Imperiului Antic, Manco Capac şi frații săi au ieşit din ascunzătoarea din Tampu- 
Tocco pentru a forma domnia în ţinuturile Anzilor. 

O Epocă Megalitică în care au predominat construcţiile colosale a 
precedat fără îndoială Imperiul Antic-construcţii deosebite nu numai prin 
dimensiunile lor nemaipomenite, ci şi prin forma perfect poligonală a blocurilor 
de piatră, alături de feţele perfect şlefuite şi întrucâtva rotunjite ale acestor 
megaliţi. Dar oricât de uluitoare ar fi construcţiile aparţinând acestei epoci de la 
Machu Picchu, nu sunt nici cele mai mari, nici cele mai enigmatice. Recordul 
este deţinut fără îndoială de ruinele de la Sacsahuaman, promontoriul de unde 
se vede Cuzco. 

Având o formă triunghiulară cu baza înspre lanţul muntos a cărui margine 
este şi fiind mărginit de canioane de-o parte şi de alta, capătul său formează un 
vârf care se ridică abrupt la vreo opt sute de picioare deasupra oraşului de la 
poalele sale. Acest promontoriu poate fi divizat în trei părţi. Cea mai largă 
dintre ele, formând baza triunghiului, este împânzită de stânci imense pe care 
cineva-,„uriaşii", în folclorul local-le-au tăiat şi sculptat cu extrem de mare 
uşurinţă şi în unghiuri imposibil de obţinut doar cu ajutorul unor simple unelte 
manuale pentru a alcătui nişte trepte gigantice, sau Platforme sau scări 
inversate, străpungând totodată stâncile pentru a forma mai multe canale, 


tuneluri, şanţuri şi nişe. Partea de mijloc a promontoriului o formează o zonă cu 
o lărgime şi-o lungime de sute de picioare care a fost aplatizată pentru a forma 
o porţiune imensă şi netedă. Această porţiune mai netedă este vizibil separată 
de capătul triunghiular şi mult mai înălţat al promontoriului printr-o structură de 
piatră remarcabilă şi cu siguranţă unică. 

Aceasta se compune din trei ziduri masive care se întind de-a lungul unei 
linii paralele şi în zigzag unul faţă de altul, de la un capăt la celălalt al 
promontoriului [Fig. 118]. Zidurile sunt astfel construite încât să se înalțe unul 
în spatele celuilalt, la o înălţime de aproape şaizeci de picioare. Acestea sunt 
construite din blocurile colosale de piatră şi prezintă formele poligonale care 
sunt semnul distinctiv al Epocii Megalitice. Cele din frunte, care susţin 
umpluturile de pământ ce formează terasele înălțate ale celui de-al doilea şi 
celui de-al treilea etaj, sunt cele mai impunătoare. Cei mai mici bolovani ai lor 
cântăresc între zece şi douăzeci de tone; cele mai multe măsoară cincisprezece 
picioare în înălţime şi între zece şi paisprezece picioare în lăţime şi, respectiv, 
în grosime. Multe dintre ele sunt mult mai mari; un bolovan din rândul din faţă 
măsoară douăzeci şi şapte de picioare în înălţime şi cântăreşte peste trei sute 
de tone [Fig. 119]. Ca şi în cazul celoralţi megaliţi de la Machu Picchu, şi cei de 
la Sacsahuaman au fost aduşi de la mare distanţă, iar feţele lor au fost netezite 
şi tăiate oblic, astfel încât să capete forme poligonale şi au fost îmbinaţi fără 
mortar. 

Dar cine, când şi de ce a făcut şi a modelat aceste structuri de la 
suprafaţa pământului, cu tunelurile lor, canalele, conductele, puţurile forate şi 
alte forme ciudate crestate în stâncile vii? Folclorul local pune toate aceste 
realizări pe seama „uriaşilor". Spaniolii, scria Garcilaso de la Vega, credeau că 
au fost „construite nu de către oameni, ci de către demoni". Squier scria că 
zidurile în zigzag reprezentau „fără îndoială cele mai mari mostre ale stilului 
numit ciclopic, existent în America", dar nu a oferit nicio explicaţie şi nu a emis 
nicio teorie în acest sens. 


Figura 118 

În urma săpăturilor recente, s-a descoperit, în spatele vastelor 
aflorimente de roci care separă zona netedă de zona stâncoasă ce duce spre 
nord-vest, unde s-au format majoritatea tunelurilor şi a canalelor, una din cele 
mai neobişnuite forme pe care o poate îmbrăca o construcţie din America de 
Sud: un cerc perfect. In Regatele pierdute, am enumerat motivele pentru care 
credem că aceasta era folosită pe post de rezervor în care erau prelucrate 
minereurile-aurul, ca să fim mai expliciţi-ca într-o cuvă imensă. 

Oricum, aceasta nu era singura structură circulară de pe promontoriu. 
Presupunând că cele trei straturi de ziduri colosale erau meterezele unei 
fortărețe, spaniolii au luat ca atare ruinele acestor structuri din cea mai înaltă şi 
cea mai îngustă parte a promontoriului, din spatele şi de deasupra zidurilor, şi 
au crezut că au făcut parte dintr-o fortificaţie incaşă. Sub influenţa legendelor 
locale, potrivit cărora odinioară un copil căzuse într-una din găurile acelea şi 
apoi fusese găsit la opt sute de picioare mai jos, chiar în Cuzco, arheologii din 
acel loc au restrâns operaţiuniile de săpare. Ei au descoperit că zona din 
spatele şi de deasupra celor trei ziduri semăna cu un fagure de miere, cu 
numeroasele sale tuneluri subterane şi cavităţi. Mult mai important, acolo au 
descoperit fundaţiile mai multor construcţii pătrate şi rectangulare, care 
comunicau între ele [Fig 120a]; în mijlocul lor, se găseau ruinele unei structuri 
circulare perfecte. Indigenii numesc acea structură Muyocmarca, „Construcţia 
circulară”; arheologii îi spun Torreon-Turnul-acelaşi nume descriptiv atribuit 
structurii de la Machu Picchu şi au presupus că era un turn de apărare care 
făcea parte din „fortăreaţa” Sacsahuaman. 

Cu toate acestea, arheoastronomii au văzut în această structură dovezi 
clare ale unei funcţii astronomice. R.T. Zuidema (/nca Observations of the Solar 
and Lunar Passages! şi alte studii) a notat că aliniamentul pereţilor drepţi 
învecinaţi cu structura circulară era de aşa natură că în locul acela puteau să fie 
determinate punctele de nord şi de sud ale zenitului şi nadirului. Zidurile care 
formează împrejmuirea pătrată, în interiorul căreia a fost amplasată structura 
circulară, sunt într-adevăr aliniate cu punctele cardinale [Fig. 120b], dar 
acestea formează doar o ramă a structurii circulare, alcătuită din trei ziduri 
concentrice care comunică între ele prin nişte spiţe din zidărie care împart cele 


1 ObservaȚiile incaşilor asupra mişcărilor Soarelui şi ale Lunii, n.tr. 


două cercuri din exterior în mai multe secţiuni. 


Figura 120a şi 120b 


O deschizătură-o apertură, dacă asizele mai înalte care formau turnul 
urmau planul de ansamblu-chiar indică sudul şi astfel este posibil să fi fost 
folosită la determinarea apusului din ziua nadirului. Dar celelalte patru 
deschizături sunt clar orientate spre nord-est, sud-est, sud-vest şi nord-vest- 
negreşit punctele apusului şi răsăritului din zilele solstiţiilor de iarnă şi de vară 
(în emisfera sudică). 

Dacă acestea sunt, după câte se pare, rămăşiţele unui observator 
astronomic în toată regula, este foarte posibil să fi fost ce/ mai vechi observator 
circular din America de Sud şi poate din toate Americile. 

Aliniamentul acestui observator circular cu solstiţiile îl situează în aceeaşi 
categorie cu cel de la Stonehenge şi, din punctul de vedere al orientării, în 
aceeaşi categorie cu templele egiptene. Acest lucru sugerează că după Epoca 
Megalitică şi în epoca Imperiului Antic început sub egida lui Viracocha atât 
echinocţiile, cât şi ciclul lunar au jucat un rol fundamental în calendarul andin. 

Cronicarul Garcilaso de la Vega, descriind structurile ca nişte turnuri [vezi 
fig. 116] din preajma Cuzco, a afirmat că erau folosite la determinarea 
solstiţiilor. Dar el a mai descris un alt „calendar din piatră" care nu a 
supravieţuit şi care ne poartă cu gândul la cercul de piatră situat pe platforma 
din Lagaş... Potrivit lui Garcilaso, stâlpii ridicaţi în Cuzco erau folosiţi la 
determinarea echinocţiilor, şi nu a solstiţiilor. Acestea sunt chiar cuvintele sale: 
„Cu scopul de a determina ziua precisă a echinocţiilor, au fost ridicaţi nişte 
stâlpi din cea mai fină marmură, în zona liberă dinaintea Coricanchei, pe care 
preoţii îi observau zilnic, atunci când Soarele se apropia de momentul aşteptat, 
pentru a vedea umbrele proiectate de stâlpi; şi pentru ca observaţiile să fie cât 
mai exacte, au fixat pe ei un gnomon ca acul unui cadran. Şi astfel curând, 
când Soarele în înălţarea a ajuns să proiecteze o umbră directă pe suprafaţa 
gnomonului şi apoi, când Soarele, ajungând la amiază la o anumită înălţime pe 
deasupra orizontului, nu a mai proiectat nicio umbră, aceştia au dedus că 


venise vremea echinocţiului”. 

Potrivit studiului competent The Andean Calendar! de L.E Valcarcel, pe 
vremea incaşilor avea loc o astfel de fixare şi venerare a echinocţiilor, deşi 
aceştia au trecut de la un mai vechi calendar echinocţial la unul solstiţial. 
Studiul său a pus în evidenţă faptul că denumirile incaşe ale lunilor anului 
acordau o semnificaţie deosebită lunilor corespunzătoare lui martie şi 
septembrie din calendarul nostru, adică lunilor echinocţiale: „Incaşii credeau", 
scria el, „că în cele două zile ale echinocţiilor Părintele Soare va cobori să 
trăiască printre ei". 

Nevoia de a ajusta calendarul de-a lungul mileniilor datorită fenomenului 
de procesiune şi, poate, şi datorită oscilării între un An Nou solstițial şi unul 
echinocţial, a condus la reforme repetate ale calendarului chiar în zilele 
Imperiului Antic. Potrivit lui Montesinos, cea de-a 5-a monarhie, a 22-a, a 33-a, 
a 39-a şi a 50-a ale Imperiului Antic „au reînnoit măsurarea timpului asupra 
căreia se aşternuse confuzia”. Faptul că astfel de reforme ale calendarului au 
avut legătură cu oscilarea dintre solstiţii şi echinocţii este confirmat de 
afirmaţia potrivit căreia monarhul Manco Capac IV „a ordonat ca anul să 
înceapă odată cu echinocțiul de primăvară”, ispravă care a fost posibilă datorită 
faptului că el era un Amanta un „cunoscător al astronomiei”. Dar în mod 
evident, procedând astfel, el nu făcuse altceva decât să reintroducă un 
calendar care mai fusese folosit odinioară, în timpurile străvechi, căci, potrivit 
spuselor lui Montesinos, cel de-al patruzecilea monarh care a domnit cu o mie 
de ani înaintea lui Manco Capac IV „stabilise o academie pentru studiul 
astronomiei şi al determinării echinocţiilor. El se pricepea la astronomie şi a 
aflat de existenţa echinocţiilor, pe care indienii le numeau ///a-R””. 

Ca şi cum toate acestea nu ar fi fost suficiente pentru a conduce la 
reformarea constantă a calendarului, mai există dovezi care indică folosirea sau 
cel puţin familiarizarea cu aşa-numitul caledar lunar. In studiile sale de 
arheoastronomie andină, Rolf Muller a consemnat că într-un sit care se numea 
Pampas de Anta, la vest de Sacsahuaman la o distanţă de aproximativ zece 
mile, roca neprelucrată fusese cioplită în mai multe trepte care formau un 
semicerc sau o semilună. Dat fiind că nu se poate observa nimic în zona aceea 
cu excepţia promontoriului Sacsahuaman dinspre răsărit, Muller a dedus că 
locul era folosit pentru efectuarea unor observaţii astronomice de-a lungul unei 
linii vizuale ancorate de promontoriul Sacsahuaman-dar, după câte s-ar părea, 
care aveau legătură cu fazele lunii. Numele indigen al acestui edificiu, 
Quillarumi, „Piatra Lunii” sugerează un asemenea scop. 

Ancoraţi în ideea că incaşii se închinau Soarelui, savanților moderni le-a 
venit greu să accepte la început că observaţiile incaşilor ar fi putut să le includă 
şi pe cele lunare. De fapt, cronicarii spanioli din vechime au afirmat în repetate 
rânduri că incaşii aveau un calendar elaborat şi precis, care includea atât 
aspectele solare, cât şi pe cele lunare. Cronicarul Felipe Guaman Pome de Avila 
a afirmat că incașii „cunoşteau ciclurile Soarelui şi ale Lunii... Şi lunile anului şi 
cele patru vânturi ale lumii”. Afirmația că incaşii observau atât ciclurile solare, 
cât şi pe cele lunare este confirmată de faptul că, imediat în apropierea 
altarului Soarelui din Coricancha, se afla un altar închinat Lunii. În Sfânta 
Sfintelor simbolul central era o elipsă flancată de Soare la stânga şi de Lună la 
dreapta; dar conducătorul Huascar, unul dintre cei doi fraţi vitregi care îşi 
disputau între ei tronul atunci când au venit spaniolii, este cel care a înlocuit 


1 Calendarul andin, n.tr. 


ovalul cu un disc de aur reprezentând imaginea Soarelui. 

Acestea sunt trăsături ale calendarului mesopotamian; descoperirea lor în 
Anzii cei îndepărtați i-a uluit pe oamenii de ştiinţă. Şi mai uimitoare era 
constatarea, fără nicio umbră de îndoială, ca incaşii erau familiarizați cu 
zodiacul-un instrument cu totul arbitrar, folosit la împărţirea zonei bolţii cereşti 
situată de-o parte şi de alta a eclipticii în douăsprezece părţi-o invenţie a 
sumerienilor, după toate probabilitățile. 

E.G. Squier, în articolul său despre Cuzco şi despre semnificația numelui 
său („Buricul Pământului") nota că oraşul fusese împărţit în douăsprezece 
unităţi teritoriale situate în jurul unui nucleu sau „buric" de formă eliptică [Fig. 
121], aceasta fiind chiar forma orbitelor planetelor. 


Figura 121 


Sir Clemens Markham (Cuzco and Lima: the Incas of Peru!) cita afirmaţia 
cronicarului Garcilaso de la Vega potrivit căreia cele douăsprezece unităţi 
simbolizau cele douăsprezece constelații ale zodiacului. Stansbury Hagar 
(Cuzco, the Celestial City?) nota că, aşa cum reiese din folclorul incaş, Cuzco 
fusese construit în conformitate cu un plan sacru sau divin, astfel încât să imite 
cerurile, şi a tras concluzia că prima unitate teritorială, căreia i se spunea 
„Terasa îngenuncherii” reprezenta constelația Berbecului. El a arătat că-la fel 
ca şi în Mesopotamia-şi incaşii asociau fiecăreia dintre cele douăsprezece zodii 
câte o lună din calendar. Aceste luni zodiacale purtau nişte nume izbitor de 
asemănătoare cu denumirile din Orientul Apropiat, care-şi aveau originea în 
Sumer. Astfel, luna echinocţiului de toamnă, care era echivalentă cu luna 
echinocţiului de primăvară şi cu aşa-numita constelație a Taurului la vremea la 
care fusese conceput calendarul în Sumer, se numea Tupa Taruca „Cerbul care 


1 Cuzco şi Lima: incaşii din Peru, n.tr. 
2 Cuzco oraşul ceresc, n.tr. 


paşte”. Constelaţia Fecioarei, ca un alt exemplu, se numea Sara Mama, „Mama 
porumbului”. Pentru a înţelege cât mai bine dimensiunea acestor similitudini ar 
trebui să ne amintim că în Mesopotamia această constelație [vezi fig- 91] era 
redată simbolic prin imaginea unei fecioare care ţinea un lujer de porumb-grâu 
sau orz în Mesopotamia, înlocuit cu porumb în Anzi. Concluzia lui Hagar potrivit 
căreia schema zodiacului din Cuzco punea în legătură prima unitate teritorială 
cu Berbecul, mai degrabă decât cu Taurul, aşa cum era cazul în Sumer, 
sugerează că planul oraşului fusese conceput după ce Era Taurului luase sfârşit 
(datorită precesiunii), cam pe la 2100 î.Hr. Potrivit lui Montesinos, cel de-al 
cincilea conducător al Imperiului Antic a fost cel care a terminat construcţia de 
la Coriacha şi a introdus noul calendar, undeva după 1900 î.Hr. Faptul că lui 
Capac (conducător) îi fusese atribuit calificativul Pachacuti (reformator)-şi 
putem fi siguri că reforma calendarului din vremea sa a fost determinată de 
trecerea zodiacală de la Taur la Berbec-este o altă confirmare a familiarizării cu 
zodiacul şi cu aspectele sale calendaristice chiar în timpurile pre-incaşe în Anzi. 

Alte aspecte complexe ale calendarelor antice din Orientul Apropiat mai 
puteau fi regăsite în calendarul pe care incaşii l-au păstrat din vremea 
Imperiului Antic. Exigenţa (încă în vigoare în calendarele evreiesc şi creştin) 
conform căreia festivalul de primăvară (Paştele evreiesc, Paştele creştin) 
trebuie să se ţină atunci când Soarele se află în casa zodiacală relevantă şi să 
coincidă cu sau să urmeze imediat după prima lună plină din luna respectivă, i- 
a determinat pe preoţii-astronomi din Antichitate să intercaleze ciclurile solare 
cu cele lunare. Studiile întreprinse de R.T. Zuidema şi de alţii au ajuns la 
concluzia că, pe lângă faptul că intercalarea a fost folosită în Anzi, ciclul lunar a 
fost pus în legătură cu alte două fenomene: trebuia să fie în prima lună plină 
după solstițiul din luna iunie şi să coincidă cu primul răsărit heliac al unei 
anumite stele. Această dublă corelaţie stârneşte multă nedumerire, căci ne 
aminteşte de faptul că egiptenii legau începutul ciclului lor calendaristic atât de 
data solară (creşterea Nilului), cât şi de răsăritul heliac al unei stele (Sirius). La 
vreo douăzeci de mile la nord-est de Cuzco, într-un loc care se cheamă Pisac, se 
află ruinele unei construcţii, probabil din timpurile incaşe mai vechi, care pare a 
fi o încercare de imitație şi de combinare a unora din structurile sacre de la 
Machu Picchu: o construcţie cu una dintre laturi semicirculară şi cu un 
Intihuatana nefinisat în mijloc. Într-un loc nu departe de Sacsahuaman care se 
numeşte Kengo, un semicerc mare din pietre de talie atent șlefuite se află față- 
n faţă cu un monolit de piatră imens, care este posibil să fi avut forma unui 
animal (trăsăturile sunt mult prea deteriorate pentru a mai putea fi distinse); nu 
se poate însă şti cu siguranţă dacă această construcţie îndeplinea vreo funcţie 
astronomică sau calendaristică. Aceste situri, împreună cu cele de la Machu 
Picchu, Sacsahuaman şi Cuzco demonstrează faptul că, în ceea ce s-a numit 
Valea Sacră,-şi numai acolo-religia, calendarul şi astronomia au dus la 
construirea observatoarelor circulare sau semicirculare; nicăieri în America de 
Sud nu mai întâlnim asemenea structuri. 

Cine să fi fost atunci cei care, aproape în aceeaşi perioadă-au aplicat 
principii astronomice identice şi au adoptat o formă circulară pentru efectuarea 
observaţiilor cereşti din vechea Britanie, din Lagaşul din Sumer şi din Imperiul 
Antic din America de Sud? 

Toate legendele, pe care dovezile geografice şi descoperirile arheologice 
vin să le confirme, duc înspre țărmurile sudice ale Lacului Titicaca, sugerând că 
acolo s-ar afla începuturile Americii de Sud-nu numai din perspectiva civilizaţiei 
umane, ci chiar a zeilor înşişi. Din locul acela, potrivit legendelor, a început 


repopularea ținuturilor andine după Diluviu; tot acolo zeii, conduşi de 
Viracocha, s-au adăpostit; de asemenea, în locul acela, cei care aveau să puna 
bazele Imperiului Antic au primit diverse cunoştinţe, instrucţiuni cu privire la 
traseele de urmat şi Sceptrul de Aur cu ajutorul căruia sa localizeze Buricul 
Lumii-pentru a edifica acolo Cuzco. 

In ceea ce priveşte începuturile civilizaţiei umane în Anzi, potrivit 
legendelor, acestea ar avea legătură cu două insule distincte din afara malului 
sudic al Lacului Titicaca. Acestea erau numite Insula Soarelui şi Insula Lunii, cei 
doi luminători fiind socotiți principalele ajutoare ale lui Viracocha; simbolismul 
inerent calendarului, care reiese din aceste legende, a fost observat de 
numeroşi oameni de ştiinţă. Cu toate acestea, reşedinţa lui Viracocha era într-o 
Cetate a Zeilor pe uscat, în dreptul malului sudic al lacului. Locul, care se 
numea Tiahuanacu, a fost creat de zei (potrivit legendelor locale) în timpuri 
imemoriale; acel loc era, spun legendele, plin de construcţii colosale pe care 
numai uriaşii ar fi putut să le ridice. 

Cronicarul Pedro Cieza de Leon, care a călătorit prin tot teritoriul unde 
astăzi se află Peru şi Bolivia, în anii care au urmat cuceririi de către spanioli, 
consemna că, fără îndoială, dintre toate construcţiile antice din ţinuturile 
andine, ruinele de la Tiahuanacu erau „cele mai vechi”. Printre structurile care 
i-au atras atenţia, se afla un deal artificial „pe o fundaţie imensă din piatră”, 
care măsura mai bine de 900 de picioare pe 400 de picioare la baza sa şi care 
avea o înălţime de aproximativ 120 de picioare. In apropierea sa, a observat 
nişte blocuri imense de piatră trântite pe pământ, printre ele aflându-se „multe 
cadre de uşi, cu tot cu uşori, buiandrugi şi praguri într-o singură piatră”, care la 
rândul lor făceau parte din blocuri şi mai mari de piatră „unele măsurând 
treizeci de picioare în lărgime, cincisprezece sau chiar mai mult în lungime şi 
şase în grosime”. Şi-a pus întrebarea dacă „omul cu forţa sa ar fi putut să le 
urnească din loc şi să le aşeze unde le vedem astăzi, fiind atât de mari”. Dar nu 
numai mărimea impresionantă a blocurilor de piatră l-a uimit peste măsură, ci 
şi „grandoarea şi măreţia lor”. „Eu unul”, scria el, „nu pot să înţeleg cu ce 
unelte sau instrumente ar fi putut cineva să le lucreze, căci e mai mult ca sigur 
că, înainte ca aceste pietre colosale să fie aduse aproape de perfecţiune şi 
lăsate aşa cum le vedem noi, uneltele trebuie să fi fost mult mai bune decât 
cele folosite astăzi de indieni”. Nu avea nici cea mai mică îndoială că „doi idoli 
de piatră, cu forme şi înfăţişare umană, cu trăsături cioplite cu dibăcie... care 
seamănă cu nişte pui de uriaşi” erau responsabili pentru realizarea minunatelor 
structuri. 

De-a lungul secolelor, cele mai multe dintre blocurile de piatră mai mici 
au fost transportate din aceste locuri pentru a fi folosite în La Paz, capitala 
boliviană, la realizarea căilor ferate care duc înspre ea şi în zonele rurale din 
împrejurimi. Dar chiar şi aşa, călătorii au continuat să ofere date despre 
uluitoarele ruine monumentale. Până spre sfârşitul secolului al XIX-lea, 
rapoartele au căpătat o mai mare acuratețe ştiinţifică, ca urmare a vizitelor şi 
cercetărilor întreprinsede Eprahim George Squier (Peru: /ncidents of Travel and 
Exploration in the Land of the Incas!) şi de A. Stibel şi Max Unie (Die 
Ruinenstaette von Tiahuanaco im Hochland des Alten Peru’). Ei au fost urmaţi 
la începutul acestui secol de cel mai renumit şi tenace explorator al 


1 Peru: întâmplări din călătoria şi expediȚia prin Ținutul incaşilor, n.tr. 

Tiahuanacu, Arthur Posnansky (Tiahuanacu-The cradle of the American Man’). 
Munca lor de cercetare, împreună cu săpăturile arheologice şi studiile mai 
recente, pe care le-am analizat în detaliu în Regatele pierdute, ne-au 
determinat să credem că Tiahuanacu era centrul metalurgic al lumii antice, că 
vastele sale construcţii de la suprafaţa pământului sau cele subterane erau 
nişte instalaţii metalurgice, că blocurile de piatră imense formate din mai multe 
ziduri fiecare făceau parte din amenajările portuare de pe vechiul țărm al 
lacului şi că Tiahuanacu nu fusese fondat de om, ci de către zeii anunnaki, în 
căutarea lor după aur, cu mult înainte ca omul să fi fost învăţat să folosească 
cositorul. 

Acolo unde un şes strâmt şi rar începe să se răspândească în evantai 
dinstre ţărmul sudic al Lacului Titicaca, locul unde se afla odinioară minunatul 
Tiahuanancu împreună cu portul său (care astăzi se numeşte Puma-Punku), 
peisajul nu mai este populat decât de trei monumente principale care au 
legătură cu trecutul său. Cel care se găseşte pe partea de sud-est a ruinelor 
este dealul care se cheamă Akapana, un deal artificial (după cum observase 
Cieza de Léon) care se bănuieşte că servea drept fortăreață; astăzi se ştie că 
arăta mai degrabă ca o piramidă în trepte, în care fuseseră construite 
numeroase rezervoare, conducte, canale şi ecluze care indică adevăratul scop 
cu care fusese construită: o instalaţie de separare şi de prelucrare a 
minereurilor. 

Acest deal artificial, despre care unii cred că a avut iniţial forma unei 
piramide în trepte ca aceea a ziguratului mesopotamian, domina întinderea 
netedă. La o privire mai atentă, o altă structură începe să se distingă limpede. 
Situată la nord-vest de Akapana, aceasta pare a fi de la distanţă un Arc de 
Triomphe transplantat din Paris. Într-adevăr, este o poartă ingenios tăiată şi 
cioplită dintr-un singur bloc ciclopic de piatră; dar nu a fost aşezată acolo 
pentru a celebra o victorie ci, mai degrabă, pentru a păstra cu sfinţenie în 
piatră un calendar minunat. 


 Tiahuanacu-leagănul civilizaȚiei americane, n.tr. 


Aceasta fusese numită „Poarta Soarelui", iar blocul de piatră din care 
fusese tăiat şi cioplit măsura cam zece pe douăzeci de picioare şi cântărea mai 
bine de o sută de tone. In zona inferioară a Porții, se pot observa mai multe nişe 
şi crestături perfect geometrice, mai ales pe ceea ce se consideră a fi partea 
din spate [Fig. 122b]. 

Cele mai elaborate şi enigmatice crestături sunt cele din zona superioară 
a părţii din faţă, [Fig. 122a] îndreptată chiar spre răsărit. 

Acolo, arcul porţii a fost cioplit astfel încât să redea în relief o figură 
centrală-probabil a lui Viracocha-flancată de-o parte şi de alta de trei rânduri de 
servitori înaripaţi [Fig. 123a]; figura centrală şi cele trei rânduri au fost 
poziţionate deasupra unei rame geometrice pline de cotituri, cioplită astfel 
încât să şerpuiască pe deasupra şi pe dedesubtul imaginilor în miniatură ale lui 
Viracocha [Fig. 123b]. 

Scrierile lui Posnansky au stabilit că acele crestături ale porții reprezentau 
un calendar cu douăsprezece luni al unui an care începea în ziua echinocţiului 
de primăvară din emisfera sudică (luna septembrie), dar al unui an în care 
celelalte puncte importante ale anului solar-echinocţiul de toamnă şi cele două 
solstiţii-sunt de asemenea indicate prin poziţiile şi formele imaginilor mai mici, 
încrustate pe poartă. 


Figura 123a şi 123b 


Era, a dedus el, un calendar cu unsprezece luni a câte treizeci de zile 
fiecare, plus „o mare lună", o a douăsprezecea lună de treizeci şi cinci de zile, 
rezultând un an solar de 365 de zile. 

Un an de douăsprezece luni care începea în ziua echinocţiului de 
primăvară fusese introdus pentru prima dată, după câte am aflat, în Nippur, în 
Sumer, cam pe la 3800 î.Hr. 

„Poarta Soarelui", au descoperit arheologii, se află în colţul nord-vestic a 
ceea ce fusese odată un zid construit din stâlpi de piatră verticali, formând o 
împrejmuire rectangulară în interiorul căreia se afla cel mai impresionant 
edificiu al şirului. Unii sunt de părere că iniţial fusese o poartă identică şi-n 
colţul sud-vestic al împrejmuirii, flancând în mod simetric un şir de treisprezece 
monoliţi ridicaţi chiar în centrul zidului vestic al împrejmuirii. Acel şir de 
monoliţi, care făceau parte dintr-o platformă specială, erau situaţi exact faţă-n 
faţă cu scara care fusese construită spre centrul zidului estic pe partea opusă a 
împrejmuirii. Scara monumentală, care a fost dezgropată şi reabilitată, ducea 
spre o serie de platforme rectangulare şi înălțate care înconjurau o curte 
adâncită [Fig. 124a]. 

Ţinând cont că numele său era Ka/asasaya („Stâlpii Nemişcaţi”), edificiul 
fusese orientat exact de-a lungul unei axe est-vestice, în stilul templelor din 
Orientul Apropiat. Acesta era primul indiciu că ar fi putut să servească unor 
scopuri astronomice. Cercetările care au urmat au stabilit într-adevăr că acesta 
era un observator sofisticat pentru determinarea solstiţiilor, dar şi a 
echinocţiilor, prin observarea răsăriturilor şi a apusurilor din anumite puncte 
focale, de-a lungul unor raze vizuale ancorate de colţurile împrejmurii, ca şi de 
stâlpii construiți în dreptul zidurilor sale dinspre apus şi dinspre răsărit [Fig. 
124b]. 


Figura 124a şi 124b 


Posnasky a găsit anumite dovezi conform cărora motivul pentru care 
partea din spate a Porții Soarelui fusese crestată în modul acela e că acolo este 
posibil să se fi aflat două plăci din aur, agăţate probabil de nişte axe de bronz; 
acest lucru le-ar fi permis preoţilor-astronomi să poziţioneze discurile astfel 
încât să reflecte razele Soarelui la apus înspre stâlpul de observaţie dorit din 
Kalasasaya. Numeroasele linii vizuale, mult mai multe decât ar fi fost necesare 
pentru observaţiile din zilele solstiţiilor sau ale echinocţiilor, faptul că Viracocha 
era ajutat şi de Soare şi de Lună şi faptul că erau treisprezece, şi nu doar 
doisprezece stâlpi în centrul zidului dinspre apus sugerează că aşa-numitul 
Kalasasaya era nu doar un observator solar, ci unul care era folosit pe post de 
calendar lunaro-solar. 

Realizarea faptului că această construcţie antică, ce se găsea la mai bine 
de o mie două sute de picioare deasupra munţilor Anzi, într-un şes îngust şi 
pustiu printre munţii înzăpeziţi, era un observator calendaristic foarte complex, 
a rezultat din punerea cap la cap a informaţiilor descoperite cu privire la vârsta 
sa. Posnanski însuşi a fost primul care a ajuns la concluzia că unghiurile 
formate de liniile vizuale indicau o oblicitate cumva mai mare decât declinaţia 
actuală de 23.5*, ceea ce însemna că, el însuşi era uimit să descopere, edificiul 
Kalasasaya fusese proiectat şi construit cu mii de ani înainte de era noastră. 

Neîncrederea comunităţii ştiinţifice de la vremea aceea, lucru de înţeles, - 
cel mult se credea că ruinele, dacă nu datau de pe vremea incaşilor, nu puteau 
fi mai vechi de câteva secole î.Hr.-a condus la delegarea unei comisii 
astronomice germane în Peru şi Bolivia. Dr. Rolf Muller, a cărui muncă susţinută 
în alte situri arheologice a fost deja amintită în lucrarea noastră, a fost unul din 
cei trei astronomi care au primit această sarcină. Investigaţiile şi măsurătorile 
amănunțite nu au lăsat nicio umbră de îndoială asupra faptului că oblicitatea de 
pe vremea când a fost realizată construcţia era una care arăta că aşa-numitul 


Kalasasaya ar fi putut să fie construit cam pe la 4050 î.Hr. sau (în funcţie de 
înclinația Pământului) pe la 10 050 î.Hr. Miller, care datase ruinele megalitice 
de Machu Picchu puţin peste anul 4000 î.Hr., era înclinat să dateze în acelaşi 
mod şi Kalasasaya-decizie cu care Posnansky a fost în cele din urmă de acord. 

Cine a deţinut atunci cunoştinţe atât de complexe încât a fost capabil să 
proiecteze, să stabilească orientarea şi să construiască aceste observatoare 
care aveau legătură cu calendarul-şi într-un mod care lăsa să se întrevadă 
respectarea principiilor de astronomie şi a aranjamentelor calendaristice 
concepute în Orientul Apropiat antic? In Regatele pierdute am prezentat 
dovezile şi am ajuns la concluzia că erau aceiaşi anunnaki, cei care veniseră pe 
Pământ de pe planeta Nibiru, în căutarea aurului. Şi, asemenea oamenilor care 
au venit să caute ţinutul El Dorado cu mii de ani mai târziu, şi ei veniseră în 
Lumea Nouă să găsească aur. Minele din sud-estul Africii au fost inundate de 
apele Potopului, dar aceleaşi prefaceri au scos la iveală filoanele incredibil de 
bogate în aur din Anzi. 

Noi suntem de părere că Anu şi soţia lui Antu, atunci când au plecat de pe 
Nibiru să viziteze Pământul cam pe la 3800 î.Hr., au fost să vadă şi noul centru 
metalurgic de pe ţărmul sudic al Lacului Titicaca. Şi au plecat de acolo 
navigând pe lac, dinspre amenajările portuare de la Puma Punku, unde 
camerele ciclopice, cioplite şi tăiate dintr-un singur bloc de piatră, se întindeau 
atunci de-a lungul cheiurilor masive. 

Di. 


` Figura 125 


Ruinele de la Puma Punku mai oferă un indiciu enigmatic cu privire la 
legătura uimitoare dintre construcțiile de pe țărmul Lacului Titicaca şi templul 
neobişnuit închinat lui Ninurta şi construit de Gudea. Spre uimirea celor care au 
efectuat săpăturile arheologice din acel sit, aceştia au descoperit că cei care 
construiseră acele structuri megalitice folosiseră cleme de bronz care trebuiau 
să se potrivească în tăieturile în T la alăturarea stâncilor, astfel încât să țină 
laolaltă blocurile imense din piatră [Fig. 125]. O asemenea metodă de îmbinare 
şi folosirea bronzului cu un asemenea scop erau fapte unice în Epoca 
Megalitică, descoperite numai în situl de la Puma Punku şi în alt sit de megaliți 
ciclopici, Ollantaytambu, la vreo patruzeci şi cinci de mile nord-vest de Cuzco în 
Valea Sacră. 

Cu toate acestea, la mii de mile distanţă, la celălalt capăt al lumii, în 


Lagash din Sumer, Gudea folosise aceeaşi metodă unică şi aceleaşi cleme de 
bronz pentru a ţine laolaltă pietrele care, aduse de departe, au fost folosite la 
construirea templului Eninnu. Consemnând în inscripţiile sale utilizarea 
neobişnuită a pietrelor şi a metalelor, iată cum îşi laudă Gudea propriile 
realizări: 

El a construit Eninnu din piatra 

şi l-a făcut strălucitor, cu pietre prețioase, 

iar cu un amestec de aramă şi cositor [bronz] 

l-a făcut să reziste în îmbinarea sa. 

Pentru o asemenea ispravă fusese adus un Sangu Simug „un fierar 
preoţesc" din „Ţinutul topiturii". Noi credem că era Tiahuanacu din Anzi. 


10 Pe urmele lor 


Marele Sfinx din Egipt contemplă zările chiar în direcţia răsăritului, 
urându-i bun-venit Soarelui de-a lungul paralelei de treizeci de grade. În 
timpurile străvechi, privirea sa le ura bun-venit „zeilor" anunnaki, atunci când 
aceştia aterizau în portul lor spaţial din peninsula Sinai, iar mai târziu îi 
călăuzea pe faraonii decedaţii în viaţa de apoi când, în înălţarea la ceruri, ka-ul 
lor se alătura zeilor. Undeva pe la mijloc, este posibil ca Sfinxul să fi fost 
martorul plecării marelui zeu-Thoth-împreună cu adepţii săi, pentru a fi trecuţi 
în rândul primilor americani. 

Până la aniversarea de 500 de ani a călătoriei epocale a lui Columb în 
1492, evenimentul fusese reclasificat de la descoperire la redescoperire şi 
căutarea adevăratei identități a „primilor americani” începuse să capete 
amploare. Ipoteza potrivit căreia colonizarea Americilor a început prin migrarea 
unor familii din Asia peste un pod îngheţat care traversa ţinutul până-n Alaska, 
chiar înainte de sfârşitul abrupt al erei glaciare, a fost pusă la îndoială cu foarte 
mare greutate, deşi în mod constant apăreau dovezi arheologie care arătau că 
oamenii au sosit în Americi cu multe milenii în urmă şi că America de Sud, şi nu 
America de Nord a fost locul în care şi-au făcut simțită pentru prima oară 
prezenţa în Lumea Nouă. 

„In ultimii 50 de ani, ideea general-admisă a fost că obiectele primitive 
vechi de 11 500 de ani descoperite în Clovis, în New Mexico au fost realizate la 
puţin timp după ce primii americani au traversat ținutul pe fâşia Bering", scria 
Science magazine! (ediţia din 21 februarie 1992) ca o notă suplimentară la 
dezbaterea oamenilor de ştiinţă; „Cei care au îndrăznit să pună la îndoială 
părerea general-admisă au fost aspru criticaţi". Ezitarea în a accepta o epocă 
mai veche şi un traseu diferit porneşte mai ales din simpla presupunere că 
Omul nu ar fi putut să traverseze oceanele care separau Lumea Veche de 
Lumea Nouă în timpuri preistorice, deoarece tehnologia maritimă nu apăruse 
încă. Fără a ţine seama de dovezile care arată contrariul, logica de neclintit 
continuă să fie aceea că dacă Omul nu a fost în stare de o asemenea ispravă, 
arunci ea nici nu a avut loc. 

Vârsta Sfinxului a intrat recent în atenţie ca un caz similar, căci oamenii 
de ştiinţă refuză să accepte noile dovezi, pentru că acestea ar arăta că Omul a 
avut anumite realizări într-o perioadă în care nu ar fi fost de fapt capabil să le 
înfăptuiască; nici nu încape vorbă să fie luată în consideraţie ipoteza potrivit 
căreia acesta ar fi fost călăuzit sau ar fi primit asistenţă din partea „zeilor”- 


1 Revista ŞtiinȚa, n.tr. 


extratereştri. 

In volumele trecute din Cronicile pierdute ale Pământului, am oferit 
numeroase dovezi (în legătură cu fapte care nu au fost dezminţite), potrivit 
cărora marile piramide din Gizeh nu au fost construite de către faraonii celei de- 
a IV-a dinastii pe la 2600 î.Hr, ci de către „zeii' anunnaki, cu milenii înainte, ca 
elemente ale pistei de aterizare ale portului spaţial din Peninsula Sinai. Noi am 
estimat că lucrurile s-ar fi întâmplat cam pe la 10 000 î.Hr - cu aproape 12 000 
de ani în urmă-în cazul acelor piramide, şi am arătat că Sfinxul, construit 
curând după aceea, se afla deja pe platoul Gizeh în momentul în care au 
început domniile faraonilor, cu multe secole înaintea celei de-a IV-a dinastii. 
Dovezile pe care ne-am sprijinit şi pe care le-am prezentat au fost desenele, 
inscripţiile şi textele sumeriene şi egiptene. 

In octombrie 1991, la vreo cincizeci de ani după ce am expus pentru 
prima dată aceste dovezi în A douăsprezecea planetă, Robert M. Schoch, un 
geolog de la Universitatea din Boston, a anunţat la întâlnirea anuală a 
Geological Society of America! studiile meteorologice întreprinse în legătură cu 
Sfinxul şi straturile sale arată că a fost construit din rocă de bază „cu mult 
înaintea dinastiilor faraonilor”. Metodele de cercetare au inclus analiza 
seismografică a straturilor de rocă subterane, întreprinsă de Dr. Thomas L. 
Dobecki, un geofizician de la Houston şi de egiptologistul Anthony West din 
New York şi studiul privind rezistenţa la agenţii externi împreună cu marcarea 
nivelului apei din zona Sfinxului şi a împrejurimilor sale. Dr. Schoch a afirmat că 
eroziunea datorată precipitațiilor „sugerează că lucrările de construire a 
Sfinxului au început în intervalul cuprins între 10 000 î.Hr. şi 5 î.Hr., când clima 
Egiptului era mai umedă”. 

Concluzia „intră în contradicţie cu tot ceea ştim despre Egiptul antic", 
adăuga ziarul Los Angeles Times în articolul care însoțea acest anunţ. Alţi 
egiptologi care au citit lucrările domnului Schoch nu pot explica dovezile 
geologice, dar insistă că ipoteza potrivit căreia Sfinxul ar fi cu mii de ani mai 
vechi decât au crezut ei pur şi simplu „nu se potriveşte” cu ceea ce se ştia 
până-n acel moment. Ziarul îl cita pe arheologul Carol Redmont de la 
Universitatea Berkeley din California: „Este imposibil ca lucrurile să se fi 
petrecut astfel... Sfinxul a fost construit folosind o tehnologie mult mai 
avansată decât aceea folosită la realizarea altor monumente a căror vârstă este 
cunoscută, iar oamenii din acea regiune probabil că nu deţineau acea 
tehnologie, instituţiile administrative sau voinţa necesară realizării unei 
asemenea construcţii cu mii de ani în urmă”. 

In februarie 1992, American Association for the Advancement of Science?, 
întâlnindu-se în Chicago, a dedicat una dintre sesiuni subiectului „Cât de vechi 
este Sfinxul?”, iar în cadrul acesteia Robert Schoch şi Thomas Dobecki şi-au 
disputat descoperite cu doi detractori, Mark Lehner de la Universitatea din 
Chicago şi K.L. Gauri de la Universitatea din Louisville. Potrivit Associated 
Press, dezbaterea aprinsă care a degenerat într-o confruntare în holul de la 
intrare nu s-a axat pe meritele ştiinţifice ale concluziilor referitoare la factorii de 
climă ci, aşa cum s-a exprimat Mark Lehnner, pe întrebarea referitoare la 
posibilitatea de a „răsturna istoria Egiptului din cauza unui singur fenomen, 
cum ar fi cel al schimbărilor climatice". Argumentul final folosit de detractori a 
fost cel al absenței dovezilor potrivit cărora în Egiptul perioadei cuprinse între 

1000 şi 5000 î.Hr. ar fi existat o civilizaţie îndeajuns de avansată încât să fi 
sculptat Marele Sfinx. „Oamenii din perioada aceea erau vânători şi culegători; 
aceştia nu construiau cetăţi”, a spus Dr. Lehner şi cu aceasta dezbaterea a luat 
sfârşit. 

Singurul răspuns la acest argument logic este, desigur, invocarea altcuiva 
decât a „vânătorilor şi culegătorilor” din acea epocă-anunnakii. Dar admiterea 
faptului că toate dovezile duc în direcţia unor fiinţe mult mai avansate precum 
cele de pe altă planetă este un prag pe care nu toată lumea, nici cei care au 
descoperit că vechimea Sfinxului ar fi de 9000 de ani, nu sunt pregătiţi să-l 
treacă. 

Aceeaşi teamă de a trece pragul (ca să formulăm o expresie) a împiedicat 
pentru mulţi ani nu doar acceptarea, ci chiar diseminarea dovezilor privitoare la 
vechimea omenirii şi a civilizaţiei de pe cele două continente americane. 

Descoperirea, în apropierea Clovisului, în New Mexico, în 1932, a unui 
tezaur ce cuprindea nişte vârfuri din piatră de forma unor frunze şi cu laturile 
ascuţite, care ar fi putut să fie ataşate la sulițe sau la instrumentele de 
vânătoare şi descoperirea, mai târziu, a aceloraşi obiecte în alte şiruri din 
America de Nord, a condus la teoria că marii vânători au emigrat din Asia în 
nord-estul Pacificului cu vreo 12 000 de ani în urmă, când Siberia şi Asia erau 
legate printr-o fâşie de pământ îngheţată. Cu timpul, susţinea acea teorie, 
„oamenii din Clovis” şi rudele lor s-au răspândit în America de Nord şi, prin 
America Centrală, şi în America de Sud în cele din urmă. 

Această imagine imaculată a primilor americani a fost menţinută, în ciuda 
descoperirilor ocazionale, chiar în sud-vestul Statelor Unite, a unor rămăşiţe de 
oase sfărâmate sau pietre prelucrate-dovezi neconfirmate ale prezenţei omului- 
datând undeva la vreo 20 000 de ani înaintea Clovisului. O descoperire mai 
puţin nesigură a fost aceea de la situl arheologic Meadowcroft Rocksheiter, din 
Pennsylvania, unde mai multe unelte din piatră, oase de animale şi, cel mai 
important, mangal, au fost datate cu carbon undeva între 15 000 şi 19 000 de 
ani în urmă-cu mii de ani înaintea Clovisului şi ce e mai important, în părţile de 
răsărit ale Statelor Unite. 

Pe măsură ce instrumentelor de investigaţie li s-au adăugat cercetările 
lingvistice şi datările care folosesc metodele genetice, în anii '80 au început să 
apară mai multe dovezi cu privire la faptul că oamenii au sosit în Lumea Nouă 
cu aproape 30 000 de ani în urmă-probabil în mai multe valuri migratoare şi nu 
neapărat pe un imens pod de gheaţă, ci cu plutele sau canocele, navigând în 
apropierea coastei. În tot cazul, principala teorie-dinspre nord-estul Asiei înspre 
nord-vestul Americii-a fost menţinută cu tărie, în ciuda dovezilor neliniştitoare 
din America de Sud. Aceste dovezi, a căror descoperire nu numai că a fost 
ignorată, dar chiar a fost suprimată la început, se referă la două situri unde au 
fost găsite unelte din Epoca de Piatră, oase de animale sfărâmate şi chiar 
petroglife. 

Primul dintre aceste situri care au stârnit multă nedumerire este Monte 
Verde din Chile, în zona dinspre Pacific a continentului. Arheologii au descoperit 
acolo cămine căptuşite cu humă, unelte de piatră, ustensile din os şi fundaţii 
ale adăposturilor din lemn-o tabără care fusese locuită cu vreo 13 000 de ani în 
urmă. Aceasta este o dată prea timpurie ca să-şi găsească explicaţia în 
migraţia lentă spre sud a populaţiei Clovisului din Nordul Americii. Mai mult, 
straturile joase ale acestei tabere au furnizat mai multe fragmente ale unor 
unelte de piatră care sugerează că ocuparea şirului de către oameni a început 
cu vreo 20 000 de ani mai devreme. Cel de-al doilea sit se găseşte exact pe 


partea cealaltă a Americii de Sud, în nord-estul Braziliei. Într-un loc care se 
numeşte Pedra Furada, se aflau, într-un adăpost de piatră, nişte vetre circulare 
pline cu magal, înconjurate de cremene; cel mai apropiat loc unde se găseşte 
piatră de cremene este la o milă distanţă, ceea ce sugerează că ascuţitele 
pietre au fost aduse intenţionat. In urma datării cu carbon sau a folosirii unor 
metode mai moderne, s-a ajuns la un interval cuprins între 14 300 şi 47 000 de 
ani în urmă. În timp ce majoritatea arheologilor recunoscuţi continuă să 
considere că acele date timpurii sunt „pur şi simplu de neconceput", adăpostul 
din piatră a furnizat, raportat doar la perioada de 10 000 de ani î.Hr., petroglife 
(pietre pictate) a căror vârstă este de necontestat. Pe una din ele pare să fi fost 
înfăţişat un animal cu gâtul lung care seamănă cu o girafă-animal care nu se 
găseşte pe teritoriile Americilor. 

Provocarea încă actuală lansată teoriei Clovis cu privire la momentul 
venirii este însoţită de o provocare lansată ipotezei potrivit căreia singura rută 
de deplasare ar fi fost prin istmul Bering. 

Antropologii de la Arctic Research Center! al Smithsonian Institution din 
Washington, D.C. au stabilit că imaginea vânătorilor acoperiţi cu blănuri de 
animale şi cu sulițe în mâini care traversau un ţinut îngheţat şi sălbatic (ducând 
cu ei şi femei şi copii) nu este tocmai demnă de primii americani. Ci mai 
degrabă, aceştia erau oameni care călătoreau pe mare cu plutele sau în 
ambarcaţiuni din piei de animale, spre țărmurile sudice mai primitoare ale 
Americilor. Alţii, de la Center for the Study of the First Americans? de la 
Universitatea de Stat din Oregon, nu exclud traversarea Pacificului de-a lungul 
insulelor şi prin Australia (care a fost populată cu vreo 40 000 de ani în urmă). 

Dar cei mai mulţi consideră că asemenea călătorii întreprinse de „omul 
primitiv" sunt pure fantazii; datele timpurii sunt lăsate deoparte ca fiind simple 
erori de calcul, instrumentele din piatră ca fiind bucăţi desprinse din stânci, 
oasele frânte de animale ca fiind sfărâmate din cauza căderilor de stânci, şi nu 
de mâna omului. Aceeaşi întrebare care a adus dezbaterea în legătură cu 
vârsta Sfinxului într-un punct mort a fost pusă şi în cadrul dezbaterii privitoare 
la identitatea primilor americani: cine să fi deţinut, cu zeci de mii de ani în 
urmă, tehnologia necesară traversării vastelor oceane cu ajutorul 
ambarcaţiunilor şi cum să fi ştiut acei marinari preistorici că acolo se afla 
pământ, pământ ce poate fi locuit, la celălalt capăt? 

Această întrebare (ca şi în cazul adresării ei în legătură cu vârsta 
Sfinxului) nu poate avea decât un singur răspuns: anunnakii, ei i-au arătat 
omului cum să traverseze oceanele şi i-au dezvăluit motivul pentru care trebuia 
să facă această călătorie şi locul exact al destinaţiei sale-poate chiar ducându-l 
ei înşişi într-acolo, „pe aripile vulturilor”, aşa cum se spune în Biblie-spre un nou 
pământ al făgăduinţei. 

Sunt două momente în Biblie în care sunt povestite planurile de migrare 
şi în ambele zeitatea era călăuza. În primul dintre ele, este înfăţişat ordinul dat 
de Yahweh lui Avraam, cu mai bine de 4000 de ani în urmă, când Yahweh i-a 
spus astfel: „pleacă din ţara ta şi din locul naşterii tale şi din casa tatălui tău". 
Acesta avea să plece, după cum i-a spus Yahweh, „în ţinutul pe care ţi-l voi 
arăta”. Al doilea moment este cel al Exodului evreilor din Egipt, cu vreo 3400 
de ani în urmă. Arătându-le israeliților drumul pe care să-l urmeze pentru a 
ajunge în pământul făgăduinţei, 

Yahweh mergea înaintea lor 

ziua într-un stâlp de nor, 

arătându-le calea, 

iar noaptea într-un stâlp de foc 

luminându-le calea, 

ca să poată merge şi ziua şi noaptea. 

Primind ajutor şi îndrumare, oamenii au mers pe urmele zeilor-atât în 
Orientul Apropiat antic, cât şi în noul ţinut de peste oceane. 

Ultimele descoperiri arheologice dau crezare povestirilor faptelor 
străvechi, care poartă numele de,,mituri" şi „legende". Acestea vorbesc în mod 
constant despre multiplele migrații şi întotdeauna peste mări. In mod 
semnificativ, adeseori acestea invocă numerele şapte şi unsprezece-numere 
care nu sunt o oglindire a anatomiei umane sau a numătoarei pe degete, ci un 
indiciu al ştiinţei astronomice şi calendaristice, ca şi al legăturilor cu Lumea 
Veche. 

Unul dintre ciclurile de legende cel mai bine conservate este acela al 
triburilor Nahuatl din centrul Mexicului, ai căror ultimi urmaşi au fost aztecii pe 
care i-au întâlnit spaniolii. Poveştile lor despre migraţie se întindeau pe patru 
vârste sau „Sori", prima dintre ele fiind cea care s-a încheiat cu Diluviul; una 
dintre versiuni, în care ni se furnizează duratele acelor vârste, arată că primul 
„soare" începuse cu 17 141 de ani înainte ca spaniolii să afle de poveste, adică 
prin 15 600 î.Hr. şi, într-adevăr, cu mii de ani înaintea Diluviului. Primele triburi, 
relatează legendele orale şi poveştile ustrate din cărţile care se cheamă codice, 
au venit din Azt-/an, „Locul alb", care era asociat cu cifra şapte. Uneori era 
înfăţişat ca un loc cu şapte peşteri din care ieşiseră strămoşii; alteori, era 
desenat ca un loc cu şapte temple : o piramidă mare în trepte în mijloc (un 
zigurat), înconjurată de şase altare mai mici. Codex Boturini conţine o serie de 
desene care înfăţişează migraţia timpurie a patru triburi care porniseră din locul 
celor şapte temple, apoi trecuseră marea cu bărcile şi poposiseră într-un loc al 
peşterilor; în călătoria lor spre necunoscut, migratorii fuseseră călăuziţi de un 
zeu al cărui simbol era un fel de ochi atotvăzător ataşat la un sceptru eliptic 
[Fig. 126a]. Cele patru clanuri au călătorit apoi prin interiorul ținutului [Fig. 
126b], trecând pe lângă şi călăuzindu-se după mai multe marcaje. 

Figura 126a şi 126b 


După ce s-au despărțit în mai multe triburi, unul dintre ele, Mexica, a 
ajuns într-o vale în care se afla un vultur cocoţat pe o tufă de cactus-semnul 
destinaţiei finale şi al locului unde trebuia să fie stabilită capitala lor, Nahuatlan. 
Mai târziu, aceasta avea să devina capitala aztecilor, al cărei simbol a rămas 
vulturul cocoţat pe tufişul de cactus. Aceasta s-a numit Tenochtitlan, Oraşul lui 
Tenoch. Acelor migratori străvechi li s-a spus tenochiţi, locuitorii din Tenoch. În 
Regatele pierdute am expus pe larg motivele pentru care aceştia ar fi putut fi 
urmaşii lui Enoch, fiul lui Cain, care înca ispăşea răzbunarea înşeptită a 
fratricidului comis de tatăl său. Potrivit bibliei, Cain, care fusese izgonit în 
îndepărtatul „Tinut al lui Nod", a ridicat o cetate şi a numit-o după fiul său 
Enoch, iar Enoch a avut patru urmaşi din care s-au format patru clanuri. 

Cronicarul spaniol Friar Bernardino de Sahagun (Historia de las cosas de 
la Nueva Espana’), ale cărui surse au fost atât cele orale, cât şi poveştile despre 
Nahuatlan aşternute în scris după cucerire, a scris despre călătoria pe mare şi a 
notat şi numele Panot/an al ținutului unde acostaseră; numele înseamnă pur şi 
simplu „locul venirii de pe mare" şi a stabilit că acesta se afla acolo unde este 
astăzi Guatemala. Un alt detaliu interesant regăsit printre informaţiile oferite de 
cronicar este că imigranții fuseseră călăuziţi de patru înţelepţi „care duceau cu 
ei nişte texte rituale şi cunoşteau secretele calendarului". Acum ştim că cele 
două elemente-ritualul şi calendarul-erau două feţe ale aceleiaşi monede şi 
anume că amândouă erau folosite la venerarea zeilor. Este un lucru aproape 
sigur că acel calendar din Nahuatlan respecta împărţirea în douăsprezece luni, 
poate chiar în cele douăsprezece diviziuni ale zodiacului, deoarece aflăm (din 
cronicile lui Sahagun) că aşa-numiţii tolteci, care alcătuiau tribul Nahuatl din 
care se trăgeau aztecii şi de la care aztecii învăţaseră cele mai multe lucruri, 


1 Istoria generală a lucrurilor din Noua Spanie, n.tr. 


„ştiau că sunt mai multe ceruri"; de aceea „spuneau că sunt douăsprezece 
diviziuni suprapuse". 

Chiar la sud, unde valurile Pacificului lovesc coastele Americii de Sud, 
„Miturile" andine nu evocă migrațiile dinaintea Diluviului, dar lasă să se 
înţeleagă că oamenii din Anzi ştiau despre diluviu şi bănuiau că zeii, deja 
prezenţi în acele ţinuturi, au fost cei care i-au ajutat pe puţinii supraviețuitori 
adăpostiţi în piscurile înalte ale munţilor să repopuleze continentul. Legendele 
vorbesc clar despre migraţiunile dinspre mare, care au avut loc după Diluviu; 
prima dintre ele sau cea mai memorabilă fusese aceea a unui trib condus de cel 
care se numea Naymplan. Acesta îşi condusese oamenii în traversarea 
Pacificului în mai multe bărci construite din lemn de balsa, fiind călăuzit de un 
„idol“, o piatră verde prin care Marele Zeu îi transmitea instrucţiuni de navigare 
sau alte sfaturi folositoare. Acostarea s-a făcut chiar în locul unde continentul 
sud-american iese cel mai mult în afară spre apus, intrând în Oceanul Pacific, 
acolo unde se află ceea ce numim astăzi capul Sfânta Elena din Ecuador. După 
ce au ajuns la țărm, Marele Zeu (care încă mai vorbea prin piatra verde) i-a 
învăţat pe oameni să cultive pământul, să construiască şi să-şi facă uneltele. 

Un suvenir antic din aur pur, astăzi păstrat în Muzeul Aurului din Bogota, 
în Columbia [Fig. 127], înfăţişează un lider înalt împreună cu membri din tribul 
său, pe o plută din lemn de balsa. Este posibil ca opera de artă să fi întruchipat 
călătoria pe mare întreprinsă de Naymlap sau o călătorie asemănătoare. 
Potrivit legendei lui Naymlap, aceştia aveau cunoştinţe despre calendar şi 
venerau un panteon de doisprezece zei. Inaintând pe uscat pentru a se stabili 
acolo unde astăzi se află Quito, capitala Ecuadorului, au construit cele două 
temple ale lor, faţă-n faţă unul cu celălalt: primul dedicat Soarelui, iar cel de-al 
doilea Lunii. Templul Soarelui avea în dreptul intrării doi piloni, iar în curtea din 
faţă un cerc format din doisprezece stâlpi din piatră. 

Familiarizarea cu numărul sacru  doisprezece-semnul distinctiv al 
panteonului mesopotamian şi al calendarului-lasă să se întrevadă un calendar 
nu tocmai diferit de cel care-şi avea originile în Sumer-Venerarea atât a 
Soarelui, cât şi a Lunii indică un calendar lunaro-solar, iarăşi ca cel care-şi avea 
începuturile în Sumer. 


Figura 128 


Intrarea în dreptul căreia se aflau doi piloni ne aminteşte de cele două 
coloane care se construiau la intrările templelor în tot Orientul Apropiat antic, 
din Mesopotamia până-n vestul Asiei şi Egipt. Şi, ca şi cum aceste punți de 
legătură cu Lumea Veche nu ar fi fost de ajuns, descoperim şi un cerc alcătuit 
din doisprezece stâlpi de piatră. Oricine ar fi traversat Pacificul ca să ajungă 
acolo trebuie să fi aflat de cercurile astronomice din piatră din Lagaş sau 
Stonehenge sau ambele. 


Se crede că mai multe obiecte din piatră care astăzi sunt păstrate în 
Muzeul Naţional al Peru din Lima erau folosite de oamenii din regiunea de 
coastă pe post de socotitoare calendaristice. De exemplu, unul dintre ele, cu 
numărul de catalog 15-278 [Fig. 128] este împărţit în şaizeci de pătrate care 
conţin nişte găuri speciale pentru piese, al căror număr variază între şase şi 
doisprezece; plăcuţele de deasupra şi de dedesubt prezintă douăzeci şi nouă şi 
respectiv douăzeci şi opt de astfel de găuri-ceea ce ar sugera destul de clar o 
numărătoare a fazelor lunare ale lunii calendaristice. 

Fritz Buck, în /nscriptiones Calendarias del Peru Preincaicol!, care au 
constituit obiectul cercetării sale, a considerat că cele 116 de găuri sau 
adâncituri din cele şaizeci de pătrate indicau o legătură cu calendarul maiaşilor 
din Mexic şi Guatemala. Faptul că părţile nordice ale ținuturilor andine erau în 
strânsă legătură cu locuitorii şi culturile din Mezoamerica-o posibilitate care 
până de curând a fost respinsă din capul locului-este astăzi intens disputat. Cei 
care au venit din Mezoamerica au avut, fără îndoială, în rândul lor populaţii din 
Africa şi semiţi, după cum o demonstrează numeroasele obiecte cioplite şi 
sculpturile [Fig. 129a]. Dar înaintea lor venise pe mare o populaţie care pare a 
fi de origine indo-europeană [Fig. 129b] şi, undeva în perioada dintre cele două 
migraţiuni, acostaseră nişte oameni cu coifuri, aşa-numiţii „oameni pasăre" 
[Fig. 129c], înarmaţi cu arme de metal. 


Figura 129a, 129b şi 129c 


Un alt grup este posibil să fi venit dinspre continent, prin bazinul 
Amazonului şi al afluenților săi; simbolurile asociate lor [Fig. 130] erau identice 
cu hieroglifa hitită pentru „zei". În măsura în care panteonul hitit era o adaptare 
a panteonului sumerian, descoperirea de altfel remarcabilă din Columbia a unei 
statuete din aur întruchipând o zeiţă care ţinea în mâini simbolul cuţitului 


1 InscripȚiile calendaristice din Peruul preincaş, n.tr. 


pentru tăierea ombilicului-simbolul lui Ninharsag, zeiţa mamă a sumerienilor, 


este explicabilă [Fig. 131]. 

Partea central-nordică a coastei andine şi câteva întinderi din America de 
Sud erau locuite de populaţiile vorbitoare de Quechua, denumite, din lipsa altor 
surse de inspiraţie, după principalele râuri de-a lungul cărora acestea 


înfloriseră. 

Figura 131 


S-a dovedit că incaşii şi-au constituit imperiul şi şi-au amenajat 
faimoasele drumuri peste ruinele construcţiilor acelor locuitori străvechi. În 
sudul continentului, cam pe unde se află Lima (capitala Peru), de-a lungul 
coastei şi al munţilor care privesc înspre Lacul Titicaca şi tot înspre sud spre 
Chile, limba tribală dominantă era cea a aşa-numiţilor Aymara, şi legendele lor 
vorbeau despre migrațiile timpurii de pe coasta Pacificului, pe mare sau pe 
uscat, din teritoriul de la răsărit de Lacul Titicaca. În privinţa migratorilor veniţi 
pe mare, populaţia Ayamara îi socotea drept invadatori neprietenoşi; cei care 
veniseră pe uscat erau numiţi Uru, însemnând „oamenii de altădată", iar 
aceştia erau nişte oameni deosebiți, cu propriile obiceiuri şi tradiţii, ale căror 
vestigii se mai găsesc şi astăzi în Valea Sacră. Posibilitatea ca aceştia să fi fost 
sumerienii care sosiseră la Lacul Titicaca, pe când Ur era capitala Sumerului 
(ultima dată între 2200 şi 2000 î.Hr.), trebuie luată serios în consideraţie. 
Adevărul este că provincia care leagă Valea Sacră, țărmurile răsăritene ale 
Lacului Titicaca şi vestul Braziliei se numeşte şi astăzi Madre del Dios-„Mama 
zeilor", care era de fapt Ninharsag. Să fie oare o simplă coincidenţă? 

Savanţii consideră că influenţa culturală dominantă asupra tuturor 
acestor popoare a fost, de-a lungul mileniilor, aceea a lui Tiahuanacu; aceasta 
îşi găseşte expresia cea mai grăitoare în miile obiecte de lut şi de metal care 
aveau pe ele imaginea lui Viracocha aşa cum apare ea pe Poarta Soarelui, în 
decoraţiile care reproduceau simbolurile Porții (inclusiv pe bucăţile de pânză 
tesute minunat, în care erau înfăşurate mumiile) şi în calendarul lor. 

Dintre toate aceste simboluri sau, după cum le numesc alţii, printre care 
şi Posnanski, hieroglife, cel prevalent era acela al scării [Fig. 132a], care era 
folosit şi în Egipt [Fig. 132b] şi care adeseori era înfăţişat pe obiectele primitive 
andine pentru a simboliza un turn „atotvăzător" [Fig. 132c]. Aceste simboluri, 
dacă e să judecăm din perspectiva liniilor de observaţie astronomică de la 
Kalasasaya şi din perspectiva simbolurilor cereşti asociate cu Tiahuanacu, 
includeau Luna (al cărei simbol era un cerc aflat între două semiluni, fig. 132d). 

Figura 132a, 132b, 132c şi 132d 


Astfel reiese că, în partea Americii de Sud mărginită de Oceanul Pacific, 
calendarul şi ştiinţa astronomică asociată cu acesta au urmat învăţăturile 
aceloraşi profesori care funcţionaseră în Orientul Apropiat. 

Exprimându-şi părerea în legătură cu data mult mai străveche la care 


prezenţa omului s-a făcut simțită pentru prima dată în Americi şi cu rutele pe 
care oamenii le-au urmat pentru a ajunge acolo, amănunte pe care le-am 
discutat mai devreme în lucrarea noastră, dr. Niede Guidon, de la French 
Institute of Advanced Social Studiest, care a luat parte, împreună cu arheologii 
brazilieni, la descoperirile de la Pedra Furada, spunea astfel: „Nu poate fi 
exclusă o posibilă traversare a Oceanului Atlantic, având ca punct de plecare 
Africa". 

Descoperirea „celor mai vechi produse de olărie din Americi", anunţată 
de o echipă de arheologi de la Field Museum of Natural History din Chicago, pe 
data de 13 decembrie 1991, se spunea în ediţia de atunci a revistei Science, „a 
dat peste cap teoriile standard" cu privire la popularea Americilor şi mai ales 
concepţia potrivit căreia bazinul Amazonului, unde avusese loc descoperirea, 
era „pur şi simplu prea sărac în resurse naturale pentru ca acolo să se fi format 
o complexă cultură preistorică". Contrar opiniilor îndelung susţinute, „solul din 
bazinul Amazonului era la fel de fertil ca şi luncile inundabile ale Nilului, ale 
Gangelui sau ale altor bazine fluviale din întreaga lume", spunea dr. Anne C. 
Roosevelt, şeful echipei. Fragmentele de olărie brun-roşiatice, unele decorate 
cu motive pictate, au fost datate în mod categoric, prin intermediul 
tehnologiilor de ultima oră, nu mai devreme de şapte mii de ani. Acestea au 
fost descoperite într-un sit care se numeşte Sabtarem, în mormanele de cochilii 
şi alte resturi aruncate de locuitorii din vechime care se ocupau cu pescuitul. 

Data şi faptul că vasele de olărie fuseseră decorate cu desene liniare le 
aşază în aceeaşi categorie cu articolele de olărie similare care apăruseră în 
Orientul Apropiat antic, în munţii care se învecinau cu câmpia unde înflorise 
civilizaţia sumeriană. În Regatele pierdute, am prezentat dovezile urmelor 
sumeriene în bazinul Amazonului şi prin acesta, în zonele din Peru în care erau 
prelucrate aurul şi cositorul. Ultima descoperire, datorată datării categorice a 
articolelor de olărie şi obţinerii unei date la care migrațiile timpurii erau mult 
mai justificate, serveşte în primul rând la întărirea concluziilor anterioare ceva 
mai neortodoxe: în Antichitate, oamenii au reuşit să ajungă din Orientul 
Apropiat în America şi prin traversarea Oceanului Atlantic. 

Migraţiile dintr-o asemenea direcţie nu au avut loc fără a lăsa în urma lor 
şi anumite calendare străvechi. Cele mai dramatice şi mai enigmatice dintre ele 
au fost descoperite în partea de nord-est a bazinului Amazonului, în apropierea 
graniţei dintre Brazilia şi Guyana. Acolo se înalţă, pe câmpia întinsă, o stâncă 
de forma unui ou de vreo 100 de picioare în înălţime şi cu un diametru de vreo 
300 pe 250 de picioare. În vârful ei fusese săpată o cavitate naturală ca un fel 
de bazin, ale cărei ape se revărsau în afara sau înăuntrul stâncii gigantice prin 
nenumărate canale şi conducte. O cavitate ca o peşteră a fost lărgită astfel 
încât să formeze un adăpost imens în stâncă, în care s-a săpat mai departe, 
pentru a forma numeroase grote şi platforme pe mai multe nivele. Deasupra 
intrării în mecanismul format în stâncă, a fost pictată imaginea unui şarpe de 
vreo douăzeci şi două de picioare în lungime, a cărui gură este formata de trei 
deschizături în stâncă, înconjurate de nişte inscripţii enigmatice, rămase 
nedescifrate; prin interior şi prin exterior, stânca este acoperită de sute de 
semne şi simboluri pictate. 

Intrigat de expunerile vechilor exploratori şi de legendele locale, potrivit 
cărora în grote s-ar afla schelete de „uriaşi care după chipuri par a fi europeni", 


1 Institutul Francez pentru Studii Avansate, n.tr. 


profesorul Marcel F. Homet (Die Söhne der Sonne’) a cercetat stânca prin anii 
'50 şi a adunat mai multe date despre ea decât se ştiuseră vreodată. El a 
descoperit că cele trei faţade ale Pedra Pintada? indică trei direcţii: cea mai 
mare dintre ele este orientată înspre direcţia est-vest, iar celelalte două mai 
mici spre sud-sud-est şi respectiv sud-sud-vest. Observaţia lui a fost că „Din 
exterior, din punctul de vedere al orientării sale stucturale... acest monument 
respectă întocmai normele de construire din culturile antice europenene şi 
mediteraneene". El a fost de părere că numeroasele semne şi simboluri pictate 
cu meticulozitate pe suprafeţele lustruite ale stâncii sunt „nişte numere 
regulate impecabil redate, care nu se bazează pe sistemul zecimal", ci „aparţin 
celei mai vechi culturi est-mediteraneene cunoscute". | s-a părut că suprafeţele 
pline cu puncte erau table de înmulţire, fiind posibile operaţii de înmulţire cum 
ar fi: de 9 ori câte 7, de 5 ori câte 7 şi de 12 ori câte 12. Elementul de bază al 
acestor vestigii antice în stâncă, datorită cărora a fost numită „locul cărţilor din 
piatră", sunt dolmenele-nişte pietre mari şi plate, aşezate de-a curmezişul pe 
alte pietre de susţinere şi cântărind între cincisprezece şi douăzeci de tone 
fiecare. Feţele acestora prezentau nişte picturi elaborate, iar două dolmene mai 
mari fuseseră tăiate în forme precise-unul ca un pentagon [Fig. 133a] şi celălalt 


Figura 133a şi 133b 


La fel ca la intrarea în stâncă, amândouă par să aibă pe ele pictat 
simbolul dominant al şarpelui, iar acesta, ca şi alte simboluri, l-au dus pe Homet 
cu gândul la Egiptul antic şi la regiunile din estul Mediteranei. De vreme ce 
multe dolmene fuseseră aşezate la nivelul şi la intrările grotelor funerare din 
străfunzimile stâncii. Helmet a dedus că, după cum susțineau legendele 
indiene, acesta era un loc sacru în care au fost îngropate căpeteniile sau alte 


1 Fii soarelui, n.tr. 
2 Stânca pictată, n.tr. 


persoane importante „de către oamenii civilizaţi care s-au aflat aici, aşa cum s- 
au aflat şi în Tiahuanancu, marele oraş din Anzi cu mult, mult timp în urmă- 
poate cu mii de ani înainte de Hristos". 

Observațiile lui Hemet cu privire la sistemul matematic care părea să fie 
pus în evidenţă de marcajele de pe suprafeţe şi care „nu se baza pe sistemul 
zecimal", ci pe acela al „celor mai vechi culturi est-mediteraneene cunoscute", 
sunt un mod ocolit de a descrie sistemul sumerian sexagesimal, a cărui utilizare 
a prevalat în tot Orientul Apropiat antic. Celelalte concluzii ale sale, pe de-o 
parte cu privire la regiunile din estul Mediteranei şi pe de altă parte la 
Tiahuanancu „cu mii de ani înainte de Hristos" sunt de-a dreptul remarcabile. 

Deşi desenele de pe cele două dolmene deosebite rămân nedescifrate, 
acestea conţin, în opinia noastră, câteva indicii preţioase. Pe cel pentagonal 
este expusă, fără îndoială, vreo poveste, probabil, ca şi în cazul cărţilor ilustrate 
mezoamericane care au apărut mai târziu, o poveste a migrării şi a rutelor pe 
care s-ar fi făcut aceasta. In cele patru colţuri ale feţei inscripţionate sunt 
înfăţişate patru tipuri de oameni; prin aceasta, ar fi putut să fie o precursoare a 
binecunoscutei picturi maiaşe care apare pe coperta de la Codex Fej&rvary şi 
care înfăţişa cele patru colţuri ale Pământului şi (în mai multe culori) diferitele 
rase umane din aceste regiuni. Ca şi în cazul dolmenului pentagonal, desenul 
maiaş prezintă un desen geometric în centru. 

Cu excepţia desenului geometric din centru, care în Brazilia este 
pentagonal, faţa dolmenului este acoperită de ceea ce pare a fi scriere 
necunoscută. Descoperim anumite apropieri între această scriere şi o scriere 
din estul Mediteranei cunoscută drept Linear A; aceasta era o precursoare a 
scrierii din insula Creta şi de asemenea a scrierii hitiţilor din Anatolia (din Turcia 
de astăzi). 

Simbolul dominant de pe dolmenul pentagonal este acela al şarpelui, de 
altfel un binecunoscut simbol al culturii preelenice din Creta şi din Egiptul antic. 
Din perspectiva panteonului Orientului Apropiat antic, şarpele era simbolul lui 
Enki şi al clanului său. Pe dolmenul oval, şarpele este redat ca un fel de nor 
ceresc, care ne aminteşte de simbolul şarpelui de pe acel kudurru 
mesopotamian [Fig. 92], unde simboliza Calea Lactee. 

Multe dintre simbolurile care alcătuiesc rama desenului central de pe 
acest dolmen sunt forme şi simboluri sumeriene şi elamite familiare (cum ar fi 
svastica). Imaginile mai mari din interiorul ramei ovale sunt şi mai grăitoare. 
Dacă luăm simbolul central cel mai de sus drept o inscripţie, ne rămân exact 
douăsprezece simboluri, în opinia noastră, acestea reprezintă cele 
douăsprezece semne ale zodiacului. 

Faptul că nu toate simbolurile sunt identice cu cele care-şi au originea în 
Sumer nu este ieşit din comun, căci în diferite părţi ale lumii, cum ar fi în China, 
de pildă, zodiacul (care înseamnă „cerc al animalelor") a fost adaptat la fauna 
locală. Dar unele dintre simbolurile de pe acest dolmen oval, cum ar fi cei doi 
peşti (simbolul pentru zodia Peştilor), cele două contururi umane (simbolul 
Gemenilor) şi femeia care ţine un lujer de porumb (simbolul Fecioarei) sunt 
identice cu simbolurile zodiacului (şi cu numele lor), care îşi aveau originile în 
Sumer şi au fost preluate în toată Lumea Veche. 

Prin urmare, semnificaţia desenului amazonian nu ar putea fi exagerată. 
După cum am arătat, zodiacul era o împărţire complet arbitrară a sferei cereşti 
în douăsprezece grupuri de stele; aceasta nu cel era rezultatul simplei 
observaţii a fenomenelor naturale, cum ar fi cel al ciclului zi-noapte, al creşterii 
şi descreşterii Lunii sau al modificărilor solare sezoniere. Descoperirea modului 


de concepere şi de folosire a zodiacului şi mai ales reprezentarea lui cu ajutorul 
sim holurilor mesopotamiene trebuie luate drept un indiciu important al ideii 
conform căreia în bazinul amazonian se aflase cineva la acea vreme care 
deţinea cunoştinţe din Orientul Apropiat. 

Nu mai puţin surprinzător decât simbolurile decorative şi semnele 
zodiacale din jurul feţei dolmenului oval este desenul din centrul dolmenului 
pentagonal. Acesta înfăţişează un cerc de pietre care înconjoară doi monoliţi, 
dintre care apare desenul parţial şters al unui cap de om, care priveşte fix spre 
unul dintre monoliţi. Un asemenea „cap cu un ochi scrutător" poate fi întâlnit în 
codicele astronomice maiaşe, unde acesta este simbolul preoţilor-astronomi. 

Toate acestea, împreună cu orientarea astronomică a celor trei feţe ale 
stâncii, trădează prezenţa cuiva care era familiarizat cu observaţiile cereşti. 

Cine era acel „cineva"? Cine ar fi putut să traverseze oceanul atât de 
demult? Traversarea fireşte că nu s-ar fi putut realiza fără un ajutor venit din 
exterior. Şi indiferent dacă cei care au fost călăuziţi sau transportaţi pe 
tărmurile Americii de Sud deţinuseră deja cunoştinţele de astronomie şi pe cele 
legate de calendar, sau le-au dobândit în noile teritorii, nimic nu ar fi fost posibil 
fără intervenţia „zeilor". 

În absența dovezilor scrise, petroglifele care s-au găsit în America de Sud 
sunt nişte indicii prețioase în legătură cu ceea ce cunoscuseră sau văzuseră 
locuitorii din Antichitate. Multe dintre ele au fost găsite în pâlnia din partea de 
nord-est a continentului care duce înspre bazinul Amazonul şi în zona acestui 
măreț fluviu şi a numeroşilor său afluenţi, care pornesc din Anzii îndepărtați. 
Principalul râu din Valea Sacră a incaşilor, Urubamba, nu este decât un afluent 
al fluviului Amazon; la fel sunt şi râurile peruane care curg la est de siturile ale 
căror ruine uluitoare sugerează că acestea erau nişte centre de prelucrare 
metalurgică. Siturile cunoscute, numai o parte neînsemnată din ceea ce s-ar 
putea descoperi dacă ar fi întreprinse nişte cercetări arheologice 
corespunzătoare, întăresc legendele locale potrivit cărora oamenii de peste 
Atlantic s-ar oprit pe acele coaste şi ar fi călătorit apoi pe uscat prin bazin 
Amazonului pentru a găsi aur şi cositor şi alte comori în Anzi. 

Numai într-un singur loc, care odinioară se numea Guiana Britanică, au 
fost descoperite mai bine de o duzină de situri pline de desene în piatră. Într-un 
sit din apropierea Karakanancului din munţii Pacaraima, petroglifele [Fig. 134a] 
reproduc nişte stele cu un număr diferit de raze sau puncte (element întâlnit 
pentru prima oară la sumerieni), secera lunii sau simboluri solare şi ceea ce ar 
fi putut să fie un instrument de observaţie lângă o scară. Într-un loc numit 
Marlissa, de-a lungul malului unui râu, se află o fâşie întinsă de stânci de granit, 
acoperite cu numeroase petroglife; unele dintre ele au înfrumusețat coperta 
revistei aşa-numitei Royal Agricultural and Commercial Society of British 
Guyana! (Timehri, numărul 6 din 1919) [Fig. 134b]. O persoană ciudată, cu 
mâinile ridicate, cu un fel de cască pe cap şi cu un singur „ochi" mare este 
desenată în piatră lângă ceea ce pare a fi o barcă mare [Fig. 134c]. Fiinţele 
înfăşurate nişte veşminte strânse pe corp şi cu aură deasupra capului, 
înfăţişate în repetate rânduri [Fig. 134d], au nişte proporţii urieşeşti: într-un 


1 Societatea Regală de Agricultură şi ComerȚ din Guyana Britanică, 
n.tr. 


caz treisprezece picioare, iar în celălalt până la opt picioare. 


Figura 134a, 134b, 134c şi 134d 


În teritoriul învecinat, Suriname, cunoscut înainte ca Guyana Olandeză, în 
regiunea cascadelor Frederick Willem al IV-lea, petroglifele sunt atât de 
numeroase încât cercetătorii au fost nevoiţi să numeroteze siturile, fiecare grup 
de petroglife din fiecare sit, dar şi simbolurile individuale din interiorul fiecărui 
grup. Unele dintre ele [Fig. 135] ar putea să fie astăzi luate drept reprezentări 
ale OZN-urilor şi ale ocupanților lor, aşa cum este o petroglifă [Fig-136] găsită 
în cel de-al treisprezecelea sit, în preajma cascadei Wonotobo, în care imaginea 
anterioară a fiinţelor înalte şi aureolate apare aici în varianta unui obiect 
ingenios, cu un fel de acoperiş şi cu o scară care coboară dintr-o deschizătură; 
chiar la intrare, se vede o fiinţă impunătoare. 


SA 


Figura 135 


Figura 136 


Mesajul transmis de aceste petroglife este că, în timp ce unii oameni au 
fost văzuţi venind pe mare, alte fiinţe divine au fost văzute venind în „farfurii 
zburătoare". 

Cel puţin două dintre simbolurile de pe aceste petroglife pot fi cunoscute 
ca fiind semne folosite în scrierea din Orientul propiat şi mai cu seamă în 
inscripţiile hitite din Anatolia. Unul dintre ele, care pare a fi semnul determinant 
de lângă un chip cu o cască cu antene [Fig. 137a], seamănă negreşit cu 
hieroglifa care înseamnă „mare" [Fig- 137b]. Acest simbol hieroglific era cel mai 
adesea folosit în inscripţiile hitite în combinaţie cu simbolul pentru „rege, 
conducător", astfel încât însemna „mare rege" [Fig. 137c] şi exact aceeaşi 
combinaţie de simboluri hieroglifice a fost descoperită de mai multe ori printre 
petrogilifele din apropierea cataractelor Wonotobo din Suriname [Fig. 137d]. 


Figura 137a, 137b, 137c şi 137d 


Într-adevăr, în toată America de Sud, stâncile mai mari sau mai mici sunt 
acoperite de astfel de petroglife; numărul lor mare şi imaginile reproduse spun 
povestea Omului din partea aceea de lume, o poveste care nu a fost încă 
descifrată sau înţeleasă în totalitate. De mai bine de o sută de ani, exploratorii 
au demonstrat că traversarea Americii de Sud poate fi făcută pe jos, călare, cu 
canocele sau cu plutele. O rută principală începe în nord-estul 
Braziliei/Guyanei/Venezuelei şi foloseşte în principal bazinul hidrografic al 
fluviului Amazon pentru a ajunge în părţile centrale şi nordice ale Peru; cealaltă 
începe în Brazilia, undeva în apropierea Sao Paolo, şi-şi croieşte drum spre vest, 
prin regiunea Mato Grosso, înspre Bolivia şi Lacul Titicaca şi de acolo spre nord, 
fie spre centrul Peru (Valea Sacră), fie spre regiunile de coastă-două locuri unde 
cele două rute se întâlnesc. 

După cum o demonstrează descoperirile discutate mai devreme în acest 
capitol, Omul a venit în Americi, şi mai ales în America de Sud, cu zeci de mii de 
ani în urmă. Migraţiunile, dacă este să judecăm după dovezile oferite de 
petroglife, au avut loc în trei etape distincte. Lucrările intense de la Pedra 
Furada din nord-estul Braziliei oferă un bun exemplu al acelor etape ale 
migrării, mai ales în ceea ce priveşte zona continentală mărginită de Oceanul 
Atlantic. 

Pedra Furada este cel mai studiat sit din regiunea care a fost numită după 
principalul ei sat, Sao Raimundo Nonato; aici au fost descoperite mai bine de 
260 de şiruri arheologice locuite în vechime, iar 240 dintre ele conţin lucrări de 
artă în piatră. După cum o demonstrează datarea cu carbon a mostrelor de 
cărbune din vetrele preistorice, omul a trăit acolo începând cu aproximativ 32 
000 de ani în urmă. În toată zona, această populare pare să se încheiat cam cu 
12 000 de ani în urmă, odată cu o însemnată schimbare de climă. In opinia 
noastră, această schimbare a coincis sfârşitul abrupt al ultimei ere glaciare 
datorat Diluviului, Marii Inundații. Lucrările în piatră din acea perioadă 


îndelungată erau naturaliste; artiştii acelor vremuri înfăţişau ceea ce le era dat 
vadă în jurul lor: animalele din zonă, copacii şi alte plante, oamenii. 

A urmat o pauză de vreo mie de ani până când oamenii au început să 
repopuleze zona şi au apărut noi grupuri de migratori. Lucrările lor de artă în 
piatră sugerează că veniseră dintr-un ţinut îndepărtat, căci în picturile lor 
fuseseră incluse animale care nu erau din partea locului: leneşi uriaşi, cai uriaşi, 
o rasă străveche de lame şi, potrivit rapoartelor celor care au efectuat 
săpăturile, cămile uriaşe (care, în opinia noastră, semănau mai degrabă a 
girafe). Această a doua etapă a durat până aproximativ acum 5000 de ani şi a 
inclus, spre sfârşitul ei, decorarea vaselor de lut. De asemenea, arta sa a inclus, 
după cum spunea Niede Guidon, cel care a coordonat lucrările de excavaţie, 
nişte „simboluri abstracte" care „par să aibă legătură cu anumite ritualuri sau 
subiecte mitice'"-o religie, conştiinţa existenţei „zeilor". Pe la sfârşitul acestei 
etape, s-a realizat trecerea spre petroglifele asemănătoare cu semnele şi 
simbolurile din Orientul Apropiat şi a apărut şi scrierea ducând, în cea de-a treia 
etapă, la valenţele astronomice şi calendaristice ale inscripţiilor în piatră. 

Aceste petroglife pot fi găsite atât în regiunea cascadelor, cât şi de-a 
lungul celor două mari rute de traversare a contmentului. Cu cât acestea fac 
parte din cea de-a treia etapă, cu atât simbolurile şi conotaţiile cereşti pe care 
le conţin sunt mai pronunţate. Cu cât sunt descoperite în părţile de sud ale 
continentului, fie în Brazilia, Bolivia sau Peru, cu atât mai mult ne amintesc de 
Sumer, Mesopotamia şi Anatolia. Unii savanţi, mai ales din America de Sud, au 
interpretat diferitele semne ca fiind un soi de scriere cuneiformă sumeriană. 
Cea mai mare petroglifă din acea zonă este aşa-numitul candelabra sau 
tridentul, care-i sare-n ochi oricui ajunge pe ţărmul Oceanului Pacific al Americii 
de Sud în golful Paracas [Fig. 138a]. Potrivit folclorului local, acesta era 
paratrăsnetul lui Viracocha, zeitatea a cărui reprezentare se poate vedea 
deasupra Porții Soarelui din Tiahuanacu; noi l-am identificat ca fiind simbolul 
din orientul Apropiat al „Zeului furtunii" [Fig. 138b], cel mai mic fiu al lui Enlil, 
căruia sumerienii îi spuneau /shkur, babilonienii şi asirienii Adad, iar hitiţii 
Teshub (Zeul vântului). 

Pe când prezența sau măcar influenţa sumerienilor poate fi dovedită în 
diferite moduri, deşi informaţiile nu sunt tocmai numeroase, lucru pe care l-am 
făcut în Regatele pierdute, nu s-a făcut nicio încercare de datare pentru a se 
ajunge la imaginea cuprinzătoare a prezenţei hitiţilor în America de Sud. 


Figura 138a şi 138b 


Noi am arătat că unele urme ale hitiţilor pot fi găsite în Brazilia, dar 
probabil în spatele unei asemenea coincidenţe se află mult mai multe dovezi 
nedezgropate şi nestudiate, cum ar fi faptul că locuitorii din înălțimile Anatoliei 
au fost primii care au introdus fierul în Lumea Veche şi paralela potrivit căreia 
numele ţării, Brazil, este identic cu cuvântul akkadian pentru fier, Barzel- 
similaritate pe care Cyrus H. Gordon (Before Columbus și Riddles in History!) o 
considera un indiciu important cu privire la adevărata identitate a primilor 
americani. Un alt indiciu sunt busturile realizate cu trăsături indo-europene, 
descoperite în Ecuador şi-n nordul Peruului şi faptul că inscripţiile enigmatice 
descoperite pe Insula Paştelui, în Oceanul Pacific, în largul coastei Chile, pot fi 
citite la fel ca sistemul de scriere hitită, în ambele direcţii, după „arătura 
boului”-începând cu rândul de sus la stânga la dreapta, continuând cu rândul al 
doilea de la dreapta stânga, apoi iarăşi de la stânga la dreapta şi aşa mai 
departe. 

Spre deosebire de Sumer, care era situat într-o câmpie aluvionară din 
care piatra, ca material de construcţie, lipsea cu desăvârşire, domeniul 
enliliţilor din Anatolia era KUR.KI, „ţinutul muntos", care intra în răspunderea lui 
Ishkur/Adad/Teshub. Construcţiile şi edificiile din ţinuturile andine erau de 
asemenea făcute din piatră-de la construcţiile primitive din pietre ciclopice, la 
splendidele construcţii din pietre de talie ale Imperiului Antic şi până la 
construcţiile din piatră brută ale incaşilor sau chiar până-n prezent. Oare cine s- 
a aflat atunci în ţinuturile andine şi a ştiut să realizeze construcţii din piatră, 
înainte ca aceste regiuni să fie populate şi civilizaţia andină să apară, înaintea 
incaşilor adică? Noi credem că aceştia au fost cioplitori în piatră din Anatolia 
care, lucru extrem de folositor, erau şi experţi în minerit-căci Anatolia era în 
Antichitate o bogată sursă de minereuri şi unul dintre primele locuri unde a 
început să fie obţinut bronzul prin alierea cuprului şi a cositorului. 

Dacă cineva ar întreprinde o vizită la situl unde se află ruinele 


1 America înainte de Columb şi Enigme ale istoriei, n.tr. 


Hattusasului, străvechea capitală hitită, şi alte bastioane din apropiere, la vreo 
150 de mile nord-est de Ankara, capitala Turciei de astăzi, şi-ar da seama că 
acestea constituie, în unele privinţe imitații necizelate ale lucrărilor din piatră 
andine, incluzând chiar crestăturile cu totul deosebite şi complicate din piatra 
dură care alcătuiau „motivul scării" [Fig. 139]. 


Ar trebui ca cineva să fie expert în arta ceramicii antice ca să poată face 
deosebirea între unele vase de ceramică anatoliene, mai ales cele adânci 
şlefuite şi lustruite din cupru roşu, din Epoca Bronzului şi cele andine. Dar nu 
trebuie să fii expert că să-ţi dai seama de similitudinea dintre războinicii ciudaţi 
înfăţişaţi pe obiectele peruviene provenite din zonele costiere [Fig. 140a] şi 
războinicii preeleni de pe cele din estul Mediteranei [Fig. 140b]. 


Figura 140a şi 140b 
În ceea ce priveşte ultima asemănare, ar trebui să ţinem cont că ţinutul în 
care trăiau vechii greci, lonia, nu se afla în Grecia, ci în părţile vestice ale 
Anatoliei (Asia Minor). Miturile şi legendele din timpurile străvechi, consemnate 
în opere precum /liada lui Homer, evocă de fapt locuri care au de-a face cu 
Anatolia. Troia acolo se afla, nu în Grecia. Aceelaşi lucru se poate spune şi 
despre Sardis, capitala lui Croesus, regele Lidiei, care era renumit pentru 
comorile sale din aur. Poate că părerea unora cum că îndepărtatele călătorii şi 
muncile istovitoare ale lui Odiseu l-ar fi adus pe acesta şi în locul care astăzi se 
numeşte America nu este tocmai exagerată. 

Este curios că în dezbaterea din ce în ce mai aprinsă despre primii 
americani nu s-a acordat prea multă atenție, de fapt mai deloc, cunoştinţelor 
maritime pe care ar fi putut să le deţină oamenii din Antichitate. Există multe 
indicii care ne arată că aceştia se aflau în posesia unor cunoştinţe destul de 
vaste şi de avansate şi, încă o dată, imposibilul poate să devină posibil numai în 
măsura în care luăm în consideraţie învăţăturile celor care se numeau 
Anunnaki. 

În Lista regilor sumerieni, un rege străvechi din Erech, un strămoş al lui 
Gilgamesh, este descris astfel: „În Eanna, Meskiaggasher, fiul divinului Utu a 
devenit şi preot şi rege şi a domnit 324 de ani. Meskiaggasher a intrat în marea 
dinspre apus şi a ieşit în zona munţilor". Cum a fost posibilă o asemenea 
traversare a oceanului fără a avea la îndemână anumite instrumente de 
navigaţie, dacă acestea nu se inventaseră încă, rămâne o problemă 
nerezolvată de oamenii de ştiinţă. 

Câteva secole mai târziu, Gilgamesh, care se născuse dintr-o zeiţă, a 
pornit în căutarea nemuririi. Aventurile sale le precedă în timp, dar le depăşesc 
în dramatism pe acelea ale lui Odiseu. În ultima sa călătorie, trebuia să treacă 
Apele sau Marea Morții, lucru care nu era posibil decât cu ajutorul corăbierului 
Urshanabi. Nici nu au început cei doi să traverseze marea, că Urshanabi l-a 
acuzat pe Gilgamesh că a sfărâmat „obiectele din piatră", fără de care 


corăbierul nu putea să navigheze. Textul antic evocă tânguirea lui Urshanabi în 
legătură cu „sfărâmarea obiectelor din piatră" în trei versuri de pe tăbliţa de 
lut, dar care din păcate sunt numai parţial lizibile aceste trei versuri încep cu 
cuvintele: „Privesc, dar nu pot..." ce sugerează că este vorba de un instrument 
de navigare. Ca să rezolve problema, Urshanabi l-a instruit pe Gilgamesh să se 
întoarcă pe uscat şi să taie o sută douazeci de prăjini din care să-şi facă vâsle. 

Pe când se întorceau pe uscat Urshanabi l-a sfătuit să folosească câte 
douasprezece vâsle deodată pentru a nu se atinge de Apele Morţii. Gilgamesh a 
procedat întocmai de zece ori, până când a isprăvit cu o sută douăzeci de vâsle: 
„La cea de-a o sută douăzecea, Gilgameş îşi isprăvise vâslele", ajungând la 
destinaţia lor, pe celălalt țărm al mării. Astfel un anumit număr de prăjini, pe 
care Gilgameş le aranjase după cum i se spusese, au reuşit să înlocuiască acele 
„obiecte de piatră" care nu mai puteau fi folosite pentru a vedea prin ele. 

Gilgamesh este un binecunoscut conducător al Sumerului antic- el a 
domnit în Erech (Uruk) cam pe la 2900 î.Hr. Câteva secole mai târziu, negustorii 
sumerieni au ajuns în ţinuturile îndepărtate pe mare şi au exportat cerealele, 
lâna şi veşmintele pentru care Sumerul a devenit renumit şi au importat-după 
cum a confirmat-o Gudea-metale, lemn pentru construit şi pietre preţioase. 
Aceste călătorii în ambele sensuri nu se puteau realiza fără ajutorul unor 
instrumente de navigaţie. 

Faptul că astfel de instrumente au existat în Antichitate este dovedit de 
un obiect descoperit în estul Mediteranei, în apropierea insulei egeene 
Antikythera la începutul acestui secol. Navigând pe mare pe ruta antică dinspre 
estul spre vestul Mediteranei, între insulele Creta şi Kythera, două bărci cu 
scafandri ce căutau bureţi au descoperit pe fundul mării epava unui vas antic. 


Figura 141 


În epavă se aflau mai multe obiecte antice, printre care statui din 
marmură şi din bronz datând din secolul al IV-lea î.Hr. Vasul a fost datat undeva 
după anul 200 î.Hr.; amforele, vasele pline cu vin, ulei de măsline şi alte 


alimente au fost datate cam pe la 75 î.Hr. Astfel pare un lucru sigur că vasul şi 
conţinutul său datau undeva înainte de începutul erei creştine şi la fel de sigură 
pare şi concluzia potrivit căreia vasul fusese încărcat pe sau în apropierea 
coastei Asiei Minor. 

Obiectele şi materialele ridicate din acea epavă au fost aduse în Atena 
pentru a fi examinate şi studiate. Intre ele se găseau o bucată de bronz şi nişte 
piese desprinse din aceasta care, după ce au fost curățate şi asamblate, i-au 
făcut pe oficialii muzeului să împietrească de uimire. „Obiectul” [Fig. 141] s-a 
dovedit a fi un mecanism de mare precizie, compus din numeroase rotiţe 
angrenate unele în altele pe mai multe niveluri, în interiorul unei rame circulare 
care se afla, la rândul ei, într-un suport pătrat; părea a fi un astrolab „cu 
proeminențe sferice şi un set de inele". După studiile efectuate în decursul a 
mai multe decenii, printre care şi investigarea cu raze X şi analiza 
compoziţională, acesta a fost expus în Muzeul Naţional de Arheologie din Atena 
(cu numărul de catalog X. 15 087). Spaţiul de protecţie în care se află are pe el 
o plăcuţă care identifică obiectul după cum urmează: 

Mecanismul a fost găsit în largul insulei Antikythera de nişte scafandri de 
bureţi în 990. Făcea parte din cargoul epavei unui vas care s-a scufundat în 
secolul | î.Hr. 

Mecanismul este considerat a fi un mecanism calendaristic de calcul solar 
şi lunar care datează, după ultimele dovezi, cam de prin 80 î.Hr. 

Unul dintre cele mai amănunțite studii asupra acestui subiect îl constituie 
Caitea Gearsfrom the Greeks! a profesorului Derek de Sola Price de la 
Universitatea Yale. Acesta a descoperit că cele trei secțiuni desprinse din 
mecanism conţineau mai multe angrenaje, cadrane şi scări gradate care la 
rândul lor fuseseră asamblate din cel puţin zece părți separate. Angrenajele 
erau prinse unul de celălalt pe baza mai multor diferenţiale-o născocire pe care 
astăzi o regăsim la cutia automată de schimbare a vitezelor automobilului-care 
încorporau ciclul solar şi pe cel metonic (perioada de nouăsprezece ani) al Lunii. 
Acestea mai erau prevăzute cu nişte dinţi fini şi puneau în mişcare mai multe 
axe; marcajele de pe părţile circulare şi unghiulare erau însoţite de inscripţii în 
limba greacă, prin care erau denumite unele constelații zodiacale. 

Instrumentul era fără îndoială produsul unei înalte tehnologii şi al unor 
cunoştinţe ştiinţifice complexe. In perioadele care au precedat sau au urmat 
descoperirii, nu s-a mai găsit nimic care să semene câtuşi de puţin cu acest 
mecanism extrem de complex, în ciuda presupunerii făcute de Sola Price că 
este posibil ca acesta să fi fost construit-sau poate doar reparat-la academia 
filozofului Posidonios din insula Rodos, după modelul planetariilor folosite de 
Arhimede. Deşi „a arătat înţelegere pentru şocul pe care l-ar putea avea cei 
care ar fi nevoiţi să admită că tehnologia elenă era mult mai avansată decât s- 
ar fi crezut", scria el, nu putea fi de acord cu „interpretarea radicală" a unora 
„potrivit căreia complexitatea aparatului şi mecanismul său complicat depăşesc 
atât de mult gradul de dezvoltare al tehnologiei elene, încât nu ar fi putut să fie 
conceput şi creat decât de astronomii extratereştri care au venit din spaţiu să 
viziteze omenirea”. 

Dar adevărul este că nu s-a mai descoperit nimic care să provină din 
secolele dinaintea sau după momentul naufragiului şi care să se apropie câtuşi 
de puţin de complexitatea şi precizia acestui instrument. Până şi astrolabii 
medievali, inventaţi la mai bine de un mileniu după intervalul de timp 


1 Angrenajele de pe vremea grecilor, n.tr. 


aproximativ în care fusese încadrat mecanismul descoperit în largul insulei 
Antikythera par nişte jucării [Fig. 142a] pe lângă obiectul antic [Fig. 142b]. 
G 


Figura 142a şi 142b 


Mai mult, astrolabii medievali şi cei europeni de mai târziu, dar şi alte 
mecanisme asemănătoare, erau construiți din alamă, un material maleabil, în 
timp ce instrumentele antice erau făcute din bronz-un material uşor de turnat, 
dar mult prea greu de honuit şi modelat încât să rezulte un mecanism mai 
complex decât cel al cronometrelor moderne. 

Şi totuşi instrumentul se afla acolo şi, indiferent la ce concluzii ştiinţifice 
sau tehnologice s-a ajuns în privinţa lui, a dovedit că măsurarea timpului şi 
navigarea după coordonatele cereşti erau posibile la vremea aceea şi totul prin 
folosirea unui mecanism extrem de complex. 

Se pare că refuzul de a accepta inacceptabilul porneşte şi de la faptul că 
mai nimic legat de cartografia timpurie nu a făcut subiectul dezbaterii 
referitoare la primii americani-nici măcar cu prilejul aniversării de 500 de ani a 
călătoriei lui Columb în 1492. 

Chiar pe ţărmul opus al Mării Egee, din Atena şi de la insulele Kythera la 
Istanbul (fosta capitală otomană şi a Imperiului Bizantin), într-un palat 
transformat în muzeu, cunoscut astăzi ca Muzeul Topkapi, se află o altă 
descoperire care pune în lumină capacităţile de navigare din perioada antică. 
Acesta este cunoscut drept Harta lui Piri Reis, după numele amiralului turc care 
a construit-o şi prezintă echivalentul musulman al anului 1513 î.Hr. [Fig. 143a]. 
Una dintre numeroasele mapas mundi (hărţi ale lumii) care au supravieţuit din 
Epoca Marilor Descoperiri Geografice, a stârnit interesul din mai multe motive: 
în primul rând, datorită acurateţei şi metodei complexe de reprezentare în plan 
orizontal a suprafeţei pământului; în al doilea rând, pentru că prezintă clar [Fig. 
143b] toată America de Sud, cu toate particularităţile geografice şi topografice 
recognoscibile atât de pe coasta Atlanticului, cât şi de pe cea a Pacificului; şi în 
al treilea rând pentru că reprezintă corect la o scară redusă Antarctica. Deşi 
cartografierea s-a realizat la câţiva ani după călătoriile lui Columb, ceea ce 
atrage atenţia este că părţile meridionale ale Americii de Sud erau necunoscute 
în 1513-Pizaro a navigat din Panama în Peru abia în 1530, iar spaniolii nu au 
înaintat pe coastă şi nu s-au aventurat în interiorul continentului pentru a 
explora lanţul andin decât cu mulţi ani mai târziu. Şi cu toate acestea, harta 
înfăţişează toată America de Sud, inclusiv Patagonia, adică vârful continentului. 


Figura 143a şi 143b 


Ca şi în cazul Antarcticii, nu numai că nu se ştia cum arată, dar nici măcar 
nu se aflase de existenţa sa până-n 1820-la tre; secole după harta lui Piri Reis. 
Studiile susţinute de la descoperirea hărţii printre comorile sultanului în 1929 
au reafirmat aceste aspecte enigmatice. 

Notaţiile succinte de pe marginile hărţii sunt explicate mai pe larg în 
tratatul intitulat Bahariyeh („Despre mare"), scris de amiral. În ceea ce priveşte 
punctele de pe hartă care redau teritorii precum insulele Antile, el a explicat că 
a obţinut informaţiile din „hărţile genovezului infidel, Columb". Şi el a povestit 
cum a încercat Columb să-i convingă prima oară pe nobilii genovezi şi apoi pe 
regele Spaniei că, potrivit unei cărţi în posesia căreia se afla, „dincolo de Marea 
Vestului (Oceanul Atlantic), adică la vest de aceasta, se află coaste şi insule şi 
tot felul de metale şi pietre preţioase.” Acest detaliu din cartea amiralului turc 
confirmă alte surse care vorbesc despre cunoaşterea de către Columb a 
ținuturilor spre care se îndrepta, căci intrase în posesia hărților şi a informațiilor 
geografice existente în sursele antice. 

De fapt, existenţa unor hărţi atât de timpurii este atestată şi de către Piri 
Reis. Într-o notă ulterioară care explică modul în care a fost desenată harta, 
acesta enumera hărţile realizate de cartografii arabi, hărţile portugheze („care 
redau ţările Hind, Sind şi China"), „harta lui Columb", dar şi „vreo douăzeci de 
schiţe şi de Mappae Mundi; acestea sunt hărţile de pe vremea lui Alexandru, 
stăpânul celor două coarne". Acesta din urmă era un calificativ atribuit de către 
arabi lui Alexandru cel Mare, iar afirmaţia sugerează că Piri Reis văzuse şi 
folosea hărţi din secolul al IV-lea î.Hr. Savanţii sunt de părere că astfel de hărţi 
se aflau în Biblioteca din Alexandria şi că unele ar fi putut să supravieţuiască 
distrugerilor provocate de incendierea acestui sediu al ştiinţei de către 
invadatorii arabi, în 642 d.Hr. 

Astăzi se crede că sugestia de a naviga la vest de Oceanul Atlantic pentru 


a ajunge pe coastele de acolo nu a fost făcută pentru prima dată de Columb, ci 
de un astronom, matematician şi geograf din Florenţa, Italia, care se numea 
Paul del Pozzo Toscanelli, în 1474. Este iarăşi un lucru recunoscut că marinarii 
şi cartografii de mai târziu au avut acces la hărţi precum harta Medici din 1351 
şi cea a lui Pizingi din 1367; dintre cartografi, cel mai renumit era Gerhard 
Kremer, cunoscut şi ca Mercator, al cărui At/as din 1569 şi ale cărui metode de 
proiectare au rămas elemente standard ale cartografierii din zilele noastre. 

Unul dintre lucrurile uluitoare în legătură cu hărţile lui Mercator este că 
acestea înfăţişau Antarctica, deşi continentul acoperit de ghețari nu a fost 
descoperit de navigatorii britanici şi ruşi decât cu 250 de ani mai târziu, în 
1820! 

Ca şi cei dinaintea sa (sau după el), Mercator a folosit pentru At/asul său 
hărţi mai vechi, desenate de cartografii dinaintea lui. In ceea priveşte Lumea 
Veche şi mai ales ţinuturile care aveau ca limită area Mediterană, acesta s-a 
sprijinit în mod evident pe hărţile de pe vremea când fenicienii şi cartaginezii 
deţineau supremaţia pe mare, adică pe acele hărţi desenate de Marinus din Tir, 
pe care generaţiile următoare le-au cunoscut prin intermediul lui Claudius 
Ptolemeu, astronom, matematician şi geograf din secolul al Il-lea d.Hr., care a 
trăit în Egipt. În ceea ce priveşte informaţiile despre Lumea Nouă, Mercator s-a 
sprijinit atât pe hărţile vechi, cât şi pe însemnările exploratorilor după 
descoperirea Americii. Dar de unde i-au parvenit informaţiile referitoare nu doar 
la conturul Antarcticii, ci chiar la existenţa sa? 

Savanţii sunt de părere că sursa care ar fi putut să stea la baza acestor 
informaţii era o Hartă a Lumii realizată în 1531 de Orontius Finaeus [Fig 144a]. 
Reprezentând corect globul pământesc, prin împărţirea lui în cele două 
emisfere şi prin reprezentarea celor doi poli, harta nu numai că înfăţişează 
Antarctica-lucru în sine uimitor, ci înfăţişează Antarctica cu particularităţile 
geografice şi topografice care sunt îngropate şi ascunse vederii de mii de ani 
sub un strat de gheaţă! 

Harta reproduce cât se poate de precis coastele, golfurile şi golfuleţele, 
estuarele şi munţii, ba chiar şi râurile, toate acele forme de relief care astăzi 
sunt ascunse vederii de calota glaciară. Dar ştim de existenţa lor pentru că au 
fost descoperite în urma sondărilor stratului de gheaţă care au culminat cu 
cercetările intense întreprinse de mai multe echipe pe parcursul Anului Geofizic 
Internaţional, 1958. S-a constat ulterior că desenul de pe harta lui Finaeus 
aducea uluitor de bine cu conturul Antarcticii şi cu numeroasele sale 
particularităţi geografice [Fig. 144b]. 


Figura 144a şi 144b 


Într-unul dintre cele mai amănunțite studii asupra subiectului, Charles H. 
Hapgood (Maps of the Ancient Sea Kings!) a ajuns la concluzia că Finaeus 
desenase harta bazându-se pe vechile hărţi care înfăţişau Antarctica într-o 
vreme în care continentul, după ce fusese eliberat de stratul de gheaţă de 
deasupra sa, începuse să se acopere din nou cu gheaţă prin părţile sale vestice. 
Acest lucru se întâmpla, după cum a stabilit echipa sa de cercetare, cu vreo 
şase mii de ani în urmă, pe la 4000 î.Hr. 

Studiile ulterioare, cum este cel întreprins de John W. Weihaupt (revista 
Eos, the Proceedings of the American Geophysical Union?, august, 1984) au 
întărit descoperirile precedente. Recunoscând faptul că „pentru simpla 
desenare rudimentară a hărţii unui continent întins ar fi fost nevoie de nişte 
cunoştinţe de navigaţie şi de geometrie cu mult deasupra cunoştinţelor 
navigatorilor primitivi", era totuşi convins că harta avea la bază anumite 
informaţii obţinute undeva între 2600 şi 9000 de ani în urmă. Sursa acestor 
informaţii, spunea el, rămâne un puzzle nedescifrat. 

Prezentându-şi conculziile în Maps of the Ancient Sea Kings, Charles 
Hapgood scria: „începe să reiasă destul de clar că navigatorii din Antichitate au 
călătorit de la un pol la celălalt. Oricât ar părea de necrezut, acest lucru denotă 
că unii oamenii din vremea aceea au explorat ţinutul Antarcticii pe când 
coastele sale nu erau acoperite de ghețari. De asemenea reiese în mod clar că 
aveau un instrument de navigaţie cu ajutorul căruia puteau să determine cu 


1 Hărțile străvechilor regi ai mării, n.tr. 
2 Demersurile Uniunii Americane de Geofizică, n.tr. 


exactitate longitudinile; un instrument net superior oricărui alt instrument 
folosit de oamenii din epoca antică, din cea medievală sau din timpurile 
moderne, pană în cea de-a doua jumătate a secolului al 18-lea". 

Insă acei marinari străvechi, am arătat, nu au făcut altceva decât să calce 
pe urmele zeilor. 


11 Exiluri pe un Pământ nestatornic 


Istoricii sunt de părere că exilul, ca pedeapsă pentru acte politice, a fost 
introdus de asirieni în secolul al VIll-lea î.Hr., când aceştia îi trimiteau pe regi 
sau grupuri formate din bătrâni ori oficiali de la curte şi chiar populaţii întregi 
de pe pământurile lor, pentru a-şi trăi restul vieţii în ţinuturi îndepărtate. De 
fapt, plecarea în exil forţat era o formă de pedeapsă care fusese instaurată de 
zei, iar primii exilați au fost chiar anunnakii. Aceste deportări, mai întâi ale 
zeilor iar apoi ale oamenilor, au schimbat cursul istoriei. De asemenea au avut 
consecinţe însemnate asupra calendarului şi au fost puse în legătură cu venirea 
unei Noi Ere. 

Atunci când spaniolii, şi alţi europeni mai târziu, şi-au dat seama cât de 
mare era asemănarea dintre tradiţiile, obiceiurile şi credinţele americanilor 
nativi şi cele ale populaţiei care fusese asociată cu Biblia sau cu acelea ale 
evreilor, singura explicaţie la care s-au gândit a fost că „indienii" erau urmaşii 
celor zece triburi ale lui Israel. Acest lucru rechema în minte misterul în 
legătură cu locul unde trăiseră membrii celor zece triburi israelite care 
formaseră Regatul de Nord al Israelului şi fuseseră trimise în exil de către 
regele asirian Shalmaneser. Sursele biblice şi postbiblice susţin că, deşi 
împrăştiaţi, exilaţii şi-au menţinut credinţa şi obiceiurile astfel încât să se 
numere printre cei care vor fi mântuiţi şi reîntorşi în ţara lor. Încă din Evul 
Mediu, călătorii şi savanții au susţinut că au descoperit urme ale celor zece 
triburi atât în îndepărtata Chină, cât şi în regiunile mai apropiate, cum ar fi 
Irlanda sau Scoţia. In secolul al XVI-lea, spaniolii erau siguri că dintre aceşti 
exilați făcuseră parte cei care au pus bazele primei civilizaţii din America. 

Dacă exilarea celor zece triburi de către asirieni în secolul a VIII lea î.Hr. şi 
apoi a celorlalte triburi rămase, de către babilonieni, cu două secole mai târziu, 
sunt adevăruri istorice, atunci legătura dintre cele zece triburi cu Lumea Nouă 
rămâne în zona legendelor care nu făceau altceva decât să stârnească 
confuzie. Şi totuşi fără să-şi dea seama, spaniolii avuseseră dreptate în a atribui 
începutul formării unei civilizaţii, cu propriul ei calendar, în Americi. Unor exilați, 
dar nu de către oameni, ci mai degrabă unor exilați din porunca unui zeu. 

Populaţiile din Mezoamerica-maiaşii, aztecii, toltecii, olmecii şi alte triburi 
mai puţin cunoscute-aveau trei calendare. Două dintre ele erau ciclice, 
măsurând ciclurile Soarelui, ale Lunii şi ale lui Venus. Celelalte erau 
cronologice, măsurând trecerea timpului dintr-un anumit punct de început, 
„Punctul zero". Savanţii au stabilit că punctul de început al calendarului 
cunoscut drept „Marea Numărătoare" era în anul corespunzător anului 3113 
î.Hr. din calendarul apusean, dar nu şi-au dat seama ce semnificaţie ar fi putut 
să aibă acest punct de început. În Regatele pierdute, am sugerat că acesta 
marca data venirii lui Thoth în America, împreună cu o mică ceată formată din 
ajutoare şi susţinători de-ai săi. 

Quetzalcoatl, Marele Zeu al mezoamericanilor, era nimeni altul decât 
Thoth, după cum am sugerat. Simbolul său, Şarpele cu pene, era binecunoscut 
în iconografia egipteană [Fig. 145]. Ca şi Thoth, Quetzalcoatl era zeul care ştia 


şi transmitea mai departe secretele construirii templelor, al numerelor, al 
astronomiei şi al calendarului. Alte două calendare din Mezoamerica oferă date 
care susţin atât legătura cu Egiptul, cât şi identificarea lui Quetzalcoatl cu 
Thoth. 


Figura 145 


Aceste două calendare lasă să se întrevadă munca manuală a „celor" 
familiarizați cu mult mai vechile calendare din Orientul Apropiat. 

Primul dintre ele era Haab, un calendar care avea la bază anul solar de 
365 de zile, dar care era împărţit în 18 luni a câte 20 de zile fiecare, plus încă 
cinci zile speciale la sfârşitul anului. Deşi împărţirea în 18 luni a câte 20 de zile 
este diferită de cea din Orientul Apropiat, de 12 luni a câte 30 de zile, în 
principiu, acest calendar era o adaptare a calendarului de 360 de zile plus încă 
5 zile. Calendarul prin excelenţă solar era, după cum am văzut preferatul lui 
Ra/Marduk; schimbarea configurației sale ar fi putut să însemne un act 
deliberat al lui Thoth, din dorinţa de a-l face să se deosebească de cel al 
rivalului său. 

Acest calendar prin excelenţă solar nu permitea intercalarea-un sistem 
care era exprimat în Mesopotamia prin adăugarea unei a treisprezecea luni la 
un anumit număr de ani. În Mezoamerica acest număr, 13, a apărut în 
următorul calendar. 

La fel ca în Egipt, unde exista atât un calendar profan (bazat pe anul 
solar), cât şi unul sacru, şi cel de-al doilea calendar mezoamerican era un 
calendar al Anului Sacru, care se numea Tzolkin. in acesta, împărţirea cu 20 
avea de asemenea un rol important, dar ea se făcea într-un ciclu care se rotea 
de 13 ori-numărul introdus în calendarul Haab. Din înmulţirea lui 13 cu 20 
rezulta un total de numai 260 de zile. Au fost emise o mulţime de teorii care 
încercau să explice cum s-a ajuns la acest număr, 260, sau ce anume simboliza, 
dar nu s-a ajuns la nicio concluzie clară. Ceea ce este semnificativ, atât din 
punctul de vedere al calendarului, cât şi din punct de vedere istoric, este că 
aceste două calendare ciclice au fost angrenate unele în altele, aşa cum se 
întrepătrund dinţii roţilor de angrenaj [vezi fig. 9b], pentru a forma marele Ciclu 
Sacru de cincizeci şi doi de ani solar, deoarece combinaţia dintre 13,20 şi 365 
nu s-ar fi putut repeta decât odată la 18,980 de zile, cee ce însemna cincizeci şi 
doi de ani. 

Acest mare ciclu de cincizeci şi doi de ani era sacru pentru toate 
populaţiile din Mezoamerica, care se raportau la el atât în legătură cu 
evenimentele din trecut, cât şi în legătură cu cele viitoare. Calendarul acesta se 
află la temelia evenimentelor asociate cu zeitatea mezoamericană supremă, 


Quetzalcoatl („Şarpele cu pene”) care, venind în acele ţinuturi dinspre mările 
estice, a fost forțat de Zeul Războiului să plece în exil, dar a jurat să se întoarcă 
în anul „1 trestie" al Ciclului Sacru de cincizeci şi doi de ani. In calendarul 
creştin, anii corespunzători erau 1363, 1415, 1467 şi 1519 d Hr.; ultimul era 
chiar anul în care Fernando Cortes a ajuns pe țărmurile Mexicului şi avea pielea 
albă şi purta barbă, la fel cum fusese şi Quetzalcoatl, încât acostarea sa a fost 
interpretată de azteci ca o împlinire a profeţiei Zeului întors. 

Poziţia centrală a numărului cincizeci şi doi, ca marcă distinctivă a 
credințelor religioase şi aşteptărilor mesianice din Mezoamerica, sugera o 
asemănare emblematică între Calendar Sacru asociat cu Quetzalcoatl şi 
calendarul lui Thoth, bazat pe numărul cincizeci şi doi. Jocul Cincizeci şi doi era 
jocul lui Thoth, iar legenda lui Satni pe care am povestit-o mai devreme spunea 
că „cincizeci şi doi era numărul magic al lui Thoth". Am explicat deja ce 
semnificaţie avea calendarul egiptean de cincizeci şi două de săptămâni din 
perspectiva vrajbei dintre Thoth şi Ra/Marduk. Astfel simbolul lui Thoth, 
„cincizeci şi doi", se regăsea peste tot în calendarul mezoamerican. 

Un alt semn distinctiv al lui Thoth era aplicarea unui design circular 
edificiilor care aveau legătură cu observaţiile calendaristice ale cerurilor. 
Ziguratele mesopotamiene aveau baza pătrată, cele patru colţuri fiind aliniate 
cu punctele cardinale. Templele din Orientul Apropiat-din Mesopotamia, Egipt, 
Canaan şi chiar Israel-erau structuri rectangulare ale căror axe erau orientate 
fie în funcţie de echinocţii, fie în funcţie de solstiţii (un plan după care încă sunt 
construite bisericile şi templele din zilele noastre). Numai în edificiul unic din 
Lagash, construit cu ajutorul lui Thoth, a fost adoptată o formă circulară. 
Singurul templu din Orientul Apropiat care-l imita în această privinţă era cel 
dedicat lui Hathor (adică Ninharsag) din Denderah; aceeaşi formă circulară se 
mai regăsea la Stonehenge, aproape de locul unde Lumea Veche se află faţă-n 
faţă cu Lumea Nouă, de cealaltă parte a Oceanului Atlantic. 

În Lumea Nouă în domeniul lui Adad, fiul cel mai mic al lui Enlil şi 
principala zeitate a hitiţilor, predominau forma rectangulară şi orientarea 
specifice templelor mesopotamiene. Cel mai mare şi mai vechi dintre ele, care 
îndeplinea anumite funcţii astronomice şi calendaristice, era Kalasasaya din 
Tiahuanacu, iar acesta era rectangular şi fusese construit pe o axă de la est la 
vest, fără a se deosebi foarte mult de templul lui Solomon. Într-adevăr, ar trebui 
să ne întrebăm dacă atunci când Dumnezeu l-a luat pe profetul Ezechiel în zbor 
pentru a-i arăta un templu care avea să servească drept model pentru viitoarea 
construcţie a templului din lerusalim, nu cumva l-a dus pe acesta la 
Tiahuanacu, ca să-i arate Kalasasaya, după cum o sugerează textul biblic care 
descrie în detaliu arhitectura templului şi după cum reiese din compararea 
figurilor 50 şi 124. Un alt templul sudic andin important şi nod al pelerinajelor 
era cel dedicat Marelui Creator, situat în vârful unui promontoriu, privind spre 
întinderea nemărginită a Pacificului (la sud, nu departe de actuala Lima). Şi 
acesta avea o formă rectangulară. 

Judecând după designul acestor structuri, Thoth nu fusese invitat acolo ca 
să ia parte la construcţiile lor, ci noi credem că el a fost Arhitectul Divin al 
observatoarelor circulare, iar prezenţa sa s-a făcut fără îndoială simțită în Valea 
Sacră. Mărcile sale distinctive printre aceste structuri ale Epocii Megalitice erau 
Observatorul Rotund din vârful promontoriului Sacsahuaman, Sfânta Sfintelor 
semicirculară din Cuzco, Torreonul din Machu Picchu. 

Domeniul propriu-zis al lui Thoth era în Mezoamerica, America Centrală şi 
în ţinuturile ocupate de triburile vorbitoare de Nahuatl sau de triburile maiaşe, 


dar influenţa sa s-a extins şi la sud, înspre ţinuturile nordice ale Americii de 
Sud. Petroglifele descoperite lângă Cajamarca, în nordul Peru [Fig. 146], care 
înfăţişează Soarele, Luna, steaua cu cinci colţuri şi alte simboluri cereşti, 
prezintă de multe ori lângă acestea simbolul şarpelui-negreşit emblema lui Eki 
şi a clanului său şi în special a zeităţii cunoscute drept „Şarpele cu pene". 
Petroglifele includ şi reprezentări ale instrumentelor astronomice de observaţie, 
unul fiind ţinut de o persoană (preotul?), după cum era obiceiul în Orientul 
Apropiat antic, iar altul având nişte antene încovoiate, după cum arătau 
inst Miniehitele de observaţie construite în Egipt, templele lui Min [Fig. 61]. 


Situl pare să fie situat în regiunea unde cele două rute care duceau spre 
ţinuturile bogate în aur din Anzi, una dinspre coasta Pacificului şi cealaltă 
dinspre coasta Atlanticului, se întâlneau, pe măsură ce ultima dintre ele urma 
cursurile râurilor. Cajamarca, situat cumva departe de coastă, şi Trujillo, portul 
său natural de pe coasta Pacificului, au jucat un rol important în cucerirea 
statului Peru de către europeni. La Trujillo acostaseră Francisco Pizzaro şi pâlcul 
său de soldaţi în 1530. Aceştia au mărşăluit în interiorul ținutului şi şi-au stabilit 
baza la Cajamarca, un oraş „a cărui piaţă era mai mare decât oricare dintre 
pieţele Spaniei" şi „ale cărui construcţii aveau de trei ori înălţimea omului", 
potrivit consemnărilor conchistadorilor. Chiar la Cajamarca, împăratul incaş 
Atahualpa fusese ademenit şi închis pentru a fi răscumpărat cu aur şi argint. 
Răscumpărarea consta în umplerea cu aceste metale preţioase unei camere cu 
o lungime de douăzeci şi cinci de picioare, o lăţime de cincisprezece picioare, şi 
înaltă atât cât să nu-i poţi ajunge tavanul. 

Miniştrii şi preoţii din suita regelui au dat ordine să fie aduse din tot 
ţinutul mai multe obiecte de aur şi argint; S.K. Lothrop (/nca Treasure as 


Depicted by Spanish Historians!) a calculat că ceea ce au trimis spaniolii în 
Spania din acea răscumpărare s-a ridicat la 180 000 uncii de aur şi, de două ori 
pe atât, argint. (Deşi au pus mâna pe răscumpărare, spaniolii l-au executat pe 
Atahualpa). 

Mai departe, spre nord, în Columbia, aproape de Mezoamerica, într-un sit 
de pe malurile râului Madeleine, petroglifele înfăţişează fără îndoială, întâlnirile 
dintre hitiţi şi egipteni, incluzând [Fig. 147] hieroglife hitite (cum ar fi semnele 
pentru „zeu" şi pentru „rege") în rândul mai multor simboluri egiptene: cartuşe 
(nişte cadre lungi şi rotunjite în care erau înscrise numele regale), hieroglifa 
pentru „măreţie" (un cerc cu un punct în mijloc, simbolizând Soarele cu razele 
sale), securea „Luna dublă" a lui Min. 

lar mai spre nord, printre desenele aşa-numite „graffiti din regiunea 
criptelor din Hornul, Guatemala, a fost găsit simbolul egiptean prin excelenţă, 
desenul unei piramide [Fig. 148], sugerând aşadar că vechii locuitori din 
America Centrală aveau cunoştinţe despre Egipt. 


Figura 147 


1 Comoara incaşă descrisă de istoricii spanioli, n.tr. 


Figura 148 


Tot acolo mai este redat un turn circular în trepte şi, în apropierea sa, 
după câte se pare, planul său de ansamblu. Acesta seamănă foarte bine cu un 
observator circular, aidoma celui care existase în partea de sud a 
promontoriului Sacsahuaman. 

Oricât de incredibil ar părea, în scrierile din Orientul Apropiat antic se 
face referire la petroglifele cu simboluri astronomice. Cartea Jubileelor, vorbind 
pe larg şi oferind lămuriri în legătură cu notarea succintă a generaţiilor care au 
urmat Diluviului, descrie cum Noe i-a instruit pe descendenţii săi, spunându-le 
povestea lui Enoch şi vorbindu-le despre învăţăturile pe care le-a primit acesta. 
Firul narativ se continuă astfel: 

La cel de-al douăzeci şi nouălea jubileu, în prima săptămână, pe la 
început, Arpachshad şi-a luat-o ca soţie pe Rasu'eja, fiica lui Shushan, fiica lui 
Elam, iar aceasta i-a dăruit un fiu în al treilea an, în această săptămână, pe care 
el l-a numit Kainam. 

ŞI fiul s-a făcut mare şi a învățat să scrie de la tatăl său, iar mai târziu s-a 
dus să-şi caute pentru sine o cetate pe care s-o stăpânească. 

Şi a găsit o inscripţie lăsată de strămoşii săi în stâncă, pe a a citit- 
o şi a transcris-o, săvârşind un păcat, căci aceasta conținea învăţaturile 
Păzitorilor, de care aceştia se folosiseră pentru a putea observa semnele cereşti 
ale Soarelui, Lunii sau stelelor. 

După câte ne e dat să înţelegem din acest text vechi de milenii 
petroglifele nu erau pur şi simplu graffiti; ele erau expresii ale ştiinţei cuprinse 
în „învăţăturile Păzitorilor”-anunnakii-„de care se folosiseră pentru a putea 
observa semnele cereşti ale Soarelui, Lunii sau stelelor"; petroglifele erau 
„semnele cerului" după care se ghidau „vechile generaţii". 

Desenele de pe stânci pe care tocmai le-am înfăţişat şi care includeau 
nişte observatoare circulare trebuie luate drept mărturii pentru ceea ce a fost 
cunoscut şi văzut de fapt în Antichitate în cele două Americi. 

În inima domeniului lui Quetzalcoatl, în Mexic, unde petroglifele au 
evoluat spre hieroglife asemănătoare celor din Egipt, cele mai grăitoare urme 
ale prezenţei sale sunt templele aliniate astronomic, incluzându-le aici pe cele 


circulare sau semicirculare şi observatoarele rotunde. Ruinele de aici încep cu 
două movile artificiale perfect rotunde care puneau în evidenţă liniile de 
observaţie astronomică din La Venta, unul dintre cele mai vechi situri ale 
olmecilor, susţinătorii lui Thoth, care ajunseseră în Mexic cam pe la 2500 î.Hr., 
prin traversarea Atlanticului. La cealată extremă a celor patru milenii care s-au 
scurs de atunci până la cucerirea spaniolă ultimul exemplar de observator cu 
bază rotundă era piramida circulară din incinta sacră a aztecilor din Tenochitlan 
(mai târziu Mexico City). 


Clause MAR 


Aceasta era astfel poziționată încât permitea determinarea Zilei 
echinocţiului prin observarea dinspre „Turnul lui Ouetzalcoati" a răsăritului de 
Soare chiar între extremităţile Piramidei celor Două Temple din faţa sa [Fig. 
149]. 

Din punct de vedere cronologic, între primii olmeci şi ultimii azteci au 
existat numeroasele piramide şi observatoare sacre ale maiaşilor. Unele dintre 
ele, cum este cel de la Cuicuilco [Fig. 150a], erau perfect rotunde. Altele, 
precum cel de la Cempoala [Fig. 150b] fuseseră iniţial construite, după cum au 
stabilit arheologii, ca nişte structuri rotunde, dar cu timpul au căpătat o altă 
formă, pe măsură ce scările mici originale care duceau spre etajele superioare 
au fost transformate în scări monumentale şi pieţe. Cea mai renumită dintre 
aceste structuri este Caracol din Chichén ltză, în peninsula Yucatan-un 
observator circular [Fig. 151] ale cărui funcţii şi orientări astronomice au fost 
îndelung studiate şi stabilite cu fermitate. 


Figura 150a şi 150b 

Figura 151 

Deşi structura care se vede în prezent se crede că a fost construită abia 
pe la 800 d.Hr, se ştie că maiaşii au preluat Chichén Itzà de la populaţiile 


dinaintea lor, înălţând construcţii maiaşe în locul celor vechi. Savanţii bănuiesc 
că în timpuri străvechi în acel sit s-ar fi aflat iniţial un observator a cărui 
construcţie a fost prelungită sau complet refăcută de către maiaşi, aşa cum 
procedau şi cu piramidele. 

Liniile vizuale din structura existentă au fost intens cercetate şi includ 
fără îndoială punctele principale ale Soarelui-echinocţiile şi solstiţiile, ca şi 
unele dintre punctele principale ale Lunii. De asemenea se pare că ar rezulta şi 
o serie de aliniamente cu stelele, deşi nu cu Venus, lucru ciudat, căci în 
codicele maiaşe mişcările lui Venus ocupă locul central. Este unul dintre 
motivele pentru care suntem înclinați să credem că aceste linii vizuale nu au 
fost create de către astronomii maiaşi, ci au fost moştenite din era precedentă. 

Planul de ansamblu al observatorului Caracol-un turn rotund situat într-o 
curte pătrată, şi aceasta într-o curte rectangulară mai mare ca ramă a 
construcţiei, şi deschizăturile din turn pentru liniile vizuale- ne amintesc de 
forma şi planul (care astăzi mai pot fi bănuite numai din fundaţiile rămase) ale 
observatorului circular din interiorul curţii pătrate şi al complexului rectangular 
de la Sacsahuaman, de deasupra Cuzco (vezi fig. 120). Mai încape îndoială că 
ambele au fost proiectate de acelaşi Arhitect Divin? În opinia noastră, acesta 
este Thoth. 

Pentru observaţiile astronomice, astronomii maiaşi foloseau instrumente 
de observaţie care adeseori sunt înfăţişate în codice [Fig. 152], iar trăsăturile 
comune cu instrumentele, crenelurile de observaţie şi simbolurile din Orientul 
Apropiat sunt mult prea numeroase pentru a fi simple coincidenţe. Toate 
crenelurile de observaţie seamănă cu cele din vârfurile turnurilor sau 
turnuleţelor de observaţie mesopotamiene; din ele a apărut simbolul „scării", 
simbolul omniprezent al observatorului de la Tiahuanacu, care şi acesta se 
regăseşte în codicele maiaşilor. În Codex Bodley [figura 152 jos], simbolul 
sugerează că cei doi preoţi-astronomi văd Soarele cum răsare dintre cei doi 
munţi; este exact modul prin care textele hieroglifice egiptene redau noţiunea 
de „orizont" şi poate nu e tocmai întâmplător că cei doi munţi din codicele 
maiaş seamănă cu cele două mari piramide din Gizeh. 

3 Figura 152 


Legăturile cu Orientul Apropiat, în general, şi cu Egiptul, în particular, 
puse în evidenţă de hieroglife şi de rămăşiţele arheologice, sunt întărite de 
legende. 

Popol Vuh, „Cartea poporului" din ţinuturile muntoase ale maiaşilor, 
cuprinde o povestire care vorbeşte despre cum s-au format cerul şi Pământul, 
cum a fost împărţit Pământul în patru regiuni şi cui i-a revenit fiecare dintre ele, 
cum a fost adusă sfoara de măsurat şi a fost întinsă prin ceruri şi pe deasupra 
Pământului, încât să rezulte cele patru colţuri. Acestea sunt elementele 
esenţiale ale cosmogoniei şi ştiinţelor Orientului Apropiat şi rememorări ale 
momentului în care Pământul a fost împărţit între anunnaki, sau informaţii 
referitoare la rolul Măsurătorilor Divini. Atât tradiţiile triburilor vorbitoare de 
nahuatlan, cât şi cele maiaşe conţin în legendele lor, precum Legenda lui Votan, 
povestea venirii „Taţilor şi Mamelor", strămoşii triburilor, de peste mări. În 
Analele cakchiquelilor, o scriere nahuatlană, se povesteşte că, în timp ce 
cakchiquelii înşişi au venit dinspre apus, alţii veniseră dinspre răsărit, dar atât 
primii, cât şi cei din urmă, veniseră „de dincolo de mare". Legenda lui Votan, 
cel care a construit primul oraş care avea să fie leagănul civilizaţiei 
mezoamericane, a fost aşternută în scris de către cronicarii spanioli care s-au 
inspirat din tradiţiile orale. Emblema lui Votan era şarpele, după cum ne spune 
legenda; „el era un urmaş al Păzitorilor, al rasei lui Can". Denumirea de 
„Păzitori” era echivalentul termenului egiptean Wteru (însemnând „zei"). După 
cum se sugerează în studii ca cel întreprins de Zelia Nuttal (Papers of the 
Peabody Museum!), Can era o variantă a lui Canaan care desemna, potrivit 
Bibliei, o ramură a populaţiei hamitice din Africa, înfrățită cu poporul egiptean. 

Posibilitatea, după cum am precizat mai devreme, ca primii migratori să 
fie descendenţi ai lui Cain, leagă începuturile triburilor vorbitoare de nahuatlan 
de unul dintre primele exiluri forţate consemnate: exilul lui Cain, ca pedeapsă 
pentru uciderea lui Abel. Primul exil conform Bibliei, a fost izgonirea lui Adam şi 


1 Documentele din Peabody Museum, n.tr. 


Eva din Grădina Edenului. În vremea noastră, exilarea regilor este un lucru 
binecunoscut; exilarea lui Napoleon pe insula Sfânta Elena este un exemplu 
notoriu. Povestea biblică demonstrează că acest tip de pedeapsă a fost folosit 
de la începutul începuturilor, când omenirea trebuia să se supună unui anumit 
cod etic impus de „zei". De fapt, potrivit unor scrieri sumeriene mai vechi şi 
mult mai detaliate, chiar zeii au aplicat aceste pedepse altor zei care păcătuiau; 
primul caz de acest tip a fost cel al comandantului lor suprem, Enlil: acesta a 
fost exilat într-un ţinut al surghiunului pentru vina de a fi necinstit o tânără 
infirmieră anunnakă (până la urmă a luat-o de soţie şi a fost grațiat). 

Din legendele triburilor Nahuatlan şi ale triburilor maiaşe reiese clar că 
Quetzalcoatl (Kukulkan în folclorul maiaş) venise în ţinuturile lor cu o mică 
ceată de adepţi şi că plecarea sa din final a fost una forţată-un exil impus de 
Zeul Războiului. Noi credem că şi venirea sa a avut loc tot ca urmare a unei 
plecări forţate, a unei exilări, din ţinutul său nativ, Egipt. Data acelui eveniment 
iniţial este un element vital al măsurării Timpului la populaţiile mezoamercane. 

Am discutat deja poziţia centrală pe care Ciclul Sacru o ocupa în 
calendarul mezoamerican, dar şi în religia şi istoria lor, şi am arătat că era 
numărul sacru al lui Thoth. Al doilea ca importanţă era un Mare Ciclu de „ani 
perfecţi", care cuprindea treisprezece ere alcătuite din mai mulţi baktuni;, 
unităţi de câte patru sute de ani şi un element cheie al calendarului consecutiv, 
cunoscut drept Calendarul Lung. 

Cea mai mică unitate din Calendarul Lung era aşa-numitul kin, însemnând 
o singură zi, iar acesta era folosit la alcătuirea unor numere mai mari, care 
puteau să ajungă până la milioane de zile, printr-un şir de înmulţiri cu 20 sau cu 
360: 


l kin | zi 
l uinal | kin x 20 20 de zile 
! tun =] kin x 360 360 de zile 
Ika-tun = 1 tun x 20 7 200 de zile 
| bak-tun I ka-tun x 20 144 000 de zile 


Fiind o operație pur aritmetică de înmulțire cu douăzeci aceasta ar putea 
continua, crescând numărul de zile simbolizat de fiecare termen şi de hieroglifa 
sa corespunzătoare şi ajungând la numere precum 2 880 000 sau 57 600 000 şi 
aşa mai departe. Dar în practică maiaşii nu treceau de baktun, căci 
numărătoarea care începuse cu enigmaticul punct de început 3113 î.Hr. era 
sortită să funcţioneze în cicluri de câte treisprezece baktuni. Savanţii moderni 
împart numărul de zile indicat de Calendarul Lung de pe monumentele maiaşe 
nu la numărul perfect 360, ci mai degrabă la numărul actual de 36 525 de zile 
al anului solar; astfel, numărul de „1 243 615" zile care apare pe un monument 
este interpretat ca fiind trecerea a 3 404 8 ani din august 3113 î.Hr, adică 292 
d.Hr. 

Conceptul de eră din istoria şi preistoria Pământului era un principiu de 
bază al civilizaţiilor pre-columbiene din Mezoamerica. Conform aztecilor, era 
sau „Soarele" lor era a cincea şi începuse „cu 5042 de ani în urmă". Dacă 
sursele triburilor Nahuatlan nu lăsau să se înţeleagă foarte clar cât avea să 
dureze această eră, sursele maiaşe ofereau un răspuns mult mai precis, prin 
intermediul Calendarului lung. Actualul „Soare", spuneau ei, va dura fix 13 
baktuni-l 872 000 de zile începând din Punctul Zero. Aceasta înseamnă un 


Mare Ciclu de 5200 de „ani perfecţi" a câte 360 de zile fiecare. 

In The Mayan Factor’, Jose Arguelles ajungea la concluzia că fiecare dată 
baktun fusese un punct de cotitură în istoria şi preistoria Mezoamericii, la fel 
cum se va întâmpla şi cu anul 2012, în care cei treisprezece baktuni care au 
început în 3113 î.Hr. vor lua sfârşit. El a considerat că numărul 5200 este un 
număr-cheie pentru înţelegerea cosmogoniei maiaşe, ca şi a epocilor trecute şi 
viitoare. 

În anii '30, Fritz Buck (£/ Calendario Maya en la Cultura de Tiahuanacu”), 
sesizând mai multe asemănări între calendarele maiaşe şi cel de la Tiahuanacu, 
a considerat că data de început şi celelalte date importante aveau legătură cu 
evenimentele actuale care afectează poporul american. El a fost de părere că 
printr-un simbol central de pe Poarta Soarelui era redat numărul 52, iar printr- 
un alt simbol, numărul 520 şi a considerat că numărul 5200 de ani ar avea o 
importanţă deosebită din punct de vedere istoric; cu toate acestea, ela 
susţinut că trebuie să luăm în considerare nu unul, ci două Mari Cicluri şi că 
dacă 1040 de ani intră în cel de-al doilea Mare Ciclu, primul a început în 9360 
î.Hr. In acel moment, spunea el, au avut loc întâmplările de legendă şi au 
apărut poveştile despre zei în Anzi. Prin urmare, cel de-al doilea Mare Ciclu a 
început în Tiahuanacu în 4160 î.Hr. 

Pentru a ajunge la anul 2012 d.Hr. ca posibil sfârşit al celui de-al cincilea 
„Soare", José Arguelles s-a condus după sistemul actual de împărţire a 
numărului de 1 872 000 de zile la un număr efectiv de 365,25 de zile dintr-un 
an solar, rezultând astfel trecerea a numai 5125 de ani de la momentul de 
început din 3113 î.Hr. De cealaltă parte, Fritz Buck nu a considerat necesară o 
asemenea ajustare, ci a fost de părere că împărţirea ar trebui să se facă în 
conformitate cu „anul perfect" maiaş, adică 360. Potrivit lui Buck, epoca istorică 
în care trăiseră aztecii şi maiaşii avea să dureze fix 5200 de ani. 

Acest număr, ca şi cincizeci şi doi, are legătură cu Thoth, potrivit surselor 
antice egiptene. Printre ele se numără scrierile unui preot egiptean pe care 
grecii îl numeau Manetho (numele său scris cu hieroglife însemna „Darul lui 
Thoth"). Acesta a consemnat împărţirea monarhiilor în dinastii, incluzându-le pe 
cele divine şi semi-divine care au precedat dinastiile faraonilor. De asemenea a 
precizat şi durata fiecărei domnii în parte. 

Coroborând legendele şi poveştile cu zei din alte surse, în lista lui 
Manetho se precizează că cei şapte zei mari-Ptah, Ra, Shu, Geb, Osiris, Seth şi 
Horus-au domnit în total 12 300 de ani. Apoi a început a doua dinastie divină, 
condusă de Thoth, care a durat 1570 de ani. Apoi au urmat treisprezece 
semizei care au domnit în total 3650 de ani. Domniile lor au fost urmate de un 
timp al haosului, o perioadă de 350 de ani în timpul căreia Egiptul a fost 
dezbinat şi răscolit. După aceasta perioadă, cineva care se numea Mên a pus 
bazele primei dinastii faraonice. Savanţii sunt de părere că aceasta se întâmpla 
cam pe la 3100 î.Hr. 

Noi credem că era de fapt anul 3113 î.Hr., punctul de început al 
Calendarului Lung mezoamerican. Atunci credem că Marduk/Ra a revendicat 
domnia asupra Egiptului şi l-a izgonit pe Thoth împreună cu susţinătorii săi din 
acel ţinut, forţându-i să plece în exil spre un ţinut îndepărtat. lar dacă adunăm 
cât a durat domnia precedentă a lui Thoth (1570 de ani) şi a semizeilor care l- 
au secundat (3650 de ani) rezultă 5220 de ani-o mică diferenţă de 20 de ani 


1 Factorul mayaş, n.tr. 
2 Calendarul mayaş în cultura de la Tiahuanacu, n.tr. 


faţă de cei 5200 de ani perfecţi care alcătuiau Marele Ciclu maiaş de 
treisprezece de baktuni. 

La fel ca şi 525 200 era „un număr al lui Thoth". 

In zilele străvechi, când anunnakii erau stăpânii, izgonirea şi exilul zeilor 
au constituit punctele de cotitură din ceea ce am numit Cronicile pierdute ale 
Pământului. Cea mai mare parte a poveștii îl are în prim-plan pe Marduk, sau 
Ra în Egipt, iar calendarul-numărătoarea Timpului Divin, Astronomic şi Terestru- 
a jucat un rol esenţial în derularea evenimentelor. 

Domnia lui Thoth şi a dinastiei semizeilor săi luând sfârşit cam pe la 3450 
î.Hr., a fost urmată în Egipt, potrivit Lui Manetho, de o perioadă a haosului care 
a durat 350 de ani, după care a început domnia dinastică a faraonilor îndatoraţi 
lui Ra. Mai multe fragmente din cel de-al 175-lea capitol al Cărţii Morților 
(cunoscută ca Papirusul lui Ani) consemnează un schimb aprig de replici între 
un Ra reîntors şi Thoth: „O, Thoth, ce s-a întâmplat?" l-a întrebat Ra. „E zarvă 
mare între zei", a spus el, „au început să se certe şi să facă lucruri rele, acum 
se răzvrătesc". In timpul rebeliunii lor, pesemne că l-au micşorat pe Ra/Marduk: 
„Pe cel mare l-au făcut mic". 

Atunci Ra, marele zeu, a arătat cu degetul acuzator înspre Thoth. 
Acuzaţia făţişă era referitoare la schimbările din calendar: Thoth, l-a acuzat Ra, 
„anii s-au scurtat, lunilor le-a fost pusă stavilă". Toate acestea Thoth le 
înfăptuise prin „distrugerea Lucrurilor Ascunse care fuseseră făcute pentru ele". 

In timp ce natura Lucrurilor Ascunse a căror distrugere a dus la scurtarea 
zilelor şi-a anilor rămâne necunoscută, efectul nu ar fi putut să fie decât acela 
al trecerii de la anul solar mai lung la cel lunar mai scurt-,„transformarea celui 
mare în cel mic". Textul se încheie cu acceptarea de către Thoth a exilului şi a 
izgonirii: „Voi pleca în deşert, ţinutul tăcut". Acesta este un loc atât de aspru, 
explică textul, încât „nu pot fi gustate plăcerile trupeşti"... 

Un alt text hieroglific care nu se înţelege foarte bine, descoperit atât într- 
unul din altarele lui Tutankamon, cât şi în mormintele regale din Teba, este 
posibil să fi consemnat ordinul de izgonire dat de Ra/Marduk şi enumera printre 
motivele acestei izgoniri pe acela al conflictului referitor la calendar, dintre 
„Zeul Soarelui" şi „zeul Lunii" (Thoth). Textul, despre care savanții sunt convinşi 
că este mult mai vechi, relatează că Ra i-a poruncit lui Thoth să se înfăţişeze 
înaintea sa. Când Thoth s-a înfăţişat înaintea lui Ra, Ra l-a anunţat: „la aminte! 
Mă aflu aici în ceruri, în locul unde trebuie să fiu". Continuând să-l mustre pe 
Thoth şi pe „cei care s-au răsculat împotriva mea", Ra i-a spus lui Thoth: „Tu 
cuprinzi cele două ceruri cu razele tale strălucitoare; adică, Thoth, cu ale Lunii 
raze". Şi i-a spus lui Thoth: „Prin urmare, te voi trimite cât mai departe de aici, 
în locul care se cheamă Hau-nebut”. Unii savanţi au numit acest text 
„Atribuirea funcţiilor lui Thoth". De fapt este vorba de „atribuirea" unui ţinut 
îndepărtat care nu a fost identificat lui Thoth din cauza „funcţiilor“ sale- 
preferințelor calendaristice-legate de Lună. 

In sistemul mezoamerican de măsurare a timpului, momentul exilului lui 
Thoth a fost considerat Punctul Zero al Calendarului Lung-acesta fiind, potrivit 
cronologiei acceptate, anul 3113 î.Hr. Acesta trebuie să fi fost un eveniment cu 
repercusiuni adânci şi care s-au făcut simţite în multe colţuri ale lumii, căci nu 
poate fi o simplă coincidenţă aceea că, potrivit tradiţiilor hinduse (care şi 
acestea împart istoria şi preistoria Pământului în vârste) vârsta prezentă, 
Kaliyuga, a început într-o zi corespunzătoare miezului nopţii dintre 7 şi 18 
februarie în 3102 î.Hr. Această dată este în mod straniu apropiată de data 
cunoscută drept Punctul Zero din Calendarul Lung mezoamerican şi are 


legătură, prin urmare, cu exilul lui Thoth. 

Dar nici nu i-a poruncit bine Marduk/Ra lui Thoth să părăsească ţinuturile 
Africii, că şi el a devenit victima unei sorţi similare, aceea a exilului. 

După plecarea lui Thoth în exil, şi izgonirea fraţilor săi Nergal şi Gibil de la 
conducerea Egiptului, ar fi trebuit ca puterea exercitată de Ra/Marduk să fie 
nestingherită. Dar pe scenă îşi făcuse apariţia un nou rival. Acesta era Dumuzi, 
fiul cel mai tânăr al lui Enki, iar domeniul său erau păşunile din partea de sud a 
Egiptului de Sus. În mod surprinzător, acesta a apărut în postura de aspirant la 
tronul Egiptului. Şi, după cum avea să descopere în curând Marduk, ambițiile îi 
erau insuflate de o aventură de iubire cu care el nu era de acord. Anticipând cu 
mii de ani decorul şi protagoniştii din piesa lui Shakespeare Romeo şi Julieta, 
mireasa lui Dumuzi era nimeni alta decât Inanna/lshtar, o nepoată a lui Enlil şi 
încă una care luptase alături de fratele şi unchii ei împotriva enkiiţilor, în 
Războiul Piramidelor. 

În ambițiile ei nemăsurate, Inanna a văzut în căsătoria cu Dumuzi un rol 
important pentru ea-asta numai dacă acesta ar fi încetat să fie doar Păstorul 
(epitetul său) şi şi-ar fi asumat conducerea asupra marelui popor egiptean: „Am 
avut o viziune în care un popor mare îl alegea pe Dumuzi ca zeu al ţării sale", s- 
a destăinuit ea mai târziu, „căci eu am ridicat în slăvi numele lui Dumuzi, eu i- 
am asigurat un loc de preţ". 

Opunându-se logodnei şi fiind înfuriat peste măsură de aceste ambiţii, 
Marduk şi-a trimis „şerifii" să-l aresteze pe Dumuzi. Nu se ştie cum, arestarea a 
eşuat, iar Dumuzi, încercând să se ascundă în ţarcul cu oi, a fost găsit mort. 

Inanna a scos „unul dintre cele mai sfâşietoare strigăte" şi a căutat să se 
răzbune. Marduk, temându-se de mânia ei, s-a ascuns în interiorul Marii 
Piramide, în tot acest timp susţinându-şi nevinovăția, căci moartea lui Dumuzi 
fusese accidentală. Neînduplecată, Inanna „a izbit fără încetare" în piramidă, 
„în colţurile ei, chiar în pietrele care o alcătuiau". Marduk a transmis un 
avertisment că va recurge la nişte arme incredibile „al căror răsunet este 
înfiorător”. Temându-se că un alt război dezastruos era pe cale de a se 
declanşa, anunnakii au convocat consiliul celor Şapte Judecători. S-a decis ca 
Marduk să fie pedepsit, dar din moment ce nu el îl omorâse pe Dumuzi, nu 
putea fi condamnat la moarte. Verdictul a fost ca Marduk să fie îngropat de viu 
în Marea Piramidă în care căutase refugiu mai înainte, dar să fie închis ermetic 
înăuntru. 

Mai multe texte, din care am oferit numeroase citate în Războiul zeilor cu 
oamenii, înfăţişează evenimentele care au urmat, comutarea pedepsei lui 
Marduk, efortul dramatic de a tăia pereţii masivei piramide pentru a ieşi afară şi 
folosirea planurilor originale ale piramidei pentru a reuşi să se elibereze. 
Salvarea este descrisă pas cu pas, iar deznodământul este următorul: Marduk a 
fost condamnat să plece în exil, iar în Egipt Ra a devent Amen-Cel Ascuns, zeul 
care nu mai putea fi văzut. 

Cât despre Inanna, căreia moartea lui Dumuzi îi răpise visul de a se vedea 
stăpâna Egiptului, aceasta a primit Erechul pentru a fi „centrul ei de cult" şi 
domeniul din Aratta, cel de-al treilea leagăn al civilizației- din Valea Indusului- 
pe la 2900 î.Hr. 

Unde s-a aflat Thoth în secolele care-au urmat, acum că prigonitorul său 
era el însuşi în exil? După câte s-ar părea, acesta rătăcea prin ţinuturi 
îndepărtate-dirijând construirea primului Stonehenge în Insulele Britanice cam 
pe la 2800 î.Hr., ajutând la orientarea astronomică a structurilor megalitice din 
Anzi. Dar Marduk unde era în acea perioadă? Adevărul este că nu ştim, dar 


probabil că nu se afla foarte departe, căci era atent la derularea evenimentelor 
din Orientul Apropiat şi-şi urma în continuare planul de a obţine supremaţia 
asupra Pământului-supremaţie care, credea el, îi fusese refuzată pe nedrept 
tatălui său Enki. 

În Mesopotamia, Inanna cea crudă şi lipsită de scrupule a uneltit ca 
domnia Sumerului să ajungă în mâinile unui grădinar care-i era pe plac. L-a 
numit Sharru-kin, „conducătorul cel drept", care ne este cunoscut ca Sargon |. 
Cu ajutorul Inannei, el şi-a extins domeniile şi a creat o nouă capitală pentru un 
Sumer mai mare, care avea să fie cunoscut ca Sumer şi Akkad. Dar căutând să 
obţină legitimitate, acesta s-a dus în Babilon-oraşul lui Marduk-şi a luat de acolo 
pământ sfinţit pentru a-l folosi la fundaţiile din noua sa capitală. Acesta a fost 
prilejul cu care Marduk şi-a reafirmat puterea. „Din cauza sacrilegiului comis", 
consemnează textele babiloniene, „marele stăpân Marduk s-a înfuriat peste 
măsură", distrugându-l pe Sargon şi pe oamenii săi şi, bineînţeles, restabilindu- 
şi domnia asupra Babilonului. Astfel a început să fortifice oraşul şi să mărească 
reţeaua de apă subterană, făcând ca oraşul să devină impenetrabil la atacurile 
din exterior. 

Dupa cum ne dezvăluie textele antice, toate acestea s-au datorat 
Timpului Astronomic. 

Îngrijoraţi de perspectiva unui alt război devastator al zeilor anunnakii s- 
au întâlnit în consiliu. Antagonistul lui Marduk era Ninurta, moştenitorul legal al 
lui Enlil, al cărui drept prin naştere era pus la încercare de către Marduk. 
Anunnakii l-au invitat pe Nergal, un frate puternic al lui Marduk, să li se alăture 
în căutarea unei soluţii de prevenire a conflictului. Combinând complimentele 
cu persuasiunea, Nergal a reuşit să-l calmeze mai întâi pe Ninurta, apoi a 
acceptat să meargă în Babilon pentru a-l convinge pe Marduk să nu înceapă o 
confruntare armată. Înlănţuirea de evenimente, cu răsturnări de situaţie şi 
consecinţe dramatice în final, este descrisă în detaliu într-un text cunoscut ca 
Erra Epos (Erra fiind un epitet al lui Nergal). Acesta reproduce multe schimburi 
verbale între participanţi, ca şi cum ar fi fost prezent un stenograf şi, într- 
adevăr, textul (după cum o atestă adaosul din final) fusese dictat după 
consfătuire unui scrib de către unul dintre Anunnaki care luaseră parte la 
discuţii. 

Pe măsură ce evenimentele sunt povestite, reiese tot mai clar că lucrurile 
care se întâmplau pe Pământ aveau legătură cu aspectele cereşti-cu 
constelaţiile zodiacului. Dacă aruncăm o privire retrospectivă asupra afirmațiilor 
şi poziţiilor luate de cei care-şi disputau supremaţia asupra Pământului-Marduk, 
fiul lui Enki şi Ninurta, fiul lui Enlil-toate duc la aceeaşi concluzie, anume că 
problema era venirea unei Noi Ere: schimbarea iminentă de la casa zodiacală a 
Taurului la casa zodiacală a Berbecului, cea în care ar fi urmat să aibă loc 
echinocțiul de primăvară şi astfel şi Anul Nou. 

Enumerând toate atributele sale şi moştenirile de familia Ninurta susţinea 
următoarele: 


În Ceruri sunt un taur sălbatic. 
Pe Pământ sunt un leu. 

Peste ținuturi sunt stăpân, 

iar dintre zei sunt cel mai feroce. 


Dintre Igigi!, eu sunt eroul, 
Dintre Anunnaki, eu sunt cel puternic. 


Aceste afirmaţii confirmă ceea ce sugerau unele ilustraţii ca cele pe care 
le-am reprodus în Fig. 93: momentul zodiacal în care echinocțiul de primăvară a 
început în casa Taurului şi momentul în care solstițiul de vară a avut loc în casa 
Leului aparţineau enliliţilor, al căror „cult al animalelor" includea Taurul şi Leul. 

Potrivindu-şi cu grijă cuvintele, Nergal i-a răspuns încrezutului Ninurta. 
Da, i-a spus el, toate acestea sunt adevărate. Dar 

În vârful muntelui, 

în desișul acela, 

nu vezi oare Berbecul? 


Venirea lui, a continuat Nergal, este inevitabilă: 


În crângul acela, 

până şi cel mai bun măsurător al timpului, 
purtătorul emblemelor, 

nu poate schimba cursul lucrurilor. 

De-ai sufla ca vântul, 

de-ai vui ca furtuna, [şi totuşi] 

pe marginea orbitei solare, 

oricât de mare ar fi zbaterea, 

ti-e dat să vezi Berbecul. 


În mişcarea de precesiune neabătută, deşi constelația zodiacală a 
Taurului era încă cea dominantă, „pe marginea orbitei solare" se putea observa 
deja apropierea Erei Berbecului. 

Dar deşi schimbarea era inevitabilă, timpul nu venise încă. „Ceilalţi zei se 
tem de război", a spus Nergal în concluzie. | s-a părut că i-ar putea explica 
toate acestea lui Marduk. „Lasă-mă să ma duc să-l chem pe Marduk din locuinţa 
sa", să-l conving să se retragă, a sugerat Nergal. 

Şi astfel, în ciuda împotrivirilor lui Ninurta, Nergal a pornit într-o misiune 
decisivă spre Babilon. In drumul său, s-a oprit în Erech, căutând să obţină o 
profeție de la Anu în templul său, E.ANNA. Mesajul pe care i l-a dus lui Marduk 
„din partea regelui zeilor" era următorul: Timpul nu a venit încă. 

Timpul despre care era vorba, reiese clar din discuţia în contradictoriu 
dintre Nergal şi Marduk, era schimbarea zodiacală iminentă-venirea unei Noi 
Ere. Marduk l-a primit pe fratele său în E.SAG.IL, templul-zigurat din Babilon; 
întâlnirea a avut loc în încăperea sacră care se numea SHU.AN.NA, „Locul 
ceresc suprem", pe care, fireşte, Marduk l-a considerat cel mai potrivit pentru 
desfăşurarea conversaţiei. Şi asta pentru că era sigur că timpul lui sosise, 
arătându-i lui Nargal până şi instrumentele cu care putea să dovedească acest 
lucru. (Un artist babilonian care a redat întâlnirea dintre cei doi fraţi l-a înfăţişat 
pe Nergal cu arma sa reprezentativă, iar pe Marduk în vârful ziguratului său, 
purtând o cască pe cap şi ţinând în mâini un instrument-Fig. 153-care seamănă 
foarte bine cu instrumentele de observaţie folosite în Egipt, în templele lui Min). 


' Termen prin care erau desemnați zeii cerului în mitologia sumeriană, 
n.tr. 


Figura 153 


Înţelegând ceea ce se întâmplase, Nergal i-a oferit un contraargument. 
„Preţiosul tău instrument", i-a spus el lui Marduk, a fost imprecis şi de aceea 
acesta interpretase greşit „strălucirea aştrilor ca fiind lumina zilei sorocite". 
„Dacă ţie ţi s-a părut că „în incinta sacră lumina a strălucit pe coroana domniei 
tale", nu la fel au stat lucrurile la Eanna, unde Nergal se oprise în drumul său. 
Acolo, i-a spus Nergal, „faţa lui E.HAL.AN.KI din Eanna a rămas acoperită". 
Termenul E.HAL.AN.KI înseamnă literalmente „Casa încercuirii cerului şi a 
Pământului" şi în opinia noastră sugerează locul unde se aflau instrumentele 
folosite la determinarea mişcării precesionale a Pământului. 

Dar Marduk a văzut lucrurile diferit. Ale cui instrumente erau de fapt cele 
incorecte? In momentul Diluviului, a spus el, „corespondenţele dintre cer şi 
Pământ au ieşit de pe făgaşul lor normal, iar staţiile zeilor cereşti, aştrii din 
ceruri, s-au schimbat şi nu au mai revenit la poziţiile lor [iniţiale]'. O cauză 
majoră a schimbării, a susţinut Marduk, a fost faptul că „Erka/lum s-a 
cutremurat şi acoperământul său a fost micşorat, încât nu s-a mai putut face 
nimic". 

Aceasta este o afirmaţie de mare însemnătate, a cărui valoare științifică- 
la fel ca a întregului text Erra Epos-a fost ignorată de savanţi. Erka/lum era de 
obicei tradus prin „Lumea de Jos", iar mai recent termenul este lăsat netradus, 
ca un cuvânt a cărui semnificaţie precisă este necunoscută. Noi suntem de 
părere că acesta denotă ţinutul din partea de jos a lumii-Antarctica şi că 
„acoperământul", sau mai literar, „calota“, este o referire la calota glaciară 
care, susţinea Marduk, s-a tot diminuat milenii după Diluviu. 

După ce procesul a luat sfârşit, a continuat Marduk, şi-a trimis emisari 
care să inspecteze Lumea de Jos. A fost el însuşi acolo ca să arunce o privire. 
Dar „acoperământul", a spus acesta, „se transformase în sute de mile de apă 
pe deasupra mărilor întinse": calota glaciară încă se topea. 

Aceasta este o afirmaţie care coroborează ipoteza emisă de noi în A 12-a 
planetă, potrivit căreia Diluviul a fost un uriaş val de reflux datorat alunecării 
stratului de gheaţă de deasupra Antarcticii în oceanul învecinat cu vreo 13 000 
de ani în urmă. Evenimentul a fost, am susținut noi, cauza sfârşitului abrupt al 
ultimei ere glaciare şi al schimbării climatice care s-a produs atunci. De 
asemenea a lăsat Antarctica fără calota sa glaciară, permiţând vederea-şi, 
evident cartografierea-acestui continent aşa cum arată de fapt întinderea sa de 


uscat şi liniile ţărmurilor sale. 

Implicaţia afirmației Lui Marduk, potrivit căreia „corespondenţele dintre 
cer şi Pământ au ieşit de pe făgaşul lor normal”, ca urmare a topirii imensei 
calote glaciare şi a redistribuirii greutăţii sale sub formă de apă în toate mările 
lumii, trebuie studiată mai în detaliu. Oare aceasta să fi adus cu sine şi o 
schimbare a declinaţiei Pământului? O retardare cumva diferită şi astfel un alt 
ritm al precesiunii? Poate o încetinire a mişcărilor de rotaţie ale Pământului în 
jurul axei sale sau a orbitării sale în jurul Soarelui? Rezultatele unor 
experimente care să simuleze mişcările Pământului şi oscilaţiile sale cu sau fără 
o masă de gheaţă precum aceea din Antarctica, ar fi edificatoare. 

Toate acestea, a adăugat Marduk, au fost agravate de ceea ce s-a 
întâmplat cu instrumentele din Abzu, în extremitatea de sud a Africii. Ştim din 
alte texte că anunnakii au avut o staţie ştiinţifică acolo care a monitorizat 
situaţia dinaintea Potopului, avertizându-i astfel în legătură cu dezastrul 
iminent. „După ce echilibrul dintre cer şi Pământ se stricase", a continuat 
Marduk, a aşteptat până ce au secat fântânile şi şuvoaiele de apă s-au retras. 
Apoi „s-a întors şi s-a tot uitat; priveliştea era deplorabilă". Ceea ce a 
descoperit a fost că anumite instrumente „care puteau să ajungă până la cerul 
lui Anu" lipseau. În legătură cu termenii folosiţi pentru a le descrie, savanții sunt 
de părere că aceştia se refereau la nişte cristale neidentificate. „Unde este 
instrumentul cu care pot fi date ordine?" a întrebat el furios şi „piatra oraculară 
a zeilor care dă semnul domniei...Unde este sfânta piatră care iradiază?" 

Aceste întrebări ţintite în legătură cu dispariţia instrumentelor de precizie, 
care erau de obicei folosite de „maestrul divin, înzestrat cu puteri de către Anu, 
care purta sfântul în-ale-zilei-atotştiutor", par mai degrabă nişte acuzaţii decât 
simple întrebări. Am vorbit mai devreme despre un text egiptean în care 
Ra/Marduk îl acuza pe Thoth de distrugerea „lucrurilor ascunse", folosite la 
determinarea mişcărilor Pământului şi a calendarului; întrebările retorice 
adresate lui Nergal sugerează nedreptatea făcută lui Marduk. În condiţiile date, 
arăta Marduk, nu era dreptul lui să se raporteze la propriile instrumente pentru 
a determina când va sosi Timpul său, Era Berbecului? 

Nu se ştie sigur ce i-a răspuns Nergal, deoarece pe tăbliţa de lut rândurile 
unde începea un alt şir de replici s-au deteriorat cu timpul. Se pare că 
instrumentele s-ar fi aflat în propriile sale domenii vaste ale Africii, dar nu ştia 
exact locul unde se aflau unele dintre instrumente (sau substitutele lor). Astfel 
l-a sfătuit pe Marduk să meargă el însuşi în siturile din Abzu şi să verifice. 
Nergal era sigur că acolo Marduk îşi va da seama că dreptul său prin naştere nu 
era în primejdie-ceea ce era pus la încercare, era timpul succesiunii sale la tron. 

Pentru a-i oferi mai multe asigurări lui Marduk, Nergal i-a promis că va 
veghea personal asupra Babilonului în lipsa sa. Şi ca un ultim gest care să-i 
inspire siguranţă, i-a promis că va face ca simbolurile cereşti ale Epocii Enlilite 
„taurul lui Anu şi Enlil, să se ghemuiască la poarta templului tău". 

Un asemenea act simbolic de reverență, plecăciunea în faţa lui Marduk a 
taurului ceresc al lui Enlil, la intrarea în templul său, l-a determinat pe Marduk 
să accepte rugămintea fratelui său: 


Marduk auzi acestea. 

Promisiunea lui Erra [Nergal] a primit încuviințarea sa. 
Astfel a pornit din templul său 

Şi s-a îndreptat spre 

Ţinutul Minelor, un loc al Anunnakilor. 


Aşa s-a întâmplat că disputa cu privire la momentul potrivit al schimbării 
zodiacale a condus la exilarea lui Marduk pentru a doua oară-temporar numai, 
credea el. 

Dar soarta a făcut ca venirea anticipată a Noii Ere să nu fie una Paşnică. 


12 Era Berbecului 


Când Era Berbecului a venit în cele din urmă, nu s-a manifestat ca zorii 
unei Noi Ere, ci mai degrabă, a fost însoţită de întuneric la amiază-întunericul 
unui nor de radiaţie mortală, generat de prima explozie a armelor nucleare pe 
Pământ. A venit ca o culminare a mai bine de două secole de revoluţii şi de 
conflicte armate în care zeii s-au războit între ei, iar popoarele au fost asmuţite 
unele împotriva altora. În urma acestor conflicte, marea civilizaţie sumeriană 
care se întinsese pe aproape două milenii zăcea acum culcată la pământ şi 
devastată, populaţia fusese nimicită şi ruinele împrăştiate în prima diasporă a 
lumii. Marduk câştigase într-adevăr supremaţia, dar noua ordine care a urmat a 
fost una a unor noi legi, obiceiuri şi credinţe şi-a unei noi religii, o eră a 
regreselor ştiinţifice, a impunerii astrologiei în locul astronomiei-chiar a 
manifestării unei noi condiţii care era în defavoarea femeilor. 

Oare astfel era menită să se întâmple? Oare lucrurile au decurs atât de 
dezastruos doar pentru că ambiţioşii lor protagonişti-anunnakii, şi nu oamenii- 
au fost cei care au dirijat cursul evenimentelor? Sau poate totul a fost sortit, 
predestinat, iar forţa şi influenţa-reală sau imaginară-a trecerii într-o nouă casă 
zodiacală au fost atât de zdrobitoare încât imperiile au fost răsturnate, religiile 
au fost schimbate între ele, iar legile, obiceiurile şi organizarea socială au fost 
date peste cap? 

Să ne întoarcem însă la ceea ce s-a întâmplat cu adevărat când a avut loc 
prima transformare cunoscută, în speranţa că vom găsi nişte răspunsuri 
edificatoare. 

După calculele noastre, cam pe la 2295 î.Hr. Marduk a părăsit Babilonul, 
ducându-se mai întâi în Ţinutul Minelor, iar apoi în alte ţinuturi pe care textele 
mesopotamiene nu le numesc. Acesta plecase în urma promisiunii lui Nergal că 
instrumentele şi celelalte „lucrări minunate" pe care le adăpostea Babilonul vor 
rămâne neatinse. Dar nici nu a plecat bine, că Nergal/Erra a şi încălcat 
legământul. Poate din simplă curiozitate, sau chiar din răutate, acesta a intrat 
în Gigunu cel interzis, camera misterioasă în care Marduk nu lăsa pe nimeni să 
intre. Intrarea sa în încăpere a făcut ca „strălucirea" ei să dispară pe loc şi-n 
consecinţă, după cum îl avertizase Marduk, „ziua s-a preschimbat în noapte" şi 
calamităţile au început să se reverse asupra Babilonului şi a locuitorilor săi. 

Să fi fost „strălucirea aceea" un instrument bazat pe radiaţii nucleare? Nu 
se precizează ce anume era, doar că efectele sale adverse au început să se 
facă simţite în toată Mesopotamia. Ceilalţi zei au fost mâniaţi peste măsură de 
fapta lui Nergal; până şi tatăl său Enki l-a certat aspru şi i-a poruncit să se 
întoarcă în domeniul său din Africa, Kutha. Nergal a ţinut seama de ordinul 
tatălui său, dar înainte să plece a dărâmat tot ceea ce construise Marduk şi a 
lăsat în urma sa războinici, pentru a se asigura că în Babilon susţinătorii lui 
Marduk vor rămâne subjugaţi. 

Cele două plecări, mai întâi a lui Marduk, iar apoi a lui Nergal, le-au dat 
astfel mână liberă descendenților lui Enlil. Prima care avea să profite de pe 
urma situaţiei a fost Inanna (Ishtar); aceasta l-a ales pe unul dintre nepoţii lui 


Sargon, Naram-Sin („Preferatul lui Sin") pentru a se sui pe tronul Sumerului şi al 
Akkadului şi cu ajutorul său şi al armatelor sale Inanna a pornit o serie de 
cuceriri. Printre primele sale obiective s-a numărat marele Loc de Aterizare din 
Munţii Cedrilor, imensa platformă de la Baalbek din Liban. Apoi a pornit asaltul 
asupra ținuturilor de-a lungul coastei mediteraneene, cucerind Centrul de 
Control al Misiunii din lerusalim şi Punctul de trecere de pe ruta pe uscat 
dinspre Mesopotamia spre Sinai-lerihonul. Acum aeroportul spaţial din 
peninsula Sinai se afla mâinile ei. Dar încă nemulțumită, Inanna a căutat să-şi 
împlinească visul de a-şi extinde dominaţia asupra Egiptului-un vis curmat de 
moartea lui Dumuzi. Călăuzindu-l, dându-i îndrumări şi înarmându-l pe Naram- 
Sin cu „armele ei grozave", aceasta a reuşit să invadeze Egiptul. 

Textele sugerează că, recunoscând în Inanna un adversar declarat al lui 
Marduk, Nergal i-a oferit sprijinul său tacit în cotropirea Egiptului. Dar ceilalţi 
lideri din rândul anunnakilor nu au privit lucrurile cu aceeaşi seninătate. Ea nu 
numai că încălcase graniţele care despărţeau regiunile conduse de enliliţi şi de 
enkiiți dar luase sub stăpânire şi aeroportul spaţial, zona sacră neutră din Cea 
de-a Patra Regiune. 

A fost convocată o Adunare a Zeilor în Nippur pentru a lua măsuri 
împotriva exceselor Inannei. Drept urmare, Enlil a emis un ordin de arestare şi 
judecare a ei. Auzind acestea, Inanna şi-a părăsit templul din Agade, capitala lui 
Naram-Sin şi a reuşit să se ascundă împreună cu Nergal. De departe, aceasta i- 
a trimis ordine şi profeţii lui Naram-Sin, încurajându-l să continue operaţiunile 
de cucerire şi vărsările de sânge. Pentru a contracara acest lucru, ceilalţi zei |- 
au împuternicit pe Ninurta să adune trupe loiale din ţinuturile muntoase 
învecinate. O scriere intitulată The Curse of Agade descrie acele evenimente şi 
jurământul făcut de Anunnaki de a şterge cetatea Agade de pe faţa pământului. 
Într-adevăr, cetatea-odinioară mândria Sargonului şi a dinastiei din Akkad-nu a 
mai fost găsită niciodată. 

Era relativ scurtă a lui Ishtar ajunsese la sfârşit. Pentru a fi luate anumite 
măsuri de instaurare a ordinii şi stabilităţii în Mesopotamia şi-n ţinuturile 
învecinate, Ninurta (cu care începuse regalitatea în Sumer) a primit iarăşi 
domnia ţării. Înainte de distrugerea cetăţii Agade, Ninurta „coroana domniei, 
diadema regalității, tronul dat pentru domnie, toate le-a adus în propriul său 
templu". La vremea aceea, „centrul său de cult" era în Lagash, în incinta sacră 
din Girsu. De acolo, Ninurta a zburat în Divina Pasăre Neagră, străbătând 
întinderea dintre cele două râuri şi munţii învecinaţi, restabilind sistemul de 
irigație şi agricultură, reinstaurând ordinea şi stabilitatea. Oferind drept pildă 
fidelitatea neclintită faţă de soţia sa Bau (supranumita Gula, „Cea mare"), 
alături de care apare în desene [Fig. 154], şi devotamentul faţă de mama sa 
Ninharsag, Ninurta a proclamat legile morale şi codurile de legi. A angajat chiar 
viceregi care să-l asiste în atingerea acestor obiective; cam prin 2160 î.Hr., l-a 
ales pe Gudea. 

Între timp, Egiptul era în mare dezordine după exilarea lui Marduk/Ra, 
cotropirea ţării de către Naram-Sin şi mustrarea lui Nergal de către tatăl său. 


1 Blestemul cetăȚii Agade, n.tr. 


Figura 154 

Egiptologii numesc secolul haotic dintre aproximativ 2180 şi 2040 î.Hr. 
„Prima perioadă intermediară" din istoria Egiptului. In acea perioadă, Vechiul 
Regat care-şi avea centrul în Memphis şi Heliopolis a început să fie atacat de 
prinții tebani din sud. Chestiunile politice, religioase sau cele legate de calendar 
au fost avute în vedere, iar la baza confruntării umane s-a aflat confruntarea 
celestă dintre Taur şi Berbec. 

De la începutul domniei dinastice şi al religiei egiptene, cel mai mare 
compliment celest care putea să le fie adus zeilor era compararea lor cu Taurul 
din Ceruri. Simbolul său terestru, Taurul Sacru Apis! [Fig. 155a] era venerat la 
Heliopolis şi Memphis. Unele din cele mai vechi inscripţii pictografice-atât de 
vechi încât Sir Flinders Pétrie (Royal Tombs?) le-a atribuit unui timp aşa-numit al 
„dinastiei zero"-redau acest simbol al Taurului Sacru într-o ambarcaţiune 
cerească, iar în faţa lui este înfăţişat un preot care ţine nişte obiecte rituale 
[Fig. 155b] (Desenele de pe această placă arhaică şi de pe altele similare 
menţionate de Sir Flanders Petrie înfăţişează şi Sfinxul, ceea ce ne arată că în 
mod sigur Sfinxul existase cu secole înainte de presupusa sa construire de 
către faraonul Kefren din a IV-a dinastie). 


1 În mitologia egipteană, Apis este zeul forȚei şi al fecundităȚii, care 
apare sub forma unui taur alb cu pete negre, iar adeseori în spatele 
său este redată imaginea unui vultur iniȚial; Apis a fost perceput ca o 
încarnare a zeului Ptah, creatorul universului şi mai târziu ca o 
încarnare a lui Osiris, n.tr. 

2 Morminte regale, n.tr. 


Figura 155a şi 155b 


După cum mai târziu în Creta avea să fie construit un labirint special 
pentru Minotaur, şi în Memphis a fost construit un labirint special pentru Taurul 
Apis. La Saqqara, în firidele din cripta celei de-a Il-a dinastii a faraonilor, au fost 
aşezate efigiile unor capete de taur făcute din lut şi având coarne naturale şi 
este un lucru ştiut că Zoser, un faraon din dinastia a Ill-a, ţinea ceremonii 
speciale pentru celebrarea Taurului din Ceruri în spaţiosul său complex de 
piramide din Saqqara. Toate acestea se întâmplau în vremea Vechiului Regat, 
care a luat sfârşit pe la 2180 î-Hr. 

Când prinții tebani din Ra-Amen au început să acţioneze pentru 
înlăturarea religiei şi a calendarului din Memphis şi Heliopolis, desenele care 
înfăţişau cerul încă surprindeau Soarele răsărind pe deasupra Taurului din 
Ceruri [Fig. 156a], dar Taurul apărea priponit şi părând că vrea să dea înapoi. 
Mai târziu, când Regatul Nou a reunit Egiptul, Teba fiind capitala sa, iar Amon- 
Ra a început să deţină supremaţia, desenele au înfăţişat un Taur străpuns cu 
arma şi micşorat [Fig. 156b]. Berbecul a început să domine arta celestă şi 
monumentală, iar Ra a primit atributul „Berbecul celor Patru Vânturi" şi aşa a şi 
fost înfăţişat, ca stăpân al celor patru colţuri şi al celor patru regiuni ale 
Pământului [Fig. 157]. 


Figura 156a şi 156b 


Figura 157 


Unde s-a aflat Thoth în timpul Primei Perioade intermediare, când sus în 
ceruri şi jos pe Pământ Berbecul şi adepţii săi se luptau şi încercau din răsputeri 
să-i alunge pe Taur şi pe susţinătorii săi? 

Nu există niciun indiciu cum că el ar fi încercat să revendice domnia 
asupra unui Egipt divizat şi haotic. Era un timp în care, fără să fie nevoit să 
renunţe la domeniile sale din Lumea Nouă, ar fi putut să facă dovada priceperii 
sale în arta în care excela de fapt, aceea a construirii observatoarelor circulare, 
şi să-i înveţe pe indigeni în locurile sacre mai vechi sau mai noi, „secretele 
numerelor" şi ştiinţa calendarului. Reconstruirea primului Stonehenge, care a 
dus la cel de-al doilea şi cel de-al treilea Stonehenge cam în acea perioadă a 
fost unul din acele edificii monumentale. Dacă legendele pot fi considerate 
surse de adevăr istoric, atunci legenda în care se spune că africanii au venit să 
construiască cercurile megalitice de la Stonehenge ne face să credem că Thoth 
sau Quetzalcoatl a adus cu sine, pentru a realiza opera de reconstruire a 
edificiului, susţinători de-ai săi olmeci care până atunci deveniseră meşteri 
pietrari neîntrecuţi în Mezoamerica. 

O dovadă a acţiunilor întreprinse de Thoth în perioada aceea a fost 
invitaţia pe care i-a adresat-o Ninurta de a veni în Lagash să ajute la realizarea 
planului, orientarea şi construirea propriu-zisă a templului Eninnu, noua 
piramidă-templu a lui Ninurta. 

Era oare numai o muncă de dragul artei sau a existat un motiv mult mai 
întemeiat pentru înflorirea acelei activităţi cu valenţe astronomice? 

Scriind despre simbolismul care a condus la construirea templului 


sumerian, Beatrice Goff (Symbols of Prehistoric Mesopotamia!) spunea astfel 
despre construirea lui Eninnu: „Timpul prielnic construirii era momentul hotărât 
de sorţi în ceruri şi pe pământ". Faptul că templul trebuia construit după cum 
plănuiseră proiectanţii divini şi că trebuia inaugurat la o dată anume, a 
constatat ea, făcea parte „dintr-un plan prestabilit când sorții fuseseră decişi; 
împuternicirea lui Gudea făcea parte dintr-un plan cosmic". Acest lucru, a 
conchis ea, „era genul de situaţie în care arta, ritualurile şi mitologia merg 
mână-n mână, ca părți esenţiale ale religiei". 

Pe la 2 200 î.Hr. a fost într-adevăr o vreme „când, în Ceruri şi pe Pământ, 
sorții fuseseră decişi", căci o Nouă Eră, Era Berbecului, avea s-o înlocuiască pe 
cea veche, a Taurului. 

Deşi Marduk/Ra se afla undeva în exil, apăruse o competiţie pentru 
cucerirea inimilor şi a minţilor omeneşti, de când „zeii" ajunseseră să depindă 
foarte mult de regii oamenilor şi de armatele omeneşti pentru a-şi atinge 
ţelurile. Mai multe surse indică faptul că fiul lui Marduk, Nabu, a traversat în 
lung şi-n lat ţinuturile care mai târziu aveau să fie cunoscute drept ţinuturile 
biblice, pentru a atrage noi adepţi de partea tatălui său. Numele său, Nabu, 
avea aceeaşi semnificaţie şi venea de la acelaşi verb prin care Biblia numea un 
profet adevărat: Nabi, cel care primeşte cuvintele şi semnele divine şi care le 
transmite la rândul său oamenilor. Semnele divine despre care vorbea Nabu 
erau casele cereşti care se schimbau între ele şi faptul că Anul Nou şi alte date 
care erau celebrate nu mai ocupau aceleaşi poziţii în calendar. Arma lui Nabu 
era, în numele lui Marduk, chiar calendarul... 

Dar ne-am putea întreba ce anume era acolo care trebuia observat şi 
determinat, dar asupra căruia existau nenumărate neclarităţi şi neînţelegeri. 
Adevărul este că nici în zilele noastre nimeni nu poate stabili cu certitudine 
unde începe şi unde se termină o eră. Ar putea interveni calculul arbitrar 
potrivit căruia dacă împărţim marele ciclu precesional de 25 920 de ani în 
douăsprezece case, fiecare casă sau eră durează exact 2160 de ani. Aceasta 
era baza matematică a sistemului sexagesimal, raportul 6:10 dintre Timpul 
Divin şi Timpul Astronomic. Dar din moment ce nicio persoană în viaţă, niciun 
preot-astronom nu au fost martorii începutului şi sfârşitului unei ere, căci niciun 
om nu poate trăi 2160 de ani, atunci aceste lucruri au fost ştiute fie datorită 
zeilor, fie datorită observațiilor cereşti. Dar constelaţiile zodiacale au 
dimensiuni diferite, iar Soarele poate să stea mai mult sau mai puţin într-una 
dintre ele. Problema este ceva mai complicată în cazul Berbecului, care ocupă 
mai puţin de 30* din arcul ceresc, în timp ce vecinii săi, Taurul şi Peştii se întind 
dincolo de cele 30* ale caselor lor. Aşa că dacă zeii n-ar fi căzut de acord, unii 
dintre ei (cum ar fi Marduk, foarte bine instruit în ştiinţe de tatăl său Enki, sau 
Nabu) ar fi putut să spună: au trecut 2160 de ani, Timpul a venit, în timp ce alţii 
(cum ar fi Ninurta, Thoth) ar fi putut să spună, şi chiar aşa au şi făcut: dar 
priviţi Cerurile, vedeţi oare vreo schimbare? Evenimentele istorice, expuse pe 
larg în textele antice şi confirmate de arheologie, indică faptul că aceste tactici 
au functionat-cel puţin pentru o vreme. Marduk a rămas în exil, iar în 
Mesopotamia situaţia s-a calmat îndeajuns încât detaşamentele venite din 
munţi să fie trimise înapoi. După ce fusese cartierul general pentru „nouăzeci şi 
unu de ani şi patruzeci de zile" (potrivit scrierilor antice), Lagashul putea să 
devină un centru civil pentru glorificarea lui Ninurta. Anul aproximativ 2160 
î.Hr. a fost marcat de construirea noului Eninnu sub domnia lui Gudea. 


1 Simboluri ale Mesopotamiei istorice, n.tr. 


Epoca lui Ninurta a durat aproape un veac şi jumătate. Apoi, mulţumit că 
situaţia era ţinută sub control, Ninurta a plecat cu vreo misiune importantă în 
ţinuturi îndepărtate. În locul său, Enlil l-a însărcinat pe fiul său Nannar/Sin să 
vegheze asupra Sumerului şi-a Akkadului, iar Ur, „centrul de cult" al lui 
Nannar/Sin a devenit capitala unui imperiu revigorat. 

Această funcţie avea mai mult decât nişte implicaţii politice şi ierarhice, 
căci Nannar/Sin era „zeul Lunii", iar ridicarea sa la rang suprem însemna că 
anul pur solar al lui Ra/Marduk lua sfârşit, iar singurul calendar valabil, atât din 
punct de vedere religios, cât şi politic, era cel lunaro-solar din Nippur. Pentru ca 
noul calendar să fie respectat de toată lumea, a fost adus un înalt preot care 
avea cunoştinţe de astronomie şi ştia să citească semnele cereşti ca legătură în 
Ur. Numele său era Terah, iar împreună cu el venise şi fiul său Avram, în vârstă 
de zece ani. 

Anul în care se întâmplau toate acestea era, după calculele noastre, 2113 
î.Hr. 

Venirea lui Terah şi a familiei sale în Ur a coincis cu domniile succesive a 
cinci conducători care au format cea de-a treia dinastie din Ur. Domnia lor şi 
apoi cea a lui Avram au cunoscut, pe de-o parte, în secolele care au urmat, 
glorioasa culminare a civilizaţiei sumeriene, a cărei emblemă era marele 
zigurat construit acolo de către Nannar/Sin-un edificiu monumental care, chiar 
dacă zace în ruină de aproape patru mii de ani, încă domină peisajul şi-l încânta 
pe privitor prin imensitatea, trăinicia şi complexitatea sa. 

Sub îndrumarea activă a lui Nannar şi a soţiei sale Ningal, Sumerul a atins 
noi culmi în artă şi ştiinţe, literatură şi organizat urbană, agricultură, industrie şi 
comerţ. Sumerul a devenit grânarul ținuturilor biblice, lâna şi veşmintele sale 
erau fără egal, negustorii săi erau faimoşii negustori din Ur. Dar acesta este 
numai un aspect al epocii lui Nannar. Pe de altă parte, pe deasupra plana, în 
toată splendoarea şi măreţia sa, destinul hărăzit de Timp-schimbarea 
neînduplecată de la un An Nou la altul, prezenţa din ce în ce mai palidă a 
Soarelui în casa lui GUD.ANNA, „Taurul din Ceruri", şi apropierea sa din ce în ce 
mai mult de casa lui KU.MAL, Berbecul ceresc-cu toate consecinţele nefaste 
care aveau să decurgă de aici. 

De când au primit instituţia preoţiei şi pe aceea a domniei, oamenii şi-au 
dat seama care erau locul şi rolul lor pe Pământ. „Zeii" erau stăpânii lor, pe 
care trebuiau să-i cinstească şi să-i venereze. Exista o ierarhie bine definită, 
nişte ritualuri prescrise şi anumite zile sfinte. Zeii erau stricţi dar milostivi, 
poruncile lor erau aspre dar drepte. De mii de ani, zeii au vegheat la 
bunăstarea oamenilor şi au ţinut sub control destinul omenirii, păstrând în 
acelaşi timp o anumită distanţă, comunicând cu oamenii doar prin intermediul 
preoţilor, în anumite date, arătându-li-se regilor în viziunile lor sau trimițând 
anumite semne prevestitoare. Dar acum tot acest edificiu începuse să se 
clatine, căci zeii înşişi erau în dezacord unii cu alţii, vorbeau despre semne 
cereşti diferite, despre anumite schimbări calendaristice şi asmuţeau din ce în 
ce mai mult popoarele unele împotriva altora, antrenându-le în cauza 
războaielor „divine", a dihoniilor şi a vărsărilor de sânge. lar oamenii, zăpăciţi şi 
tulburaţi, au început să vorbească despre „zeul meu" şi „zeul tău", punând la 
îndoială chiar credibilitatea zeilor. 

In aceste condiţii, Enlil şi Nannar l-au ales cu grijă pe primul conducător al 
noii dinastii. L-au găsit în persoana lui Ur-Nammu („Bucuria din Ur"), un 
semizeu a cărui mamă era zeiţa Ninsun. Era fără îndoială o mişcare bine 
gândită, menită să le deştepte oamenilor amintirea gloriei trecute, „slăvitele 


zile de odinioară", căci Ninsun era mama faimosului Gilgamesh, care încă mai 
era preamărit în versurile epopeilor şi în reprezentările artistice. Acest rege din 
Erech avusese privilegiul de a vedea Locul de Aterizare din Munţii Cedrilor din 
Liban şi aeroportul spaţial din Sinai, iar alegerea din nou a unui fiu al lui Ninsun, 
cu şapte secole mai târziu era menită să le inspire oamenilor încrederea că 
acele locuri vitale vor face parte din nou din moştenirea Sumerului ca ţinuturi 
ale făgăduinţei. 

Sarcina lui Ur-Nammu era să-i împiedice pe oameni s-o apuce pe „căile 
greşite", să-i împiedice adică să-i urmeze pe zeii falşi. Efortul său s-a 
concretizat în activităţile de reparare şi reconstruire a tuturor templelor 
importante din ţinut-cu excepţia remarcabilă a templului lui Marduk din Babilon. 
Următorul pas a fost să subjuge „cetăţile nevrednice", de unde Nabu atrăsese 
numeroşi adepţi de partea lui Marduk. Pentru a reuşi în acţiunea sa, Enlil i-a dat 
lui Ur-Nammu o „Armă Divină" cu care „să-i măture pe rebelii din ţinuturile 
ostile". Faptul că un obiectiv major era introducerea timpului astronomic enlilit 
reiese din textul în care sunt citate instrucţiunile de utilizare a armelor pe care 
Enlil i le-a dat lui Ur-Nammu: 


Precum Taurul 

să nimiceşti ținuturile străine; 

să-i prigoneşti pe păcătoşi neobosit, 

aşa cum Leul îşi urmăreşte a sa pradă; 

să distrugi cetățile haine, 

acestea să dispară şi să rămână Cele Vreanice. 


Taurul echinocţiului şi Leul solstițiului erau afirmate cu tărie; orice 
vrăjmaş al Celor Vrednice trebuia să fie prigonit, nimicit, distrus. 

Aflându-se în fruntea expediției militare întreprinse la porunca zeilor, Ur- 
Nammu nu a cunoscut victoria, ci un sfârşit înjositor, în timpul bătăliei, carul i s- 
a împotmolit în noroi, iar el a căzut, fiind strivit sub roţi. Tragedia a fost şi mai 
mare când, pe drumul de întoarcere, barca ce purta trupul său înapoi spre 
Sumer s-a scufundat, astfel încât regele nu a avut parte nici de ritualul funerar. 

Când veştile au ajuns în Ur, oamenii au fost cuprinşi de mâhnire şi 
neîncredere. Cum s-a făcut că „Stăpânul Nannar nu l-a prins pe Ur-Nammu de 
mână", de ce Inanna „nu şi-a aşezat nobilul braţ sub capul său", de ce nu l-a 
ajutat Utu? De ce şi-a preschimbat Anu „lumea cea sfântă"? Cu siguranţă 
fusese trădarea marilor zei; acestea au putut avea loc numai pentru că „Enlil și- 
a schimbat în mod necinstit soarta care i-a fost hărăzită". 

Tragica moarte a lui Ur-Nammu şi îndoiala oamenilor din Ur cu privire la 
zeii enliliţi i-au determinat pe Terah şi pe familia lui să se mute în Harran, o 
cetate din nord-vestul Mesopotamiei care servea ca punct de legătură cu 
ţinuturile şi oamenii din Anatolia-hitiţii; fireşte, cei care aveau să deţină puterea 
au simţit că Haranul, unde se găsea un templu dedicat lui Nannar/Sin aproape 
identic cu cel al lui Ur, era locul cel mai potrivit pentru înmugurirea unei noi viţe 
regale în vremurile tulburi care se anunțau. 

In Ur s-a suit pe tron Shulgi, un fiu al lui Ur-Nammu cu o preoteasă cu 
care se căsătorise în urma unui aranjament pus la cale de Nannar. Acesta a 
căutat imediat să-i intre în graţii lui Ninurta, înălţându-i un altar în Nippur. 
Mişcarea era una strategică: provinciile din vest deveniseră din ce în ce mai 
greu de stăpânit, în ciuda călătoriei întreprinse de Shulgi cu scopul de a asigura 
pacea în ţinut, iar în felul acesta el a reuşit să obţină o „legiune străină" de 


trupe din Elam, un domeniu al lui Ninurta din munţii de la sud-est de Sumer. 
Folosindu-se de aceste legiuni pentru a purta expediţii militare împotriva 
„oraşelor nevrednice", el însuşi a căutat alinare într-un stil de viaţă dominat de 
excese şi plăceri trupeşti, devenind „ibovnicul" lui Inanna şi aflându-se în 
fruntea banchetelor şi a orgiilor din Erech, chiar în templul lui Anu. 

Deşi expedițiile militare au adus pentru prima dată trupe elamite la 
intrarea în Peninsula Sinai şi la aeroportul ei spaţial, acestea nu au reuşit să 
înăbuşe „rebeliunea" iscată de Nabu şi Marduk. In cel de-al patruzeci şi 
şaptelea an al domniei sale, în 2049 î.Hr., Shulgi a recurs la o stratagemă 
disperată: a dat ordine să fie construit un zid de apărare de-a lungul hotarului 
de vest al Sumerului. Pentru zeii enliliţi, gestul său însemna abandonarea unor 
ţinuturi extrem de importante, unde se aflau Locul de Aterizare şi Centrul de 
Control al Misiunii. Astfel, deoarece „poruncile divine nu fuseseră împlinite", 
Enlil l-a condamnat pe Shulgi la moarte, „moartea unui păcătos", chiar în anul 
care a urmat. 

Retragerea din ţinuturile de vest şi moartea lui Shulgi au condus la două 
mişcări strategice. După cum aflăm dintr-un text biografic în care Barduk îşi 
explică mişcările şi motivele, acela a fost momentul în care acesta s-a hotărât 
să se întoarcă în apropierea Mesopotamiei, ajungând în ţinutul hitiţilor. După 
aceea, a fost rândul lui Avram să facă o mişcare. In Harran, în cel de-al 
patruzeci şi optulea an al domniei lui Shulgi, Avram se maturizase foarte mult 
ajungând dintr-un tânăr mire un lider în vârstă de şaptezeci şi cinci de ani, care 
acumulase multe cunoştinţe, fusese instruit în arta militară şi ajutat de hitiţii 
care-l găzduiseră în ţinutul lor. 


Și Yahweh i-a spus lui Avram: 

„săpleci din țara ta, 

din locul naşterii tale, 

din casa tatălui tău, 

în ținutul pe care ţi-l voi arăta". 

Şi Avram a plecat, după cum îi poruncise Yahweh. 


Destinația, după cum reiese clar din capitolul 12 al Genesei, era ţinutul 
vital al Canaanului. Avram trebuia să înainteze cât mai repede repede şi să se 
instaleze, împreună cu cavaleria sa de elită, în Negev, la hotarul dintre Canaan 
şi Sinai. Misiunea sa, după cum am explicat pe larg în Războiul zeilor cu 
oamenii, era să protejeze intrarea în aeroportul spaţial. Ca să ajungă acolo, a 
ocolit „oraşele păcătoase" ale canaaniţilor; curând după aceea s-a dus în Egipt 
să caute întăriri şi a primit de la ultimul faraon al dinastiilor din Memphis mai 
multe trupe şi cămile astfel încât să formeze o cavalerie, întorcându-se în 
Negev, era acum pregătit să-şi ducă la bun sfârşit misiunea de a păzi căile de 
acces ale aeroportului spaţial. 

Conflictul anticipat a răbufnit în al şaptelea an al domniei succesorului lui 
Shulgi, Amar-Sin („Văzut de Sin"). A fost, în termeni moderni, un adevărat 
război internaţional, în care o alianţă formată din patru regi de la răsărit a 
pornit din Mesopotamia să atace o alianţă formată din cinci regi din Canaan. Cel 
care a condus atacurile, potrivit Genesei, capitolul 14, era „Amrafel, împăratul 
Sinearului" şi pentru mult timp s-a crezut că acesta era regele babilonian 
Hammurabi. De fapt, studiile noastre au arătat că era sumerianul Amar-Sin, iar 
povestea conflictului internaţional a fost consemnată şi în unele texte 
mesopotamiene, aşa cum sunt tăbliţele din Colecţia Spartoli de la British 


Museum, a căror potrivire cu povestirea biblică a fost sugerată pentru prima 
dată de Theophilus Pinches în 1897. Impreună cu fragmentele complementare, 
colecţia de tăblițe mesopotamiene care vorbesc despre acele evenimente a 
ajuns să fie cunoscută sub numele de Textele Khedorla 'omer. 

Inaintând sub steagul lui Sin şi sub semnul profeţiilor făcute de 
Inanna/lshtar, armata aliată-probabil cea mai mare forţă militară umană de 
până atunci-a cucerit rând pe rând ţinuturile din vest. Recâştigând pentru Sin 
toate ţinuturile dintre Eufrat şi râul lordan, atacatorii au încercuit Marea Moartă 
şi şi-au fixat următorul obiectiv, cucerirea aeroportului spaţial din Peninsula 
Sinai. Dar acolo Avram, îndeplinindu-şi misiunea, le-a oprit înaintarea. Aşa că s- 
au întors spre nord, intenţionând să lovească în „cetăţile nevrednice" ale 
canaaniţilor. 

In loc să aştepte pe după zidurile cetăților să fie atacați, canaaniţii aliaţi 
au înaintat şi au dat piept cu invadatorii în Valea Siddimului. Consemnările, atât 
cele biblice, cât şi cele mesopotamiene, indică un deznodământ incert. 
„Cetățile nevrednice" nu au fost distruse, deşi fuga (şi ulterior moartea) celor 
doi regi ai Sodomei şi Gomorei a lăsat loc liber prădăciunilor şi luării de 
prizonieri care ulterior au fost transportaţi în alte ţinuturi. Printre prizonierii din 
Sodoma se afla nepotul Lui Avram, Lot. Auzind aceasta, Avram a pornit 
împreună cu ostaşii săi călare pe urmele invadatorilor, ajungându-i în 
apropierea Damascului (astăzi capitala Siriei). Lot şi ceilalţi prizonieri au fost 
eliberaţi şi înapoiaţi în Canaan, împreună cu prăzile de război pe care au reuşit 
să le recupereze. 

Când regii canaaniţi au ieşit în întâmpinarea lor şi a lui Avram, aceştia l- 
au lăsat pe Avram să primească drept răsplată acele prăzi. Dar Avram nu a 
dorit să ia nici un „vârf de ac", căci, le-a explicat el, nu acţionase nici ca inamic 
al mesopotamienilor aliaţi, nici ca susţinător al regilor canaaniţi, ci numai 
pentru „Yahweh, Dumnzeu cel atotputernic, Stăpânul Cerurilor şi al Pământului, 
am ridicat mâna asupra lor", a afirmat acesta. 

Campania militară eşuată l-a deprimat şi tulburat peste măsură pe Amar- 
Sin. Potrivit formulei matematice de calculare a datelor, în anul care a urmat, 
2040 î.Hr., acesta a părăsit Urul şi venerarea lui Nannar/Sin, devenind preot în 
Eridu, „centrul de cult" al lui Enki. 

Intr-un singur an şi-a găsit sfârşitul, probabil în urma unei muşcături de 
scorpion. Anul 2040 î.Hr. a fost unul memorabil pentru istoria Egiptului; în acel 
an, Mentuhotep al Il-lea, liderul prinților tebani i-a înfrânt pe faraonii de la nord 
şi a extins domnia şi legile lui Ra-Amen în tot Egiptul, până la graniţa cu Sinaiul. 
Victoria a inaugurat ceea ce savanții au numit Regatul de Mijloc al dinastiilor a 
XI-a şi a XII-a care au domnit până în preajma anului 1790 î.Hr. În timp ce Era 
Berbecului începuse să capete tot mai multă forţă şi însemnătate în Egipt în 
perioada Regatului Nou care se prefigura, victoria tebană din 2040 î.Hr. a 
marcat sfârşitul Erei Taurului în teritoriile africane. 

Dacă din punct de vedere istoric venirea Erei Berbecului pare să fi fost 
imposibil de preîntâmpinat, la fel trebuie să le fi părut şi principalilor 
protagonişti şi antagonişti ai acelui timp de cumpănă, în Canaan, Avram s-a 
retras într-o fortăreață din munţi în apropierea Hebronului. În Sumer, noul rege, 
Shu-Sin, un frate al lui Amar-Sin, a întărit zidurile de apărare din vest, a căutat 
să încheie o alianţă cu nippuriţii care se instalaseră cu Terah în Harran şi a 
construit două bărci mari-poate ca o măsură de precauţie, cu gândul să 
scape...într-o noapte care este echivalentul unei nopţi din februarie 2031 î.Hr., 
a avut loc o eclipsă totală de Lună în Sumer; aceasta a fost interpretată ca un 


semn rău, prevestind apropiata „eclipsă“ a zeului Lunii însuşi. În tot cazul, 
prima victimă a fost Shu-Sin, căci până în anul următor, acesta nu a mai fost 
rege. 

După ce vestea semnului ceresc al eclipsei de Lună s-a răspândit în tot 
Orientul Apropiat antic, mesajele de loialitate din partea viceregilor şi a 
guvernatorilor din vest, iar apoi din est, au încetat. Pe parcursul unuia din anii 
de domnie ai următorului (şi ultimului) rege din Ur, Ibbi-Sin, năvălitorii dinspre 
vest, grupaţi de Marduk, s-au ciocnit cu mercenarii elamiţi la porţile 
Mesopotamiei. În 2026 î.Hr., redactarea dovezilor de achitare a taxelor vamale 
(pe tăblițe de lut) din Drehem, un important nod comercial din Sumer din timpul 
celei de-a Ill-a dinastii Ur, a încetat brusc, sugerând că activităţile comerciale cu 
teritoriile învecinate erau în impas. Sumer devenise o ţară sub asediu, cu un 
teritoriu din ce în ce mai mic, iar oamenii se cuibăriseră îndărătul zidurilor de 
apărare. Provizii lipseau cu desăvârşire din ceea ce odinioară fusese rezerva de 
hrană a lumii antice, iar preţurile produselor esenţiale-orz, ulei, lână-creştea cu 
fiecare lună. 

Ca niciodată în îndelungata istorie a Sumerului şi a Mesopotamiei, 
semnele prevestitoare începuseră să fie întrezărite peste tot. Judecând din 
perspectiva comportamentului uman, acest lucru ar putea părea o reacţie 
firească faţă de necunoscut şi o consecinţă a nevoii umane de a primi asigurări 
şi protecţie de la vreo putere sau inteligenţă superioară. Dar în acele timpuri 
existau motive reale pentru căutarea semnelor cereşti, căci devenise din ce în 
ce mai evidentă venirea Berbecului. 

Potrivit textelor care au supravieţuit din acea perioadă, evenimentele 
care aveau să se producă pe Pământ erau în strânsă legătură cu fenomenele 
cereşti, iar fiecare din cele două părţi adverse observau cerurile pentru a citi în 
ele semnele prevestitoare. De vreme ce marii anunnaki erau asociaţi cu 
elementele cereşti, atât cu cele douăsprezece constelații ale zodiacului, cât şi 
cu cei doisprezece membri ai sistemului solar (de asemenea cu lunile anului), 
mişcările şi poziţiile corpurilor cereşti asociate cu protagoniştii acestei 
confruntări aveau o importanţă deosebită. Luna, corespondentul marelui zeu 
venerat în Ur, Nannar/Sin, Soarele (corespondentul fiului lui Nannar, 
Utu/Shamash), Venus (planeta fiicei lui Sin, Inanna/lshtar) şi planetele Saturn şi 
Marte (asociate cu Ninurta şi cu Nergal) erau îndelung privite şi observate în Ur 
şi în Nippur. În afara acestor corespondente, diferitele ţinuturi ale Sumerului 
erau atribuite, din punctul de vedere al asociaţiilor cereşti, câte unei constelații 
zodiacale: Sumerul, Akkadul şi Elamul se aflau sub semnul şi protecţia Taurului, 
iar ţinuturile occidentale, sub semnul Berbecului. Prin urmare, conjuncţiile 
planetare şi zodiacale, uneori asociate cu apariţia Lunii (strălucitoare, 
întunecată, seceră, etc.), a Soarelui sau a planetelor puteau fi interpretate ca 
semne favorabile sau nefaste. 

Un text pe care savanții îl numesc Textul B al profeţiei, despre care se 
ştie, din copiile de mai târziu ale textului original sumerian, că a fost scris în 
Nippur, ilustrează modul în care au fost interpretate aceste semne cereşti ca 
profeţii ale sfârşitului apropiat. In ciuda nenumăratelor lacune şi a porţiunilor 
deteriorate, impactul produs de acest text de pe tăbliţele de lut se datorează 
predicţiilor referitoare la întâmplările fatale: 


Dacă [Marte] este foarte roşu, strălucitor... 
Enlil va vorbi cu marele Anu. 
Ţinutul [Sumerului] va fi călcat, 


Ţinutul Akkadului va fi... 

„În întreaga țară... 

Fiica îi va închide uşa mamei 
„prietenul îşi va ucide prietenul... 
Dacă Saturn va... 

Enlil va vorbi cu marele Anu. 
Confuzia va... 

necazurile vor... 

Om va trăda pe om, femeie va trăda pe femeie... 
Fiul regelui va... 

„templele se vor prăbuşi... 

„„„.Va fi o foamete cumplită... 


Unele dintre aceste semne profetice aveau legătură directă cu poziţiile 
planetelor din constelația Berbecului: 


Dacă-n casa Berbecului va intra Jupiter 

când Venus în Lună va intra, 

atunci timpul se va sfârşi. 

Suferinţa, necazul, tulburarea 

Şi lucrurile rele vor fi atunci stăpâne. 
Oamenii îşi vor vinde copiii pentru bani. 
Regele din Elam va fi încercuit în palatul său: 
„distrugerea lui Elam şi a locuitorilor săi. 
Dacă Berbecul intră în conjunctie cu vreo planetă... 
„„când Venus...şi... 

„planetele pot fi văzute... 

„„„Se vor răscula împotriva regelui, 

„Vor pune mâna pe tron, 

întreg ținutul... 

va fi micşorat la comanaa sa. 


Şi-n tabăra adversă erau observate cerurile, în căutarea semnelor 
prevestitoare. Un text care a rezultat din reunirea informaţiilor de pe mai multe 
tăblițe diferite (majoritatea păstrate la British Museum), acţiune întreprinsă de 
mai mulţi oameni de ştiinţă, este o minunată consemnare autobiografică a lui 
Marduk în legătură cu exilul său, aşteptarea agonizantă a semnelor cereşti şi 
acţiunea din final pentru a obţine domnia care credea că-i aparţine de drept. 
Textul, scris sub forma unor „memorii de către un Marduk îmbătrânit, 
dezvăluie „secretele" sale către posteritate: 


O, măriţi zei, iată secretele mele 

aşa cum brâul a-l încinge ştiu, 

acestea nicicând n-am să le uit. 

Eu sunt divinul Marduk, un mare zeu. 

Pentru păcatele mele am fost alungat, 

şi am luat drumul munților. 

în multe colţuri ale lumii-am rătăcit, 

De unde Soarele răsare şi până unde acesta coboară-n asfintit. 

Rătăcind astfel de la un capăl la celălalt al Pământului, lui Marduk i s-a 
arătat un semn: 


Un semn mi-a spus să merg în ținutul Hatti. 
Acolo am întrebat un oracol 

[despre] tronul şi domnia mea. 

în timpul profeţiei [am întrebat]: „Până când?" 
24 de ani am rămas în ţinutul acela. 


Mai multe texte astronomice din anii care au marcat trecerea e la Taur la 
Berbec oferă o sugestie importantă în legătură cu semnele care-l interesau în 
mod deosebit pe Marduk. In aceste texte, ca şi în textele care au fost numite de 
savanţi „mitologice", este de remarcat asocierea lui Marduk cu Jupiter. Ştim că 
după ce Marduk a reuşit să-şi împlinească ambițiile şi să se stabilească în 
Babilon ca zeu suprem, texte precum Epopeea Creației au fost rescrise astfel 
încât să-l asocieze pe acesta cu Nibiru, planeta-domiciliu a zeilor Anunnaki. Dar 
înainte ca acest lucru să se întâmple Jupiter, după toate probabilitățile, a fost 
corpul ceresc asociat cu Marduk, care apare în atributul său, „Fiul Soarelui", iar 
sugestia-apărută cu mai bine de un secol şi jumătate în urmă-potrivit căreia 
Jupiter ar fi putut să aibă un rol în Babilon asemănător cu cel al lui Sirius în 
Egipt, ca element de sincronizare a ciclului calendaristic, este foarte 
îndreptăţită în acest context. 

Facem apel aici la o serie de prelegeri susţinute la Royal Institute of Great 
Britain! în cadrul Society of Antiquarians? în anul 1822 (!) de către un „anticar" 
pe nume John Landseer, în care acesta a atras atenţia, în ciuda dovezilor 
arheologice insuficiente la acea dată, asupra unei uluitoare cunoaşteri în 
timpurile străvechi. Cu mult înaintea altora şi fiind, prin urmare, deţinătorul 
unor puncte de vedere inadmisibile, el a afirmat că aşa-numiţii „caldeeni" 
ştiuseră despre fenomenul de precesiune cu milenii înaintea grecilor. Referindu- 
se la acele timpuri ca fiind o eră „când astronomia era religie" şi invers, când 
religia era astronomie, el a susţinut că întregul calendar de atunci era legat de 
casa zodiacală a Taurului şi că etapa de tranziţie spre casa Berbecului a fost 
asociată cu „conjuncţia mistificatoare a Soarelui şi a lui Jupiter în semnul 
Berbecului, la începutul marelui ciclu al complexelor revoluţii [cereşti]". El era 
de părere că miturile greceşti şi legendele care-l asociau pe Zeus/Jupiter cu 
Berbecul şi lâna de aur oglindeau de fapt tranziţia spre Era Berbecului. Şi a 
calculat că o asemenea conjuncţie determinantă a lui Jupiter cu Soarele la 
graniţa dintre Taur şi Berbec s-a produs în anul 2142 î.Hr. 

Ideea potrivit căreia conjuncţia dintre Soare şi Jupiter este posibil să fi 
fost Vestitorul sau crainicul Erei Berbecului, a fost dedusă tot din tăbliţele de 
astronomie babiloniene, de către Robert Brown, într-o serie de studii intitulate 
„Euphratean Stellar Researches?", apărute în Proceedings of the Society of 
Biblis Astrology‘, Londra, în 1893. Concentrându-se în special asupra a două 
tăblițe de astronomie (păstrate la British Museum şi având numerele de catalog 
K.2 şi K.2894), Brown a ajuns la concluzia că acestea aveau în vedere poziţia 
stelelor, a constelaţiilor şi a planetelor care puteau fi observate în Babilon la 
miezul nopţii, la o dată echivalentă cu data de 10 iulie 2000 î.Hr. Citându-l în 
mod evident pe Nabu în legătură cu „anunţul potrivit căruia planeta Prințului 
Pământului"-probabil Jupiter-a apărut „într-o configuraţie anume care a avut loc 


1 Institutul Regal din Marea Britanie, n.tr. 

? Societatea Anticarilor, n.tr. 

3 „Cercetările Astrale de pe Eufrat”, n.tr. 

+ Demersurile SocietăȚii de Astrologie Biblică, n.tr. 


în semnul Berbecului", Brown a transpus textele într-o „hartă astrală" unde 
Jupiter apărea aproape în conjuncţie cu cea mai strălucitoare stea din 
constelația Berbecului (Lu/im, cunoscută sub numele său arab Hamal) şi în 
afara echinoţiului de primăvară, când centura zodiacului şi cercul sferei cereşti 
(ecliptica şi ecuatorul ceresc) se intersectează [Fig. 158]. 

Ocupându-se de tranziţiile de la o Eră la alta aşa cum erau menţionate în 
tăbliţele mesopotamiene, mai mulţi asiriologi (după cum erau numiţi la vremea 
aceea)-de exemplu Franz Xavier Kugler (Im Bannkreis Babels!)-au atras atenţia 
asupra faptului că, dacă tranziţia dinspre Gemeni spre Taur putea fi stabilită cu 
o oarecare precizie, aceea dinspre Taur spre Berbec era mult mai greu de 
stabilit ca durată. 

j in illustration of Tablet, K. 2310, Rev.= Fig. a il-a Mapa astrală pen- 
bitei K2310; rev. (revăzută) Vernal Equinox=Echinocțiul de 
p Equator=Ecuator 


A Figura 158 


Kugler era de părere că echinocțiul de vară care anunța Anul Nou se afla 
încă în Taur în 2300 î.Hr. şi a precizat că babilonienii adoptaseră aşa-numita 
Zeitalter, noua Eră zodiacală care a intrat în vigoare în 2151 î.Hr. 

Poate că nu este o coincidenţă faptul că aceeaşi dată a marcat o inovaţie 
importantă referitoare la practicile egiptene de reprezentare a cerurilor. 
Conform  remarcabilei lucrări despre astronomia egipteană, Egyptian 
Astronomical Texts? de O. Neugebauer şi Richard A. Parker, reprezentarea în 
imagini a cerurilor, incluzând cei treizeci şi şase de decani, a început să apară 
pe capacele sarcofagelor cam prin 2150 î.Hr.-odată cu Prima Perioadă 
Intermediară care a fost dominată de haos, când tebanii au început să 
năvălească spre nord pentru a suprima Memphisul şi Heliopolisul şi când 
Marduk/Ra a citit semnele prevestitoare în favoarea sa. 


1 La intrarea în Babel, n.tr. 
2 Texte astronomice egiptene, n.tr. 

Cu cât trecea timpul şi Era Berbecului nu mai era contestată de nimeni, 
capacele sarcofagelor au început să înfăţişeze cu claritate noua Eră Cerească, 
după cum reiese din acest desen de pe un mormânt din apropierea Tebei [Fig. 
159]. Berbecul cu patru capete domină toate cele patru colţuri cereşti (şi 
Pământul de asemenea); Taurul din Ceruri este înfăţişat spintecat de o lance, 
iar cele douăsprezece constelații ale zodiacului, care apar în ordinea sumeriană 
şi au aceleaşi simboluri sumeriene bineştiute, sunt astfel dispuse încât 
constelația Berbecului se află chiar la răsărit, unde apare Soarele în ziua 
echinocţiului. 

Dacă semnul determinant sau care-i arăta când să acţioneze al lui 
Marduk/Ra era conjuncţia lui Jupiter cu Soarele în casa Berbecului şi dacă 
aceasta a avut loc în 2142 î.Hr., după cum sugera John Landseer, atunci acest 
semn prevestitor a coincis mai mult sau mai puţin cu schimbarea zodiacală 
estimată printr-un calcul aritmetic (odată la 2160 de ani). În tot cazul, aceasta 
ar însemna că afirmaţia care susţinea că schimbarea în casa Berbecului deja se 
produsese a precedat cu aproape un secol şi jumătate mutarea observabilă a 
echinocţiului de vară în casa Berbecului, care a avut loc în 2000 î.Hr., după cum 
o demonstrează cele două tăblițe. Discrepanţa ar putea explica, cel puţin în 
parte, dezacordul din acea vreme cu privire la semnele sau observaţiile cereşti 
care erau cu adevărat prevestitoare. 

După cum recunoaşte chiar Marduk în textul său autobiografic, până şi 
semnele care i-au arătat că trebuie să pună capăt pribegiei şi să se ducă în 
ţinutul Hatti, ţinutul hitiţilor din Asia Minor, i s-au arătat cu douăzeci şi patru de 
ani înainte să pornească iarăşi la drum. Dar semne ca acela erau privite atent, 
de cealaltă parte, şi de enliliţi deşi pe vremea domniei lui Ibbi-Sin, ultimul rege 
din dinastia Ur, Berbecul nu ajunsese încă să domine Anul Nou din ziua 
echinocțiul de primăvară, preoţii oracului au interpretat semnele ca prevestind 
un sfârşit dezastruos. În cel de-al patrulea an al domniei lui Ibbi-Sin (2026 î.Hr), 
preoţii oracolului i-au spus acestuia că, potrivit semnelor care i s-au arătat, 
„Pentru a doua oară, cel care-şi spune Cel mai mare, ca fiind cel care a fost 
miruit pe piept, va veni dinspre apus". După aceste predicții, în al cincilea an al 
domniei lui Ibbi-Sin, locuitorii din oraşele sumeriene au încetat să mai trimită, 


aşa cum se obişnuise până atunci, animale de sacrificiu la templul lui Nannar 
din Ur. În acelaşi an, preoţii care ştiau să citească semnele prevestitoare au 
prezis că „atunci când cel de-al şaselea an va veni, locuitorii din Ur vor fi prinşi 
în capcană". În anul care a urmat, cel de-al şaselea, semnele care prevesteau 
ruinarea şi distrugerea deveniseră din ce în ce mai evidente iar Mesopotamia, 
inima Sumerului şi a Akkadului, a fost invadată. Inscripţiile atestă că în cel de-al 
şaselea an „duşmanii dinspre apus au intrat în ţinut, iar apoi în interiorul ţării, 
luând rând pe rând toate marile fortărețe". 

În cel de-al douăzeci şi patrulea an al şederii sale în Ţara Hitiţilor, Marduk 
a primit un alt semn: „Zilele mele [de exil] se sfârşiseră, anii mei [de exil] se 
terminaseră", scria în memoriile sale. „De dorul oraşului meu Babilon am pornit 
la drum, spre templul meu Esagila ca un munte [ca să-l reconstruiesc] şi-a mea 
reşedinţă să fie din nou întru veşnicie". Tăbliţa parţial distrusă descrie apoi 
drumul de întoarcere a lui Marduk din Anatolia în Babilon; numele cetăților 
menţionate ne arată că s-a îndreptat mai întâi spre sud, spre Hama (biblicul 
Hamat), apoi a traversat râul Eufrat spre cetatea Mari şi, într-adevăr, după cum 
prevestiseră semnele cereşti, a venit înapoi dinspre apus. 

Era în anul 2024 î.Hr. 

În memoriile sale, Marduk spune că se aştepta ca întoarcerea sa în 
Babilon să fie una triumfătoare, să simbolizeze începutul unei ere a fericirii şi a 
prosperității pentru locuitorii săi. Marduk a preconizat stabilirea unei noi dinastii 
regale şi a estimat că prima sarcină a noului rege avea să fie reconstruirea 
Esagilului, templul-zigurat al Babilonului, în conformitate cu un nou „plan de 
ansamblu al legăturii Cerului cu Pământul'-unul în acord cu Noua Eră a 
Berbecului: 


Drumul Babilonului l-am luat, 

Si-am traversat multe ținuturi 

ca să ajung în a mea cetate; 

Să fiu cel mai mărit rege din Babilon. 

în mijlocul său templul meu ca un munte 

să-l înalt spre cer. 

Esagilul ca un munte el îl va înnoi, 

planul de ansamblu al legăturii dintre Cer şi Pământ 
îl va desena pentru Esagilul asemenea muntelui, 
înălțimea sa nu va mai fi aceeaşi, 

platforma i-o va înălța, 

vârful său va fi unul mai bine clădit. 

în cetatea mea Babilon 

EI va sta cât va pofti; 

De mână mă va prinde, 

în cetatea şi în templul meu Esagil 

Voi intra pentru totdeauna. 


Fără îndoială atent la modul în care templul-zigurat al lui Ninurta din 
Lagash fusese decorat şi împodobit, Marduk şi-ar fi dorit ca noul său templu, 
Esagil („Casa cu vârful cel mai semeţ"), să fie decorat cu metale strălucitoare şi 
preţioase: „pe deasupra sa să fie turnat metal şi scările să fie acoperite cu 
straturi de metal, iar zidurile laterale să fie şi ele umplute cu metal". lar când 
toate acestea vor fi împlinite, se gândea Marduk, preoţii-astronomi vor sui 
treptele ziguratului şi vor observa cerurile, pentru a-i confirma dreptul la 


stăpânire: 


Cititorii-n stele, aflați în slujba mea, 

Vor trebui să urce în templu; 

De-o parte şi de alta, la stânga şi la dreapta, 
Se vor aşeza, fiecare la locul său. 

Atunci regele se va apropia; 

steaua potrivită pentru Esagil 

[o va observa] pe deasupra ținutului. 


Când a avut loc reconstruirea propriu-zisă a templului Esagil, aceasta s-a 
făcut în conformitate cu nişte planuri foarte detaliate şi precise: orientarea, 
înălţimea şi nenumăratele trepte au fost într-adevăr gândite astfel încât vârful 
templului să fie îndreptat chiar spre steaua Iku (vezi fig. 33), principala stea din 
constelația Berbecului. 

Dar ambiţioasa viziune a lui Marduk nu avea să se împlinească chiar 
atunci şi în locul acela. În acelaşi an în care se îndrepta spre Babilon în fruntea 
unei hoarde de susţinători dinspre apus grupaţi de Nabu, o catastrofă de 
neimaginat a lovit Orientul Apropiat antic-o calamitate cum omenirea şi 
Pământul nu mai văzuseră până atunci. 

El se aştepta ca imediat după ce semnele vor deveni limpezi ca lumina 
zilei, zeii şi oamenii să-i recunoască supremaţia fără a mai opune vreo 
rezistenţă. „Le-am cerut zeilor să-mi dea ascultare" scria Marduk în memoriile 
sale. „Le-am spus oamenilor, în timp ce mă întorceam, să aducă prinoase în 
cetatea Babilonului". În schimb, acesta a întâlnit o politică a pământului pârjolit: 
zeii care răspundeau de vite şi de grâne plecaseră, „la ceruri se suiseră", iar 
zeul berii „îmbolnăvise inima ținutului". Cu cât a înaintat, i-a fost dat să vadă şi 
mai multă violenţă şi vărsări de sânge. „Fratele îşi mâncase fratele, prietenii îşi 
înfipseseră sabia unul în pântecele celuilalt, cadavrele zăceau lângă porţi, 
blocând intrarea". Pământul era acum o pârloagă, animalele îi devorau pe 
oameni, haitele de câini îi muşcau pe oameni, aducându-le moartea. 

Cu cât înaintau Marduk şi susţinătorii săi, cu atât vedeau cum templele şi 
altarele închinate altor zei începuseră să fie pângărite. Cel mai mare sacrilegiu 
a fost profanarea templului lui Enlil din Nippur, care până atunci fusese centrul 
religios venerat în toate ţinuturile şi de toţi oamenii. Când a auzit Enlil că nici 
măcar Sfânta Sfintelor nu fusese cruţată, că „în sfânta sfintelor perdeaua 
fusese smulsă", a năvălit înapoi în Mesopotamia. Pe când cobora din ceruri, 
„aducea cu el o strălucire ca a fulgerului"; „în fruntea sa veneau călare zei 
înveşmântaţi în lumină". Văzând cele ce se întâmplaseră, „Enlil a pus gând rău 
Babilonului". A ordonat ca Nabu să fie prins şi adus înaintea Consiliului Zeilor, 
cei care-au primit această sarcina au fost Ninurta şi Nergal. Dar acesta a 
descoperit că Nabu fugise din templul său din Borsippa, de la graniţa cu 
Eufratul, pentru a se ascunde printre adepţii săi din Canaan şi insulele 
mediteraneene. 

În cadrul Consiliului lor, anunnakii au discutat măsurile care puteau fi 
luate, „o zi şi-o noapte-ntreagă, fără încetare". Numai Enki a vorbit deschis în 
apărarea fiului său: „Acum că prinţulMarduk s-a ridicat, acum că oamenii se- 
nchină lui pentru a doua oară", de ce mai continuă rezistenţa? L-a certat apoi 
pe Nergal pentru că s-a ridicat împotriva fratelui său, dar Nergal, „care a stat 
înaintea sa zi şi noapte, fară încetare", a susţinut că semnele cereşti fuseseră 
interpretate greşit. „Să-l lăsăm pe Shamash'"-zeul Soarelui-„să vadă semnele şi 


să le dea oamenilor de ştire", a spus acesta; „Să-l lăsăm pe Nannar'-zeul Lunii- 
„să privească semnele şi să vestească-n tot ţinutul". Referindu-se la o 
constelație a cărei identitate este încă dezbătută, Nergal a spus că „dintre toate 
stelele cerului, Steaua Vulpii i-a făcut semn cu razele ei". Mai văzuse şi alte 
semne.-,„stelele orbitoare care poartă o sabie'-cometele care taie cerurile. Voia 
să ştie ce prevesteau aceste semne. 

Pe măsură ce schimbul de replici dintre Enki şi Nergal începuse să devină 
din ce în ce mai aprig, Nergal a părăsit discuţia mâniat peste măsură, nu 
înainte de a anunţa că era necesară „activarea acelui obiect al cărui înveliş 
emite radiaţii," cu ajutorul căruia „să-i piardă pe oamenii răi". Nu exista altă 
modalitate de a bloca preluarea frauduloasă a puterii de către Marduk şi Nabu 
în afară de folosirea celor „şapte arme grozave", a căror ascunzătoare în Africa 
doar el o ştia. Acelea erau nişte arme care puteau să facă din ţinuturi „un 
morman de pulbere", cetăţile puteau „să le smulgă din loc", mările „să le 
tulbure, vietăţile care mişună în ele să le decimeze" şi pe oameni „să-i şteargă 
de pe faţa Pământului, sufletele lor să se transforme în vapori". Descrierea 
armelor şi a consecinţelor care ar fi decurs din folosirea lor le identifică în mod 
clar cu nişte arme nucleare. 

Inanna a fost cea care le-a atras atenţia că timpul începuse să se scurgă: 
„Ora va fi trecut înainte de vreme", le-a spus zeilor care se certau; „luaţi aminte 
cu toţii", a spus ea, îndemnându-i să-şi continue consfătuirea în secret, pentru 
ca planul de atac să nu-i fie divulgat lui Marduk (probabil de către Enki), 
„Puneţi-vă pecete la gură", le-a spus ea lui Enlil şi celorlalţi, „duceţi-vă în 
apartamentele voastre personale"! În intimitatea templului Emeslam, Ninurta 
le-a spus lucrurilor pe nume. „Timpul s-a scurs, ora a trecut", a spus el. 
"Eliberaţi-mi calea şi voi porni la drum!" 

Zarurile fuseseră aruncate. 

Dintre toate sursele care vorbesc despre lanţul tragic al evenimentelor, 
cea mai importantă şi rămasă intactă este Erra Epic. Aceasta descrie în detaliu 
discuţiile care au avut loc atunci, argumentele pro şi contra, temerile în 
legătură cu viitorul, dacă Marduk şi susţinătorii săi ar fi controlat aeroportul 
spaţial şi elementele auxiliare. Mai multe detalii sunt adăugate de Textele 
Khedorlaomer şi de inscripţiile de pe diferite tăblițe, cum ar fi cele din Oxford 
Editions of Cuneiform Texts!. Toate descriu evoluţia nefastă a evenimentelor de 
atunci, iar în Genesă se spune, capitolele 18 şi 19 că toate acestea au condus 
la: măturarea Sodomei şi Gomorei şi a „oraşelor nevrednice" de pe faţa 
pământului, „şi a locuitorilor cetăților şi a tot ceea ce creştea pe pământ". 

Ştergerea de pe faţa pământului a oraşelor nevrednice era însă un 
obiectiv secundar. Principala ţintă era eliminarea aeroportului spaţial din 
peninsula Sinai. „Acela care fusese construit pentru ca de acolo să se poată 
ajunge la Anu", se spune în textele mesopotamiene, Ninurta şi Nergal „l-au 
făcut să pălească, trăsăturile să i se estompeze, locul în care se afla l-au 
transformat în pustie". Anul în care se întâmplau toate acestea era 2024 î.Hr.; 
dovezile-imensa cavitate din centrul Sinaiului şi crăpăturile de pământ create, 
întinderea imensă de pământ din jurul cavităţii, acoperită cu pietre înnegrite, 
urmele de radiaţie de la sud de Marea Moartă, noua întindere şi noul contur al 
Mării Moarte-stau acolo mărturie şi astăzi, la patru mii de ani de la producerea 
evenimentului. 

Efectele ulterioare au fost profunde şi de durată. Exploziile nucleare, 


1 EdiȚiile Oxford ale textelor cuneiforme, n.tr. 


jeturile sale de lumină şi impactul asemănător cu acela al unui cutremur de 
pământ nu au fost văzute sau simţite foarte departe în Mesopotamia; dar s-a 
dovedit că încercarea de a salva Sumerul, zeii şi cultura sa, nu a condus decât 
la un sfârşit teribil al Sumerului şi al civilizaţiei sale. 

Sfârşitul amarnic al Sumerului şi al marilor sale centre urbane este 
descris în numeroase Lamentaţii, poeme lungi care deplâng sfârşitul cetăților 
Ur, Neppur, Uruk, Eridu şi al altor cetăţi mai mult sau mai puţin renumite. 
Calamităţile tipice care s-au abătut asupra ținuturilor care odinioară fuseseră 
mândre şi prospere sunt cele enumerate în Lamentaţia asupra distrugerii cetății 
Ur, un poem lung de vreo 440 de versuri din care vom cita numai câteva: 


Cetatea a fost prefăcută în ruine, 

oamenii gemeau... 

oameni, nu cioburi de lut, 

Zzăceau în râpele ei... 

La porțile sale semețe, unde ar fi trebuit 

să se plimbe, zăceau trupurile celor morți... 
în locurile unde altădată se ţineau serbările, 
oamenii zăceau grămezi... 

Cei mici se aflau în poalele mamelor lor 
precum peştii eşuați la mal... 

Sfatul din ținut dispăruse şi el. 

Hambarele care împânzeau ținutul 

Au fost incendiate... 

De boul din grajd nu mai avea nimeni grijă, 
văcarul murise... 

De oile din țarc nimeni nu se mai îngrijea, 
păstorul pierise şi el... 

în râurile cetății se adunase pulberea, 

în vizuine pentru vulpi se preftăcuseră... 
pământurile au rămas necultivate, 

pierit-a lucrătorul pământului... 

Pădurile de palmieri şi podgoriile, de miere şi vin 
erau pline, acum creşteau mărăcinii în loc... 
Metalele şi pietrele prețioase, lazuritul, 

au fost risipite... 

Templul din Ur a fost lăsat pradă vântului... 
Cântecul s-a preschimbat în bocet... 

Ur devenise împărăţia lacrimilor. 


Multă vreme savanții au susţinut că aceste lamentaţii evocau etapele 
succesive dar separate ale distrugerii cetăților din Sumer de către năvălitorii 
dinspre apus, răsărit sau miazănoapte. Dar în Războiul zeilor cu oamenii am 
sugerat că lucrurile nu au stat chiar aşa că aceste lamentaţii au avut în vedere 
o singură calamitate care s-a abătut asupra cuprinsului unei ţări, o catastrofă 
neobişnuită şi un dezastru subit din faţa căruia era cu neputinţă să scapi. 
Ipoteza unei calamităţi unice, bruşte şi implacabile a început să fie luată în 
seamă din ce în ce mai mult de savanţi, dar mai trebuie avute în vedere şi 
dovezile cu privire la faptul că această calamitate a fost responsabilă pentru 
„Ştergerea de pe faţa pământului" a „cetăților nevrednice" şi a aeroportului 
spaţial din vest. A fost evoluţia neaşteptată a unui vacuum creat, care a dus la 


un imens vârtej de vânt şi la o furtună care a purtat norul radioactiv spre 
răsărit, adică spre Sumer. 

Numeroasele texte existente, şi nu doar acele lamentaţii, vorbesc explicit 
despre calamitate ca despre o furtună de neoprit, ca despre un Vânt Malefic şi 
o pun în legătură cu o zi de neuitat, când în apropierea coastei mediteraneene 
s-a produs o explozie nucleară: 


În ziua aceea, 

când cerul se crăpase 

şi Pământul fusese nimicit, 

când volbura ştersese al său chip- 

Cănd cerurile se întunecaseră 

Ca acoperite de umbră- 

în ziua aceea s-a format 

O furtună uriaşă din ceruri... 

O furtună în stare să prăpădească ținuturi... 

Un vânt malefic ca un torent năvalnic... 

O furtună şi o căldură nimicitoare... 

Ziua soarele strălucitor n-a mai zâmbit pe deasupra ținutului, 

Seara stelele n-au mai strălucit... 

După ce norul mortal s-a dus mai departe, „după ce furtuna a părăsit 
cetatea, aceasta s-a preschimbat într-un loc al dezolării": 

Cetățile au fost pustiite, 

Casele părăsite, 

Grajdurile lăsate goale. 

țarcurile abandonate... 

Râurile Sumerului au început să curgă 

cu apă amară; 

pe terenurile cultivate au crescut buruieni, 

iar păşunile au fost năpădite de ciulini. 


Fusese o furtună ucigătoare care a pus în pericol până şi vieţile zeilor. De 
fapt, în lamentaţii sunt menţionate toate cetăţile sumeriene importante unde 
reşedinţele, templele şi altarele închinate zeilor fuseseră abandonate de către 
aceştia, cele mai multe fără a mai fi vreodată luate în primire. Unii au reuşit să 
scape în mare grabă de norul mortal care se apropia „fugind în zbor precum 
păsările". Inanna, care se grăbise să plece de pe un port sigur, s-a plâns mai 
târziu că a fost nevoită să lase în urma ei bijuterii şi alte posesiuni. Dar situaţia 
nu a fost peste tot la fel. In Ur, Nannar şi Ningal au refuzat să-şi părăsească 
adepţii şi l-au rugat pe marele Enlil să facă tot ce-i stă în putere ca să 
preîntâmpine dezastrul, dar Enlil le-a răspuns că soarta Urului nu poate fi 
schimbată. Cuplul divin a petrecut o noapte de coşmar în Ur: „de ticăloşia 
acelei nopţi n-au scăpat prin fugă", ci s-au ascuns sub pământ „ca termitele". 
Dar dimineaţa, Ningal şi-a dat seama că Nannar/Sin era suferind şi, „învelindu-l 
degrabă cu o haină", a părăsit Urul împreună cu soţul bolnav. În Lagash, după 
plecarea lui Ninurta, Bau rămăsese singură în Girsu şi nu se îndura să plece. 
Zăbovind încă, „aceasta plângea amarnic după templul ei sfânt, după cetatea 
ei". Răgazul aproape că a costat-o viaţa: „în ziua aceea, furtuna a ajuns-o din 
urmă pe ea, pe zeiţă". (Intr-adevăr, unii savanţi consideră că versul următor al 
lamentaţiei sugerează de fapt că Bau şi-a pierdut viaţa: „Bau, asemenea 
muritorilor, a fost ajunsă de furtună"). 


În mişcarea sa atotcuprinzătoare, cosind întinderea unde odinioară 
fuseseră Sumerul şi Akkadul, Vântul Malefic a ajuns pe deasupra Eriduului, 
cetatea lui Enki, în sud. Aflăm că Enki fugise la o oarecare distanţă din calea 
vântului, dar a fost totuşi destul de aproape de cetate încât să se întoarcă în 
aceasta după plecarea vântului. Ceea ce i-a fost dat să vadă la întoarcere a fost 
o cetate „înecată în tăcere, cu locuitorii aşezaţi grămadă unii peste alţii". Dar 
ici-colo a găsit supraviețuitori, pe care i-a condus spre sud, în deşert. Deşi 
deşertul era un „ţinut neprimitor", în care nu se putea locui, Enki, folosindu-se 
de cunoştinţele sale ştiinţifice,-precum Yahweh cu jumătate de mileniu înainte, 
în deşertul Sinai-a reuşit să găsească apă în mod miraculos şi hrană pentru cei 
„care fuseseră strămutați din Eridu". 

Soarta a făcut ca Babilonul, situat la nord de puterea Vântului Malefic, să 
fie cel mai puţin afectat dintre toate cetăţile mesopotamiene. La îndemnurile 
disperate ale tatălui său, Marduk le-a cerut locuitorilor cetăţii să plece degrabă 
spre nord şi, în cuvinte care amintesc de sfatul pe care îngerii i l-au dat lui Lot şi 
familiei sale pe când li s-a spus să părăsească Sodoma înainte să fie măturată 
de pe faţa pământului, Marduk le-a spus oamenilor săi care încercau să scape 
„să nu se întoarcă sau să privească îndărăt". In cazul în care nu ar fi reuşit să 
scape, ar fi trebuit să „intre într-o încăpere de sub pământ, la întuneric". lar 
după ce Furtuna Malefică va fi trecut, nu aveau voie să consume niciun fel de 
mâncare sau băutură din cetate, căci era posibil ca acestea „să fie atinse de 
duhurile rele". 

Când cerul în sfârşit s-a înseninat, toată partea de sud a Mesopotamiei 
era distrusă. „Furtunile nimiciseră ţinutul, măturaseră totul în calea lor...Nu se 
mai vedea nici ţipenie de om pe drumuri, nimeni nu mai bătătorea 
drumurile...Pe malurile râurilor Tigru şi Eufrat creşteau numai plante 
otrăvitoare... În livezi şi grădini nu mai rodea nimic... În stepe vacile mici sau 
mari erau un lucru scump la vedere... Ţarcurile de oi fuseseră lăsate pradă 
Vântului". 

Forfota vieţii a început să se facă simțită din nou abia la şapte ani după 
tragedie. Cu ajutorul trupelor elamite şi guţiene credincioase lui Ninurta, în 
Sumer a început să fie impusă din nou o formă de organizare socială, fiind 
numiţi conducători în fostele oraşe-centre din sud, Isin şi Larsa. Numai după ce 
au trecut şapte ani-acelaşi interval de timp care a fost necesar mai târziu 
refacerii templului din lerusalim-a fost restaurat templul din Nippur. Dar „zeii 
care hotărăsc dinastiile, Anu şi Enlil, nu au considerat necesară reînvierea 
trecutului. Dupa cum i-a spus Enlil lui Nannar/Sin, care se rugase pentru Ur- 


Cetatea Ur a primit domnia- 
dar nu a fost lăsată să domnească veşnic. 


Marduk câştigase datorită perseverenţei sale. În câteva zeci de ani 
viziunea sa legată de un rege al Babilonului care va veni să-i strângă mâna, să 
construiască cetatea, să înalțe cât mai sus ziguratul său Esagil se adeverise. 
După un început greoi, prima dinastie a Babilonului a izbutit să dobândească 
puterea şi siguranţa de sine exprimate de Hammurabi: 


Măritul Anu, stăpânul zeilor 

care din Ceruri a coborât pe Pământ 

şi Enlil, stăpânul Cerului şi al Pământului 
care stabileşte soarta oamenilor, 


Au decis ca Marduk, primul născut al lui Enki, 

să preia toate funcţiile lui Enlil pe pământ; 

L-au făcut mare printre zeii care văd toate, 

Au făcut ca numele Babilonului să fie slăvit, 

Cetatea Babilonului să fie cea mai puternică din lume; 
Şi-au stabilit ca în mijlocul ei Marduk 

Să fie rege întru veşnicie. 


În Egipt, unde nu ajunsese norul nuclear, trecerea la Era Berbecului a 
început chiar după victoria tebană şi suirea pe tron a dinastiilor din Regatul 
Mijlociu. Când serbările de Anul Nou, care coincideau cu creşterea nivelului 
Nilului, au fost adaptate la Noua Eră, imnurile îl proslăveau astfel pe Ra-Amen: 


O, Cel plin de strălucire, 

Care scânteiază în apele revărsate. 

Cel care şi-a ridicat capul şi-şi înalţă a sa frunte: 

Cel aflat sub semnul Berbecului, cea mai măreaţă dintre făpturile cereşti. 


În vremea Noului Regat, aleile templelor au fost împodobite cu statui care 
înfăţişau Berbecul, iar în marele templu al lui Amon-ra din Karnak, într-un loc de 
observaţie secret care trebuia deschis în ziua solstițiului de iarnă pentru a lăsa 
să pătrundă razele Soarelui pe traiectoria ce ducea la Sfânta Sfintelor, preotul- 
astronom a inscripţionat următoarele instrucţiuni: 

Poţi să te îndrepți spre coridorul care se numeşte Orizontul Cerului 

Să te urci în Aha, „Locul singuratic al sufletului maiestuos" locul înalt de 
unde ţi-e dat să vezi Berbecul străbătând cerurile. 

In Mesopotamia, încet dar sigur, trecerea la Era Berbecului s-a regăsit în 
schimbările apărute în calendar şi în listele cu stelele de pe cer. Aceste liste, 
care odinioară începeau cu Taurul, mai nou au început cu Berbecul, iar în 
dreptul lunii Nissan, luna echinocţiului de primăvară şi a Noului An, a început să 
fie trecută zodia Berbecului în locul zodiei Taurului. Un exemplu edificator în 
legătură cu originile şi împărţirea în treizeci şi şase de segmente este acela al 
astrolabului babilonian („cel care ia stelele") despre care am discutat mai 
devreme [vezi Fig. 102]. In acesta, steaua /ku apare clar ca fiind corpul ceresc 
corespunzător lunii Nisannu. Iku era „alpha" sau steaua cea mai importantă din 
constelația Berbecului, cunoscută şi astăzi sub numele său arab Hamal, 
însemnând „berbec". 

Noua Eră venise, în ceruri şi pe Pământ. Aceasta avea să domine 
următoarele două milenii şi ştiinţa astronomiei pe care grecii au preluat-o de la 


Figura 160 


caldeeni. 


Când, pe la sfârşitul secolului al IV-lea î.Hr., Alexandru începuse să creadă 
că i se cuvenea dreptul la nemurire-aşa cum Gilgamesh crezuse cu 2500 de ani 
înainte-deoarece adevăratul său tată fusese zeul egiptean Amon, s-a dus la 
oracolul din deşertul de vest al Egiptului pentru a i se confirma acest lucru. 
După ce a primit confirmarea, a bătut monede de argint purtând imaginea lui 
împodobită cu coarne de berbec [Fig. 160].Câteva secole mai târziu, Berbecul a 
slăbit în intensitate şi s-a realizat trecerea spre zodia Peştilor dar, aşa cum se 
spune, acest lucru este deja istorie. 


13 Urmările 


Pentru a-şi impune supremaţia pe Pământ, Marduk a continuat să-şi 
impună supremaţia în ceruri. Foarte importantă pentru atingerea acestui scop 
era celebrarea Anului Nou, când Epopeea Creației era citită public. Obiceiul 
avea ca scop familiarizarea maselor cu cosmogonia elementară şi cu povestea 
Evoluţiei şi a sosirii zeilor Anunnaki pe Pământ, dar era şi o formă de afirmare şi 
de reafirmare a principalelor învățături religioase referitoare la Zei şi la Oameni. 

Epopeea Creaţiei era astfel un vehicul puternic şi folositor pentru 
îndoctrinarea şi reîndoctrinarea oamenilor, iar una dintre primele măsuri luate 
de Marduk a fost instituirea unuia dintre cele mai mari falsuri care au existat 
vreodată: crearea unei versiuni babiloniene a epopeii, în care numele „Marduk" 
a fost substituit celui de „Nibiru". Astfel Marduk era zeul ceresc care venise din 
spaţiu, se luptase cu Tiamat, crease „brăţara care a fost plăsmuită" (Centura de 
asteroizi) şi Pământul din jumătăţile Tiamatului, rearanjase Sistemul Solar şi 
devenise Marele Zeu a cărui orbită înconjura şi cuprindea precum o brățară 
orbitele tuturor celorlalţi zei cereşti (planetele), care erau astfel subordonate 
măreției lui Marduk. Prin urmare, toate staţiile cereşti care au apărut mai târziu, 
orbitele, ciclurile şi fenomenele cereşti erau creaţiile excepţionale ale lui 
Marduk: el fusese cel care determinase Timpul Divin în funcţie de orbita sa, 
Timpul Astronomic prin stabilirea constelaţiilor şi Timpul Terestru prin 
conferirea orbitei Pământului şi a unghiului său de înclinaţie. Tot el fusese acela 
care îl deposedase pe Kingu, principalul satelit al lui Tiamat, de orbita sa vizibil 
independentă şi-l transformase într-un satelit al Pământului, Luna pentru a 
creşte şi descreşte şi pentru a vesti lunile anului. 

Reorânduind astfel cerurile, Marduk nu a uitat să-şi rezolve şi anumite 


probleme personale. În trecut Nibiru, planeta-domiciliu a anunnakilor, era 
reşedinţa lui Anu şi era astfel asociată cu acesta. După ce şi-a apropriat Nibiru, 
Marduk i-a atribuit lui Anu o planetă mai mică-cea pe care o numim Uranus. 
Iniţial, tatăl lui Marduk, Enki, era asociat cu Luna; acum Marduk îi făcuse 
onoarea să devină planeta „numărul unu'"-ultima, căreia îi spunem Neptun. 
Pentru ca falsul să nu poată fi observat, astfel încât să pară că era varianta 
originală, în versiunea babiloniană a Epopeii Creaţiei (numită Enuma elish, după 
cuvintele ei de început), fusese folosită terminologia sumeriană în ceea ce 
priveşte denumirile planetelor, numind planeta NUDIMMUD, „Creatorul plin de 
iscusinţă"-care era exact semnificaţia epitetului egiptean al numelui lui Enki, 
Khum. 

Fiul lui Marduk, Nabu nu avea însă un corespondent ceresc. Pentru a 
repara acest neajuns, planeta pe care o numim Mercur, care era asociată cu 
tânărul fiu al lui Enlil, Ishkur/Adad, i-a fost expropriată şi atribuită lui Nabu. 
Sarpanit, soţia lui Marduk, căreia îi datora eliberarea din Marea Piramidă şi 
comutarea pedepsei de la a fi îngropat de viu în piramidă la a fi trimis în exil (în 
primul din cele două exiluri ale sale), nu a fost nici ea uitată. Incheindu-şi 
socotelile cu Inanna/lshtar, Marduk i-a retras asocierea celestă cu planeta pe 
care o numim Venus şi i-a acordat această planetă lui Sarpanit. (Intâmplarea a 
făcut ca atribuirea planetei asociate cu Adad lui Nabu să fie parţial reţinută în 
astronomia babiloniană, dar substituirea lui Ishtar cu Sarpanit ca tutelară a 
planetei Venus să nu fie menţionată). : 

Enlil era însă prea puternic pentru a fi dat la o parte. In loc să-i schimbe 
lui Enlil poziția pe cer (ca zeu al celei de-a şaptea planete, Pământul), Marduk 
şi-a apropriat rangul cincizeci, care era rangul lui Enlil, doar o treaptă mai jos 
faţă de cel al lui Anu, acesta având rangul şaizeci (Enki avea rangul patruzeci). 
Această mutare a fost consemnată în Enuma elish prin enumerarea, în cea de-a 
şaptea şi ultima tăbliță a epopeii, a celor cincizeci de nume ale lui Marduk. 
Incepând cu propriul său nume, „Marduk" şi terminând cu noul său nume 
ceresc, „Nibiru", lista menţiona, în dreptul fiecărui nume-epitet, o explicaţie 
laudativă a semnificației sale. Când cele cincizeci de nume erau citite cu prilejul 
festivităților de Anul Nou nicio înfăptuire, act de creaţie, manifestare a 
mărinimiei, faptă care punea în evidenţă stăpânirea sau supremaţia sa nu erau 
lăsate de-o parte... „Cu cele Cinci Nume", se spune în ultimele două versuri ale 
epopeii, „Marii Zei i-au anunţat investitura; cu titlul Cincizeci l-au făcut suveran". 
Un epilog adăugat de un preot-scrib a declarat cele cincizeci de nume lectură 
obligatorie în Babilon: 


Să fie ținute minte, 

Cel care conduce lectura să le explice; 

Cel înțelept şi cunoscător 

să le discute împreună cu cei care sunt de faţă; 
Tatăl să le recite 

şi să i le desluşească şi fiului său. 


Cucerirea supremaţiei asupra cerurilor de către Marduk a fost însoţită în 
paralel de o schimbare religioasă pe Pământ. Ceilalţi zei, liderii anunnakii-până 
şi adversarii săi direcţi-nu fuseseră nici pedepsiţi, nici eliminaţi. Mai degrabă, 
aceştia şi-au declarat subordonarea faţă de Marduk printr-un tertip prin care 
susțineau că numeroasele lor atribute şi puteri îi vor fi transferate acestuia. 
Dacă Ninurta era cunoscut ca zeu al agriculturii, ca cel care le dăruise 


oamenilor agricultura prin stăvilirea şuvoaielor din munţi şi săparea canalelor 
de irigație, funcţiile deţinute de acesta nu i-au aparţinut niciodată lui Marduk. 
Acum Marduk era „Adad al ploilor". Lista, care se regăseşte numai în parte pe 
una din tăbliţele babiloniene, începe după cum urmează: 


Ninurta = Marduk al sapei 

Nergal = Marduk al atacului 

Zababa =Marduk al luptei corp la corp 

Enlil = Marduk al domniei şi al consfătuirii 
Nabium = Marduk al numerelor şi al numărării 
Sin = Marduk, luminătorul nopţii 

Shamash= Marduk al dreptăţii 

Adad = Marduk al ploilor 


Unii savanţi au emis ipoteza potrivit căreia, prin această concentrare a 
tuturor puterilor şi funcţiilor divine în mâinile unei singure entităţi, Marduk a 
introdus conceptul unui zeu omnipotent-un pas spre monoteismul Profeţilor 
biblici. Dar acest lucru creează confuzia dintre credinţa într-un Dumnezeu 
Atotputernic şi o religie în care un zeu este doar superior altor zei, un politeism 
în care un zeu îi domină pe alţii. Conform versurilor din Enuma elish, Marduk a 
devenit „Enlil al zeilor", „Stăpânul" lor. 

De când nu mai locuia în Egipt, Marduk/Ra devenise Amen, „Cel 
Nevăzut". Cu toate acestea, imnurile egiptene care-i sunt închinate îi proclamă 
supremaţia şi sugerează şi noua teologie, prin aceea că Ra este cosiderat „zeul 
zeilor", „mult mai puternic decât ceilalţi zei". Intr-un astfel de imn, compus în 
Teba şi descoperit sub formă scrisă pe ceea ce se cheamă Papirusul din Leyda, 
capitolele încep cu descrierea modului în care „insulele din mijlocul 
Mediteranei" recunosc numele său ca fiind „cel distins, măreț şi puternic", iar 
popoarele „din ţările străbătute de dealuri coboară spre tine minunându-se; 
ţările rebele au fost înspăimântate de tine". Enumerând şi alte ţinuturi care au 
început să-i dea ascultare lui Amen-Ra, cel de-al şaselea capitol se continuă cu 
descrierea sosirii zeului în Ţara Zeilor-după câte putem înţelege, Mesopotamia- 
şi apoi cu lucrările de construire a noului templu al lui Amon-după câte ne 
putem da seama, Esagil. Textul se aseamănă foarte bine cu descrierea făcută 
de Gudea tuturor materialelor rare de construcţie aduse din apropiere sau din 
ţinuturi îndepărtate: „Munţii produc blocuri de piatră pentru tine, ca să-ţi ridici 
minunatele porţi ale templului tău; vasele sunt pe mare, bărcile sunt în cheiuri, 
încărcate şi dirijate în prezenţa ta". Toate ţinuturile, toţi oamenii îi aduceau 
ofrande ca semn al împăcării. 

Dar nu numai oamenii îşi arătau respectul faţă de Amen, ci şi ceilalţi zei. 
lată câteva versuri din capitolele următoare ale Papirusului care-l proslăvesc pe 
Amen-Ra ca rege al zeilor: 


Zeii care au coborât din ceruri 

s-au adunat la vederea ta, vestind: 

„Mare e gloria ta, Stăpân al Stăpânilor... 

El este Stăpânul!" 

Duşmanii Stăpânului universului au fost înfrânți; 
inamicii săi din cer şi de pe Pământ au dispărut. 
Al tău este triumful, Amen-Ra! 

Tu eşti zeul cel mai puternic dintre toţi ceilalţi zei. 


Tu eşti singurul, Unicul. Zeul universal: 
Mai puternică între toate cetăţile este cetatea ta Teba. 


În mod ingenios, politica era nu să-i elimine pe ceilalţi mari anunnaki, ci 
să-i controleze, să-i supravegheze. Când, în cele din urmă, incinta sacră Esagila 
a fost construită încât să inspire suficientă măreție, Marduk le-a invitat pe 
celelalte zeități importante să vină şi să se stabilească în Babilon, în 
sanctuarele construite pentru fiecare dintre ele în cadrul incintei. În cea de-a 
şasea tăbliță a versiunii babiloniene a epopeii se menţionează că, după ce 
templul-reşedinţă al lui Marduk a fost gata, iar sanctuarele pentru ceilalţi 
anunnaki au fost înălțate, Marduk i-a invitat pe toţi zeii la un banchet. „Acesta 
este Babilonul, locul acesta este casa voastră!", le-a spus el. „Veseliţi-vă în 
incintele sale, ocupați largile sale odăi". Prin acceptarea invitaţiei sale, ceilalţi 
zei ar fi făcut literalmente din Babilon ceea ce numele său-Babi/i-însemna: 
„Poarta zeilor". 

Potrivit acestei versiuni babiloniene, ceilaţi zei s-au aşezat în faţa 
măreţului baldachin pe care stătea Marduk. Printre ei se aflau „cei şapte zei ai 
destinului". După banchet şi împlinirea tuturor ritualurilor, după ce s-au asigurat 
că „normele au fost stabilite în conformitate cu semnele divine", 

Enlil a ridicat arcul, arma sa, 

şi l-a întins înaintea zeilor. 

Recunoscând declaraţia simbolică de „coexistenţă paşnică din partea 
liderului enliliţilor, Enki a vorbit tare încât să fie auzit de toţi zeii: 

Fie ca fiul nostru, Răzbunătorul, să fie slăvit; stăpânirea sa fie 
neîntrecută, fără rival. 

Să fie păstorul rasei umane până la sfârşitul zilelor; fără să uite, să-l 
aclame întru toate. 

Enumerând toate îndatoririle oamenilor cu privire la venerarea lui Marduk 
şi a celorlalţi zei adunaţi în Babilon, Enki le-a spus astfel celorlalţi anunnaki: 

Cât despre noi, să-i rostim numele, el este zeul nostru! 

Să-i rostim solemn cele Cinci Nume ale sale! 

Pronunţându-i solemn cele Cinci Nume-conferindu-i lui Marduk cel de-al 
cincilea rang, care fusese al lui Enlil şi Ninurta-Marduk a devenit Zeul Zeilor. Nu 
doar un Zeu, ci zeul căruia toţi ceilalţi zei trebuiau să i se închine. 

Dacă de la noua religie proclamată în Babilon până la teologia monoteistă 
era cale lungă, savanții (mai ales de la începutul secolului) s-au întrebat în ce 
măsură noţiunea de Trinitate îşi are originile în Babilon, iar acest subiect a dat 
naştere unor dezbateri aprinse. A fost admis faptul că Noua Religie a 
Babilonului punea în evidenţă descendența Enki-Marduk-Nabu şi că latura 
divină a fiului era dobândită de la un tată sfânt. S-a atras atenţia asupra 
faptului că Enki s-a referit la sine însuşi ca fiind „Fiul nostru" şi că numele său, 
MAR.DUK, însemna „Fiul Locului Pur" (P. Jensen), „Fiul Muntelui Cosmic" (B. 
Meissner), „Fiul Zilei Strălucitoare" (F.L.Delitzsch), „Fiul luminii" (A. Deimel) sau 
pur şi simplu „Fiul cel Adevărat" (W. Paulus). Faptul că toţi acei asiriologi care s- 
au aflat în fruntea cercetărilor erau germani, s-a datorat în primul rând 
interesului deosebit cu care Deutsche Orient-Gesellschaft-o societate 
arheologică ale cărei studii au fost făcute şi pentru a servi topurilor politice ale 
Germaniei-a condus un şir neîntrerupt de lucrări de excavare în Babilon 
începând cu 1899 şi până aproape de sfârşitul Primului Război Mondial, când 
lrakul a fost ocupat de trupele britanice în 1917. Scoaterea la iveală a 
străvechiului Babilon (deşi cea mai mare parte a rămăşiţelor proveneau din 


secolul al VIl-lea î.Hr.), în contextul în care a început să se ajungă din ce în ce 
mai mult la concluzia că povestirile biblice aveau origini mesopotamiene, a 
generat o serie de dezbateri intense în rândul savanților pe tema Babel und 
Bibel-Babilonul şi Biblia, ca şi numeroase dezbateri teologice. A fost Marduk 
Urtyp Christie?! era întrebarea pe care o ridicau mai multe studii (precum cel 
intitulat chiar astfel de Witold Paulus), după ce se descoperise povestea 
referitoare la îngroparea lui Marduk şi reapariţia sa pentru ca apoi să devină 
principala zeitate. 

Întrebarea, niciodată rezolvată, a fost lăsată să se evapore în timp, mai 
ales că Europa, şi îndeosebi Germania, se confruntau cu probleme mult mai 
presante după încheierea Primului Război Mondial. Cert este că Noua Eră pe 
care Marduk şi Babilonul au vestit-o cam prin 2000 î.Hr. S-a manifestat printr-o 
nouă religie, una politeistă, în care un zeu îi domina pe toţi ceilalţi. 

Analizând patru milenii de religie mesopotamiană, Thorkild Jacobsen (The 
Treasures of the Darkness?) a indentificat drept principala schimbare de la 
începutul celui de-al Il-lea mileniu î.Hr. apariţia zeilor naţionali în locul zeilor 
universali din cele două milenii precedente. Pluralitatea precedentă a puterilor 
divine, scria Jacobsen, „făcea apel la capacitatea de a distinge, evalua şi alege 
nu doar între zei, ci şi între bine şi rău. Arogându-şi puterile celorlalţi zei, 
Marduk abolise de asemenea putinţa de a alege. „Caracterul naţional al lui 
Marduk", scria Jacobsen (într-un studiu intitulat Toward the Image of Tammuz”), 
a creat o situaţie în care „religia şi politica au început să fie legate tot mai mult 
între ele" şi-n care zeii „prin semnele prevestitoare, ghidau în mod activ 
politicile din ţările lor". 

Apariţia unei ghidări politice şi religioase prin „semne prevestitoare" era, 
într-adevăr, o inovaţie a Noii Ere. Nu era însă o evoluţie surprinzătoare din 
perspectiva importanţei pe care semnele cereşti au avut-o în determinarea 
momentului schimbării zodiacale şi în stabilirea celui care avea să deţină 
supremaţia pe Pământ. Milenii de-a rândul, cuvântul Celor Şapte Care 
Determină Destinele, Anu, Enlil şi ceilalţi lideri anunnaki fusese hotărâtor în 
luarea deciziilor care-i priveau pe anunnaki. In ceea ce priveşte omenirea, Enlil 
singur era Stăpânul Comenzii. Acum, semnele cereşti erau cele care ghidau 
deciziile. În „textele profetice" (din care am citat mai devreme) zeii principali 
jucau un rol important alături de sau în cadrul semnelor cereşti. In contextul 
Noii Ere, semnele cereşti-conjuncţii planetare, eclipse, halourile lunare, 
dispunerea stelelor şi aşa mai departe-erau suficiente în sine şi nu mai era 
nevoie de nicio intervenţie sau participare din partea zeilor: cerurile singure 
prevesteau destinele. 

Textele babiloniene şi ale popoarelor învecinate din cel de-al doilea şi 
primul mileniu î.Hr. sunt pline de astfel de semne prevestitoare şi de 
interpretările lor. Cu timpul, s-a dezvoltat o întreagă ştiinţă, dacă dorim s-o 
numim astfel, care dispunea de preoţi speciali, aşa-numiţii beru (cea mai 
apropiată traducere fiind aceea de „ghicitori"), care să interpreteze observaţiile 
fenomenelor cereşti. Iniţial predicțiile, în spiritul tradiţiei începute în vremea 
celei de-a treia dinastii Ur, se ocupau de afacerile de stat-soarta regelui şi a 
dinastiei sale şi viitorul întregului ţinut: 


1 A fost Marduk prototipul lui Christos? n.tr. 
2 Comorile întunericului, n.tr. 
3 Spre imaginea Tammuzului, n.tr. 


Dacă un halo va înconjura Luna, 
iar Jupiter va intra în interiorul său, 
va fi o invazie din partea armatei lui Aharru. 


Dacă Soarele va ajunge la zenit şi va fi întunecat, 
necinstea din ținut nu va da niciun rezultat. 


Dacă Venus se va apropia de Scorpion, 
vânturile malefice vor veni în țară. 


Dacă în luna Siwan Venus va apărea Cancer, 
regele va fi fără de rival. 


Dacă un halo va înconjura Soarele şi punctele sale 
sudice, un vânt dinspre sud va bate. 

Dacă un vânt dinspre sud va bate în ziua dispariţiei 
Lunii, va ploua din ceruri. 


Dacă Jupiter va apărea la începutul anului, 
în anul acela recolta de porumb va fi bogată. 


„Intrările“ planetelor în constelaţiile zodiacale erau considerate a avea o 
importanţă deosebită, simbolizând creşterea influenţei planetare (benefică sau 
malefică). 

Poziţiile planetelor din interiorul constelaţiilor zodiacale erau descrise cu 
ajutorul termenului Manzallu („staţionări"), de unde provine pluralul ebraic 
Mazzaloth (2 Regi 23:5) şi de unde a evoluat Mazal („destin, soartă"), care 
putea fi prielnic sau neprielnic. 

Dar din moment ce nu doar constelaţiile şi planetele, ci şi lunile au fost 
asociate cu diferiţi zei-unii, de pe vremea Babilonului, adversari ai lui Marduk- 
momentele în care aveau loc fenomenele cereşti au început să capete o 
importanţă deosebită. Un semn prevestitor, după cum apare într-un exemplu, 
spunea: „Dacă Luna va fi eclipsată în luna Ayar, în ceasul al treilea" şi unele 
planete vor fi în anumite poziţii, „regele elamiţilor va pieri de propria sabie...fiul 
său nu se va sui pe tron; tronul elamiţilor va fi neocupat". 

Un text babilonian de pe o tablă foarte mare (WATT-10564), împărţită în 
douăsprezece coloane, conţinea o serie de instrucţiuni cu privire la ceea ce era 
permis sau nu era permis în anumite luni: „Regele are voie să construiască un 
templu sau să repare un loc sfânt numai în lunile Shebat şi Adar...Cel plecat se 
poate întoarce acasă numai în luna Nissan". Textul, considerat de S. Langdon 
(Babylonian Menologies and the Semitic Calendars!) „marele calendar al 
bisericii babiloniene", enumera apoi lunile cu noroc şi cele cu ghinion, chiar 
zilele şi jumătăţile de zi prielnice desfăşurării anumitor activităţi personale (cum 
ar fi, de pildă, momentul potrivit pentru prezentarea viitoarei mirese). 

Pe măsură ce semnele, prevestirile şi instrucţiunile au căpătat un 
caracter din ce în ce mai personal, au început să se apropie de horoscop. Işi va 
reveni cineva, nu neapărat regele, după o boală? Femeia însărcinată va aduce 
pe lume un copil sănătos? Dacă anumite momente sau semne prevestitoare 
erau nefaste, cum putea cineva să împiedice soarta cea rea? Cu timpul, 


1 Menologii babiloniene şi calendare semitice, n.tr. 


incantaţiile au fost concepute pentru a servi anumitor scopuri; un text, de pildă, 
prevedea ca zicerea să fie recitată după nişte formule stricte, pentru a preveni 
rărirea bărbii unui bărbat, făcând apel la „steaua dătătoare de lumină". 
Recitarea era urmată de introducerea amuletelor în care erau înscrise versuri 
de alungare a sorții rele. Cu timpul, şi materialul din care era confecţionată 
amuleta (concepută mai ales pentru a fi purtată la gât) a început să conteze. 
Dacă amuleta era din hematit, existau mai multe instrucţiuni potrivit cărora cel 
care o purta „putea să piardă ceea ce a agonisit". În schimb, amuleta din 
lapislazuli îl asigura pe posesorul că „va avea putere". 

In faimoasa bibliotecă asiriană a regelui Asurbanipal, arheologii au 
descoperit mai bine de două mii de tăblițe de lut care conţineau texte 
referitoare la semnele prevestitoare. Majoritatea se refereau la fenomenele 
cereşti, dar existau şi excepţii; unele se refereau la visele premonitorii, altele la 
interpretarea semnelor „uleiului şi apei" (modelul descris de ulei atunci când 
era turnat peste apă), iar altele la modul în care se înfăţişau măruntaiele 
animalelor sacrificate. Ceea ce odinioară fusese astronomie s-a transformat în 
astrologie, iar astrologia a fost urmată de divinaţie, ghicit, vrăjitorie. Poate că R. 
Camblell Thompson a avut dreptate atunci când a intitulat o colecţie însemnată 
de texte care vorbeau despre semnele prevestitoare The Reports of the 
Magicians and Astrologers of Nineveh and Babylon. 

De ce Noua Eră a adus cu sine toate aceste lucruri? Beatrice Goff 
(Symbols of Prehistoric Mesopotamia?) a identificat cauza ca fiind distrugerea 
legăturii zei-preoţi-regi, care susţinuse unitatea societăţii în mileniile anterioare. 
„Nu exista nicio aristocrație, instituţie a preoţiei sau elită intelectuală a 
societăţii" care să împiedice situaţia în care „toate problemele de viaţă erau 
legate în mod inextricabil de astfel de practici, magice". 


Figura 161 


Astronomia a devenit astrologie pentru că, după ce vechii zei şi-au părăsit 
„centrele de cult", oamenii au căutat măcar anumite semne prevestitoare după 
care să se conducă în vremuri de restrişte. 

Ce e drept, nici astronomia nu mai era ce fusese de-a lungul celor două 


1 Relatările magicienilor şi astrologilor din Ninive şi Babilon, n.tr. 
2 Simboluri din Mesopotamia preistorică, n.tr. 


milenii de realizări sumeriene. În ciuda reputației de care se bucura în rândul 
grecilor şi-a înaltei stime pe care aceştia o aveau faţă de ea, în cea de-a doua 
jumătate a mileniului | î.Hr., astrologia caldeeană era una sterilă şi aflată la o 
distanţă enormă faţă de aceea din Sumer, ale cărei numeroase principii, 
metode şi concepte au stat la baza astronomiei moderne. 


Figura 162 


„E greu de spus dacă mai există vreun capitol din istoria ştiinţei în care să 
existe o prăpastie atât de mare ca aceea dintre descrierea general acceptată a 
unei perioade şi rezultatele care au reieşit încetul cu încetul în urma unei 
investigaţii atente a materialului sursă", scria O. Neugebauer în The Exact 
Sciences in Antiquity!. „Este evident", scria el, „teoria matematică a jucat un rol 
important în astronomia babiloniană, spre deosebire de rolul foarte modest 
ocupat de observaţiile cereşti". Studiile de teorie matematică" de pe tăbliţele 
de astronomie ale babilonienilor care au fost scoase la iveală erau coloane 
peste coloane şi rânduri peste rânduri de numere imprimate-folosim anume 
termenul aici-pe tăbliţele de lut de parcă ar fi fost liste de date imprimate la o 
imprimantă de calculator. În figura 161 este redată fotografia unei astfel de 
tăblițe (incomplete); Fig. 162 redă o astfel de tăbliţa convertită în numere 
moderne. Ca şi codicele maiaşilor care conţineau pagini întregi de hieroglife în 
legătură cu planeta Venus, dar fără a avea vreo indicație precisă care să arate 
că observaţiile maiaşe au stat la baza lor, ci mai degrabă o anumită sursă de 
informaţii, şi listele babiloniene redau în detaliu şi cu foarte multă acuratețe 
poziţiile stabilite în urma predicţiilor ale Soarelui, Lunii şi planetelor vizibile. În 
tot cazul, listele babiloniene care indicau poziţiile aştrilor (numite „Efemeride") 
erau însoţite de nişte texte în care regulile de calculare a efemeridelor erau 
explicate pas cu pas; acestea conţineau instrucţiuni, de exemplu, în legătură cu 
calcularea -pe o perioadă de cincizeci de ani-a eclipselor de Lună, în funcţie de 
datele din coloane cu privire la viteza de orbitare a Soarelui sau a Lunii sau de 
alţi factori care trebuiau luaţi în considerare. Dar, ca să cităm din Astronomical 
Cuneiform Texts? de O. Neugebauer, „din nefericire aceste texte care explică o 
anumită procedură nu conţin foarte mult din ceea ce am putea numi „teoria din 


1 ŞtiinŢele exacte în Antichitate, n.tr. 
2 Textele astronomice cuneiforme, n.tr. 


spatele metodei". 

Şi totuşi, „o astfel de teorie", a atras el atenţia, „trebuie să fi existat 
pentru că este imposibilă realizarea unor scheme de calcul cu un grad atât de 
mare de complexitate fără a avea la îndemână un plan elaborat". Din scrierea 
impecabilă şi aranjamentul perfect de coloane şi linii, reieşea foarte clar, a 
susţinut Neugebauer, că aceste tăblițe babiloniene erau copi; meticulos 
alcătuite după nişte surse preexistente care la rândul lor trebuie să fi fost 
impecabile şi la fel de bine aranjate. Sistemul matematic care stătea la baza 
seriilor de numere era cel sexagesimal sumerian, iar terminologia folosită-ce 
cuprindea constelaţiile zodiacului, numele lunilor anului şi mai bine de cincizeci 
de termeni astronomici-era pur sumeriană. Prin urmare, nu încape nicio îndoială 
că sursa informaţiilor babiloniene a fost de origine sumeriană; toţi babilonienii 
ştiau cum să le utilizeze, traducând „textele cu indicaţii" sumeriene în 
babiloniană. 

Abia în secolul al VIll-lea sau al VIl-lea î.Hr, în aşa-numita perioadă neo- 
babiloniană, astronomia a început să prezinte din nou aspecte legate de 
observaţiile cereşti. Acestea au fost consemnate în ceea ce savanții (cum ar fi 
A.J. Sachs şi H. Hunger, Astronomical Diaries and Related Texts from 
Babylonia!) numesc Jurnalele astronomilor". Aceştia sunt de părere că 
astronomia şi astrologia elene, persane sau indiene au derivat din astfel de 
consemnări. 

Declinul şi căderea în desuetudine pe care le-a cunoscut astronomia au 
fost simptomele unui declin şi ale unui regres general, manifestate în ştiinţe, 
arte, legislaţie şi societate. 

Este foarte greu să găseşti o realizare babiloniană care a contribuit la 
dezvoltarea culturii şi civilizaţiei şi care a reuşit să le întreacă sau măcar să le 
egaleze pe cele sumeriene. Sistemul sexagesimal şi teoriile matematice au fost 
reţinute ca atare. Medicina a fost modificată până-ntr-atât încât a devenit 
aproape vrăjitorie. Nu este atunci de mirare că numeroşi savanţi care au studiat 
această perioadă consideră momentul în care Vechea Eră a Taurului din Ceruri 
al sumerienilor a fost înlocuită de Noua eră a Berbecului babilonienilor un „timp 
întunecat". 

Babilonienii, aşa cum au făcut şi asirienii şi alte popoare mai târziu, au 
reţinut-cel puţin până-n vremea grecilor-scrierea cuneiformă inventată de 
sumerieni (care avea la bază, după cum am arătat în /ntoarcerea la Geneză, o 
serie de teorii matematice şi geometrice foarte complexe). Dar în loc să adauge 
vreo îmbunătăţire la acestea, vechile tăblițe babiloniene au folosit o scriere 
mult mai ilizibilă şi mai puţin rafinată. Numeroasele trimiteri sumeriene la şcoli, 
profesori sau teme nu s-au mai regăsit în secolele care au urmat. Dispăruse şi 
tradiţia sumeriană a acelor creaţii literare care au fost lăsate posterităţii, 
inclusiv nouă, a acelor texte „pline de înţelepciune", poezii, proverbe, poveşti 
alegorice şi nu în ultimul rând a tuturor acelor „mituri" care au furnizat date 
despre sistemul solar, despre Ceruri şi Pământ, despre anunnaki şi crearea 
Omului, acestea, lucru demn de luat în consideraţie, erau genuri literare care 
aveau să reapară numai în Biblia ebraică, după aproape un mileniu. Un secol şi 
jumătate de săpături arheologice în Babilon au scos la iveală o serie de texte şi 
inscripţii realizate de conducătorii babilonieni care se făleau cu campaniile 
militare şi cu victoriile lor, cu numărul celor care au fost făcuţi prizonieri sau al 
celor cărora li s-a tăiat capul-pe când regii sumerieni (cum este Gudea, de 


1 Jurnalele şi textele astronomice din Babilon, n.tr. 


pildă) s-au mânarit în inscripţiile lor cu înălţarea templelor, săparea canalelor, 
realizarea minunatelor opere de artă. 

Cruzimea şi duritatea au înlocuit compasiunea şi eleganța din trecut. 
Regele babilonian Hammurabi, cel de-al şaselea rege din Prima Dinastie a 
Babilonului, a fost înlăturat din cauza faimosului său cod de legi, „Codul lui 
Hammurabi". În tot cazul, acesta nu era decât o trecere în revistă a 
infracţiunilor şi a pedepselor ce trebuiau aplicate-pe când, în urmă cu o mie de 
ani, regii sumerieni promulgaseră coduri de justiţie socială, legile lor apărându- 
le pe văduve, pe orfani, pe cei slabi şi stabilind precepte cum ar fi: „este 
interzis să fie furat asinul de la o văduvă" sau „plata pentru o zi de muncă nu 
trebuie amânată". În aceeaşi ordine de idei, conceptul sumerian de legi, care 
era gândit ca o formă de corectare a conduitei umane şi nu de pedepsire a 
oamenilor pentru greşelile lor, reapare numai în Cele Zece Porunci din Biblie, la 
aproximativ şase secole de la prăbuşirea civilizaţiei sumeriene. Conducătorii 
sumerieni ţineau la titlul de EN.SI-,Vrednicul păstor". Conducătorul ales de 
Inanna să domnească în Agade (Akkad), căruia îi spunem Sargo |, avea de fapt 
numele-epitet Sharru-Kin, „Regele cel Vrednic". Regii babilonieni (şi cei asirieni 
mai târziu) îşi acordau titulatura de „Rege peste cele patru regiuni" şi se făleau 
cu atributul „Regele regilor", mai degrabă decât cu cel de „păstor'" peste 
oameni. (Era un lucru de mare însemnătate că cel mai mare rege al ludeii, 
David, a fost păstor). 

Ceea ce lipsea în Noua Eră era conceptul de tandreţe. Acesta ar părea un 
lucru infim pe lângă celelalte schimbări în rău, dar noi credem că era vorba de 
o mentalitate profundă care începuse sa decadă-pornind chiar de la Marduk. 

Creaţia poetică sumeriană includea un număr substanţial de poezii de 
dragoste şi despre arta amorului. Unele, ce e drept, vorbeau despre 
Inanna/lshtar şi relaţia cu mirele ei Dumuzi. Altele erau recitate sau cântate de 
regi minunatelor lor soţii. Dar existau şi câteva poezii dedicate cuplurilor 
obişnuite, soţului sau soţiei, sau altele care evocau dragostea părintească şi 
compasiunea. (încă o dată, acest gen a reapărut cu multe secole mai tărziu în 
Biblia evreiască, în Cântarea Cântărilor.) În opinia noastră, această omisiune din 
cultura babiloniană nu era întâmplătoare, ci făcea parte din declinul global al 
rolului şi statutului femeilor în comparaţie cu timpurile sumeriene. 

Rolul remarcabil pe care femeile îl deţineau în toate straturile sociale din 
Sumer şi Akkad şi declinul marcant al acestora odată cu afirmarea Babilonului 
ca putere, au fost recent analizate şi susţinute pe baza documentelor, într-o 
serie de studii speciale şi conferinţe internaţionale, cum ar fi „Invited Lectures 
on the Middle East at the University of Texas at Austin!" publicate în 1976 (The 
Legacy of Sumer”) având-o ca editoare pe Denise Schmandt-Besserat şi cea de- 
a treizeci şi treia Rencontre Assyriologique Internationale” în 1986, care a avut 
ca temă „Femeia în Orientul Apropiat antic". Pe baza dovezilor adunate, s-a 
ajuns la concluzia că femeile nu se ocupau doar de treburile gospodăreşti, cum 
ar fi torsul, țesutul sau mulsul animalelor şi nu se îngrijeau numai de familie şi 
de gospodărie, ci îndeplineau şi anumite profesii specializate, multe dintre ele 
fiind medici, moaşe, infirmiere, guvernatoare, profesoare, cosmeticiene sau 
coafeze. Dovezile scrise, recent spicuite din tăbliţele descoperite, completează 


1 Conferinte deschise pe tema Orientului Mijlociu la Universitatea din 
Austin, Texas, n.tr. 

? Moştenirea Sumerului, n.tr. 

3 Intâlnirea internaȚională de asiriologie, n.tr. 


desenele străvechi care le prezintă pe femei desfăşurând diferite activităţi, iar 
unele dintre ele sunt înfăţişate ca muziciene, cântărețe, dansatoare sau 
maestre de ceremonii. 

De asemenea, femeile ocupau un loc central şi în afaceri sau gestionarea 
proprietăţii. O serie de dovezi arheologice confirmă faptul că unele femei 
administrau pământurile familiilor lor şi supravegheau cultivarea lor, iar apoi 
controlau comerţul cu produsele rezultate. Acest lucru era valabil mai ales în 
cazul familiilor care ocupau o poziţie importantă la curtea regelui. Soţiile regilor 
se ocupau cu administrarea templelor şi a vastelor posesiuni, fiicele regilor 
îndeplineau nu doar funcţia de preotese (existând trei categorii în rândul 
acestora), ci şi pe aceea de înalte Preotese. Am amintit-o deja pe Enheduanna, 
fiica lui Sargon |, care a compus o serie de imnuri memorabile închinate marilor 
temple-zigurate ale Sumerului. Aceasta fusese înaltă Preoteasă la templul lui 
Nannar din Ur (Sir Leonard Woolley, care a întreprins o serie de săpături 
arheologice în Ur, a descoperit o placă rotundă care o înfăţişa pe Enheduanna 
în timpul unei ceremonii de libaţie). Ştim că mama lui Gudea, Gatumdu, era 
înaltă Preoteasă la templul Girsu din Lagaş în toată istoria Sumerului întâlnim 
femei care ocupau astfel de poziţii înalte în cadrul templelor şi al ierarhiilor 
preoțești. Nu există nicio consemnare a vreunei situaţii similare în Babilon. 

In ceea ce priveşte rolul femeilor şi poziţia ocupată de acestea la curţile 
regale ale Babilonului, situaţia nu era foarte diferită. Dacă ne raportăm la 
sursele greceşti, vom descoperi anumite trimiteri la o regină de sine stătătoare 
(diferită de o regină-consoartă) din istoria Babilonului-este vorba de povestea 
legendarei Semiramis care, după spusele lui Herodot (|, 184) „se afla pe tronul 
Babilonului" în vremurile de demult. Savanţii au stabilit că aceasta era un 
personaj istoric, Shammu-ramat. Domnise într-adevăr în Babilon, dar numai 
pentru că soţul ei, regele asirian Shamshi-Adad, cucerise cetatea în 811 î.Hr. Ea 
a fost regent timp de cinci ani după moartea soţului ei, până când fiul lor, Adad- 
Nirari al III-lea, a putut să se suie pe tron.,Această doamnă", scria H.W.F. Saggs 
în The Greatness That Was Babylon!, „a avut fără îndoială o importanţă 
deosebită" deoarece „în mod excepţional pentru o femeie, este menţionată 
într-o inscripţie folosită ca dedicație alături de numele regelui". 

Reginele-consoarte şi reginele-mame erau şi mai des menţionate în 
Sumer, iar Sumerul se putea lăuda şi cu prima regină de sine stătătoare, care 
avea titlul de LU.GAL („Marele Om"), care însemna „Rege". Numele ei era Ku- 
Baba. In Lista regilor sumerieni, aceasta apare ca fiind cea care „a consolidat 
fundaţiile Kishului" şi s-a aflat în fruntea celei de-a treia dinastii din Kish. Este 
posibil ca era sumeriană să mai fi cunoscut şi alte regine asemenea ei, dar 
savanții nu sunt siguri în legătură cu statutul lor (adică dacă acestea erau 
numai regine-consoarte sau regente pentru un fiu care nu împlinise vârsta 
necesară pentru a prelua domnia). 

Este un lucru de remarcat că până şi în cele mai vechi reprezentări 
sumeriene în care bărbaţii apar cu trupul dezgolit, femeile erau îmbrăcate [Fig. 
163a oferă un astfel de exemplu]; excepţie făceau desenele care redau actul 
sexual şi-n care ambii apăreau dezbrăcaţi. 


1 MăreȚia de altădată a Babilonului, n.tr. 


Figura 163a, 163b şi 163c 


Cu trecerea timpului, veşmintele femeilor, ca şi coafurile lor, au devenit 
din ce în ce mai elaborate şi mai elegante [Fig. 163b, 163c], punându-le în 
evidenţă statutul, educaţia şi purtarea nobilă. Studiind aspectele civilizaţiei 
antice din Orientul Apropiat, savanții au costatat că, în timp ce în primele două 
milenii de primat al femeilor în Sumer acestea se înfăţişau pe sine în desene şi 
arta plastică-au fost descoperite sute de statui şi statuete care înfăţişează 
portrete de femei-în perioada post-sumeriană a Imperiului Babilonian, astfel de 
desene lipsesc aproape cu desăvârşire. 

W.G Lambert şi-a intitulat lucrarea pe care a prezentat-o la întâlnirea de 
Asiriologie „Goddesses in the Pantheon: A Reflection of Women in Society!". Noi 
credem că este foarte posibil ca lucrurile să fi stat tocmai invers, ca statutul 
femeilor din societatea vremii să fi fost de fapt o oglindire a situaţiei zeiţelor 
panteonului. În panteonul sumerian, încă de la început, femeile Anunnaki au 
jucat un rol important alături de bărbaţi. Dacă EN.LIL era „Stăpânul Comenzii", 
soţia lui, NIN.LIL, era „Stăpâna Comenzii"; dacă EN.KI era „Stăpânul 
Pământului", soţia sa era NIN.KI, adică „Stăpâna Pământului". Când Enki a creat 
Muncitorul Primitiv cu ajutorul ingineriei genetice, Ninharsag a fost cocreatoare. 
Este suficient să recitim inscripţiile lui Gudea ca să ne dăm seama cât de 
numeroase şi cât de importante erau rolurile pe care le aveau zeițele în 
procesul de construire a unui nou templu-zigurat. Este de asemenea suficient 
să arătăm că una dintre primele măsuri luate de Marduk a fost aceea de a-i 
transfera zeului Mabu atributele lui Nisaba, care era zeiţa scrisului. De fapt, 
toate acele zeițe care deţineau în panteonul sumerian anumite cunoştinţe sau 
îndeplineau anumite funcţii au intrat într-un con de umbră în panteonul 
babilonian. lar dacă acestea erau menţionate, erau doar amintite ca soţii ale 
zeilor. Aceeaşi situaţie putea fi întâlnită şi în rândul oamenilor care erau sub 
stăpânirea zeilor: femeile erau menţionate ca soţii sau ca fiice şi de cele mai 
multe ori atunci când erau „oferite" în cadrul căsătoriilor aranjate. 

Putem să bănuim că această situaţie oglindea prejudecățile lui Marduk. 
Ninharsag, „Mama zeilor şi-a oamenilor" era, până la urmă, mama principalului 
său adversar în lupta pentru supremaţia asupra Pământului, Ninurta. 
Inanna/lshtar era cea care provocase îngroparea lui de viu în interiorul Marii 


1 Zeitele Panteonului: oglindire a femeilor din societatea vremii, n.tr. 


Piramide. Numeroasele zeițe care răspundeau de arte şi ştiinţe au ajutat la 
construirea templului Eninnu din Lagaş ca un simbol al sfidării faţă de 
convingerea lui Marduk că timpul său a venit. Mai exista oare vreun motiv 
pentru care ar fi trebuit să păstreze poziţiile înalte pe care le ocupau aceste 
femei şi venerarea lor? Pierderea statutului lor în cadrul religiei şi al ritualurilor 
de venerare s-a reflectat, credem noi, într-o pierdere generală a statutului 
femeilor din societatea post-sumeriană. 

Un aspect interesant al acestui fenomen era acela al modificării regulilor 
de succesiune. Cauza conflictului dintre Enki şi Enlil consta în aceea că, deşi 
Enki era primul născut al lui Anu, Enlil era moştenitorul legitim, deoarece era 
fiul lui Anu cu sora sa vitregă. Enki încercase în repetate rânduri pe Pământ să 
aibă un fiu cu Ninharsag, sora vitregă a lui şi a lui Enlil, dar aceasta îi dăruise 
numai fiice. Ninurta era moştenitorul legitim al Pământului deoarece fusese 
născut din uniunea dintre Ninharsag şi Enlil. Urmând aceste reguli de 
succesiune, Isaac, fiul lui Avraam cu sora sa vitregă, Sara, şi nu primul născut 
Ismael (fiul servitoarei Hagar) a fost moştenitorul legitim al părintelui său. 
Gilgamesh, regele Erechului, era „divin" pe trei sferturi, nu doar pe jumătate, 
pentru că mama lui era zeiţă, iar alţi regi sumerieni au căutat să-şi sporească 
poziţia lor pretinzând că au supt lapte de la o zeiţă. Toate aceste afirmări ale 
descendenţei matriarhale şi-au pierdut importanţa când Marduk a devenit 
conducătorul suprem (descendența matriarhală a început să-şi recapete 
importanţa în rândul evreilor în vremea Celui de-al doilea Templu). 

Cum a arătat oare perioada pe care a traversat-o lumea antică la 
începutul Noii Ere a secolului al XX-lea î.Hr., în urma războaielor internaţionale, 
a folosirii armelor nucleare, a dizolvării unui întreg sistem politic şi cultural 
unitar, a înlocuirii unei religii care nu cunoştea graniţe cu una a zeilor naţionali? 
Poate că societatea umană actuală, care până la sfârşitul secolului al XX-lea 
d.Hr. a fost deja martora consecinţelor celor două războaie modiale, a folosirii 
armelor nucleare, a dizolvării unui imens sistem politic şi ideologic, a înlocuirii 
imperiilor controlate din centru şi care nu cunoşteau graniţe cu un naționalism 
ghidat religios, ar putea să-şi imagineze cam cum au stat lucrurile atunci. 

Fenomenul a milioane de refugiaţi, pe de-o parte, şi reconfigurarea hărţii 
demografice, pe de altă parte, simptomatice pentru evenimentele din secolul al 
douăzecilea î.Hr. au avut corespondențele lor în secolul al douăzecilea d.Hr. 

Pentru prima dată a apărut în inscripţiile mesopotamiene termenul 
Munnabtutu, însemnând literalmente „fugari în urma unui dezastru". În lumina 
experienţei pe care a acumulat-o omenirea până-n secolul al XX-lea d.Hr., o 
traducere mai apropiată a termenului ar fi: „persoane deportate"'-oameni care, 
după formula folosită de mai mulţi savanţi, au fost „luaţi din triburile lor", 
oameni care şi-au pierdut nu doar locuinţele, posesiunile şi mijloacele de trai ci 
şi ţările în care trăiseră şi au devenit, prin urmare, „refugiaţi apatrizi", căutând 
azil religios şi adăposturi sigure în alte ţinuturi. 

După ce Sumerul ajunsese o întindere pustie şi dezolantă oamenii rămaşi 
în viaţă, aşa cum explică Hans Baumann, în The Land of Ur! „s-au împrăştiat în 
toate direcţiile; doctorii, astronomii, arhitecţii, sculptorii, tăietorii de sigilii şi 
scribii din Sumer au ajuns să fie profesori în alte ţinuturi". 

Dacă sumerienii au fost primii care au avut anumite realizări în istoria 
omenirii, acum puteau adăuga printre performanţele lor şi pe aceea de a fi 
prima Diasporă a lumii, după ce Sumerul şi civilizaţia sa au avut parte de un 


1 Tinutul Ur, n.tr. 


sfârşit amarnic. 

Migraţia lor, lucru ştiut, i-a purtat prin locurile unde mai ajunseseră şi alte 
grupuri înaintea lor, cum ar fi în Harran, unde Mesopotamia se întâlneşte cu 
Anatolia, locul unde au migrat Terah şi familia lui şi care era deja cunoscut ca 
„Ur dincolo de Ur". Acolo au rămas (şi au prosperat) în secolele care au urmat, 
fără îndoială, căci Avraam i-a căutat o mireasă fiului său Isaac printre rudele lor 
de altădată din ţinutul acela şi la fel a făcut şi fiul lui Isaac, lacov. Peregrinările 
lor au urmat negreşit drumurile pe care călătoreau faimoşii negustori din Ur, ale 
căror caravane încărcate şi vase împovărate au deschis căi pe uscat şi pe mare, 
spre ţinuturi îndepărtate sau mai apropiate. Într-adevăr, ne-am putea da seama 
încotro s-au dus „persoanele deportate" dacă am arunca o privire la culturile 
străine care au înmugurit una după alta în ţinuturile străine-culturi care 
foloseau scrierea cuneiformă, ale căror limbi cuprindeau nenumărate 
„imprumuturi" sumeriene (mai ales în domeniul ştiinţelor), ai căror zei, chiar 
dacă erau numiţi după obiceiul locului, erau cei ai panteonului sumerian, ale 
căror „mituri" erau „miturile“ sumeriene, ale căror povestiri eroice (ca aceea 
despre Ghilgameş) erau înţesate de eroi sumerieni. 

Cât de departe au reuşit să ajungă rătăcitorii din Sumer? 

Ştim că au ajuns cu siguranţă în ţinuturile unde au apărut noi state- 
naţiuni în decursul a două sau trei secole de la căderea Sumerului. În timp ce 
susţinătorii Amurru („Cei din vest") ai lui Marduk şi Nabu au populat din plin 
Mesopotamia, iar din rândul lor au fost aleşi conducătorii care au format Prima 
Dinastie din Babilonul lui Marduk, alte triburi şi viitoare naţiuni au fost 
angrenate într-o serie de mişcări masive de populaţie care aveau să schimbe 
pentru totdeauna hărţile demografice ale Orientului Apropiat, Asiei şi Europei. 
Acestea au făcut să apară Asiria în nordul Babilonului, Regatul Hitit spre nord- 
vest, Regatul Hurrian Mitanni spre vest, regatele indo-ariene, care s-au 
răspândit din Caucaz la nord-est şi est de Babilon şi ale „oamenilor deşertului" 
spre sud sau ale „oamenilor ținuturilor dinspre mare" spre sud-est. După cum 
aflăm din consemnările de mai târziu din Asiria, ţinutul Hatti, Elam şi Babilon şi 
din tratatele lor cu alte popoare (în care erau invocaţi zeii fiecărui popor în 
parte), marii zei ai Sumerului nu au dat curs „invitaţiei" lui Marduk de a veni să 
se stabilească în incintele sacre ale Babilonului, ci majoritatea au devenit zeii 
naţionali ai naţiunilor mai vechi sau mai noi. 

In astfel de ţinuturi de jur împrejurul Mesopotamiei au primit azil refugiații 
sumerieni, fiind factorii catalizatori ai transformării ţărilor-gazdă în state 
moderne şi înfloritoare. Dar unii dintre ei este posibil să se fi aventurat spre 
ţinuturi mai îndepărtate, migrând pe cont propriu, cel mai probabil, însoţindu-i 
chiar pe zeii care fuseseră ei înşişi deportaţi. 

Spre răsărit se află întinderile nelimitate ale Asiei. Au existat foarte multe 
discuţii cu privire la valul migrator al arienilor (sau al indo-arienilor, după cum 
preferă unii să spună). Pornind de undeva de la sud-vest de Marea Caspică, 
aceştia au migrat spre ceea ce fusese a treia regiune a lui Ishtar, Valea 
Indusului, pe care au repopulat-o şi au revigorat-o. 

Povestirile vedice despre zei şi eroi pe care le-au adus cu ei erau „mituri" 
sumeriene repovestite; noţiunile Timpului, ale măsurării sale şi ale ciclurilor 
aveau de asemenea origini sumeriene. Noi credem că nu este tocmai greşit să 
afirmăm că în populaţia migratoare ariană s-au amestecat şi refugiaţi din 
Sumer, şi aceasta pentru că sumerienii ar fi trebuit să urmeze acel traseu ca să 
poată ajunge în ceea ce numim Orientul îndepărtat. 

Este un lucru general acceptat că, în decursul a aproape două secole din 
mileniul al II-lea î.Hr., în China a avut loc o „schimbare subită şi misterioasă" 
(aşa cum spune William Watson în China); fără ca aceasta să pară treapta unei 
evoluţii fireşti, ţinutul până mai atunci populat de sate primitive s-a transformat 
într-un ţinut cu „cetăţi împrejmuite, ai căror conducători aveau arme de bronz, 
care şi un sistem de scriere". Cauza general admisă a acestei schimbări a fost 
venirea migratorilor dinspre vest-aceeaşi „influenţă civilizatoare" a Sumerului 
„care poate fi identificată în cele din urmă în migrările culturale comparabile cu 
cele care s-au produs în Vest dinspre Orientul Apropiat-migrările care au urmat 
căderii Sumerului. 

Noua civilizaţie „subită şi misterioasă" a înflorit în China pe la 1800 î.Hr., 
potrivit majorităţii oamenilor de ştiinţă. Teritoriul imens al Chinei şi puţinătatea 
dovezilor din perioade mai timpurii au generat numeroase dezacorduri în rândul 
savanților, dar opinia care a prevalat a fost că scrisul a fost introdus odată cu 
instituţia regalității, de către dinastia Shang; scopul era unul deosebit de 
important: inscripţionarea semnelor prevestitoare pe oasele de animale. 
Semnele căutate erau mai ales cele care răspundeau rugăminţilor oamenilor de 
a fi călăuziţi şi îndrumați de strămoşii enigmatici. 

Scrierea reda cuvinte monosilabice, iar simbolurile folosite erau 
pictogramele (datorită cărora caracterele familiare chinezeşti au evoluat într-un 
fel de scriere „cuneiformă"-Fig. 164)-ambele fiind mărcile distinctive ale scrierii 
sumeriene. Observațiile din secolul al XIX-lea cu privire la similitudinile dintre 
scrierea chineză şi cea sumeriană au constituit subiectul unui studiu important 
întreprins de C.J. Ball (Chinese and Sumerian, 1913). Acesta a dovedit în mod 
concludent asemănările dintre pictogramele sumeriene (din care au evoluat 
semnele cuneiforme) şi vechile forme (Ku Wen) folosite în scrierea chineză. 

De asemenea Bail a încercat să rezolve întrebarea firească dacă aceste 
similitudini proveneau din simplul fapt că oricine s-ar fi aşteptat ca un om şi un 
peşte să fie redaţi prin pictograme asemănătoare chiar şi în culturi fără niciun 
fel de legătură între ele. Dar studiile sale au scos la iveală nu doar faptul că 


pictogramele arătau la fel, ci şi că (de cele mai multe ori) erau pronunţate la 
fel.Exemplele includeau termeni cheie ca An pentru „cer" şi „zeu", En pentru 
„Sstăpân" sau "Căpetenie", Ki pentru „Pământ' sau „ţinut“, /tu pentru „lună", 
Mul pentru „strălucitor/care străluceşte" (planetă sau stea). Mai mult, dacă O 
silabă sumeriană avea mai multe sensuri, pictograma chineză corespunzătoare 
reda aceeaşi varietate de sensuri; Fig. 165 înfăţişează câteva din cele mai bine 
de o sută de exemple ilustrate de Ball. 

Studiile recente de lingvistică, în fruntea cărora s-au aflat savanții din 
fosta Uniune Sovietică, au extins legătura sumeriană astei încât aceasta a 
inclus toată familia limbilor din Asia Centrală sau familia limbilor sino-tibetane. 


Figura 165 


Aceste legături pun în evidenţă numai un aspect din multitudinea de 
aspecte ştiinţifice şi „mitologice" care fac trimitere la acelea din Sumer. Primele 
dintre ele sunt foarte puternice; aspecte cum ar fi cele legate de calendarul cu 
douăsprezece luni, calcularea timpului prin împărţirea zilei în douăsprezece ore 
duble, adoptarea unui sistem zodiacal cu totul arbitrar şi tradiţia observaţiilor 
astronomice, toate acestea au rădăcini sumeriene. E 

Legăturile „mitologice" sunt şi mai răspândite. În toate stepele din Asia 
Centrală şi India, până-n China şi Japonia, credinţele religioase vorbeau despre 
zeii din Cer şi de pe Pământ şi despre un loc care se numea Sumeru unde, în 
dreptul buricului Pământului, se afla o legătură care unea Cerul şi Pământul de 
parcă ar fi fost două piramide răsturnate una spre cealaltă, unite ca într-un fel 
de clepsidră cu gâtul îngust. Credinţa religioasă japoneză Shintu, potrivit căreia 
împăratul este descendentul unui fiu al Soarelui, devine plauzibilă dacă luăm în 
considerare faptul că nu este o trimitere la steaua în jurul căreia orbitează 
Pământul, ci la „zeul Soare" Utu/Shamash, căci după ce aeroportul spaţial din 
Sinai de care el răspundea fusese şters de pe faţa Pământului, iar Locul de 
Aterizare din Liban încăpuse pe mâinile lui Marduk, este posibil ca acesta să fi 


rătăcit, împreună cu grupuri formate din adepţii săi, spre ţinuturile îndepărtate 
din Asia. 

Lucru confirmat de lingvişti şi de dovezile arheologice, sumerienii 
Munnabtutu migraseră de asemenea spre Europa, folosind două rute: una prin 
Caucaz şi în jurul Mării Negre, iar cealaltă prin Anatolia. Teoriile referitoare la 
prima rută consideră că refugiații sumerieni au traversat regiunea unde astăzi 
se află statul Georgia (pe teritoriul fostei Uniuni Sovietice), explicând astfel 
limba neobişnuită a poporului său care are afinități cu sumeriană, apoi au 
înaintat de-a lungul râului Volga, punând bazele principalului său oraş al cărui 
nume antic era Samara (astăzi se numeşte Kuybichev) şi, potrivit unor 
cercetători, au ajuns în cele din urmă la Marea Baltică. Acest lucru este în 
măsură să explice de ce neobişnuita limbă finlandeză nu se aseamănă cu nicio 
altă limbă mai bine decât cu limba sumeriană. (Unii tind să atribuie o asemenea 
origine şi limbii estoniene). 

Cealaltă rută, în cazul căreia unele dovezi arheologice vin să susţină 
datele lingvistice, îi înfăţişează pe refugiații sumerieni avansând de-a lungul 
fluviului Dunărea, întărind prin aceasta credinţa adâncă şi persistentă a 
ungurilor că limba lor unică este posibil să fi avut la bază aceeaşi limbă 
sumeriană. 

Au ajuns într-adevăr sumerienii prin aceste locuri? Răspunsul l-am putea 
găsi într-unul dintre cele mai uimitoare vestigii ale antichităţii, care poate fi 
observat acolo unde Dunărea se întâlneşte cu Marea Neagră, pe teritoriul 
străvechii provincii celto-romane Dacia (care astăzi face parte din teritoriul 
României). Acolo, în situl care se numeşte Sarmizegetusa, o serie de „temple 
calendaristice", aşa cum le-au numit cercetătorii, includ ceea ce ar putea fi 
descris ca un „Stonehenge la Marea Neagră". 

Construite pe câteva terase artificiale, mai multe structuri au fost 
concepute astfel încât să devină părţile integrante ale unui minunat Calculator 
al Timpului, realizat din piatră şi lemn [Fig. 166]. Arheologii au identificat cinci 
structuri care erau de fapt nişte şiruri de pietre rotunde, şlefuite sub formă de 
„lobi", astfel încât să formeze nişte cilindri scurţi, aşezaţi cu grijă în interiorul 
unor dreptunghiuri ale căror laturi erau alcătuite din pietre mici tăiate într-o 
formă anume. Cele două dreptunghiuri mai mari conţin câte o structură formată 
din şaizeci de lobi fiecare, prima („sanctuarul mare rotund") având patru 
rânduri a câte cincisprezece lobi, iar cea de-a doua („marele sanctuar nou") 
şase rânduri formate din zece lobi. 

Trei dintre părţile componente ale acestei „cetăţi-calendar" antice erau 
rotunde. Cea mai mică dintre ele este un disc de piatră alcătuit din zece 
segmente [Fig. 167] în care au fost încastrate mai multe pietre mai mici pentru 
a forma o circumferinţă-câte şase pietre pentru fiecare segment, rezultând un 
număr total de şaizeci de pietre. Cea de-a doua structură rotundă, uneori 
numită „micul sanctuar rotund", este de fapt un cerc perfect de pietre, şlefuite 
încât să pară identice, dispuse în unsprezece grupuri de câte opt, unul de câte 
şapte şi încă unul de câte şase; treisprezece pietre mai mari şi diferite ca formă 
au fost aşezate astfel încât să separe celelalte pietre grupate. Este posibil ca în 
interiorul cercului să se fi aflat şi nişte stâlpi sau piloni, dar acest lucru nu poate 
fi stabilit în mod cert. Studii precum cel al lui Hadrian Daicoviciu, // Templo- 
Calendario Dacico di Sarmizegetusa! , sugerează că această structură era 
folosită pe post de calendar lunaro-solar, permiţând o multitudine de calcule şi 


1 Templul-calendar dacic din Sarmisegetuza, n.tr. 


previziuni, inclusiv intercalarea dintre anii solari şi cei lunari, prin adăugarea 
celei de-a treisprezecea luni. 


ai = ana a = „ăi 

Acest lucru şi prevalența numărului şaizeci, numărul de bază al sistemului 
sumerian sexagesimal, i-au făcut pe cercetători să constate existenţa unor 
legături puternice cu Mesopotamia antică. Similitudinile, scria H. Daicoviciu, „nu 
puteau fi nici coincidenţe, nici accidente". Studiile arheologice şi etnografice ale 
istoriei şi preistoriei din această zonă în general indică faptul că la începutul 
celui de-al II-lea mileniu î.Hr. o civilizaţie din Epoca Bronzului, formată din 
„păstori nomazi cu o organizare socială superioară" (România, un ghid oficial) a 
sosit în regiunea care până atunci fusese ocupată de „o populaţie alcătuită din 
simpli lucrători ai pământului". 


Figura 168 


Momentul şi descrierea ne trimit cu gândul la valul de migratori 
sumerieni. 

Cea mai impresionantă şi uluitoare componentă a acestei Cetăţi-Calendar 
este cel de-al treilea „sanctuar" rotund. Acesta este alcătuit din două cercuri 
concentrice care înconjoară o „potcoavă" în mijloc [Fig. 168], ceea ce aduce 
uluitor de bine cu Stonehenge. Cercul din exterior, cu un diametru de vreo 96 
de picioare, este format dintr-un inel de 104 de blocuri lucrate în andezit care 
înconjoară 180 de blocuri de andezit lunguieţe, perfect șlefuite, fiecare având 
câte o piesă pătrată în vârf, ca şi cum erau menite să susţină un indicator 
mobil. Aceste blocuri de andezit sunt aranjate în grupuri de câte şase, iar 
grupurile sunt separate între ele prin nişte nişte lespezi remarcabil cioplite, 
treizeci la număr. Una peste alta, cercul din exterior format din 104 de blocuri 
înconjoară un cerc de 210 (180+30) de blocuri de andezit. 

Cel de-al doilea cerc, dintre cercul exterior şi potcoavă, constă în şaizeci 
şi opt de gropi în care intrau stâlpii-asemănătoare cu Gropile Aubrey de la 
Stonehenge-împărţite în patru grupuri separate prin lespezi: câte trei în poziţiile 
de nord-est şi sud-est şi câte patru în poziţiile de nord-vest şi sud-est, 
conferindu-i acestui „henge" principalele sale axe, pe direcţia nord-vest şi 
respectiv sud-est şi cele perpendiculare, pe direcţiile nord-est şi sud-vest. 

Aceste patru grupuri de marcaje, oricine poate constata, rivalizează cu 
cele patru Pietre de Poziţie de la Stonehenge. 

Ultima şi cea mai izbitoare asemănare cu Stonehenge este „potcoava'" 
din interior. Aceasta este alcătuită dintr-un aranjament elipsoidal de douăzeci şi 
una de gropi, separate prin câte două lespezi pe fiecare latură care porneşte 
din dreptul unei linii alcătuite din treisprezece gropi cu faţa spre sud-est, care 
sugerează, fără îndoială, că principala ţintă care trebuia observată era solstițiul 
de vară. H. Daicoviciu, eliminând unii dintre stâlpii de lemn pentru a se putea 
observa mai clar, a realizat o schiţă care sugerează cam cum ar fi trebuit să 
arate „sanctuarul" [Fig. 169]. Luând în consideraţie faptul că stâlpii din lemn 
erau acoperiţi cu un strat de teracotă, Şerban Bobancu şi alţi cercetători de la 
Academia Naţională din România (Calendarul de la Sarmizegetusa Regia) au 
observat că fiecare din acei stâlpi „avea ca fundaţie un bloc masiv de calcar, 
lucru care demonstrează, fără îndoială, structura numerică a sanctuarului şi 
dovedeşte, aşa cum o fac şi celelalte structuri, că cei care le construiseră 
doriseră ca aceste structuri să reziste de-a lungul secolelor şi mileniilor." 

Aceşti cercetători au ajuns la concluzia că „vechiul sanctuar" fusese 
alcătuit iniţial numai din cincizeci şi doi de lobi (un aranjament de 4x13, mai 
degrabă decât de 4x15) şi că, prin urmare, la Sarmizegetusa erau două sisteme 
calendaristice angrenate unul într-altul: un calendar lunaro-solar, având 
rădăcini mesopotamiene şi un „calendar ritual", bazat pe cincizeci şi doi, la fel 
ca şi ciclurile sacre mezoamericane şi având configurații astrale, mai degrabă 
decât lunaro-solare. Cercetătorii au stabilit că „era stelară" consta în patru 
perioade a câte 520 de ani fiecare (dublul numărului 260 care apărea în 
Calendarul Sacru Mezoamerican) şi că scopul ultim al complexului calendaristic 
era să măsoare o „eră" de 2080 de ani (4x520)-lungimea aproximativă a Erei 
Berbecului. 

Cine a fost acel geniu al matematicii şi astronomiei care a făcut toate 
acestea şi cu ce scop? 

Răspunsul, ca şi cum ne-am învârti într-un cerc, este în măsură, credem 
noi, să dezlege şi enigmele lui Quetzalcoatl şi ale observatoarelor circulare pe 
care le construise zeul care, potrivit folclorului mezoamerican, a plecat la un 
moment dat, pentru a reveni spre răsărit traversând mările (zeul care 
promisese să se întoarcă). Nu au fost oare zeii enliliţi cei care îi călăuziseră şi le 
arătaseră drumul sumerienilor rătăcitori, dar şi pe Thoth/Ningishzidda (sau 


Quetzalcoatl), zeul jocului Cincizeci şi doi, care fusese izgonit din propriul său 
ţinut? 

Şi nu cumva scopul acestor „stonehenge" din Sumer, America de Sud, 
Mezoamerica, Insulele Britanice şi țărmurile Mării Negre a fost nu neapărat 
ajustarea anului lunar în funcţie de cel solar sau calcularea Timpului Terestru, ci 
mai cu seamă calcularea Timpului Astronomic, al Erelor zodiacale? 

Când grecii l-au adoptat pe Thoth ca fiind zeul lor Hermes, i-au conferit 
titlul Hermes Trismegistos, „de trei ori mai mare". Poate că prin aceasta 
recunoşteau faptul că acesta călăuzise de trei ori omenirea în observarea 
începutului unei Noi Ere-schimbarea de la Taur la Berbec şi apoi la Peşti. 

Pentru că aceasta a însemnat, pentru acele generaţii umane, începutul 
Timpului. 


